
FORORD. 


Okjøndt  Videnskaberne  ere  indbyrdes  forskjelli^e 
kan  den  principielle,    paa  Forhold  mellem  Sandsnin^ 
og  Tænkning   grundede,    Forskjel    imellem  dem    do| 
Ikke  være  større,    end  at  de  alle,    aprioriske  saa  vel 
som  empiriske,  maae  lade  sig  henføre  under  et  fælles 
for  almindelig  Viden  gjældende  Grundprincip.    Spørgs- 
maalet    bliver    da,     hvorfra    Vidensprincipet    væsenlig 
stammer;  om  det  oprindelig  beroer  paa  Sandsning  eller 
tillige  paa   en   for  Tingene  selv  afgjørende  Tænkning- 
om  det  begrundes    paa  Stof  og  Kraft  alene,    saa  at 
dets  Gyldighed   i  det  Høieste  maa  indskrænke  sig  til 
Kategorier  som  Aarsag  og  Virkning;  eller  det  har  sin 
Kod  1  den  uendelige  Videns  Idee,  saa  at  Grundbestem- 
melser som  Anlæg  og  Udvikling,   Midler  og  Formaal 
den  sees  at  have  objectiv  Gyldighed.    Hvis  det  Sidste 
antages,     maa    Antagelsen    kunne    retfærdiggjøres    af 
Videnskabernes  indbyrdes  Forbindelse;    thi  en  saadan 
Forbindelse   maa  jo   væsenlig  være  bestemt  ved  den 
Maade,    hvorpaa  Principet   udvikler  sig.      At  den    al- 
mindelige Ideelære  kan  dyrkes  for  sig.    Geologien  for 
sig   Historien  for  sig  o.  s.  v.,  lader  sig  ikke  nægte;  men 
Videnskaberne  maae  dog  i  Grunden  alle  hænge  sam- 
men:    kan  den  ene  undvære  den  anden,  saa  er  her  jo 
ingen  Sammenhæng. 

.  ^.J^  Undersøgelse,  hvorpaa  der  i  Videnskabslæren 
tor  liden  særlig  maa  lægges  Vægt,  angaaer  Forholdet 
mellem  det  Physiske  og  det  Biologiske.  Dette  Forhold 
jcan  med  særligt  Hensyn  paa  Darwinshypothesen  op- 
fattes paa  to  Maader :  deels  saaledes,  at  alt  det  Teleo- 
logiske forsvinder,  og  kun  de  mechanisk-physiske  Aar- 

sager  anerkjendes;  deels  saaledes,  at  det  Physiske 
underligger  en  naturlig  teleologisk  Form,  og  Selv- 
udviklingen viser  sig  at  tilfredsstille  Anlæget.  Alt  som 
Anerkjendelsen  af  det  Darwinske  Grundlag  mere  og 
mere  udbreder  sig,  vil  Striden  mellem  den  blot  phy- 
siske og  den  physisk-teleologiske  Opfattelse,  ikke  af 
Darwins  personlige  Anskuelse,  men  af  Grundlagets  An- 
vendelighed komme  til  Gjennembrud;  thi  de  Rester 
af  Teleologi,  som  søge  Skjul  og  Tilhold  i  de  fra  Dar- 
winismen afvigende  Synsmaader,  ville  neppe  have  Haab 
om  at  kunne  gjælde  for  sig  overfor  en  Theori,  der 
ellers  i  det  Hele  som  i  det  Enkelte  prøver,  optager  og 
tilegner  sig  alle  Forskningens  Resultater.  Darwinismens 
Mangler,  de  være  nu  i  »Ontogenesen«  eller  i  »Phy lo- 
genesen« eller  hvor  som  helst,  maae  kunne  udfindes  og 
afhjælpes  i  Conseqevns  af  Grundanskuelsen  selv,  ikke 
ved  udenfra  kommende  Tilsætninger. 

Hvad  Er kj endelsen  af  det  Religiøse  angaaer,  vil 
det  aandelige  Liv,  for  saa  vidt  det  udvikler  sig  til  sand 
Forstaaelse  af  sig  selv,  ikke  undlade  at  underkaste  sig 
Videnskabens  Control  i  Alt,  hvad  der  særlig  beroer 
paa  det  udvortes  Virkelige;  men  i  Forhold  til  sit  indre 
Væsen  vil  det  religiøse  Liv  endnu,  som  før,  vedblive 
at  danne  sig  af  sin  egen  Aand,  efter  sine  egne  For- 
billeder, og  gaae  sin  Gang  uafhængigt  af  Videnskab 
og  videnskabelige  Indsigelser. 

Dette  er  i  Korthed  Charakteren  af  de  i  nær- 
værende Skrift  førte  Undersøgelser.  Hvor  vidt  der  i 
disse  Undersøgelser,  naar  afsees  fra  Udtryk  og  Ven- 
dinger, som  let  indfinde  sig  hos  den,  der,  ifølge  Sagens 
Natur,  umulig  kan  være  saaledes  hjemme  i  de  for- 
skjellige  Fagvidenskabers  Termini  som  disses  egenlige 
Dyrkere,  maaskee  skulde  indeholdes  Noget,  som  ved 
nærmere  Prøvelse  turde  vise  sig  at  være  af  alminde- 
ligere Betydning,  det  overlades  herved  sagkyndige  og 
velvillige  Dommere  at  afgjøre. 


Kjøbenhavn,  den  2^^^  August. 


R.  Nielsen. 


INDHOLD. 


Fyrste  Deel.    Viden  og  Videnskab. 

/>rj/^  KapiteL      Videns   Vcrsen  i  Almindelighed.  gide. 

§   I.       Oprindelige  Fonid sætninger 1  —  9. 

§  2.       Sandsningens  Andeel  i  Viden :  udvortes  Erfaring  9—19. 
§  3.       Indbildningens   Andeel   i  Viden  :    indvortes  Er- 
faring      19—29. 

§  4.        Apriorisk  Viden 29 40. 

Andet  Kapitel.     Subjcctiv  og  objectiv   Viden. 

§  5.       Objectiveringsproblemet 40—49. 

§  6.       Erkjendelsesproblemet 50—59. 

§  7.       Fuldkommen  og  ufuldkommen  Viden 60—69. 

Tre  die  Kapitel.     Systematisk    Viden. 

§  8.       System  og  Methode 69—80. 

§  9.       Videnskabernes  systematiske  Sammenhæng  .  .  .  80—90. 

§  10.     Videnskabernes  Inddeling qq- 97. 

Anden  Deel.    Fagvidenskaber. 

Ferste  KapiteL     Aprioriske   Videnskaber. 

§  II.     Logik 98—117. 

§  12.     Mathematik u^ 125. 

§  13.     Rationel  Mechanik 125—135. 

Andet  Kapitel.     Realempiriske   Videnskaber. 

§  14.     Mechanik  og  chemisk  Physik 135—151, 

§  15.     Chemi  og  Mineralogi 151  — 160. 

§  16.     Geognosi  og  Geologi 160—172. 


Tre  die  Kapitel.     Teleologisk-empiriske   Videnskaber.  Side. 

§   17,     Teleologi  og  Biologi 172—183. 

§  18.     Botanik  og  Zoologi 184—195. 

§  19.     Den  biologiske  Afstamningslære 195—205. 

§  20.     Anthropologi  og  Psychologi 205—215. 

Tredie  Deel.    Åandsvidenskab. 

Første  Kapitel,     Menneske- Aanden. 

§  21.     Aandens  Naturgrund :  Nødvendighed  og  Frihed  216—229. 
§  22.     Menneske-Aandens  Selvudvikling:  Historie.   .  .  230—243. 

Andet  Kapitel.     Menneske-Aandens  Selvbefrielse. 

§  23.     Selvbefrielse  i  Phantasiens  Medium:    Æsthetik  243—258. 
§  24.     Selvbefrielse  i  Villiens  Medium:    Ethik  ....  258—269. 

Tredie  Kapitel.     Den  absolute  Aand, 

§  25.     Videnskaben  og  den  absolute  Aand 270—277. 

§  26.     Religionsphilosophi 277—281. 


Første  Deel. 


VIDEN  OG  VIDENSKAB. 


Første  Kapitel. 
Videns  Væsen  i  Almindelighed. 


§  I. 


V. 


Oprindelige  Forudsætninger. 

or  første  Viden  kommer,  saa  at  sige,  af  sig 
selv.  Vi  ere  vidende  om  mange  Ting,  før  vi  have 
nogen  Anelse  om,  hvad  Viden  egenlig  er.  Først  naar 
det  gaaer  op  for  os,  at  der  er  Noget,  vi  ikke  vide,  og 
som  vi  dog  gjerne  gad  vide,  Noget,  hvorom  vi  ere  i 
Uvished,  skjøndt  vi  ønske  Vished,  begynde  vi  at  lægge 
Eftertryk  paa  Ordet  Viden.  Og  dog  er  der  endnu  langt 
til  videnskabelig  Viden;  vi  maae  gjøre  forberedende 
Skridt.  Kulturhistorien  lærer,  at  ethvert  Folk  har 
maattet  gjennemgaae  en  Række  forskjellige  Udvik- 
lingstrin og  indsamle  et  rigt  Materiale  af  forskjelligartet 
praktisk  Viden,  inden  det  naaede  saa  vidt,  at  en 
egenlig  Videnskab  derom  kunde  begynde.  En  Viden 
om  Naturens  Gang,    om  Himmel  og  Jord,    om  Guder 


og  Mennesker,  om  Familieliv,  Stat  og  sædelig  Orden 
kan  i  visse  Maader  være  betydelig  udviklet,  uden  at 
dertil  svarer  nogen  videnskabelig  Forstaaelse.  Hvad 
der  gjælder  om  Folkeslag,  gjælder  ogsaa  om  Individer. 
Den  organiske  Morphologi  lærer  os,  at  Individer  af 
høiere  Orden  i  Fostertilstanden  gjentage,  om  end  med 
Ændringer  og  Afkortninger,  de  Dannelser,  som  ere 
charakteristiske  for  de  lavere  og  laveste  Former,  fra 
hvilke  Arten  stammer.  Noget  Lignende  gjælder  om 
Bevidsthedens  Udvikling  hos  det  enkelte  Menneske. 
Som  Barn  vækkes  det  til  at  sondre  de  udvortes  Ting 
og  fornemme  sin  egen  Tilværelse,  saa  lærer  det  at 
bruge  Sproget;  det  beriger  sig  med  en  Skat  af  foreløbige 
Erfaringer,  og  naaer  omsider  saa  vidt,  at  en  skoleret 
Underviisning  kan  begynde.  Underviisningen,  der  for- 
bereder en  videnskabelig  Erkjendelse,  er  dog  endnu 
ikke  videnskabelig.  Kundskaber  indsamles  og  ordnes; 
men  kun  lidt  efter  lidt  kommer  den  umiddelbare  Be- 
vidsthed til  at  besinde  sig  paa  sin  Videns  oprindelige 
Forudsætninger. 

Her  kræves  en  klar  Adskillelse  mellem  den  Kreds 
af  Billeder  og  Forestillinger,  der  tilhøre  Bevidstheden 
selv,  og  Tingene  i  den  udvortes  Verden.  Individuali- 
teten med  sit  tænkende  Jeg  maa,  med  sikker  Takt 
efter  given  Sprogbrug,  kunne  tale  om  Former  som 
Tid  og  Rum;  den  maa  kunne  skjelne  mellem  Tingen 
og  dens  Egenskaber,  Materien  og  dens  Kræfter,  maa 
kunne  forstaae,  hvad  Sammenhæng  er,  hvad  der  menes 
med  Udtryk  som  Aarsag  og  Virkning,  Tilfældigt  og 
Nødvendigt  o.  s.  v.     Paa  disse  Betingelser  vil  den  Paa- 


gjældende  kunne  begynde  en  virkelig  Efterforskning  af 
existerende  Ting  og  deres  Love;  han  vil,  hvis  han 
har  Kræfter  og  naturlig  Begavelse,  kunne  bearbeide 
et  givet  Stof  med  videnskabelig  Dygtighed  og  komme 
til  værdifulde  Resultater.  Men  først  naar  han  henvender 
sin  Opmærksomhed  paa  Betingelserne  selv,  paa  Be- 
vidsthedens oprindelige  Forudsætninger,  faaer  han  at 
vide,  hvad  Viden  og  Videnskab  væsenlig  er. 

En  mærkelig  Forandring  foregaaer  med  ham.  Hvad 
før  var  umiddelbart  indlysende,  bliver  nu  pludselig 
gaadefuldt.  Beskæftiget  med  Tingenes  indbyrdes  For- 
hold og  Bevægelser  i  Rum  og  Tid,  var  han  ganske 
optagen  af  særlige,  exacte  Bestemmelser;  hvad  Rum 
og  Tid  er,  syntes  ham  at  forstaae  sig  af  sig  selv. 
Men  nu  opstaae  Spørgsmaal  som  disse :  Hvad  er  egenlig 
Rummet,  hvad  er  Tiden  som  Tid.^  vedkomme  disse 
Formbestemmelser  Tingene  selv,  eller  ere  de  blot  nød- 
vendige for  vor  Opfattelse?  Hvad  er  Materie,  hvad  er 
Kraft,  hvad  er  en  Ting,  naar  vi  skille  den  fra  dens 
Egenskaber,  et  Hele,  naar  det  skilles  fra  sine  Deler 
Vi  synes  at  see  det  Materielle,  men  Kræfterne  kunne 
vi  ikke  see;  si  synes  at  sandse  Tingen,  men  det  er 
kun  dens  Egenskaber;  vi  iagttage  Tingenes  Forandrin- 
ger, og  deres  Følgen  med  hinanden,  efter  hinanden; 
men  hvad  berettiger  os  til  at  antage  Forandringerne 
som  Virkninger  af  Aarsager,  der  ligge  i  Tingene? 
Hvad  er  egenlig  det,  vi  kalde  Aarsag,  er  det  noget 
Sandseligt  eller  blot  noget  Tænkeligt,  Noget,  der  er  i 
Tilværelsen  udenfor  os,  eller  Noget,  der  blot  er  i  vor 
egen  Hjerne?    Naar  slige  Spørgsmaal  paanøde  sig  Be- 


vidstheden,  naar  Grundlaget  for  den  første  naturlige  og 
umiddelbare  Viden  vakler,  vækkes  der  i  Sindet  en  Trang 
til  at  undersøge  Videns  og  Videnskabens  Væsen. 

Idet  den  paagj ældende  Tænker  begynder  at  prøve 
sin  Videns  Grundsætninger,  tvivle  om  Alt,  for  igjen- 
nem  Tvivlen  og  Uvisheden  at  arbeide  sig  frem  til 
begrundet  Vished,  er  han  udsat  for  at  fare  vild. 
Hvad  han  end  vælger  til  Udgangspunkt,  erfarer  han 
let,  at  ethvert  Fodfæste  glipper.  Det  forekommer  ham, 
som  kunde  der  ikke  være  Tvivl  om  de  materielle 
Gjenstandes  Realitet;  men  hvad  Vished  have  vi  for, 
at  Gjenstandene  existere  udenfor  vor  Bevidsthed?  vi 
vises  hen  til  vor  egen  Følelse,  vort  Syn,  vor  Hørelse, 
kort:  til  vore  egne  Sandsninger,  vore  egne  Bevidst- 
hedstilstande, vor  egen  subjective,  nødvendige  Opfat- 
telse. —  Saa  søger  han  da  i  Bevidstheden  selv  efter  noget 
Fast  og  mener  maaskee  i  den  Sætning:  »Jeg  tænker 
og  tænkende  er  jeg« ,  at  have  et  urokkeligt  Stand- 
punkt; men  han  vil  snart  finde  sig  skuffet.  Hvad  vi 
kalde  vort  Jeg  er  ganske  vist  en  Eenhed,  et  indre 
Noget,  der  ledsager  alle  vore  Forestillinger  og  Tanker, 
men  hvad  er  det  for  et  Noget?  For  saa  vidt  det  er 
en  Bevidsthedens  Eenhed,  maa  det  jo  være  ligesaa 
foranderligt  som  Bevidstheden;  men  at  Bevidstheden, 
der  er  organiske  Betingelser  underlagt,  kan  fordunkles, 
formørkes,  ja  endog  ganske  forsvinde,  er  en  uimod- 
sigelig Kjendsgjerning.  Han  forsøger  at  gribe  det  ab- 
solut Visse  i  Tænkningen  og  dens  Love;  men  det 
gaaer  ham  ikke  bedre.  Er  der  nogen  Tankesætning, 
som   Modsigelsen  ikke   kan  angribe?    Ja,    her  er  Lig- 

hedens,  Identitetens  Grundsætning:  A  er,  hvad  A  er, 
A  =  A.  Dog  nei ,  ogsaa  det  er  en  Skuffelse.  Sæt- 
ningen A  =  A  grunder  sig  paa  Sætningen:  Jeg  =  Jeg, 
og  denne  igjen  paa  Forudsætningen:  Bevidsthed  = 
Bevidsthed.  Men  Bevidstheden  er  jo  foranderlig;  der- 
som den  da  forandrer  sig  saa  hastig,  at  den  befinder 
sig  i  een  Tilstand,  naar  den  sætter  A  første  Gan^, 
og  i  en  anden  derfra  forskjellig,  naar  den  sætter  A 
anden  Gang,  saa  bliver  det  jo  ganske  uvist,  om  vi  i 
det  to  Gange  satte  A  virkelig  have  det  Selvsamme; 
altsaa:  Sætningen  A  =  A  bliver  uvis. 

Hvad  følger  nu  heraf?  At  den  efter  Viden  og 
Vished  søgende  Individualitet  finder  Uvished  overalt  og 
ender  i  bundløs  Skepsis.  At  fortsætte  paa  denne  Vei 
og  tage  Sagen  alvorligt,  fører  til  Fortvivlelse.  Den 
søgende  Individualitet  maa  standse;  og  det  kommer 
nu  an  paa,  hvorledes  han  bryder  af. 

Vender  han  tilbage  til  den  første  Umiddelbarhed, 
bruger  de  almeengjældende  Forestillinger  paa  Takt  og 
slaaer  sig  til  Ro  ved  den  saakaldte  sunde  Sands,  da 
kan  han  udvikle  sin  Forstand  i  praktisk  Retning,  be- 
rige sig  med  Kundskaber,  ja  han  kan  endog  med  Held 
studere  et  eller  andet  Fag,  gjøre  Opdagelser  og  bringe 
det  meget  vidt;  men  hvad  videnskabelig  Viden  egenlig 
er,  faaer  han  aldrig  at  vide.  Der  har  været  ansete 
Videnskabsmænd,  udmærkede  ved  sjælden  Sands  og 
Skarpsindighed,  som,  saa  længe  Talen  var  om  en  Kreds 
af  bestemte  Phænomener  og  Love,  kunde  udtrykke 
sig  med  al  en  Videndes  Sikkerhed,  men,  som,  naar 
der   handledes   om   Videns  almene  Grundlag,    om  den 


Gyldighed,    der    i    det   Hele  kan   tillægges   den   men- 
neskelige Viden,  viste  sig  hildede  i  skeptisk  Forvirring. 
Viden  og  Videnskab  staae  i  saa  væsenligt  Forhold 
til  hinanden,    at  de   forudsætte  hinanden  i  det  Uende- 
lige.     Man   kan   ikke  blive   tilfulde  hjemme   i   nogen- 
somhelst  Videnskab,  være  sig  empirisk  eller  apriorisk, 
uden  at  gjøre  sig  Rede  for,  hvad  Gyldighed  den  men- 
neskelige  Viden  har,  og  hvorledes  de  Videns  Kategorier, 
som  idelig  anvendes,    oprindelig   forholde  sig  til  Ting 
og  Bevidsthed.      Heller  ikke  vil  det   lykkes  forud   at 
skafife  sig  Vished  om,  hvad  Viden  egenlig  er,  og  hvor 
vidt   der  gives  en   sand  Viden,    før  man  indlader  sig 
med   Videnskaben    selv;    thi    dersom    Undersøgelserne 
om  Videns  Værd  ikke  gjennemføres  paa  stræng  viden- 
skabelig Maade,    kommer    man    til    falske  Resultater. 
Den  blinde  Stolen  paa  faste  Grunde  og  den  løse  Tviv- 
len,    som  udhuler  alle  Grunde,    ere  Exempler  paa  det 
Uvidenskabelige. 

Viden  er  et  Bevidsthedens  Lys;  det  gjælder  om 
at  naae  til  det  Indlysende.  Ligesom  der  i  Tingenes 
Verden  ere  mørke  og  selvlysende  Legemer,  saaledes 
er  der  i  Bevidstheden  noget  Dunkelt,  der  maa  belyses 
af  Andet,  og  Noget,  som  i  sig  selv  er  indlysende. 
Vi  maae  da  begynde  med  det  umiddelbart  Indlysende 
og  derfra  gaae  over  til  det  Nærmeste,  som  deraf  kan 
belyses.  Sammenhængen  mellem  Hiint  og  Dette  maa 
selv  være  umiddelbart  indlysende.  Men  allerede  dette 
første  Skridt  er  vanskeligt.  —  For  at  undersøge ,  hvad 
Viden  er,  maae  vi  begynde  med  Viden.  Er  nu  vor 
Viden  ved  sig  selv  indlysende,    saa   er  her  jo  Intet  at 


undersøge;  skal  en  Undersøgelse  om  Viden  selv  have 
nogen  Betydning,  saa  maa  der  være  et  Andet,  der  i  og 
ved  sig  selv  er  mere  indlysende  end  Viden;  men  hvad 
skulde  dette  vel  være?  Et  vidende  Selv,  en  Videns 
Gjenstand  og  begges  Forening  i  een  Bevidsthed! 

Disse  Forudsætninger  have  ingenlunde  den  Evidens, 
som  udvortes  Ting,  der  fremstille  sig  for  Synet;  ikke 
desto  mindre  vise  de  sig  ved  nærmere  Undersøgelse  at 
høre  til  det  første  ved  sig  selv  Indlysende.  Man  over- 
beviser sig  herom  ved  Forsøg  paa  at  forklare  dem  af 
noget  Andet  og  mere  Indlysende  eller  af  hverandre 
indbyrdes.  Forsøger  man  at  aflede  Viden  af  Ikke- 
Viden,  saa  indseer  man  let  Skuffelsen,  thi  Adskillelsen 
af  Viden  og  Ikke- Viden  maa  jo  foregaae  indenfor 
Viden.  Ligesaa  meningsløst  er  det  at  ville  aflede  det 
Bevidste  af  det  Ubevidste;  man  maa  jo  nødvendig  have 
det  Ubevidste  i  Bevidstheden  blot  for  at  kunne  sammen- 
ligne det  med  det  Bevidste.  Prøver  man  paa  at  fast- 
holde Viden  for  sig  uden  Indblanding  af  nogen  som 
helst  anden  Bestemmelse,  saa  ender  det  med  en  Viden 
om  Intet;  men  en  Viden  om  Intet  er  Ikke- Viden,  og 
Ikke-Viden  bliver  da  en  negativ  Form  for  Videns  Gjen- 
stand. Forsøger  man  at  forklare  Viden  af  den  Vidende, 
da  har  man  allerede  underskudt  Viden;  og  lige  saa 
umuligt  er  det  at  aflede  det  vidende  Selv  af  Viden; 
thi  for  at  kunne  undvære  et  Selv,  der  har  Viden, 
maatte  Viden  for  sig  være  vidende  om  sig  selv,  og 
just  derved  adskille  Viden  at  sig  som  vidende  fra  Viden 
om  alt  Andet.  Hvor  tom  og  formel  en  saadan  oprin- 
delig Skjelnen  og  Adskillen  end  synes  at  være,  saa  er 


8 

den  dog  ikke  ørkesløs;  den  er  tvertimod  den  første 
og  eneste  Vei  til  at  naae  videnskabelig  Indsigt  i  det 
ved  sig  selv  Indlysende. 

Hvad  her  er  sagt  om  Bevidsthed  og  Viden  i  reen 
Almindelighed,  gjælder  ogsaa  om  de  særlige  Former, 
hvori  Bevidstheden  modtager  sit  Indhold,  om  de  op- 
rindelige Sandsningsformer,  Rum  og  Tid,-  om  Forstan- 
dens eller  Tænkningens  Former,  de  logiske  Kategorier 
o.  s.  V.  Det  er  ikke  for  sig  bestaaende  Vidensafdelinger, 
der  lade  sig  ordne  i  visse  Rubrikker,  som  kunde  man 
have  Sandsningen  i  een  Skuffe  og  Forstanden  i  en 
anden,  det  er  tvertimod  virksomme  Former,  der  be- 
tinge hverandre  gjensidig,  og  under  indbyrdes  Samvirken 
indgaae  i  saa  mangfoldige  Combinationer  og  derved 
afgive  saa  særegne  Bestemmelser,  at  Analysen  overalt 
maa  gaae  fra  Opløsningen  af  det  Sammensatte  til  det 
Enkelte:    Forstaaelsen  er  middelbar. 

Desuagtet  er  der  i  enhver  af  disse  særegne  Almeen- 
former  noget  Eiendommeligt,  som  ved  sig  selv  er  ind- 
lysende. Paa  hvilke  forskjellige  Maader  man  end  søger 
at  udfinde  de  charakteristiske  Bestemmelser  ved  Rum 
og  Tid  og  paavise,  hvorledes  og  under  hvilke  Betin- 
gelser disse  Formbestemmelser  fremkomme  og  udvikle 
sig  i  Bevidstheden,  saa  er  det  dog  uimodsigelig  vist, 
at  det  Eiendommelige  ved  enhver  af  dem  kun  kan 
indsees  af  et  Udviklingsresultat,  derved,  at  det  allerede 
i  Udviklingens  Begyndelse  er  med  som  noget  ved  sig 
selv  Indlysende.  Ved  Rum  forklare  vi  Rum,  ved  Tid 
Tid,  ved  Grund  Grund,  ved  Aarsag  Aarsag;  For- 
klaringen gaaer  i  en  Cirkel. 


9 

Og  dog  er  Forklaringen  ingenlunde  ørkesløs;  thi 
under  Cirkelbevægelsen  skeer  det,  at  Kredsen  for 
enhver  af  Grundformerne  udvider  sig,  idet  den  alene 
for  sin  egen  Skyld  optager  Bestemmelser  af  de  andre  i 
sig.  Saaledes  bestemmes  Rummet  ved  Tiden,  Tiden 
ved  Rummet,  Sandsning  ved  Tænkning,  og  Tænk- 
ningen igjen  ved  Sandsning.  Saaledes  forklares  Be- 
vidsthed og  Viden  ved  Hjælp  af  særegne  Former, 
og  disse  igjen  ved  Hjælp  af  Bevidsthed  og  Viden. 
Saaledes  forklares  Bevidsthedens  Grundformer  ved  et 
tilsvarende  Indhold,  og  Bestemmelserne  ved  det  til- 
svarende Indhold  af  Bevidsthedens  Grundformer.  Den 
videnskabelige  Fordring  fyldestgjøres  derved,  at  ingen 
Form,  intet  Indholdsled,  ingen  Gjenstand  faaer  Lov 
til  at  blive  staaende  isoleret  eller  blot  paa  udvortes, 
tilfældig  Maade  at  føies  til  de  andre.  Alle  Bestemmel- 
ser, Formbestemmelser  og  Indholdsbestemmelser,  Sandse- 
bestemmelser  og  Tankebestemmelser,  oprindelige  og 
afledede,  maae  indgaae  i  Bevægelsen  saaledes,  at  de 
Punkt  for  Punkt  belyse  og  gjennemskinne  hverandre 
gjensidig. 

§2. 

Sandsningens   Andeel   i  Viden:    udvortes 

Erfaring. 

Endkjøndt  det  ved  sig  selv  er  indlysende,  at  Viden 
maa  have  sin  Gjenstand,  saa  følger  dog  ingenlunde 
heraf,  at  man  af  Videns  almene  Krav  kan  aflede  Gjen- 
standens  Beskaffenhed.  Det  er  langt  fra,  at  Gjenstand 
og  Bevidsthed   ligne  hinanden;    Modsætningen   er  saa 

fremtrædende,    at  det  for  et  umiddelbart  Blik  livagtig 
seer  ud,  som  om  Gjenstanden  stod  selvstændig  udenfor 
Bevidstheden.     Er  dette  nu  saaledesr    Til  Bekræftelse 
for  Gjenstandens   udvortes  Selvstændighed  støtter  man 
sig  paa  Sandsernes  Vidnesbyrd;   men  Vidnesbyrdet  er 
tvetydigt.     Opfatter  man  Bevidsthedens  Kreds  som  en 
Cirkel  med  en  bestemt  Radius  og  lader  Tingene  staae 
i  et  Rum  for  sig  udenfor  Peripherien,  hvorledes  skulle 
de  da  kunne  sandses?  Det  seer  ud,  som  om  de  speilede 
sig  i  Bevidstheden,  og  forholdt  sig  til  den,  som  Gjen- 
standene  til  Speilet.      At  dette  er  en  feilagtig  Opfat- 
telse, indsees  let.     For  at  vise  sig  som  sandselig  Gj  en- 
stand,    maa  Gjenstanden  sandses   og  derved  optages  i 
Bevidstheden   selv.      Hele  den  sandsede  Gjenstand  be- 
finder  sig  indenfor   den  sandsende  Bevidstheds  Kreds; 
er   der   Noget    udenfor,    saa    maa   det   her   være  det 
Usandselige  eller  dog  Usandsede.  men  derom  kan  den 
sandsende  Bevidsthed  jo  Intet  vide.    Dersom  den  sand- 
sende    Subjectivitet   virkelig    kunde    see    Gjenstandene 
udenfor  sin  Bevidsthed  i  Rummet,    da   maatte   den  jo 
ogsaa  kunne  see  deres    forskjellige  Afstande    fra    Be- 
vidsthedsgrændsen ;    Syvstjernen   f  Ex.   maatte  da  vise 
sig  at  være  længere  borte  —  ikke  fra  det  sandsende 
Individ,  thi  det  forstaaer  sig  —  men  fra  Bevidstheden 

selv,  end  Maanen. 

Ikke  desto  mindre  maae  vi  dog  indrømme  den 
sunde  Sands,  at  Forudsætningen  af  Gjenstandenes  Til- 
væren udenfor  Bevidstheden  har  virkelig  Betydning. 
Antager  man  nemlig,  at  Gjenstandene  selv  befinde  sig 
indenfor  Bevidstheden,    da  maa  man  jo  ogsaa  antage, 

at  de  ere  den  sandsende  Bevidstheds  egne  Frembrin- 
gelser. Men  hvis  Tingene  kun  ere  til  i  det  Øieblik  vi 
sandse  dem,  saa  maae  de  jo  ophøre  at  være  til,  naar 
vi  ikke  sandse  dem;  den,  der  anfaldes  af  en  Røver  og 
er  bange  for  at  blive  skudt,  behøver  da  blot  at  lukke 
Øinene  til,  for  at  tilintetgjøre  baade  Røverens  og  Pistolens 
Tilværelse.  Barnagtigt.  Vi  komme  altsaa  til  det  Re- 
sultat, at  Tingene,  der  sandses,  maae  være  baade 
indenfor  og  udenfor  vor  Bevidsthed. 

For  at  forlige  de  to,  som  det  synes,  modstridende 
Bestemmelser,  er  det  nødvendigt  at  undersøge,  hvori 
Sandsningen  egenlig  bestaaer.  Den  sandsende  Bevidst- 
hed er  paa  een  Gang  baade  activ  og  passiv,  activ, 
for  saa  vidt  den  maa  frembringe  Gjenstanden,  passiv, 
for  saa  vidt  den  i  Et.  og  Alt  maa  rette  sin  Frem- 
bringelse efter  Gjenstanden.  Ifølge  Sandsningens  Umid- 
delbarhed har  det  Passive  en  saadan  Overvægt,  at 
det  sandsende  Subject  end  ikke  mærker  sin  egen 
Medvirken,  men  finder  sig  udelukkende  fortabt  i 
den  sandsede  Gjenstands  Objectivitet.  Antagelsen  af 
et  Udenfor  beroer  paa  Rumsanskuelsen ,  paa  den 
uafviselige  Nødvendighed,  hvormed  Gjenstanden  paa- 
trænger sig  og  den  slaaende  Umiddelbarhed ,  hvormed 
den  viser  sig.  Subjectiviteten  kan  vende  sig  bort  fra 
Gjenstanden,  kan  lukke  sine  Øine  og  tilstoppe  sine 
Øren:  hjælper  ikke,  naar  han  seer  sig  om,  saa  er  den 
der  igjen.  Forskjelligartede  Sandser,  Synet,  Følelsen, 
Hørelsen,  ja  i  visse  Tilfælde  endog  Lugten  og  Smagen, 
kunne  forene  sig  til  et  samstemmigt  Vidnesbyrd  om 
Gjenstandens  Realitet.     Viden  om  Gjenstandens  Reali- 

tet  er   en   reel   Viden,    en    Viden    af   udvortes   Er- 
faring. 

Vel  forudsætter  den   udvortes  Erfaring  ikke  alene 
Sandsning.  men  ogsaa  Tænkning,  Skjelnen,  Sammen- 
ligning, Dømmen  o.  s.  v.;  men  Sandsning  og  sandselig 
Iagttagelse  er  dog  Hovedsagen,  da  Tingen  maa  tages 
ganske  saaledes,    som   den  er  given.     Respekt  for  det 
Givne  er  Respekt  for  Kjendsgjerninger.      Det  er  ikke 
Gjenstanden,   der  retter  sig  efter  Bevidstheden,  det  er 
omvendt  Bevidstheden,    der  maa  rette  sig  efter  Gjen- 
standen.      Fra  et   strængt  empirisk  Synspunkt  et  det 
ligefrem  meningsløst  at  spørge,  om  Tingene  ogsaa  ere 
saaledes,    som   vi   opfatte  dem.      Hvor  skulde   de  vel 
kunne  være  anderledes,  naar  vi  betænke,  hvad  Sandsning 
og  Erfaring  egenlig  er  ?    Det  er  jo  ikke  Bevidsthedens 
Sandseformer,  der  oprindelig  bestemme  det,  der  sandses, 
og  raade   for,    hvorledes  Tingen   skal   see  ud;    det  er 
tvertimod    den  sandselige  Ting    selv,    der    bestemmer 
Sandseformerne;   hvis  den  ikke  formaaer  dette,  saa  er 
den  ikke  til   at  sandse,    d.  v.  s.    er  ikke  en  sandselig 
Ting.     Den  Gjenstand,  som  efter  sin  Naturbeskaffenhed 
ikke  kan  sees,    hører  ikke   til   de  synlige  Gjenstande; 
den,  som  ikke  kan  høres,  ikke  til  de  hørlige.    Det  er 
netop  de  sandselige  Bestemmelser  ved  Gjenstanden,  der 
gjør  den  sandselig.    Men  hvad  er  sandseligt?    Dog  vel 
det,    der  lader  sig  sandse.      Og  hvad  er  sandseligt  til 
for  os  uden  det,    som   nøiagtig  svarer  til  vore  Sandse- 
former  og  kan  bestemme  disse  efter  sin  Beskaffenhed? 
Enhver  Ting  maa  bestemmes  ved  sine  Egenskaber.    At 
antage  Ting,    som  falde  udenfor  alle  Egenskaber,    er 

at  antage  Ting,  der  falde  udenfor  alle  Bestemmelser; 
at  antage  sandselige  Ting,  som  ikke  have  sandselige 
Egenskaber,  er  at  antage  Ting,  hvis  Sandselighed  be- 
staaer  i  at  være  usandselig.     Meningsløst! 

Men,  siger  man,  Erfaringstingene  kunne  jo  maaskee 
nok  have  sandselige  Egenskaber  og  for  saa  vidt  være 
sandselige  i  og  for  sig,  uden  at  vi  med  vore  Sandser 
ere  i  Stand  til  at  opfatte  dem  saaledes,  som  de  virkelig 
ere.  Hvad  vi  sandse  som  udstrakt,  er  maaskee  slet 
ikke  udstrakt,  eller  dog  ikke  udstrakt  i  den  Form,  hvori 
vi  sandse  det;  hvad  vi  antage  for  at  være  haardt,  kan 
maaskee  være  blødt;  hvad  vi  ansee  for  uigjennemsigtigt, 
kan  maaskee  være  gjennemsigtigt.  —  Vi  svare:  vel 
muligt,  men  hvad  vedkommer  det  os.? 

Den  udvortes  Erfarings  Gjenstande  maae  vi  nød- 
vendig opfatte  saaledes,  som  vi  erfare  dem,  at  drage 
Erfaringens  Gyldighed  i  Tvivl  er  at  drage  alle  Kjends- 
gjerninger i  Tvivl  og  give  Afkald  paa  reel  Viden.  Jo 
mere  Realitetssands  den  Vidende  har,  jo  større  vil 
derfor  ogsaa  hans  Interesse  for  en  skarp  Iagttagelse  af 
Tingene  i  alle  Enkeltheder  være.  Hvad  der  ellers  i 
Almindelighed  antages  for  rimeligt  eller  urimeligt,  be- 
kymrer ham  ikke;  er  Tingen  virkelig  til,  saa  maa  den 
tages,  som  Erfaringen  giver  den,  om  dens  Tilværelse 
end  iøvrigt  kan  forekomme  os  nok  saa  urimelig.  Videns 
Grundlag  er,  som  heraf  sees,  et  Grundlag  af  Kjends- 
gjerninger;  en  ufravigelig  Betingelse  for  at  opfatte  og 
sikkre  sig  de  udvortes  Kjendsgjerninger,  er  at  faae 
dem  fuldstændig  sandsede:  dette  er  Sandsn ingens 
Andeel  i  Viden. 

At  man  desuagtet   ikke  kan   aflede   al  Viden   af 
Sandsning  og  sandselige  Kjendsgjerninger,  er  indlysende. 
Til  Sandsning  hører   der  Bevidsthed,    men  Bevidsthed 
er  ingen  Sandseting,  ingen  Gjenstand  for  udvortes  Er- 
faring.   Jo  mere  eensidig  man  vænner  sig  til  at  anlægge 
den  udvortes  Erfarings  Maalestok  paa  al  Viden,  desto 
større  Hang  vil  man  ogsaa  faae  til  at  oversee  Bevidst- 
hedens usandselige  Væsen,  og  udlede  Sandsningen  selv 
af  empiriske  Egenskaber  ved  Sandseorganerne.    Isteden- 
for   at   forklare   Sandsningen   af  Bevidstheden,    lægger 
man    nu    an    paa    at  aflede  den   af  Sandseorganernes 
Virksomhed,  og  denne  Virksomhed  igjen  af  den  eien- 
dommelige  Bygning,  som  kan  være  Gjenstand  for  ud- 
vortes Erfaring.    Saa  taler  man  om  Gangliebevidsthed, 
og    gjør    Bevidstheden    til    en    physisk  Egenskab   ved 
Gangliet,   om  Rygmarvsbe vidsthed ,  om  Hjernebevidst- 
hed, ikke  blot  i  den  Betydning,  at  Ganglier,  Rygmarv 
og  Hjerne  ere  nødvendige  Betingelser  for  den  sandsende 
Bevidsthed,    men  udtrykkelig  i   den  Mening,    at  disse 
Organer  selv  ere  sandsende  Subjecter.     Det  Urimelige 
heri  falder  i  Øinene,    naar  man  skal  til  at  gjøre  Rede 
for,  hvorledes  de  mange  forskjellige  Bevidstheder  kunne 
flyde  sammen  i  een  eneste  Bevidsthedseenhed.    Ved  at 
sætte  det  Forbindende  i  Bindevæv  og  Nervetraade  op- 
naaer  man  kun,  hvad  for  Øvrigt  er  meget  fortjenstligt, 
at  paavise  betingende  Mellemled;  men  Sagen  selv  faaer 
man  ikke  opklaret.    Kan  Bevidsthed  løbe  igjennem  en 
Nerve  som  Elektricitet  igjennem  en  Traad?   Idet  Elek- 
triciteten strømmer  igjennem  Traaden,  bliver  Traaden 
elektrisk;    gaaer  det  nu  an  at  sige,    at  en  Nerve  selv 


15 


bliver  sig  bevidst,  idet  Bevidstheden  gjennemstrømmer 
Nerven  ?  Det  hjælper  ikke  her  at  bryde  af  og  erklære, 
at  vi  i  Grunden  lige  saa  lidt  vide,  hvad  Bevidsthed  er, 
som  hvad  Elektricitet  er.  Man  sætte  Grændsen  for 
den  menneskelige  Viden,  hvor  man  vil,  saa  er  der  dog 
Et,  som  Videnskaben  med  Strænghed  kræver  af  den 
Vidende,  dette  nemlig,  at  han  maa  vide,  hvad  det  er, 
han  selv  siger.  Vide  vi  ikke,  hvad  der  menes  med 
Ordet  Bevidsthed,  hvorledes  kan  man  da  paastaae,  at 
der  er  Bevidsthed  i  Ganglie,  Rygmarv  og  Hjerne,  ja 
ovenikjøbet  gjøre  Bevidstheden  til  en  Egenskab  ved 
disse  Organer?  Tingen  er,  at  man  stirrer  sig  blind 
paa  sandselige  Kjendsgjerninger,  vil  aflede  det  Ikke- 
Sandselige  af  det  Sandselige;  men  jo  mere  man  for- 
søger at  gjøre  Alt  tydeligt  indtil  de  mindste  Enkelt- 
heder, desto  mørkere,  gaadefuldere  bliver  det  Hele. 
Det  er  Sensualismens  Eensidighed,  at  den  drukner 
Bevidstheden  i  det  Ubevidste  og  gjør  det  Sandselige 
til  det  Oprindelige.  Hvad  der  i  Sensualismens  Øine 
skal  have  reel  Værdi,  maa  være  en  Ting.  »Selvet, 
Jeget,  er  ikke  en  Ting,  altsaa  er  Selvet,  Jeget,  egenlig 
ingen  Ting«. 

En  Sætning,  som  den,  at  vi  lige  saa  lidt  vide, 
hvad  Bevidsthed  er,  som  hvad  Elektricitet  er,  viser 
sig,  naar  vi  tage  det  Tvetydige  bort,  at  være  grund- 
falsk. Saalænge  Legemernes  indre,  molekulære  Byg- 
ning, Smaadelenes  Omsætning,  Leiring  og  Vexelvirk- 
ning  endnu  ikke  er  tilstrækkelig  undersøgt,  kan  det 
med  Rette  siges,  at  Elektriciteten  har  noget  Gaadefuldt 
ved  sig,  Noget,  vi  ikke  kunne  gjennemskue;  men  kan 


det  Samme  siges  om  Bevidstheden?  Ingenlunde!  Vi 
have  i  foregaaende  Paragraph  seet,  at  Bevidstheden 
netop  afgiver  den  oprindelige  Forudsætning  for  al  vor 
Viden  og  hører  til  det  første,  ved  sig  selv  Indlysende. 
Hvor  misligt  det  er  at  glemme  eller  dog  oversee  dette, 
giver  sig  endog  tilkjende  paa  Erfaringsvidenskabens 
eget  Omraade. 

Det  forstaaer  sig  af  sig  selv,  at  Erfaringslæren 
under  ingen  Form  kan  undvære  Tænkning;  men  for 
den  sensualistiske  Erfaringslære  er  det  netop  charak- 
teristisk,  at  den  søger  sin  egenlige  Forvisningsgrund  i 
Sandsningen,  sætter  Realiteten  selv  i  det  Sandselige, 
og  lader  Tænkningen  være  en  blot  Formsag.  Naar 
Sensualisten  taler  om  Tingen  og  dens  Egenskaber,  det 
Hele  og  dets  Dele,  da  er  det  ingenlunde  Tænkningen, 
der  forvisser  ham  om,  at  hvor  der  er  Egenskaber,  maa 
der  ogsaa  være  Ting,  at  hvor  der  er  et  Hele,  maa 
der  ogsaa  være  Dele;  nei  det  er  Sandsningen.  Han 
mener  ligefrem  at  kunne  sandse  Tingene  som  Ting, 
Egenskaber  som  Egenskaber,  det  Hele  for  sig  og 
Delene  for  sig,  og  ligeledes  ved  Sandsningen  forvisse 
sig  om  Egenskabernes  Forbindelse  med  Tingen,  om 
Delenes  Sammenhæng  i  det  Hele.  Men  naar  Tænk- 
ningen begynder  at  røre  sig  frit,  saa  fremkommer  Uvis- 
heden.  Sensualisten  bliver  tvivlraadig,  hvad  skal  han 
gjøre?  Han  troede  nu  saa  vist,  at  have  sandselige 
Garantier  for,  at  Guld  er  til  som  en  Ting  med  sine 
Egenskaber,  et  Hele  med  sine  Dele,  og  at  hans  Viden 
om ,  at  Guld  er  et  ædelt  Metal ,  hvilede  trygt  paa  ud- 
vortes Erfaring.     Han  veed  jo,   at  Guldet  er  guult,  at 

det  kan  krystallisere,  i  Octaedre  og  lade  sig  udvalse  til 
Blade  af  en  ^(yJoo  Linies  Tykkelse.  Sandselige  Iagt- 
tagelser have  overbeviist  ham  om,  at  Guldet  iblandt 
alle  Metallerne  har  den  mindste  Affinitet  til  Ilt,  at  det 
lader  sig  opløse  i  Kongevand  o.  s.  v.  Men  hvad  Vished 
har  han  nu  egenlig  om  alt  dette?  Han  har  villet 
sandse  hver  Egenskab  for  sig;  n:en  den  enkelte  Egen- 
skab lader  sig  ikke  sandse  umiddelbart,  og  det  af  den 
simple  Grund,  at  den  ikke  kan  existere  for  sig  umid- 
delbart. Da  han  sandsede  Egenskaben  guult,  maatte 
han  henføre  den  deels  til  Guldet,  deels  til  Lyset,  deels 
til  sin  egen  Synsfornemmelse.  Er  der  nu  nogen  umid- 
delbar Sandsning,  der  kan  lære  ham,  hvilken  Andeel 
Guldet,  Lyset  og  Lysfornemmelsen  hver  især  have  i 
dette  Guult?  Han  har  uden  videre  sat  forskjellige 
Egenskaber  sammen  til  en  reel  Eenhed  i  Ting  og  Sub- 
stans, men  den  umiddelbare  Sands  kan  ikke  lære  ham 
Noget  om  en  saadan  Eenheds  Realitet.  At  være  guult, 
at  være  smidigt,  at  krystallisere  i  Octaedre,  tyde  i 
Virkeligheden  hen  paa  saa  uligeartede  Ting,  at  ingen 
Sandsning  kan  forvisse  os  om,  at  de  absolut  maae  høre 
til  een  og  samme  Ting.  Tvertimod!  den  udvortes  Er- 
faring lærer,  at  de  samme  eller  dog  lignende  Egen- 
skaber kunne  findes  hos  forskjellige  Ting. 

Sensualisten  er  for  Erfaringens  Skyld  nødsaget  til 
at  antage  en  Delenes  Sammenhæng  og  en  vis  Orden, 
hvori  Tingene  maae  følge  med  hverandre  og  efter 
hverandre,  men  hvad  Vished  har  han  herom?  Han  er 
nødt  til  at  betjene  sig  af  Ord  som  Nødvendigt  og  Til- 
fældigt,   Grund  og  Følge,    Aarsag  og  Virkning,    det 

Individuelle  og  det  Almene,  Love  o.  s.  v.  Men  han 
kan  ikke  have  nogen  egenlig  Tillid  til  slige  Bestem- 
melser, han  kan  ikke  tillægge  Ordene  reel  Betydning. 
Den  umiddelbare  Sandsning  opfatter  det  umiddelbart 
Givne  i  dets  Enkelthed  og  Tilfældighed  og  indeholder 
ingen  Garanti  for,  hverken  at  det  fremdeles  vil  bestaae, 
ei  heller  at  det  som  Led  i  en  Række  formaaer  at 
udøve  nogen  Indflydelse  paa  de  andre  Led.  Ved  at 
underlægge  samtidige  Phænomener  en  nødvendig  For- 
bindelse, ved  at  antage  et  Forudgaaende  for  Aarsag 
og  et  Efterfølgende  for  Virkning,  gaaer  man  ud  over 
det,  som  umiddelbart  kan  sandses,  og  da  Sandsningen 
jo  dog  skal  være  det  Eneste,  der  kan  give  tilstrækkelig 
Vished,  maa  man  enten  reducere  den  udvortes  Er- 
farings videnskabelige  Udbytte  til  en  løs  Mangfoldighed 
af  Phænomener  eller  underskydfe  Forudsætninger,  som 
man  dog  ikke  kan  vedkjende  sig.  Ved  udelukkende 
at  ville  holde  sig  til  en  sandselig  Vished  drives  man 
over  i  Uvished,  og  Skepticismen  staaer  for  Døren. 

Den  eensidige  Empiris  Tilhængere  gjøre  kun  det 
Onde  værre,  naar  de  ved  at  henvise  os  til  Vanen, 
Gjentagelsen,  Ideeassociationen  og  slige  Palliativer  for- 
søge at  tilsløre  det  Uvisse  ved  Hjælp  af  det  Halvvisse, 
og  give  det  Skin  af,  at  det  er  den  sandselige  Viden, 
som  ved  at  indføre  flere  og  flere  Mellembestemmelser 
lidt  efter  lidt  arbeider  sig  frem  og  gjør  Tankebestem- 
melserne almeengyldige,  medens  dog  Sandheden  er, 
at  den  Punkt  for  Punkt  maa  forudsætte  noget  Andet 
end  Sandsningen.  Sandsningen  er  et  Moment,  et 
uundværligt   Moment   i    al    vor   Viden    om    sandselige 

Ting;  men  naar  dette  Vidensmoment  skal  udvides  til 
at  gjælde  for  Alt  og  udgjøre  den  hele  Viden,  saa 
indsmugler  man  det  Oprindelige,  den  vidende  Bevidst- 
hed, det  vidende  Selv,  medens  man  dog  fornegter  det 
Oprindelige;  og  saa  fremkommer  det  Uvidenskabelige. 

§3- 
Indbildningens  Andeel  i  Viden:    indvortes 

Er  farin  g. 

Ifølge  sædvanlig  Sprogbrug  skulde  man  mene,  at 
Indbildning  og  Viden  aldeles  Intet  havde  med  hinanden 
at  gjøre.  »En  Indbildning  er  Noget,  som  ingen  Realitet 
har,  og  en  indbildt  Viden  det  Samme  som  en  falsk 
Viden«.  Sagen  vil  dog  vise  sig  i  et  andet  Lys,  naar 
vi  besinde  os  paa,  at  Indbildning  væsenlig  betyder 
en  ideel,  dog  udad  gaaende  Dannelse,  en  i  vort  Indre 
frembragt  Dannelse,  en  Billeddannelse,  der  gjør  Be- 
vidsthedens aet  i  ve  Side  kjendelig  og  svarer  til,  hvad 
vi  kalde  Indbildningskraft.  Indbildningskraftens  Virk- 
somhed bestaaer  netop  i  at  danne  Indbildninger;  hvor- 
ledes disse  Indbildninger  forholde  sig  til  den  reelle 
Væren,  skal  særlig  undersøges;  her  bruge  vi  Indbild- 
ning og  Frembringelse  af  Indbildningskraft  som  eens- 
tydige  Udtryk. 

At  der  imellem  Sandsning  og  Indbildning  maa 
være  en  nøie  Forening,  er  let  at  indsee.  Naar  vi  efter 
at  have  sandset  en  Gjenstand,  vende  os  bort  fra  den, 
bliver  dens  Billede  endnu  staaende  for  Bevidsthedens 
Øie,  om  end  mattere  og  blegere.  Dette  Billede  vidner 
om,  at  Indbildningskraften  allerede  ved  den  umiddelbare 

Sandsning  af  Gjenstanden  selv  har  været  virksom. 
Hvis  Sandsningen  af  den  virkelige  Gjenstand  ikke  fore- 
gik ved  en  billeddannende  Virksomhed,  vilde  Huskning 
og  Erindring  være  umulige.  Under  Sandsningen  selv 
er  Billeddannelsen  vistnok  saa  afhængig  af  Indtryk  fra 
Gjenstanden,  at  Indbildningen  slet  ikke  mærkes;  men 
•  dersom  den  nærværende  Gjenstand  kunde  opfattes  som 
den  viser  sig  for  Bevidstheden  uden  en  ubevidst  Billed- 
dannelse, da  vilde  dens  Efterbillede  heller  ikke  kunne 
danne  sig;  Bevidstheden  beholdt  Intet  tilbage:  Gjen- 
standen vilde  kun  være  til  for  den  i  Sandsningens 
Øieblik.  Og  hvad  vilde  saa  Følgen  heraf  være?  At 
en  Bevidsthed  om  flere  forskjellige  Gjenstande  vilde 
være  umulig.  Ja,  Sand.sningen  selv  vilde  være  umulig. 
Den  sandselige  Gjenstand  maa  som  et  Hele  bestaae  af 
Dele.  For  at  sandse  et  Hele,  hvis  Dele  være  a,  b,  c 
o.  s.  V.,  maae  vi  begynde  med  at  sandse  en  Deel,  f  Ex. 
a;  dersom  vi  nu,  idet  vi  sandse  b,  have  tabt  a,  og, 
naar  vi  komme  til  c,  baade  a  og  b,  saa  naae  vi  jo 
aldrig  saa  vidt,  at  vi  faae  Delene  sammenfattede.  Men 
naar  vi  ikke  kunne  sammenfatte  Delene  i  en  Sands- 
nings  Eenhed,  hvorledes  skulle  vi  da  kunne  sandse 
det  Hele? 

Et  slaaende  Beviis  paa  Sandsningens  og  Indbild- 
ningens uopløselige  Eenhed  ligger  i  Anskuelsen.  Det 
forholder  sig  ganske  vist  med  Anskuelsen  som  med 
Rummet,  vi  maae  forklare  Anskuelse  ved  Anskuelse  lige- 
som Rum  ved  Rum,  det  vil  sige:  Anskuelsen  hører  med 
til  det  første  ved  sig  selv  Indlysende.  Ikke  desto  mindre 
er  det  Sandsningen  af  virkelige  Gjenstande,   der  giver 

os  Betingelser  for  en  Tydeliggj øreise  af,  hvad  Anskuel- 
sen egenlig  bestemmer,  og  hvad  det  er,  der  bestemmer 
Anskuelsen.  Naar  det  hedder,  at  vi,  for  at  sandse  et 
Hele,  maae  begynde  stykkeviis  med  at  sandse  dets 
Dele,  kunne  vi  omvendt  sige,  at  vi  for  af  sandse  en 
Deel,  maae  begynde  med  at  sandse  et  Hele;  d.  v.  s.  at 
vi  for  Sandsningens  Skyld  maae  begynde  med  An- 
skuelse. Hver  mindste  sandselige  Deel  har  en  Udstræk- 
ning, bestaaer  af  Dele,  og  er  altsaa  et  Hele:  vi  kunne 
ikke  sandse  Differentialer.  Det  er  den  umiddelbare 
Forening  af  Anskuen  og  Sandsen,  der  bevirker,  at  vi 
paa  een  Gang  synes  at  sandse  baade  det  Hele  og 
dets  Dele. 

Uden  Indbildning  er  det  umuligt  at  sandse  nogen 
Forandring  i  det  Udvortes.  For  at  komme  til  Be- 
vidsthed om,  at  en  Ting  forandrer  sig,  maae  vi  i  det 
Mindste  sandse  den  to  Gange  og  ved  at  sandse  den 
anden  Gang  være  i  Stand  til  at  erindre,  hvorledes  den 
saae  ud  første  Gang.  Sammenligningen  er  betinget  af, 
at  Sandsning  omsættes  i  Indbildning,  og  Indbildning  i 
Sandsning.  Paa  Sandsningens  Maade  opfattes  Foran- 
dringen derved,  at  vi  sammenligne  Ting  med  Ting, 
hvorved  det  kommer  til  at  see  ud,  som  om  Tingene 
selv  viste  sig  snart  saaledes,  snart  anderledes;  med 
andre  Ord:  vi  finde  Tingene  forandrede,  fordi  de  vir- 
kelig forandre  sig.  Tiden,  den  Form,  i  hvilken  For- 
andringen foregaaer,  gjælder  da  lige  saa  vel  for  Tingene, 
som  for  vor  Opfattelse  af  Tingene.  Men  kun  ved 
Hjælp  af  Indbildningen  kan  Forandringen  opfattes  saa- 
ledes, at  ikke  blot  Gjenstandene  sammenlignes  med  deres 

Billeder,  men  at  de  forskjellige  Gjenstandsbilleder 
sammenlignes  med  hinanden  indbyrdes.  Under  denne 
Sammenligning  blive  de  frigjorte  Billeder  igjen  foran- 
drede til  Forestillinger;  Forestillingernes  Mangfoldighed 
er  Gjenstatid  for  indvortes  Erfaring. 

Det  Spørgsmaal,  hvorfra  saadanne  Kategorier  som: 
Indre,  Mulighed,  Aarsag  o.  s.  v.  have  deres  Oprindelse, 
kan  i  denne  Sammenhæng  foreløbig  besvares.  Naar 
der  tales  om  Tingenes  Indre,  er  det  jo  indlysende, 
at  dette  Indre  ikke  kan  henføres  til  nogen  udvortes 
Erfaring.  Tage  vi  det  umiddelbare  Ydre  bort,  saa  er 
der  for  Sandsningen  et  nyt  Ydre.  Hvorfra  faae  vi  da 
det  Indre?  Fra  Indbildningen.  Vi  digte  det  ind  i 
Tingen,  og  komme  ved  Modsætningen  til  Bestemmel- 
sen af  et  Ydre.  Det  Samme  gjælder  om  Muligheden. 
Hvad  der  skal  paavirke  den  udvortes  Sands  maa  være 
virkelig  til ;  det  Mulige  kan  altsaa  ikke  komme  udvortes, 
men  maa  komme  indvortes  fra,  d.  v.  s.  fra  Indbildningen. 
Ere  nu  Indre  og  Mulighed  en  Indbildningens  Tilgift  til 
hv^ad  der  ved  Sandserne  maa  bestemmes  som  Ydre  og 
Virkelighed,  saa  kommer  det  da  an  paa  at  indsee 
Forbindelsen  mellem  Sandsning  og  Indbildnin_g.  Uden 
Indbildning  ingen  Sandsning.  Vistnok  er  enhver  Erfa- 
ring af  det  Udvortes  betinget  af  lutter  Sandseindtryk ; 
men  intet  Sandseindtryk  kan  i  reen,  umiddelbar  En- 
kelthed opfattes  for  sig  alene;  de  mangfoldige  Enkelt- 
indtryk, være  sig  samtidige  eller  successive,  maae  samles 
og  bestemmes  ved  en  tilsvarende  Mangfoldighed  af  For- 
nemmelser  og  Forestillinger,  der  udspringe  af  Indbildnin- 
gens Eenhed  i  Selvet.   Betegne  vi  Sandseindtrykket  ved  i, 


Forestillingen  ved  f,  da  giver  Rækken:  i,  i,  i  os  ingen 
Erfaring,  Rækken  f,  f,  f  heller  ingen.  Rækken  i,,  f, 
i,  f  derimod  gjør  en  Erfaring  mulig;  thi  nu  kan  i  be- 
stemmes ved  f,  og  omvendt,  en  Sammenligning  kan 
finde  Sted,  og  Forskjellighederne  vise  sig:  i',  f,  i",  f". 
Sammenfatningen  beroer  paa  den  anskuende,  forestil- 
lende Bevidstheds  Eenhed. 

Sandsningen  af  det  Ene  vækker  uafbrudt  en  Fore- 
stilling om  det  Andet.  Sandsningen  af  A  vækker 
Forestillingen  om  B,  og  denne  forbereder  igjen  en 
Opfattelse  af  C.  Synet  af  et  Blad  vækker  Forestillin- 
gen om  en  Stængel.  I  Forestillingen  ligger  en  For- 
ventning, deels  om  Noget,  der  allerede  er,  skjøndt 
det  endnu  ikke  er  sandset,  som  naar  Synet  af  For- 
siden vækker  Forestilling  om  Bagsiden;  deels  om  Noget, 
som  ikke  endnu  er,  men  vil  komme,  som  naar  Synet 
af  et  Lyn  vækker  Forestilling  om  et  Tordenskrald. 
Forventningen  er  uvilkaarlig,  og  Indbildningen  kan 
skuffe.  At  der  maa  følge  Noget,  er  vist,  men  om 
just  det  Forventede  følger,  er  uvist;  der  kan  jo  følge 
noget  Andet.  Nu  er  Muligheden  bleven  til  i  Indbild- 
ningen. Saalænge  Tingenes  Omskiftelser  blot  sees  at 
foregaae  i  Rum  og  Tid,  er  Forestillingen  om  et  Indre 
endnu  ikke  givet.  Leddene  A,  B,  C  kunne  forandre 
deres  Stilling  til  hverandre,  uden  at  noget  af  dem  for- 
andrer sig;  men  foregaaer  der  under  Omsætningen  en 
Forandring  enten  med  eet  af  Leddene  eller  med  dem 
alle,  saa  faaer  Indbildningen  en  ny  Opgave.  B  for- 
andres, naar  A  træder  til,  B  og  C  blive  begge  for- 
andrede, naar  de  træffe  sammen:   her  maa  forudsættes 

et  Indre.    Før  og  efter  Forandringen  er  B  det  samme, 
og  dog  ikke  det  samme.      Var  det   ikke  det  samme, 
saa  kunde  man  jo  ikke  sige ,  at  Forandringen  er  fore- 
gaaet  med  B,    at  det  netop  er  B,    der  er  blevet   for- 
andret.      Var  B  efter  Forandringen  endnu  ganske   det 
samme,    saa  var  det  jo  ikke  undergaaet  nogen  Foran- 
dring.     Det  Anstødelige  heri  hæver  Indbildningen  ved 
at  henføre  det  forskjellige  Ydre  til  et  fælles  Indre.    Før 
havde  B  eet  Udseende,    nu  har  det   et  andet,    men   i 
Grunden  d.  v.  s.  efter  sit  Indre  er  det  dog  det  samme. 
Den  Sandsende  bliver  sig  bevidst,  at  B  efter  Omstæn- 
dighederne kan  vise  sig  med   forskjelligt  Ydre  i    for- 
skjellige  Tilstande:    Vand   kan   blive  til  lis,    og  lis  tii 
Vand,  det  maa  ligge  i  Vandets,  i  Isens  Indre.     Hvad 
det  Indre  er,    bliver  foreløbig  bestemt  ved   en  Mulig- 
hed, men  hvad  det  er  for  en  Mulighed,  maa  den  paa- 
følgende Virkelighed  afgjøre.    Synet  af  et  Frø,  vækker 
Forestillingen  om  en  Plante;    Frøet  er  Plantens  Mulig- 
hed,   men  kun  en  Mulighed,    thi  det  er  jo  ogsaa  mu- 
ligt, at  en  Fugl  kan  æde  Frøet;  Synet  af  et  Frø  kan 
ogsaa  vække  Forestilling  om  en  Fugl.     Mulighedsfore- 
stillingen  er  for  saa  vidt  subjectiv,    men  ved  at  lægge 
Muligheden  ind  i  Frøet  har  Indbildningen  fraskrevet  sig 
sin  Ret  over  den   og  gjort  Forventningen  afhængig  af 
det  Sandsede;  Indbildningen  har,  med  andre  Ord,  gjort 
Muligheden  objectiv,   d.  v.  s.  lagt  den  ind  i  det  Virke- 
lige selv. 

Den  ved  Erfaring  stadfæstede  Forening  af  Virke- 
ligt og  Muligt,  en  Forening,  der  selv  er  betingende 
for  Erfaringens  egen  Mulighed,    leder   til  Indbildning 

om  Aars  ag.  At  A  er  Aarsag,  og  B  Virkning, 
kan  ingenlunde  sandses  umiddelbart.  Ved  at  gjøre 
Sandsningen  til  Erfaringens  Et  og  Alt  kan  man  let 
forsvare  den  Paastand,  at  Aarsagsforestillingen  er  en 
Indbildning,  hvortil  intet  Virkeligt  svarer.  Vi  kunne 
ikke  see  paa  Ilden,  at  den  vil  brænde  os,  og  dog  er 
der  Ingen  ,  end  ikke  Skeptikeren,  der  har  Lyst  til  at 
•  stikke  sin  Finger  i  Flammen.  Hvorfor  ikke.?  Synet 
af  Ild  vækker  Forestilling  om  Smerte.  Hver  Gang  vi 
prøve  paa  at  holde  Fingeren  i  Flammen,  erfare  vi,  at 
det  svier;  hvorfor  tør  vi  da,  trods  idelige  Gjentagelser, 
ikke  ansee  det  for  vist,  at  Ilden  er  Aarsag  og  Smerten 
Virkning?  Fordi,  hedder  det,  man  ikke  kan  see  Aar- 
sagen  sidde  i  Ilden.  Vistnok  kan  man  føle  Smerten, 
men  for  at  føle  den  som  Virkning,  maatte  man  føle 
Ilden  som  Aarsag,  og  det  er  just  det,  man  ikke  kan. 
Aarsagsforestillingen  er  en  Indbildning.  Denne  Syns- 
maade  er  i  reel  Forstand  uigjendrivelig.  Man  kan  lige 
saa  lidt  hævde  Aarsagens  Realitet  ved  den  blotte 
Sandsning,  som  ved  den  blotte  Tænkning.  Tænknin- 
gen kan  godtgjøre,  at  der  maa  være  en  Aarsag,  saa 
sandt  der  er  en  Virkning;  men,  hvis  der  nu  ingen 
Virkning  er,  saa  er  der  heller  ingen  Aarsag.  Det 
Videnskabelige  beroer  ikke  paa  at  udelukke  Indbild- 
ningen, men  det  beroer  paa  exacte  Bestemmelser  af 
den  indre  Erfarings  Andeel  i  den  ydre,  det  vil  sige: 
paa  exacte  Bestemmelser  af  Indbildningens  Andeel 
i  Viden. 

At  Indbildningskraften,    selv  naar  den   støtter  sig 
til  udvortes  Erfaringer,    ikke   formaaer  at  grundlægge 

nogen   virkelig  sand   eller  selvgyldig   Viden,    ligger   i 
Sagens  Natur  og    har   viist    sig  i  Kulturens  Historie. 
Et  Folks  Kultur  begynder,  som  ovenfor  antydet,  ikke 
med  Videnskab  og  videnskabelige  Undersøgelser,  men 
med  Myther  og  Mythologi.     I  Mythologien  har  Ind- 
bildningskraften en  fri  Tumleplads  uden  endnu  at  fatte 
sin  egen  Frihed :  den  digter  Guderne  og  bilder  sig  dog 
ind,    at   det  er    udvortes,    sandselige   Skikkelser,    den 
beskriver;    den   digter  det  Overnaturlige  og  veed  ikke 
af,    at   det   er   lutter   naturlige   Bestanddele,    den    har 
benyttet.    Lidt  efter  lidt  vækkes  jo  vistnok  en  Anelse 
om,    at   der  er  Forskjel  mellem  Digt  og  Virkelighed, 
mellem  Indbildningens  Verden   og   den  haandgribelige 
Tingenes  Verden,  der  er  Gjenstand  for  udvortes  Sands- 
ning.      Men  den  indre  Erfaring  af  Sindets  Tilstande, 
af  Trang  og  Længsel,  af  Haab  og  Frygt,  er  saa  over- 
vældende  stærk,    at  det  udvortes  Virkelige,    farvet  af 
Indbildningen,    overalt    bliver  omdannet  til  Middel  for 
et  bevidst  Indvortes.    Selv  da  Oldtidens  Bevidsthed  var 
kommen    til    Besindelse    og    blevet    opmærksom    paa 
Noget,    som    er    anderledes    tilforladeligt    end    enten 
sandselige  Ting  eller  Indbildninger  og  vexiende  Fore- 
stillinger,   nemlig  Tanken,    der  gjennemskuer  Phæno- 
menet,  fastholder  Væsenet  og  fatter  det  Almeengyldige, 
selv  da  var  man  ikke  i  Stand  til  at  sikkre  sig  en  Viden 
om  Tilværelsens  virkelige  Indhold.     Enten   brod  man 
Staven  over  hele  den  udvortes,  sandselige  Verden,  for- 
nægtede al  Mangfoldighed,  Vorden  og  Bevægelse,  og 
holdt  sig,  for  at  undgaae  Indbildninger,  saa  eensidig  til 
det  Tænkelige  med  Udelukkelse  af  alt  Forestillet,    at 

de  rene  Tankebestemmelser,  de  tomme  Almeenformer, 
tilsidst  opslugte  hinanden  i  Modsigelsen,  og  det  værende 
Ene,  der  blev  tilbage,  forvandledes  til  et  absolut  Be- 
stemt, der  var  blottet  for  alle  Bestemmelser.  Eller, 
naar  man  indsaae,  at  det  Sandselige,  Foranderlige  og 
Forgjængelige  dog  maatte  have  en  Art  Væren,  lod 
man  denne  Tilsyneladelsernes  Væren  løse  sig  op  i  Be- 
greber, selvstændiggjorde  Begreberne  som  i  sig  selv 
værende  Ideer  og  opfattede  Tingenes  Verden  som  en 
Ideernes  Afskygning.  Saa  dannede  der  sig  en  Viden- 
skab, men  Videnskaben  blev  speculativ,  en  Viden  af 
væse;ilige  Indbildninger.  Hvormeget  end  Tænkningen 
anstrængte  sig  for  at  hævde  det  evigt  Gyldige,  kunde 
man  dog  ikke  naae  Realiteten.  Realiteten  blev  mis- 
kjendt,  fordi  Sandsningen  og  det  Sandseliges  Betydning 
blev  miskjendt.  —  Speculation  er  Idealisme,  en  Om- 
dannelse af  det  for  Bevidstheden  Fremmede  til  Lighed 
med  Bevidsthedens  eget  Væsen,  en  Viden,  hvori  Gj en- 
standen  og  den  Vidende  ere  Speilinger  af  Et  og  det 
Samme,  en  Viden  i  Indbildning. 

Og  dog  er  Indbildningen  lige  saa  nødvendig  for 
Videnskaben  som  Sandsningen,  Speculationen  lige  saa 
nødvendig  som  Empirien,  Idealiteten  lige  saa  nødvendig 
som  Realiteten.  Den  Antagelse,  at  man  ved  udeluk- 
kende at  see  paa  Kjendsgjerninger  og  holde  sig  til  det 
Reelle,  kan  frigjøre  sig  for  Indbildningen,  er  selv  en 
Indbildning.  Man  kan  f  Ex.  ikke  undvære  Sproget. 
Sproget  er  af  idealistisk  Oprindelse,  der  stikker  en 
Indbildning  under  ethvert  Ord.  Ordet  skal  svare  til 
Gjenstanden,   og  dog  er  der  jo  ingen  Lighed  mellem 

Ordet  Træ  og  det  virkelige  Træ,  Ordet  Huus  og  det 
virkelige  Huus.  Ordet  er  et  Tegn.  Baandet  mellem 
Tegnet  og  det  Betegnede  en  Indbildning;  men  denne 
Indbildning  er  aldeles  uundværlig.  Hvad  er  Intet?  Et 
Ord!  Ordet  Intet  og  Intet  selv  have  ingen  Lighed 
med  hinanden,  d.  v.  s.  Ligheden  er  en  Indbildning. 
Og  dog  er  denne  Indbildning  aldeles  uundværlig  for 
Tænkningen.  Hvis  Tænkningen  ikke  ved  Indbildnin- 
gens Hjælp  var  i  Stand  til  at  fatte  Intet,  saa  vilde  den 
heller  ikke  være  i  Stand  til  at  fatte  Negationen  som 
væsenlig  Grændsebestemmelse ,  ikke  i  Stand  til  at 
hævde  Forskjellen  mellem  Muligt  og  Umuligt,  ikke  i 
Stand  til  at  opfatte  Lovene. 

Indbildningen  er  en  falsk  Fører,  en  upaalidelig 
Veiviser;  men  netop  i  dens  Upaalidelighed  maae  vi  søge 
dens  Fortrin,  dens  Uundværlighed.  Indbildningens  Upaa- 
lidelighed er  nemlig  Eet  med  dens  Bøielighed,  dens 
Føielighed,  dens  uendelige  Smidighed.  Den  gjør  med 
Bevidstheden  Alt,  hvad  den  vil,  thi  den  er  lutter 
Mulighed;  den  viser  Bevidstheden  ud  over  sig  selv 
og  ind  i  sig  selv,  gjør  den  til  Slave  af  alle  Ting  og 
til  Herre  over  alle  Ting;  den  leger  med  Forskjellen 
og  leer  af  Modsigelsen,  sætter  Grændser  overalt  og 
udsletter  alle  Grændser,  gjør  det  Sandselige  tænkeligt, 
det  Tænkelige  sandseligt;  den  er,  med  andre  Ord,  den 
vidende  Bevidstheds  uendelige  Frihed. 

Den  formelle  Frihed  er  en  ufravigelig  Betingelse  for 
at  erkjende  Nødvendigheden;  Viden  maa,  for  Nødven- 
dighedens Skyld,  være  fri.  Det  er  til  videnskabelig 
Indsigt   ikke   nok,    at  den  Vidende   forefinder  en  Tin- 

genes  Verden  udenfor  sin  egen  Bevidsthed,  han  maa 
vide,  hvad  dette  Udenfor  egenlig  betyder;  men  for  at 
faae  dette  at  vide,  maa  han  ved  Indbildningens  Hjælp 
kunne  stige  over  Bevidsthedens  Muur,  maa  kunne  fore- 
stille sig,  hvorledes  det  vilde  see  ud,  naar  han  stod  paa 
den  anden  Side.  Naar  det  Urimelige,  det  Forvirrede  da 
viser  sig  for  ham,  vender  han  tilbage  til  Sandsningens 
Umiddelbarhed,  lægger  tilbørlig  Vægt  paa  Sandsernes 
Vidnesbyrd  og  anerkjender  Tingenes  Realitet.  Det  er  i 
videnskabelig  Forstand  ikke  tilstrækkeligt,  at  den  Vi- 
dende iagttager  Tingene  saaledes  som  de  i  Kjends- 
gjerning  følge  med  og  efter  hverandre,  og  mærker 
sig  Forskjellen  mellem  sædvanlige  og  usædvanlige  Til- 
fælde; han  maa  paa  Indbildningens  Vinger  hæve  sig 
høit  over  Erfaringens  Tilfælde,  og  først  naar  han  har 
besindet  sig  paa,  at  det  Hele  vilde  være  fuldstæn- 
dig meningsløst,  dersom  der  i  alle  disse  udvortes  For- 
andringer ikke  var  noget  Uforanderligt,  en  Lov,  hvor- 
efter det  Ene  fremgaaer  af  det  Andet,  og  følger  paa 
det  Andet,  da  først  lærer  han  at  bøie  sig  for  Tankens 
Nødvendighed  og  indrømme  dens  Bestemmelser  af 
Love,  Grunde  og  Aarsager  oprindelig  Gyldighed. 


§4. 

Apriorisk  Viden. 

Forskjellen  mellem  apriorisk  og  aposteriorisk  Viden 
synes  paa  den  simpleste  Maade  at  kunne  betegnes  saa- 
ledes: al  den  Viden,  vi  hente  fra  vor  egen  Bevidst- 
hed, og  have  forud  for  en  særlig  Viden  om  Tingen,  er 
apriorisk;    hvorimod    den    Viden,    der    forudsætter    en 

Sandsning  af  existerende  Gjenstande,    er  aposteriorisk. 
Grundforestillinger  som   Eenhed  og  Fleerhed,    Lighed 
og  Ulighed,  Storhed  og  Lidenhed,  Skjønt  og  Uskjønt, 
Godt  og  Ondt  o.  fl.,  ere  aprioriske.     Naar  vi  sige  om 
een  Handling,  at  den  er  god,  om  en  anden  at  den  er 
ond,    saa  hente   vi   ikke  vore  Forestillinger   om  Godt 
og  Ondt  fra  Handlingerne,    men  vi  henføre  Handlin- 
gerne til  Grundforestillinger,    vi   bære  i  os  selv.     Naar 
vi   kalde  een   Gjenstand  skjøn,    en  anden  hæslig,    da 
laane  vi  ikke  Maalestokken  for  Skjønt  og  Hæsligt  fra 
Gjenstandene,  men  fra  Forbilleder  i  vor  egen  Bevidst- 
hed.    At  opfatte  to  Gjenstande  deels  som  lige,    deels 
som    ulige,    forudsætter    en    Sammenligning;    men   en 
Sammenligning   vilde    være    umulig,    dersom    vi    ikke 
havde  Grundforestillingerne:  Lighed  og  Ulighed  forud, 
d.  V.  s.   a   priori.      Er  Talen  derimod    om    saadanne 
Gjenstande  som  Stene,   Jordlag,    Planter,   Dyr  o.  dsl., 
saa  vender  Forholdet  sig   om,    saa  maa  Gjenstanden 
gaae  forud  for  vor  Forestilling,    vort  Begreb  om  den. 
De  Forestillinger  og  Begreber,  som  saaledes  hentes  fra 
Tingene  og  desaarsag  komme  bagefter  Tingene,  kalde 
vi  aposterioriske,  empiriske. 

Men  naar  Grændsen  mellem  Apriorisk  og  Em- 
pirisk skal  opfattes  bestemt  og  nøiagtigt,  indtræde 
Vanskeligheder.  At  lægge  Eftertrykket  paa  det  Apri- 
oriske er  charakteristisk  for  Idealismen,  at  gjøre  det 
Empiriske  til  Et  og  Alt  er  charakteristisk  for  Sen- 
sualismen.  Ved  at  underkaste  Idealistens  »medfødte 
Ideer«  en  skarp  Kritik  kan  Sensualisten  let  bilde  sig 
ind,  at  det  Aprioriske  kun  er  et  Skin,  at  al  vor  Viden 

lader  sig  aflede  af  Sandseindtryk ,    Sandsning.    Afspei- 
linger  af  det  Sandselige,  altsaa  paa  empirisk  Maade. 

»Skulde  vor  Viden«,  siger  Sensualisten,  »virkelig 
stamme  fra  medfødte  Ideer,  da  maatte  disse  Ideer  ikke 
blot  være  i  Sjælen  som  Sjæl,  men,  for  Videns  Skyld, 
udtrykkelig  i  Bevidstheden.  Den  Menneskesjæl,  der 
er  naaet  saa  vidt,  at  den  er  bleven  sig  bevidst,  maa 
da  med  det  Samme  være  bleven  sig  disse  Ideer  be- 
vidst; thi  at  ubevidste  Ideer  ere  i  Bevidstheden,  er  jo 
en  Modsigelse.  Men  nu  lærer  vor  indre  Erfaring  os, 
at  de  saakaldte  første  Ideer  have  dannet  sig  lidt  efter 
lidt,  at  en  Mængde  Sandseindtryk,  Fornemmelser  og 
Enkeltforestillinger  ere  gaaede  forud,  før  vi  kunde 
danne  os  Ideer,  der,  om  de  end  synes  enkelte,  dog  i 
Grunden  ere  meget  sammensatte.  Hvor  mange  lige 
og  ulige  Indtryk,  Fornemmelser  af  Behageligt  og  Ube- 
hageligt, af  Hvidt  og  Sort,  af  Haardt  og  Blødt,  maa 
der  ikke  være  i  en  Bevidsthed,  før  den  kan  naae  til 
Fællesbenævnelserne :  Lighed  og  Ulighed,  Haardhed  og 
Blødhed.  Fællesbenævnelser  ere  Abstractioner;  for  at 
Bevidstheden  kan  abstrahere,  maa  den  have  Noget, 
hvorfra  den  kan  abstrahere.  Det  kan  altsaa  ikke  være 
Abstractionen,  men  Sandsningen,  der  er  det  Første. 
Hemmeligheden  med  de  medfødte  Ideer  bestaaer  sim- 
pelhen deri,  at  den  sandsende,  for  Sandseindtryk  mod- 
tagelige Sjæl  abstraherer  det  Fælles  eller  Almene  af 
det  Individuelle,  selvstændiggjør  det  Abstraherede  og 
bilder  sig  ind,  at  den  i  det  Afledede  besidder  det 
Oprindelige.  —  De  udvortes  Erfaringer  lære  os  det 
Samme.      Gaves    der    medfødte   Ideer,    da    maatte    vi 

finde  dem  hos  Alle  med  nogen  Bevidsthed;  men  at 
Børn  og  Vilde  ingen  Anelse  have  om  slige  Ideer, 
er  vitterligt.  En  Australneger  f.  Ex.  kan  have  et  skarpt 
Ø'ie  for  lige  og  ulige  Ting  i  hans  Omgivelser,  men 
for  Lighed  og  Ulighed  in  abstracto  har  han  intet  Blik. 
Siig  ham,  at  to  Størrelser,  som  hver  for  sig  ere  lige 
med  een  og  samme  tredie,  ere  indbyrdes  lige:  han 
vil  ikke  forstaae  det.  Vælge  vi  Ideer  som  Skjønt  og 
Hæsligt,  Godt  og  Ondt,  hvorom  de  Fleste  dog  have 
en  Forestilling,  saa  bliver  det  os  ret  indlysende,  at 
disse  Ideer  ikke  kunne  være  medfødte.  Vare  de  med- 
fødte, saa  maatte  de  jo  være  eens  hos  Alle,  have 
samme  Gyldighed  for  Alle ;  der  kunde  da  ikke  opstaae 
nogen  Strid  om,  hvad  der  i  og  for  sig  er  skjønt  og 
hvad  der  er  hæsligt,  hvad  der  i  og  for  sig  er  godt  og 
ondt.  Men  at  der  herom  hersker  stor  Uenighed  ikke 
blot  iblandt  Uvidende  og  Halvvidende,  men  især  blandt 
dem,  der  bedst  skulde  kjende  Ideerne,  er  en  ubestride- 
hg  Kjendsgjerning. « 

Har  Sensualismen  paa  denne  Maade  berøvet  Sjælen 
alle  medfødte  Ideer  og  feiet  det  Aprioriske  ud  af  Be- 
vidstheden, maa  Undersøgelsen  begynde  for  fra;  og 
hvad  bliver  saa  det  Oprindelige?  Erfaringen!  Men  for 
at  erfare,  inaa  man  jo  sandse.  Sandsningenl  Men 
Sandsningen  forudsætter  en  Sjæl,  en  Bevidsthed,  som 
kan  sandse;  Sandsning  er,  som  ovenfor  viist,  uad- 
skillelig fra  Indbildning,  og  den  skjelnende  Indbildning 
igjen  uadskillelig  fra  Tænkning.  Men,  naar  al  Erfaring 
nødvendig  maa  forudsætte  en  sandsende,  forestillende, 
tænkende  Bevidsthed,    kan   Erfaringen  jo  umulig   selv 

være  det  F'ørste.  Vi  faae  det  Aprioriske  tilbage;  dog 
ikke  i  Form  af  medfødte  Ideer,  men  som  Evne,  som 
Anlæg.  Alt  kommer  nu  an  paa  at  udfinde,  hvori 
Evnen  bestaaer,  og  at  paavise  de  forskjellige  Bevidst- 
hedsmaader,  paa  hvilke  Anlæget  giver  sig  tilkjende. 

Den  Halvidealisme,  der  kaldes  den  kritiske,  læeriier 
særlig  an  paa  en  skarp  Adskillelse  mellem  de  Former, 
der  nødvendig  høre  Bevidstheden  til,  og  det  Indhold, 
som  skyldes  Tingen;  Erfaringen  kommer  istand  ved, 
at  et  Indhold  fra  Tingen  fylder  Bevidsthedens  Former. 
Det  existentielt  Concrete  er  altid  empirisk,  men  Formerne 
ere  abstracte;  det  gjælder  om  at  blive  sig  Forskjellen 
mellem  det  Concrete  og  Abstracte  klart  bevidst,  og 
derhos  at  godtgjøre,  hvilke  og  hvormange  Bevidst- 
hedsformer der  uimodsigelig  ere  aprioriske. 

Følgende  Fremgangsmaade  kan  gjælde  for  charak- 
teristisk.     »Vi  opfatte  Rummet  concret,  idet  vi  see  det 
opfyldt  af  en  talløs  Mængde  Erfaringsgjenstande.    Men 
den  concrete  Opfattelse  er  tvetydig;    vi   maae  spørge: 
er  Rummet  som   Form   for  Tingenes  Tilværelse  givet 
os  i  og  med  Tingene,  eller  er  det  en  Bevidsthedsform, 
der  ligger  i  vor  Opfattelse  og  aldeles  ikke  vedkommer 
Tingen  i  sig  selv?     For  at   faae  dette  Spørgsmaal  be- 
svaret, maae  vi  anvende  Abstractionen.    Mellemrummet 
mellem  A  og  B  udfyldes  f  Ex.  af  Gjenstandene  a,  b 
og  c;  tænke  vi  os  nu,  at  disse  Gjenstande  vare  borte, 
saa   vilde  Rummet  mellem   A  og  B  blive  tomt;    men 
det  vil   ikke   blive   borte,    ingen   Deel   vil   gaae   tabt: 
Afstanden   fra  A  til  B   vil   være  den  samme  som   før. 
Hvis  Rummet  var  en  Bestemmelse,    der  tilhørte  Gjen- 

standen  som  Gjenstand,  saa  maatte  jo  hver  Gjenstand 
tage  sit  Rum  med,    naar  den  blev  borte;    der  maatte, 
saa    at  sige,    komme  Huller   i   Rummet,    et    Hul    for 
hver  af  de  forsvundne  Gjenstande.    Da  dette  nu  umulig 
kan   være   Tilfældet,    efterdi    Huller    i    Rum    selv    ere 
Rum   med   indbildte   Grændser,    saa   følger  her  af,    at 
alle  Ting  i  Rummet  kunne  forsvinde,  uden  at  Rummet 
forsvinder:    og  heraf  følger  igjen,    at  det  ikke  er  Tin- 
orene selv.    men  Bevidstheden,   der  bærer  Rumsformen 
i  sig.      Dette  kan   udtrykkes   saaledes:    vi   kunne   ab- 
strahere fra  Tingene  i  Rummet,  men  fra  Rummet  som 
Rum  kunne  vi  ikke  abstrahere;  naar  alle  Ting  ere  for- 
svundne,   beholder    Bevidstheden    sin    egen    aprioriske 
Sandseform,    det  grændseløse,    uendelige  Rum  tilbage. 
—    Vi   opfatte   Tiden   concret,    naar  vi  betragte  den  i 
Eenhed  med  dens  Indhold ,    d.  v.  s.  med  de  F'orandrin- 
ger  og  Begivenheder,  som  foregaae  i  den;  ifølge  denne 
concrete   Opfattelse  hedder   det:    Tiden   iler.    Tiderne 
skifte  o.  s.  V.      Men   abstrahere  vi   fra  Indholdet,    saa 
staaer   Tiden   stille.     Alt  hvad   der   har  viist   sig  i  Er- 
faringen, som  et  Forudgaaende,   Daværende  og  Efter- 
følgende,   kan    tænkes    borte;    men    hvad   Erfaringens 
Mulighed  angaaer,    kan   Tiden   som  Tid   ikke  tænkes 
borte.     At  der  i  den  rene,    fra  alle  virkelige  eller  ind- 
bildte  Forandringer    adskilte  Tid    ingen    Forandringer 
kan   være,    forstaaer    sig    af  sig  selv;    men  at  Tiden 
heller  ikke  kan   ligge   i  Tingene  eller  hæfte  ved  Tin- 
gene,   er  ligeledes  indlysende.      Vi    dele   jo    Tiden    i 
Nutid,    Fortid   og  Fremtid;    skulde   Tiden    nu    tilhøre 
det  i  sig  selv  Værende,  saa  maatte  den  være  en  uendelig 

fortsat  Nutid;   thi  Fortiden  er  forsvunden  og  svarer  til 
et    Ikke- Værende ,    Fremtiden,    som    endnu    ikke    er 
kommen,  viser  ligeledes  hen  til  et  Ikke- Værende.    Men 
hvor  lang  er  vel  Nutiden?     Den  har,  naar  vi  see  nøiere 
til,  ingen  Udstrækning;  den  svinder  ind  til  et  Nu,  det 
Flygtigste   af  Alt,    og  kan   umulig    angaae    det  i  sig 
selv  Værende.      Dette   Tvetydige,    at  Tiden   paa   een 
Gang    er    stillestaaende    og    forsvindende,    beviser,    at 
Tiden  som  Tid  ikke  er  Realitet,  men  en  Indbildnin^rs- 
form,    en   for   alle  Forandringer   nødvendig  Form,    en 
apriorisk   Bevidsthedsform.    —    Vi   opfatte   Forstanden 
concret,    idet  vi  opfatte  de  Ting,   vi  forstaae,   i  umid- 
delbar Forening  med  vor  Forstaaelse  af  dem.     Det  er 
en   Erfaringssætning,    at  vor  Forstand   maa    rette    sig 
efter  den  i  Tingene  udtalte  Forstand :  vi  faae  Forstand 
paa  Tingene,    fordi   der   er  Forstand   i   Tingene.      Er 
her  da  to  Slags  Forstand,  en  Forstand  i  os,  som  kan 
feile,    og  en  Forstand  i  Tingene  selv,    som   ikke  kan 
feile?     Kunne   Tingene  igjennem  Erfaring   virkelig  an- 
tages at  bringe   den   ufeilbare  Forstand   ind  i  vor  Be- 
vidsthed ? 

For  at  faae  disse  Spørgsmaal  besvarede,  maae  vi 
ikke  blot  see  bort  fra  Forstandens  mangeartede  Ind- 
hold og  ved  Abstraction  fremhæve  de  rene  Forstands- 
former;  men  Abstractionen  maa  endog  fordoble  sig  til 
Reflexion,  thi  Forstandsformerne  ere  Reflexionsformer: 
Forstanden  virker  i  Reflecteren  og  Tænken.  Der  er 
Forstand  i  Tingen,  for  saa  vidt  Tingen  har  Egenskaber 
og  ved  disse  Egenskaber  staaer  i  Forhold  til  andre  Ting; 
Egenskaberne  ere  abstracte  Bestemmelser  og  blive  kun 

forstaaelige  derved,    at  den  ene    Abstraction  afspeiler 
sig,    d.  V.  s.  reflecterer  sig  i  den  anden.     Lyset  f.  Ex. 
har  sine  Egenskaber,    og  de   Legemer,    som  belyses, 
have,  hvert  for  sig,   deres  Egenskaber.     Men  i  de  ab- 
stråcte  Bestemmelser   for  sig  er    der    ingen   Forstand. 
Det    Forstandige    viser    sig    først,    idet    Egenskaberne 
reflecteres  i  hverandre  gjensidig,    Lysets  i  Legemernes 
og  Legemernes  i  Lysets.     Bladet  er  grønt;   det  er  en 
Erfaringssætning.     Det  Forstandige   i   denne  Erfarings- 
sætning  fremlyser  deraf,    at  Sætningen  kan  forvandles 
til  en  Dom,    hvori  Tingen   er  Subject  og  Egenskaben 
Prædicat.    Det  Samme  gjælder  om  Sætningen:  Skyen 
er  graa,  og  utallige  andre. 

Abstrahere  vi  nu  fra  Erfaringssætningernes  forskjel- 
lige  Indhold,  da  overbevises  vi  om,  at  det  Forstandige 
hverken  ligger    i   Tingene,    ei   heller   i   Egenskaberne, 
hverken  i  de  særegne  Subjecter,  der  kunne  være  hvilke- 
somhelst,  ei  heller  i  Prædicaterne,  hvorom  det  Samme 
gjælder,    men  ene  og  alene  i  det  reflecterede  Forhold 
af  Ting  og  Egenskab,  Subject  og  Prædicat:  alle  For- 
standsbestemmelser  ere  Forholdsbestemmelser.    Enhver 
Forstaaelse  af  særegne  Forhold  maa  nødvendig  forud- 
sætte et  oprindeligt  Blik  for  Forhold.    Det  er  heraf  klart, 
at  Tingene  i  deres  mangeartede  Forhold  umulig  kunne 
lære  os,  hvad  Forhold  er,  eller  meddele  os  anden  For- 
stand end  den,  vi  oprindelig  have  i  os  selv.    Istedenfor 
at  sige,  at  det  er  Forstanden  i  Tingene,  som  ved  Er- 
faring føres  over  i  vor  Bevidsthed,    maae  vi   omvendt 
sige  at  det  er  vor  Bevidsthed,    der  lægger  Forstanden 
ind  i  Tingene.     Forstandens  almeengyldige  Reflexions- 

bestemmelser  og  Kategorier  høre  altsaa  udelukkende  til 
det  Aprioriske.« 

Det  Grændseskjel,  som  den  kritiske  Halvidealisme 
paa  denne  Maade  opstiller  mellem  apriorisk  og  em- 
pirisk Viden,  mellem  det,  der  kommer  fra  Bevidst- 
heden, indenfra,  og  det,  der  kommer  fra  Tingene, 
uden  fra,  har  imidlertid  det  Mislige  ved  sig,  at  Ad- 
skillelsen kun  er  kritisk.  Den  kritiske  Adskillelse  er 
altid  kjendelig  paa  en  fast,  ubevægelig  Grændse; 
men  en  fast,  ubevægelig  Grændselinie  mellem  det 
Aprioriske  og  Aposterioriske  lader  sig  ikke  drage. 
Dette  fremlyser  allerede  af  hvad  der  (§  i)  er  sagt  om 
Viden  og  Gjenstand.  —  Slaaer  man  Viden  sammen  med 
det  vådende  Individ,  da  er  det  sandt  nok,  at  Individet 
med  sin  Bevidsthed  har  Gjenstandene  udenfor  sig,  In- 
dividet er  jo  selv  en  udvortes  Gjenstand;  men  hvo  er 
i  Stand  til  at  paavise  en  fast  Grændse  mellem  Viden 
og  Videns  Gjenstand?  Imellem  Lande,  Provindser, 
Jordlodder  o.  dsl.  kan  der  drages  bestemte  Grændser. 
Disse  Grændser  kunne  til  en  vis  Tid  være  faste  og 
saa  igjen  flyttes;  men  saalcdes  forholder  det  sig  ikke 
med  Grændsen  mellem  det,  som  ligger  indenfor,  og 
det,  som  ligger  udenfor  Bevidsthedens  oprindelige 
Eiendom.  Det  er  ikke  sandt,  at  man  ved  at  abstrahere 
fra  Rummels  og  Tidens  Indhold  kan  beholde  det  rene 
Rum  og  den  rene  Tid  tilbage;  thi  naar  de  sidste  Skyg- 
ger af  Ting  og  Forandringer  forsvinde,  forsvinde  ogsaa 
Rum  og  Tid.  Det  er 'ikke  sandt,  at  man  ved  at  ab- 
strahere fra  alle  særlige  Forhold  og  Forholdsled  kan 
blive   sig  de  almindelige  Forholdsbestemmelser  bevidst 

som  den  rene  Forstands  aprioriske  Former.  Forhold 
uden  Forholdsled  ere  utænkelige;  selv  i  [J  maa  der 
være  et  Gjenskin  af  forsvundne  Led,  naar  der  skal 
være  noget  Forhold.  Disse  Gjenskin,  disse  for  Re- 
flexionen  nødvendige  Reflexer,  ere  i  sidste  Instans 
Reflexer  af  existerende  Ting.  Indbildningen  kan  have 
omdannet  dem;  men  Indbildningen  kan  Intet  tage  af 
sig  selv,  den  maa  hente  sit  Materiale  fra  umiddelbar 
Erfaring;  Abstractionen  kan  fortynde  Reflexerne  indtil 
Gjennemsigtighed ;  men  Abstractionen  maa  have  Noget, 
hvorfra  den  kan  abstrahere. 

Det  Udvortes  maa  reflectere  sig  i  et  Indvortes,  og 
omvendt;  Gjenstandene  maae  reflectere  sig  i  Bevidst- 
heden, og  Bevidstheden  ved  Hjælp  af  Gjenstandene;  det 
Empiriske  maa  reflectere  sig  i  det  Aprioriske  og  dette 
i  hiint.  Umiddelbare  Tilværelsesgrændser ,  Existens- 
grændser,  ere  Endelighedsgrændscr,  og  slige  Grændser 

betegne,  at  A  falder  paa  den  ene  Side,  B  paa  den 
anden  Side  af  Grændsen;  men -Reflexionsgrændserne 
have  det  Særegne  ved  sig,  at  A  og  B  kun  udelukke 
hinanden  ved  at  gjennemtrænge  hinanden  i  et  uende- 
ligt Vexelskin.  Sjælen  har  ikke  først,  om  end  paa 
ubevidst  Maade,  sine  aprioriske  Sandseformer  og  For- 
standsformer,  saa  at  Indtryk  fra  Tingene  kunne  træde 
til,  og  Erfaringen  begynde.  Her  er  i  Tiden  intet 
Først  og  intet  Sidst.  De  aprioriske  Former  maae  lige 
saa  oprindelig  beroe  paa  Indtryk  fra  Tingene,  .som 
disse  Indtryk  paa  Formerne.  Det  Aprioriske  indskræn- 
ker sig  ikke  til  et  vist  Antal  abstracte  Formbestem- 
melser, som,  een  Gang  bragte  til  Bevidsthed,  vise  sig 


39 

at  være  færdige.  Nei,  af  Grundforholdet  følger,  at 
der  maa  være  lige  saa  mange  Ændringer  og  For- 
greninger af  de  aprioriske  Formbestemmelser,  som  der 
i  Erfaringsverdenen  er  Ændringer  og  Forgreninger  af 
tilsvarende  Gjenstandsbestemmelser.  Den  voxende 
Mangfoldighed  af  erkjendte  Gjenstandsbestemmelser 
fremkalder  efterhaanden  en  tilsvarende  Mangfoldighed 
af  aprioriske  Reflexionsbestemmelser.  Al  Viden  og 
Videnskab  gaaer  ud  paa  en  Apriorisering  af  det  uden- 
fra  Givne;  thi  Viden  og  Videnskab  tilstræber  Indsigt, 
og  al  Indsigt  be.staaer  i  en  Aprioriseren.  Den  falske 
Apriorisering,  der  er  kjendelig  paa,  at  man  deels  over- 
seer, deels  forvansker  det  i  Tilværelsen  Givne,  glemmer 
de  empiriske  Gjenstandsbestemmelsers  afgjørende  Be- 
tydning for  den  bestemmende  Reflexion,  miskjender 
det  Aprioriske  og  maa  desaarsag  nøies  med  en  Ind- 
bildning istedenfor  sand  Indsigt. 

Hvad  Physiologien  viser,  at  der  i  Aartusinders 
Løb  kan  spores  en  fremadskridende  Udvikling  af  Hjer- 
nen og  Hjernevirksomheden,  finder  sin  Stadfæstelse  i 
Videnskabernes  Historie.  Bevidsthed  om  det  Aprioriske 
maa  erhverves  lige  saa  vel  som  Bevidsthed  om  det 
Empiriske.  En  eensidig  Dyrkelse  af  aprioriske  Viden- 
skaber kan  føre  til  Misforstaaelse  af  det  Aprioriske, 
og  en  eensidig  Dyrkelse  af  empiriske  Videnskaber  til 
Misforstaaelse  af  det  Empiriske;  thi  Udviklingen  be- 
roer paa  Vexelvirkning. 

Sand   Indsigt  i   det   Empiriske  er  betinget  af  en 
tilsvarende  Indsigt  i  det  Aprioriske,  og  omvendt. 

Sand  Viden  er  Indsigt;  fremadskridende  Indsigt 
beroer  paa  en  stadig  fremadskridende  Apriorisering: 
Viden  er  i  sit  Væsen  apriorisk. 


Andet  Kapitel. 
Subjectiv  og  objectiv  Viden. 


§  5. 


Objectiverings  problemet. 

For  saa  vidt  Vidensindholdet  ligger  i  den  Videndes 
eget  Indre,  er  Viden  subjectiv,  for  saa  vidt  Indholdet 
hentes  fra  Tingenes  Verden,  er  Viden  objectiv.  Der 
kan  dog  ikke  paa  denne  Forudsætning  opstilles  nogen 
kritisk,  d.  v.  s.  fast,  værende  Grændse  mellem  subjectiv 
og  objectiv  Viden.  Al  subjectiv  Viden  maa  nødvendig 
have  et  Element  af  det  Objective,  thi  en  Viden  uden 
Gjenstand,  en  absolut  gjenstandsløs  Viden,  er  lige  saa 
meningsløs  som  et  Cirkelcentrum  uden  Peripherie.  Ikke 
desto  mindre  er  der  en  væsenlig  Forskjel  mellem  ydre 
og  indre  Objecter,  og  hvad  de  sidste  angaaer,  en 
væsenlig  Forskjel  imellem  det  Subjective,  der  udeluk- 
kende tilhører  den  enkelte  Individualitet,  og  det  for 
alle  vidende  Individualiteter  Fælles,  det  ideelt  Objec- 
tive, der  er  eenstydigt  med  det  Almeengyldige.  Viden 
af  en  Steen  er  udvortes  objectiv,  Viden  af  Faldloven 
er  væsenlig  objectiv;  men  Individets  Viden  af  sit  eget 
Befindende,    sin    Attraa    og   Længsel    i    ethvert   givet 

Øieblik,  er  væsenlig  subjectiv,  skjøndt  Længsel  og  At- 
traa ere  Videns  ideelle  Objecter. 

Grundbetingelsen  for  al  Viden  er,  at  det  vidende 
Selv  maa  opfatte  og  bestemme  sin  Gjenstand,  hvad 
enten  denne  Gjenstand  uvilkaarlig  og  med  blind  Nød- 
vendighed paatrænger  sig  udenfra,  eller  fremhæves 
vilkaarlig  indenfra.  Først  idet  Videns  Gjenstand  op- 
fattes og  bestemmes  af  den  Vidende,  d.  v.  s.  objectiveres, 
bliver  den  et  Videns  Object.  Intet  Object  uden 
tilsvarende  Objectivering;  det  er  en  apriorisk 
Lov,  der  bærer  al  Empiri,  en  Grundlov,  der  i  Viden- 
skaben er,  om  muligt,  endnu  mere  urokkelig  end 
Newtons  Tyngdelov.  Heraf  indsees,  at  en  kritisk 
Grændse,  en  Grændselinie,  paa  hvis  ene  Side  man  fast- 
holder den  objectiverende  Subjectivitet  for  sig,  medens 
Objectet  bliver  staaende  paa  den  anden  Side,  er  for- 
virrende og  meningsløs.  Modsætningen  af  Subjectivt 
og  Objectivt  maa  bestemmes  saaledes,  at  der  i  Ob- 
jectet paa  hvert  Punkt  er  et  Moment  af  det  Subjective, 
og  omvendt:  Obj  ectiveringen  selv  er  Eenheden 
af  det  Subjective  og  det  Objective,  men  en 
Eenhed  af  modsatte  Led,  en  Modsætnings- 
eenhed. 

Først  naar  vi  opfatte  Modsætningen  af  subjectiv  og 
objectiv  Viden  in  concreto,  er  der  Grund  til  at  spørge 
om  en  kritisk  Grændse.  Det  Vidensindhold,  der  ude- 
lukkende hentes  fra  den  vidende  Individualitets  eien- 
dommelige  Indre,  kan  umulig  antage  nogen  objectiv,  i  sig 
almeengyldig  Form  eller  begrundes  videnskabelig.  Hvad 
Subjectiviteten   indenfor  denne   Synskreds  objectiverer. 

angaaer  alene  dens  egen  specifiske  Væren,  dens  Tan- 
ker, Følelser,  indre  Oplevelser.  Om  end  Subjectet 
nok  saa  uforbeholdent  taler  derom  til  Andre,  taber  det 
derved  ikke  sin  subjective  Charakteer.  Det  saaledes 
Objectiverede  kan  høre  til  naturlige  Egenheder,  Mang- 
ler, Fortrin,  exceptionelle  Særheder  o.  dsl.,  og  det 
kan  omfatte  det  for  Subjectiviteten  Allervæsenligste, 
dens  personlige  Livsanskuelse,  dens  individuelle  Op- 
fattelse af  sin  oprindelige  Bestemmelse,  sit  sidste  Maal 
og  Betingelserne  for  dets  Opnaaelse. 

Den  objectivt  Vidende  maa  være  vidende  om,  at 
den  menneskelige  Subjectivitet ,  at  dømme  efter  objec- 
tive  Erfaringer,  kan  tillægge  sig  ulige  Værd,  kan  fatte 
sig  blot  som  timelig,  kan  sætte  sig  selv  som  evig  og 
i  det  Hele  opfatte  sin  Bestemmelse  paa  forskjellig 
Maade;  men  han  maa  ogsaa  vide,  at  Grunden  til  den 
forskjellige  Selvvurdering  ikke  kan  hentes  fra  noget  i  sig 
Objectivt,  men  oprindelig  ligger  i  Subjectiviteten  selv. 
Dersom  den  Paagjældende  endnu  ikke  er  klar  over  sig 
selv  og  orienteret  i  sin  egen  Bevidsthed,  er  han  idelig 
udsat  for  at  overskride  Grændsen,  jage  efter  objective 
Grunde,  søge  Visheden  om  sig  selv  udenfor  sig  selv 
og  forvexle  den  subjective  Viden  med  den  objective. 
Her  kunne  flere  Tilfælde  vise  sig. 

Er  Individualiteten  svag,  og  har  Uklarheden  sin 
Grund  i  Svaghed,  saa  faaer  han  ikke  Ro,  før  han 
har  fundet  en  Autoritet,  der  kan  sige  ham,  hvad  han 
egenlig  er  og  hvortil  han  er  bestemt;  denne  Autoritet 
er  saa  det  Objective:  nu  mener  han  at  have  en  ob- 
jectiv  Viden  om   sin  høieste  Bestemmelse.     Er  Indivi- 

dualiteten  stærk,    og  har  Uklarheden   sin  Rod  i  ube- 
tvungen  Egoisme,    da   finder   han  ikke  Fred,    før  han 
har    faaet    andre    Individer    sin    individuelle  Anskuelse 
paatvungen,  jo  flere  Individer,  desto  bedre:  de  Manees 
Underkastelse  er  ham  et  Beviis  paa,    at  han  har  for- 
staaet  at  gjøre  sin   subjective   Viden  objectiv.     Er  In- 
divKlualiteten  dybsindig,    d.  v.  s.  saa  aldeles  dybsindig, 
at    det    principielt  Ueensartede    løber  i   Eet    for    hans 
Syn,  da  vil  han  overskride  Grændsen  med  stor  Anstand. 
Han  vil  blive  sig  objectiv  i  følgende  Indbildning:   »Hvad 
der  er  Sandhed  for  mig  personligt,  maa  nødvendigviis 
være    objectiv    Sandhed,    Sandhed    for    Alle,    thi   mit 
Væsen   og   Menneskehedens  Væsen   er  i    Grunden  det 
samme  Væsen.    Naar  desuagtet  ikke  Alle  antage,  hvad 
jeg  antager,  da  er  det  enten  af  Mangel  paa  god  Villie 
eller  af  Mangel  paa   Indsigt  i  det  Objective,    thi  min 
subjective  Viden  er  objectiv:   jeg   veed  personlig  den 
objective  Sandhed«.  —  Betragte  vi  disse  tre  Individuali- 
teter,  den  svage,    den  egoistiske  og  den  selsomt  dyb- 
sindige,   arbeidende  sammen  i  Historien,    saa  forstaae 
vi,  hvilken  Strid,  hvilket  Had,  hvilken  Forfølgelse  og 
Underkuelse  det  koster,    at  faae  en  saadan  subjcctiv 
Viden  tilgavns  sat  over  i  den  objective. 

Fra  en  modsat  Yderlighed  finde  vi  den  objective 
Viden  villig  til,  i  Videnskabens  Navn,  at  tage  den  sub- 
jective under  sit  Formynderskab.  Først,  hedder  det, 
maa  Videnskaben  have  den  menneskelige  Natur  tilbunds 
undersøgt,  før  Individet  tør  fælde  nogen  Dom  om  det 
Personliges  egenlige  Værd ;  først  naar  man  ved  physio- 
logiske  Forskninger  har  udfundet,    hvad   det  vi  kalde 

Sjæl  egenlig  er,  kan  den  Enkelte  faae  at  vide,  om  han 
virkelig  har  en  Sjæl  eller  ikke.  At  det  ikke  er  Viden- 
skaben, men  en  Misforstaaelse  af,  hvad  Videnskab  er, 
som  fra  denne  Side  frister  til  at  overskride  Grændsen, 
ligger  i  Sagens  Natur.  Vistnok  er  den  videnskabelige 
Bevidsthed  vendt  mod  det  Objective,  selv  naar  der 
handles  om  Subjectiviteten,  thi  kun  det  Almeengyldige 
har  Gyldighed  i  Videnskaben;  men  derfor  er  den  dog 
langt  fra  at  frakjende  det  Subjective  i  Selvets  Eien- 
dommelighed  dets  oprindelige  Ret  og  Betydning.  For 
at  faae  det  Objective  videnskabeligt  belyst,  maa  den 
Vidende  have  Objectivitetens  Sol  i  Ryggen. 

Hvorledes    det   Objective    tager    Magten    fra    den 
objectiverende  Subjectivitet,    afklæder   den   alle   indivi- 
duelle Egenheder   og   nøder  den   til   at  underkaste  sig 
almeengyldige  Bestemmelser  og  Love,    sees  allertyde- 
ligst   af  saadanne  Exempler,    hvor  det  Objectiverede 
ikke  afhænger  af  udvortes  Erfaring,  men  har  sine  For- 
udsætninger i   Bevidstheden  selv.      Vi    forudsætte,    at 
alle  Mennesker  ere  fiirkantede;    vi  forudsætte,    at  det 
omspurgte  Individ,    Cajus,    er   et  Menneske.     Det   er 
vilkaarlige  Forudsætninger,    og  vi  gjorde  vel  bedst  i, 
ikke  at  antage  dem;    men   have  vi  een  Gang  antaget 
dem,  saa  ere  vi  bundne  ved  Antagelsen  og  kunne  ikke 
unddrage  os  den  Conseqvens,    at  Cajus  maa  være  Air- 
kantet.      Vi   sætte    et  Forhold    som:    a:b  =  c:x,    vi 
sætte  det   ganske  vilkaarlig;    men,    bundne  til  Forud- 

b  c      .  f 

sætningen,    blive  vi   nødte   til   at  antage  x  =  ~.     At 

subjective  Forudsætninger    fremgaae    objective    Conse- 


qvenser,  og  af  objective  Conseqvenser  objectiv  Viden. 
Vistnok  er  denne  Viden  endnu  kun  formel;  men  den 
formelle  Objectivering  er  dog  intellectuel ,  og  intellec- 
tuel  Objectivering  en  ufravigelig  Betingelse  for  al 
videnskabelig  Viden.  Vilde  Nogen  herved  anmærke, 
at  et  subjectivt  hidhold  jo  ogsaa  kan  objectiveres  in- 
tellectuelt,  at  det  saaledes  Objectiverede  maa  antage 
videnskabelig  Charakteer,  saa  sandt  det  er  den  intel- 
lectuelle  Objectivering,  der  giver  Viden  sit  objective 
Præg:  da  er  det  ikke  vanskeligt  at  forvisse  sig  om, 
at  Grændsen  mellem  subjectiv  og  objectiv  Viden  endnu 
staaer  fast. 

Reel  Viden,  Viden  af  et  positivt  Indhold,  udkræver 
ikke  blot  en  formel,  men  ogsaa  en  reel  Objectivering. 
Et  Par  Exempler  kan  oplyse  dette.  —  Dersom  det  men- 
neskelige Selv  er  anlagt  paa  Udødelighed,  da  maa 
ethvert  Menneske  berede  sig  paa  at  blive  dømt  efter 
Evighedens  Love.  —  Dersom  alle  Legemer  ere  tunge, 
da  maa  ethvert  Legeme,  som,  hævet  op  over  Jordens 
Overflade,  berøves  sin  Understøtning,  falde.  —  I  for- 
mel Henseende  ere  begge  Sætninger  lige  antagelige; 
men  i  Forhold  til  Viden  ere  de  uligeartede.  For- 
sætningen i  den  første  er  en  Subjectivitetssætning,  hvis 
almene  Gyldighed  vakler,  fordi  den  opfattes  forskjellig 
af  de  forskjellige  Individualiteter;  dens  Mangel  paa 
Objectivitet  viser  sig  i  en  almindelig  Uvished,  en  be- 
standig Svæven  mellem  Realitet  og  Indbildning.  Den 
anden  derimod  er  en  Objectivitetssætning.  Forsæt- 
ningen, der  støtter  sig  paa  udvortes  Erfaring,  kan 
gjøres  indlysende  for  Alle,  som  have  almindelig  Sands 

Og  Forstand.  Subjectiviteternes  indre  Eiendommelighed 
kommer  herved  ikke  i  Betragtning. 

Da  en  Objectivering  af  udvortes  Gjenstande  lige 
saa  vel  maa  forudsætte  Subjectivitetens  Medvirkning, 
som  en  Objectivering  af  indvortes,  saa  følger  unegtelig 
heraf,  at  der  i  den  første  lige  saa  vel  maa  kunne  vise 
sig  subjective  Forskjelligheder,  som  i  den  sidste.  Den 
Kyndige  objectiverer  sig  Tingene  anderledes  end  den 
Ukyndige.  Astronomen  objectiverer  sig  Verdensbyg- 
ningen  paa  en  ganske  anden  Maade  end  den,  der  uden 
Kjendskab  til  Astronomi,  umiddelbart  betragter  Stjerne- 
himlen. Mineralogen  seer  i  Mineralet  et  andet  Objcct 
end  den  uvidende  Liebhaver,  der  samler  paa  sjældne 
Stene.  Botanikerens  Objectivering  af  en  Plante  er 
væsenlig  forskjellig  fra  Malerens  og  Digterens.  Vi  ind- 
rømme det.  Men  disse  Forskjelligheder  udslette  ikke 
Grændsen  mellem  subjectiv  og  objectiv  Viden;  tvert- 
imod,  de  tjene  kun  til  at  skjærpe  den  og  gjøre  den 
kj  endelig. 

Den  subjective  Viden  viser  os  hen  til  Forskjellig- 
heder i  Subjectiviteten,  som  kun  tilnærmelsesviis  kunne 
hæves  paa  subjectiv  Maade,  ved  Optugtelse,  Vækkelse, 
Formaning  o.  s.  v.  Den  objective  Viden  tager  derimod 
kun  Hensyn  til  saadanne  Subjectivitetsforskjelligheder, 
som  den  selv  formaaer  at  ophæve  eller  dog  udligne 
paa  objectiv  Maade,  ved  nemlig  at  gjøre  den  Ukyndige 
kyndig,  den  Uvidende  vidende.  Muligheden  af  en 
saadan  Udligning  beroer  paa,  at  Individernes  Bevidst- 
hed, hvor  afvigende  de  foreløbige  Synsmaader  end 
kunne  være,   indeholde  Grundbetingelser,    elementære 

Forudsætninger,  der  ere  fælles  for  Alle,  nemlig  Sands- 
ning  og  Tænkning.  Den  Uvidende  kan  see,  at  Solen 
bevæger  sig,  medens  Jorden  staaer  stille,  og  det  er 
netop  en  Betingelse  for,  at  han  kan  komme  til  at 
ind.see,  at  det  er  Jorden,  der  bevæger  sig,  medens 
Solen  staaer  stille.  Den  Ukyndige  kan  see,  at  Bladet 
er  grønt,  og  dette  er  just  en  Betingelse  for,  at  han 
kan  lære  at  indsee,  at  det  egenlig  ikke  er  Bladet,  men 
dets  Chlorophyl,  der  er  grønt. 

Den  subjective  Viden  om  existerende  Ting  giver 
os  kun  en  Mening;  og  Meningerne  ere  forskjellige ,  ja 
stridende  mod  hverandre,  efterdi  de  beroe  paa  over- 
fladisk Objectivering.  Den  objective  Viden  ophæver 
Meningernes  Forskjellighed,  idet  den  giver  Indsigt,  og 
Indsigten  betinges  af  væsenlig,  grundig  Objectivering. 

Indbildningen  har  imidlertid  sin  Andeel  i  den  ob- 
jective Viden  lige  saa  vel  som  i  den  subjective,  og 
Indflydelsen  heraf  er  i  Virkeligheden  af  saa  betænkelig 
Art,  at  den  truer  med  at  berøve  os  Objectiviteten  selv 
og  reducere  al  vor  Viden  til  en  blot  subjectiv  Viden. 
—  Objectet  er,  ifølge  Grundloven,  det  Objectiverede; 
for  saa  vidt  bliver  det  jo  vistnok  meningsløst  at  ville 
drage  en  kritisk  Grændse  mellem  Objectet  selv  og  vor 
Opfattelse  deraf  »Er  f  Ex.  dette  Bord,  denne  Lampe 
i  sig  selv  et  saadant  Object  som  det,  jeg  kan  objec- 
tivere?«  Hvilket  urimeligt  Spørgsmaal.  Hvad  er  det 
for  et  Object,  Du  taler  om?  »Dette  Bord!«  Er  det 
det  Bord,  Du  objectiverer,  eller  et  andet,  som  Du  ikke 
objectiverer?  »Ved  Objectet  forstaaer  jeg  naturligviis 
dette   objectiverede  Bord.<      Og  saa  kan  Du  spørge. 

om  det  Du  objectiverer  ogsaa  virkelig  er  det,  Du  ob- 
jectiverer.  —  Men  Objectiveringen  indeslutter  to  ulige- 
artede  Momenter,  det  subjective  og  det  objective,  og 
naar  ethvert  af  disse  fremhæves  for  sig,  kan  der  ganske 
vist  være  Spørgsmaal  om,  hvorvidt  Objectet  og  det 
Objectiverede  i  Et  og  Alt  ere  congruente.  Vi  kunne 
prøve  det  ved  afvexlende  at  sætte  det  Variable  og 
Constante  i  Objectiveringens  to  Factorer. 

Sætte  vi  det  Constante  i  Subjecti  vi  teten  og  lade 
det  Variable  falde  i  det  Objective,  saa  ville  Objective- 
ringens forskjellige  Resultater  være  afhængige  af  det 
i  Objecterne  Objective:  Resultaterne  variere,  fordi  Ob- 
jecterne  variere.  Bordet  viser  sig  fiirkantet,  naar  det 
er  fiirkantet,  og  rundt,  naar  det  er  rundt.  Indbildningen 
gjør  dette  aabenbart  ved  at  lade  hvert  Object  staae 
med  en  saadan  Bestemthed  og  Selvstændighed  udenfor 
Bevidstheden,  at  der  slet  ingen  Objectivering  behøves: 
Stenen  er  Steen  og  Bladet  Blad,  selv  om  Ingen  sandser 
det;  Solen  skinner,  enten  Nogen  seer  det  eller  ikke. 

Sætte  vi  det  Constante  i  Objectiviteten  og  lade 
det  Variable  falde  i  det  Subjective,  da  ville  Objec- 
tiveringens forskjellige  Resultater  gjøre  enhver  objectiv 
Bestemmelse  ukjendelig.  Indbildningen  gjør  det  an- 
skueligt ved  at  lade  det  Objectiverede  have  Objectet 
bagved  sig  i  det  Uendelige.  Bagved  den  objectiverede 
Lampe  staaer  den  egenlige  Lampe,  Objectet,  som  det 
er  i  sig;  hvis  en  anden  Subjectivitet,  en  Subjectivitet 
med  fuldkomnere  Betingelser,  objectiverede  Lampen 
da  vilde  det  blive  en  anden  Lampe.  De  objectiverede 
Lamper  vilde  være   forskjellige;    men  Lampen   i  sig, 


det  egenlige  Object,  staaer  altid  bagved;  den  objec- 
tiverede Lampe  varierer  med  hver  varierende  Objec- 
tivering, og  Lampen  i  sig,  det  constante  Object,  viger 
bort  i  det  Uendelige. 

Resultatet  af  disse  Undersøgelser  fører  dog  ikke 
til  Brud  paa  Grundloven,  men  til  en  nærmere  Forstaaelse 
af  de  forskjellige  Vendinger,  under  hvilke  Indbildningen 
kan  skuffe  den  objectiverende  Bevidsthed.  Idet  der 
opstaaer  Tvivl  om  Objectiveringens  Gyldighed,  har 
Indbildningen  strax  to  Objecter  til  Sammenligning, 
nemlig  det  objectiverede  og  det  ikke  objectiverede.  Den 
objectiverede  Lampe,  det  Object,  der  svarer  til  Ordet, 
har  Lampen  i  sig,  det  Unævnelige,  der  ikke  svarer  til 
Ordet,  bagved  sig.  Hvorledes  komme  vi  da  til  Be- 
vidsthed om  det  ikke  objectiverede  Object?  Indbild- 
ningen har  naturligviis  selv  objectiveret  det,  men  det 
skal  være  en  stor  Hemmelighed.  Skal  IjJØbildningen 
rykke  ud  med  Hemmeligheden,  viser  den  sig  strax 
som  en  Skuffelse.  Her  skulde  skjelnes  mellem  imagi- 
nære og  reelle  Objecter;  men  Adskillelsen  lader  sig 
ikke  gjennemføre.  Først  hedder  det,  at  de  objectiverede 
Objecter,  Bordet  og  Lampen,  ere  imaginære,  og  at  de 
unævnelige  Objecter,  Bordet  i  sig.  Lampen  i  sig,  paa 
hvilke  Ordene  kun  passe  som  imaginære  Betegnelser, 
ere  reelle.  Men  naar  man  saa  besinder  sig  paa,  at  de 
unævnelige  Objecter,  som  Indbildningen  paa  eget  An- 
svar tilkjender  Objectivitet,  netop  ere  de  indbildte  Ob- 
jecter, altsaa  de  imaginære:  saa  fristes  vi  jo  til  at 
antage  de  objectiverede  for  de  reelle.  Her  er  en  Uvis- 
hed, som  maa  hæves. 

4 


50 


§6. 
Erkjendelsesproblemet. 

Objectiveringsloven  siger,  at  kun  det  er  Object, 
som  bliver  objectiveret;  men  heraf  følger  endnu  ingen- 
lunde, at  vor  menneskelige  Objectivering  er  den  eneste, 
der  oprindelig  bestemmer  det  Objective,  eller  at  Ob- 
jecterne  i  Et  og  Alt  ere  saaledes,  som  vi  formaae  at 
objectivere  dem.  Det  Spørgsmaal,  hvor  vidt  vore 
Evner  række,  naar  Talen  er  om  en  sand,  en  grundig, 
omfattende  og  udtømmende  Objectivering  af  Existens- 
betingelser  og  existerende  Ting,  er  Erkjendelsens  Grund- 
spørgsmaal.  I  almindelig  Forstand  kan  Spørgsmaalet 
besvares  saaledes:  vi  erkjende,  hvad  vi  objectivere,  i 
Forhold  til,  som  det  Objectiverede  kan  blive  os  gjen- 
nemsigtigt;  men  det  bliver  os  kun  gjennemsigtigt  i 
Forhold  til,  som  Vor  Bevidsthed  formaaer  at  frem- 
bringe det.  Begrændsede  Anskuelsesformer,  Objecter 
af  intellectuel  Objectivering,  saasom:  Linier,  Tre- 
kanter, Cirkler,  Tetraedre,  Hexaedre  o.  s.  v.  erkjende 
vi  fuldt  ud,  for  saa  vidt  vi  ere  i  Stand  til  at  frembringe 
dem  i  Anskuelsens  Form  og  ved  tilsvarende  Ligninger 
at  henføre  dem  under  visse  Love.  At  spørge,  om  der 
bag  ved  den  objectiverede  Cirkel  ikke  skulde  staae  et 
unævneligt  Object,  en  Cirkel  i  sig,  som  vi  ikke  kunne 
erkjende,  er  ørkesløs  Dybsindighed. 

Anderledes  forholder  det  sig  med  de  Objecter,  der 
i  sig  have  Noget,  vi  ikke  kunne  frembringe,  et  Ele- 
ment, der  paanøder  sig  Anskuelsen  og  bestemmer 
Forestillingen,    men  bliver  staaende    for  Bevidstheden 

som  noget  Udvortes.  Dette  er  Tilfældet  med  Materien 
og  det  Materielle.  Vi  kjende  Materien,  vi  anerkjende 
dens  Realitet;  men  dens  Væsen,  det,  den  er  i.  sig 
selv,  kunne  vi  ikke  erkjende.  Vor  Tænkning  kan  ved 
Anskuelsens  Hjælp  frembringe  et  Cirkelelement,  et 
Hexaederelement,  men  et  Masseelement,  en  Molekule, 
et  Atom  formaae  vi  ikke  at  frembringe.  Derfor  tager 
det  Objective  i  Materien  sig  ud  som  noget  Mørkt, 
Gaadefuldt,  i  sig  Uerkj endeligt. 

Det  i  Materien  Materielle  er  sandseligt,  men  ikke 
tænkeligt,    om    det    end    bestemmes    ved    Tænkning. 
Undersøge  vi  Sandsningens  Betydning  for  Objectiverin- 
gen   og  derved   for  Erkjendelsen ,    saa   henvises   vi   til 
Sandsernes    Physiologi.      Vi    lære,    hvorledes    Sandse- 
organerne  ere   byggede;    vi  lære,  hvor    forskjelligartet 
den  Virksomhed  er,    som   disse   Organer  udøve,    hvor 
forskjellige  de  ere  saavel  i  Antal  som  i  Form  og  Ud- 
vikling  hos  de   lavere  og  høiere  Dyrearter,    ja  at   et 
enkelt  Organ  hos  Mennesket,  Øiet  f  Ex.,    kan  være 
saa  eensidig  anlagt,    at  det,   som  hos  de  Farveblinde, 
gjør  en   Undtagelse  fra  den  almindelige  Regel.     Idet 
vi  nu  indsee,  hvor  afhængig  den  sandselige  Objectivering 
er  af  Sandsernes  eiendommelige  Virksomhed,  hvor  af- 
hængig denne  Virksomhed  er  af  Sandseorganernes  Byg- 
ning,    og  hvor  afhængig  vor  Erkjendelse  er  af  Sand- 
sernes  Vidnesbyrd,    saa    er   det  intet  Under,    at    der 
opstaaer  Tvivl,  om  vi  ogsaa  formaae  at  erkjende  Tingene 
som  de  i  sig  selv  ere.     At  sætte  Aarsagen  i  Tingen, 
Virkningen  i   vor  Erkjenden  og  beraabe  sig  paa  Lig- 
heden mellem  Aarsagen  og  Virkningen  er  yderst  mis- 

ligt.  Hvad  Lighed  er  der  vel  imellem  en  Æthersving- 
ning  og  en  Lysfornemmelse,  imellem  en  Luftbølge  og 
en  Lyd?  Hvilke  Omdannelser  maae  de  fra  Tingene 
kommende  Paavirkninger  ikke  undergaae,  inden  de 
gjennem  Hjernen  naae  til  Bevidstheden? 

Antage  vi  nu,  at  der  paa  andre  Kloder  i  Universet 
kan  gives  Væsner  med  Sandser  af  anden  og  høiere 
Art  end  vore,  da  ville  disse  Væsner  jo  objectivere  sig 
Tingene  paa  en  langt  fuldkomnere  Maade  end  vi,  og 
i  det  Materielle  maaskee  erkjende  et  Object,  hvorom  vi 
ikke  have  nogen  Anelse.  Ikke  nok  hermed.  Naar  vi 
ei  engang  kunne  stole  paa  vore  Sandseformers  objective 
Gyldighed,  —  thi  hvad  forvisser  os  om  at  Rummet 
netop  har  tre  og  kun  tre  Dimensioner?  —  saa  kunne 
vi  jo  heller  ikke  fuldtud  stole  paa  vore  Forstands- 
kategorier.  Vistnok  ere  vi  i  al  vor  Erkjenden  nødte 
til  at  skjelne  og  adskille  Eenhed  og  Fleerhed,  Forud- 
sætning og  Conseqvens,  Hele  og  Dele,  Aarsag  og 
Virkning;  men  hvo  kan  vide,  om  en  saadan  Adskillelse 
har  Gyldighed  for  den  fuldkomne  Forstand?  Det  er 
jo  muligt,  at  der  gives  en  intellectuel  Anskuelse,  som 
ved  at  see  uendelig  mange  Ting  i  Rummet  paa  een 
Gang,  er  ophøiet  over  Rummet,  og  ved  at  see  utallige 
Bevægelser  i  eet  Syn,  er  hævet  over  Tiden;  det  er  jo 
muligt,  at  en  Forstand  med  en  saadan  Anskuelse  ikke 
erkjender  den  Skjelnen,  Adskillen  og  Udstykning,  der 
er  uundværlig  for  vor  Erkj endelse,  men  seer  Eenheden 
i  Fleerheden,  Conseqvensen  i  Forudsætningen,  Delene 
i  det  Hele,  Virkningen  i  Aarsagen;  altsaa:  det  er  jo 
muligt,    at  der  gives  en  Forstand,    saa  qvalitativt  for- 

skjellig  fra  den  menneskelige,  at  vi  end  ikke  kunne 
danne  os  nogen  Forestilling,  end  sige  noget  Begreb 
om  den. 

Men  hvad  følger  saa  heraf?  At  vor  saakaldte  ob- 
jective Erkjendelse  kun  er  en  Erkjcndelse  af  Phæno- 
mener  og  tilsvarende  Love,  men  ingenlunde  nogen  Er- 
kjendelse af  det  Objective  selv,  af  Tingenes  Væsen. 
Det  er  en  vulgær  Mening,  at  mange  Kundskaber  og 
dybtgaaende  Forskninger  skulde  lede  til  saa  høie  Fore- 
stillinger om  Erkjendelsesevnens  Ufeilbarhed,  at  For- 
skeren let  kan  fristes  til  Hovmod.  Dette  er  ingen- 
lunde Tilfældet.  Vi  finde  i  Reglen,  at  de  meest  ud- 
mærkede Forskere,  de,  der  have  beriget  Videnskaben 
med  de  største  Opdagelser,  tale  i  et  meget  beskedent 
Sprog  om  vor  Erkj  endelses  Rækkeevne :  »hvad  vi  vide 
er  for  Intet  at  regne  imod,  hvad  vi  ikke  vide.« 

Denne  Indrømmelse  bliver  imidlertid  misforstaaet, 
naar  den  Uvidenskabelige,  der  er  tilfreds  med  et  prak- 
tisk Skjøn,  vil  belære  Forskeren  og  føre  ham  paa 
•  rette  Vei.  »Hvorfor  gjøre  et  saadant  Væsen  af  Viden- 
skaben, naar  den  dog,  efter  Din  egen  Tilstaaelse, 
ikke  formaaer  at  lede  os  til  Erkjendelse  af  Tingenes 
Væsen?  Du  staaer  jo  med  Dine  Undersøgelsers  Rig- 
domme, som  en  fattig  Mand  paa  de  objective  Er- 
kjendelsers  golde  Hede;  hver  Gang  Du  mener  at  holde 
Objectet  fast,  forvandler  det  sig  til  et  Luftsyn,  et 
Phænomen  af  Noget,  Du  ikke  kjender.  Du  maaler 
Styrken  af  en  elektrisk  Strøm,  men  veed  ikke,  hvad 
Elektricitet  er;  Du  iagttager  Legemets  Bygning,  men 
veed  ikke,    hvad  Livet  er,    eller  hvorfra  det  kommer; 

Du  griber  efter  Er kj  endelsens  Frugter  og  vil  slukke 
Din  Tørst  ved  Sandhedens  Kilder,  men  Frugterne  und- 
vige Dig,  Kilderne  skuffe  Dig:  Du  har  det  jo  næsten 
som  en  Tantalus  i  sin  Underverden.  Nei,  da  er  det 
Subjective  anderledes  vederkvægende.  Betragt  Tilværel- 
sen i  PVihedens  Speil;  brug  Livets  Lys,  lad  Underet 
hjælpe  Dig,  og  bind  Dig  ikke  ved  smaalig  Beregning 
til  blinde  Love.«  —  Slige  velmeente  Raad  kunne  dog 
ikke  hjælpe  den  redelige  Forsker.  Han  veed,  at  hvis 
han  blot  i  eet  eneste  Punkt  giver  Slip  paa  Lovenes 
Traad,  er  al  hans  Forskning  forgjæves. 

Videnskabelige  Opgaver  kræve  videnskabelig  Løs- 
ning; de,  der  mene  at  kunne  hjælpe  paa  Videnskaben 
ved  at  indføre  Erkjendelser  af  overvidenskabelig  eller 
uvidenskabelig  Art,  forraade  kun,  at  de  aldrig  have 
fattet  et  videnskabeligt  Problem  og  neppe  ane,  hvad 
Videnskab  væsenlig  er.  Videnskaben  maa  hjælpe  sig  selv. 

De  anførte  Vanskeligheder  ere  da  heller  ikke  saa 
afskrækkende,  som  en  Erkjendelseslære  af  eensidig 
Kritik  vil  udgive  dem  for.  Vistnok  er  det,  hvad  Sand- 
serne  og  Sandseorganerne  angaaer,  unegteligt,  at  eet 
og  samme  Substrat  maa  ved  at  objectiveres  i  forskjel- 
lige  Systemer  vise  sig  som  forskjellige  Objecter;  men 
dette  stadfæster  jo  netop,  hvad  Grundloven  siger.  Be- 
tegnes Substratet  ved  X,  de  deri  liggende  Bestemmelser 
ved  x,„  Xj,  Xg  ...,  saa  ville  disse  Bestemmelser,  naar 
de  sandses  i  A-Systemet,  give  a„,  a^,  a.^  ...  og  det 
hele  tilsvarende  Object  være  O,,;  i  B-Systemet  vil  det 
være  Oi/,  i  C-Systemet  O^  o.  s.  frmdl.  Men  er  dette  et 
Beviis  paa,  at  det  Objective  ikke  kan  erkjendes?  Ingen- 


lunde; det  er  just  et  Beviis  paa  Vexelvirkning  mellem 
Objectivt  og  Subjectivt.  Kunde  samme  Substrat  ved 
at  objectiveres  i  forskjellige  Sy.stemer  derimod  give 
Anledning  til  Dannelse  af  samme  Object,  0a=-0b  =  0c, 
da  først  vilde  det  Objectives  Medvirken  være  forvand- 
let til  en  Indbildning.  At  forskjellige  Objecter  maae 
danne  sig,  naar  Substratet  objectiveres  i  forskjellige 
Systemer,  er  jo  lige  \saa  forstaaeligt,  som  at  for- 
skjellige Legemer  maae  danne  sig,  naar  Kulstoffet 
kommer  i  Forbindelse  med  Ilt,  med  Brint,  med  Kvælstof 
o.  s.  V.  En  Subjectivitet,  som  var  i  Stand  til  at  gjen- 
nemskue  de  forskjellige  Sandsesystemers  forskjellige 
Virksomheder,  vilde  ingenlunde  enten  erklære  visse 
Objecter,  Oi,  og  O^,  for  falske  og  kun  O^  for  sandt, 
eller  alle  Objecterne  for  lige  falske;  men  meget  mere 
indskjærpe,  at  hvert  Object  i  sit  System  har  fuld 
Gyldighed  paa  Grund  af  Vexelvirkningen.  At  Objec- 
tiveringen  i  det  ene  System  kan  staae  lavere  end  i  det 
andet,  gjør  for  saa  vidt  kun  Udslag,  som  Virkningen 
altid  maa  svare  til  Aarsagen. 

•  Man  har  gjort  gjældende,  at  Erkjendelsen  umulig 
kan  naae  det  Objective,  eftersom  Aarsagen  i  Objectet 
maa  være  Virkningen  i  det  Subjective  høist  ulig. 
Denne  Vanskelighed  er  mere  fremkunstlet  end  virkelig. 
Ifølge  Vexelvirkningen  kan  Aarsagen  ikke  udelukkende 
tilhøre  det  Objective  og  Virkningen  det  Subjective,  men 
idet  Betingelserne  tages  med,  er  der  Aarsag  paa  begge 
Sider,  i  det  Subjective  saa  vel  som  i  det  Objective,  og 
Virkning  fra  begge  Sider;  der  kan  da,  ifølge  Vexel- 
virkningens  Lov,    ikke  være  Tvivl  om,   at  Virkningen 

svarer  til  Aarsagen.  Kun  Abstractionen  i  Forening 
med  Indbildningen  kan  fremkogle  det  Skin,  at  der  er 
objective  Bestemmelser  for  sig  uden  alt  Hensyn  til  det 
Subjective,  og  subjective  Bestemmelser  uden  Relation  til 
det  Objective;  men  man  behøver  blot  at  gjøre  et  For- 
søg paa  at  gjennemføre  en  saadan  Adskillelse,  og  man 
vil  i  Kjendsgjerningen  opdage,  hvor  intetsigende  den 
er.  Naar  hver  objectiv  Bestemmelse  er  en  Bestem- 
melse af  Vexelvirkning,  og  hver  subjectiv  Bestemmelse 
ligesaa,  hvor  kan  man  saa  tvivle  om,  at  den  af  Vexel- 
virkningen  resulterende  Erkj endelse  maa  give  en  virke- 
lig Eenhed,  en  væsenlig  Lighed,  af  det  Objective  selv 
og  det  Objectiverede. 

Ja  —  indrømmer  man  —  en  Lighed  er  her  jo 
vistnok;  men  Ligheden  angaaer  ikke  Objectets  Væsen, 
men  kun  dets  Phænomen.  —  Dog,  hvad  vil  dette  egen- 
lig sige?  At  Indbildningen  igjen  driver  Spil  med  Ab- 
stractionen I  Man  vil  dog  vel  ikke  sætte  Tingsobjecter 
i  Række  med  Hallucinationsobjecter  ?  Har  Phænomenet 
slet  Intet  med  Væsnet  at  gjøre,  saa  er  det  jo  aldeles 
betydningsløst;  saa  kan  Lampens  Væsen  maaskee  være 
skjult  under  Phænomenet  Elephant,  og  Elephantens 
Væsen  under  Phænomenet  Blækhuus.  Hvad  hjælper 
det,  at  vi  erkjende  Tingenes  Phænomener,  naar  Phæno- 
menerne  slet  ikke  vedkomme  Væsnet?  Skal  et  be- 
stemt Phænomen  staae  i  et  nødvendigt  Forhold  til  et 
bestemt  Væsen,  som  Skin  til  Realitet,  saa  maae  Rea- 
litet og  Skin  nøiagtig  svare  til  hinanden;  det  Skin,  der 
svarer  til  Realiteten,  er  et  reelt  Skin,  og  det  Skin, 
hvortil  ingen  Realitet  svarer,    et  falsk  Skin.      Erkjen- 


57 


delsen  maa  altsaa  gaae  ud  paa  at  skjelne  mellem  det 
falske  og  det  reelle  Skin.  Men  paa  det  reelle  Skin 
have  vi  kun  eet  Mærke,  dette  nemlig,  at  det  svarer 
til  en  bestemt  Realitet.  Er  der  nu  nogen  Kritik,  der 
kan  paavise  en  reel  Forskjel  mellem  Tingens  Realitet 
og  dens  Væsen,  mellem  det  reelle  Skin  og  det  sand- 
drue Phænomen?  Det  reelle  Skin  er  den  bestemte 
Tilsyneladelse  af  Væsnets  Realitet,  og  Realiteten  en 
Borgen  for,  at  det  reelle  Skin  ikke  bedrager.  Viden- 
skaben kan  altsaa  trøste  sig  med,  at  i  samme  Forhold 
som  den  formaaer  at  erkjende  Phænomenerne  i  deres 
Sammenhæng,  vil  den  ogsaa  være  i  Stand  til  at  er- 
kjende de  væsenlige  Bestemmelser  og  i  disse  have  et 
relativt  Udtryk  for  Tingenes  Væsen. 

I  Undersøgelserne  over  Rum  og  Tid,  over  For- 
standen og  dens  Kategorier  drives  Abstractionerne 
undertiden  til  en  saadan  Yderlighed,  at  Illusionen  aaben- 
bart  har  Kritiken  til  Bedste.  Tiden  slipper  endda 
nogenlunde  derfra;  men  Rummet  er  idelig  udsat  for 
den  kritiske  Inqvisitions  Pinebænk.  At  Rummet  netop 
har  tre  Dimensioner,  hverken  færre  eller  flere,  er  yderst 
tvivlsomt;  thi  der  skal  jo  være  sandsende  Væsner,  hvis 
Opfattelse  indskrænker  sig  til  een,  høist  til  to  Dimen- 
sioner, og  der  er  i  Videnskaben  allerede  optraadt  Er- 
kjendende,  som  ikke  kunne  nøies  med  mindre  end  fire 
Dimensioner.  Det  seer  betænkeligt  ud.  Dersom  der 
virkelig  kan  sandses  i  et  Rum  med  een  eneste  Di- 
mension, hvorfor  skulde  man  saa  ikke  ved  behørig 
Oekonomi  kunne  bringe  det  til  at  sandse  i  et  Rum 
med  slet  ingen  Dimension?    Er  man  allerede  naaet  til 

at  opdage  den  fjerde  Dimension,  saa  er  det  jo  ikke 
urimeligt,  at  man  med  Tiden  vil  kunne  opdage  en 
femte,  en  sjette,  maaske  en  ellevte  Dimension,  og 
hvad  er  saa  Rummet? 

Endnu  betænkeligere  seer  det  ud  med  Forstands- 
kategorierne.  At  det  ene  Menneskes  Forstand  kan 
overgaae  det  andets,  er  en  bekjendt  Sag;  men  herved 
maa  dog  udtrykkelig  fremhæves,  at,  endskjøndt  den 
underlegne  Forstand  ikke  forsfaaer  den  overlegne,  saa  er 
denne  dog  altid  i  Stand  til  at  forstaae  hiin  og  gjøre  det 
tydeligt,  at  Lovene  og  Kategorierne  ere  de  selvsamme. 
Analyser,  Begrebsdannelser  og  Resultater  kunne  paa 
Videnskabens  høiere  Trin  være  saa  utilgængelige  for 
dem,  der  endnu  kun  kjende  de  første  Begyndelses- 
grunde, at  det  næsten  seer  ud,  som  om  Forstanden 
selv  ved  hvert  Skridt  opad  forandrede  sin  Natur.  Hvad 
den  Kyndige  seer  med  et  eneste  Blik,  kan  volde  den 
Ukyndige  utroligt  Besvær,  inden  han  faaer  det  udstyk- 
ket, sammenstykket  og  forstaaet.  Men  naar  man  af 
en  saadan  Differens  lader  sig  forlede  til  at  antage  en 
Forstand,  der  er  saa  ophøiet,  at  de  Kategorier,  For- 
standen i  os  er  nødt  til  at  anvende,  tabe  deres  Betyd- 
ning, saa  befinder  man  sig  midt  i  det  Meningsløse. 
Vi  kunne  tænke  os  vore  Kategorier  integrerede  ved 
Mellembestemmelser,  som  vi  endnu  ikke  have  bragt  til 
Bevidsthed;  vi  kunne  tænke  os  en  Alsidighed  i  Over- 
blik, en  Skarphed  i  Skjelnen,  en  Hastighed  i  Sammen- 
fatning, en  Samtidighed  i  Heelhedserkjendelse,  som 
uendelig  overgaaer  enhver  menneskelig  Forstandsudvik- 


59 


ling;  men  vi  maae  bestandig  forudsætte,  at  Kategorier 
og  Grundlove  oprindelig  ere  de  samme. 

Hvad  Mening  er  der  vel  i  den  Antagelse,  at  en 
fuldkommen  Forstand  slet  ikke  har  Brug  for  vore 
Kategorier?  Her  er  ingen  videnskabelig  Erkj endelse, 
men,  reent  ud  sagt,  et  Indbildningens  Salto  mortale, 
der  underholder  Kritiken.  For  at  indsee,  hvad  en 
saadan  fuldkommen  Forstand  har  at  betyde,  maae 
vi  ikke  blot  tænke  os  Grændserne  for  vore  Forstands- 
evner  uendelig  udvidede;  nei,  vi  maae  gaae  ander- 
ledes til  Værks,  vi  maae  tænke  os  vor  egen  For- 
stand afskaffet  og  en  heel  ny  Forstand,  en  Forstand 
med  et  andet  Væsen  og  andre  Love  sat  i  Stedet. 
Hvad  hjælper  os  da  til  en  saadan  Ombytning?  Ind- 
bildningen! Thi  kun  Indbildningen  kan  falde  paa  et 
Raad  som  dette:  »Opgiv  den  Forstand,  Du  har,  da 
først  erkjender  Du  den  Forstand,  Du  ikke  har.«  Men 
Indbildningskritik  er  en  upaalidelig  Veileder;  for  at  gribe 
den  Forstand,  vi  ikke  hav^e,  maae  vi  slippe  den,  vi 
have;  vi  skulle  altsaa  erkjende  den  fuldkomne  Forstand 
ved  at  gaae  fra  Forstanden:  det  er  meget  uvidenskabe- 
ligt. —  Kritiken  forsikkrer,  at  det  ikke  er  saaledes 
meent,  og  vi  troe  det  gjerne,  thi  Indbildningen  til- 
slører Meningen;  men  naar  Sløret  løftes,  hvad  saa? 
Kun  ved  at  fastholde  Objectiveringens  Grundlov  og 
frigjøre  sig  fra  Illusionerne,  de  kritiske  saa  vel  som  de 
speculative,  vil  Videnskaben  efterhaanden  vide  at  be- 
stemme sin  væsenlige  Grændse  og  arbeide  sig  frem  til 
Erkjendelsesproblemets  Løsning, 

§7. 
Fuldkommen  og  ufuldkommen  Viden. 

Alt  som  Erkj  endelsernes  Kredse  udvide  sig,  bliver 
vor  Viden  fuldkomnere;  det  kunde  da  synes,  som 
maatte  den  fuldkomne  Viden,  der  omfatter  Alt  og 
gjennemskuer  Alt,  overskride  alle  Grændser,  og  være 
aldeles  ubegrændset.  Det  kan  dog  ikke  forholde  sig 
saaledes.  Ingen  Viden  er  uden  Gjenstand,  ingen  Ob- 
jectivering  uden  Object,  ingen  Erkjenden  uden  et  Noget, 
som  bliver  erkjendt.  Gjenstand,  Object,  det  Noget, 
som  erkjendes,  ere  forskjellige  Udtryk  for  Grændse- 
bestemmelser,  idet  de  betegne  det  i  Viden,  som  ikke 
er  Viden,  men  hvoraf  Viden  bestemmes.  En  Viden 
uden  Modsætning,  uden  Grændse,  en  Viden  af  Viden 
i  det  Uendelige  er  som  en  Cirkel  med  en  uendelig 
Radius.  Forskjellen  imellem  den  fuldkomne  og 
ufuldkomne  Viden  beroer  paa  en  væsenlig  Forskjel 
mellem  iboende  Grændser  og  Skranker. 

En  Viden ,  der  har  Skranker ,  er  indskrænket ,  og 
indskrænket  er  al  den  Viden,  der  betinges  af  Sands- 
ning.  Enhver  sandselig  Gjenstand  er  for  den  sand- 
sende  Bevidsthed  en  Skranke,  Maanen  og  Stjernen  saa 
vel  som  Muren  og  Døren.  Det  er  en  Sandsningens 
Grundlov,  at  Bevidstheden  enten  maa  undvære  Reali- 
teterne eller  finde  sig  i,  at  de  stille  sig  som  Skranker; 
dens  Ufuldkommenhed  viser  sig  just  deri,  at  den  ikke 
selv  kan  frembringe  dem.  Gives  der  altsaa  en  fuld- 
kommen Viden,  saa  kan  den  ikke  være  sandsende; 
den  maa  da  have  Realiteterne  paa  en  ganske  særegen 
Maade,    nemlig  derved,    at  den  oprindelig  frembringer 

dem.  Vi  støde  her  paa  en  gjennemgaaende  Forskjel 
mellem  sandsende  og  reelt  frembringende  Objectivering. 
Den  sandsende  Objectivering  er  en  Objectivering  i  Af- 
magt, svarende  til  en  afmægtig  Viden;  thi  Passiviteten 
i  den  Sandsende  er  netop  et  Afmagtens  Udtryk.  Den 
reelt  frembringende  Objectivering  er  en  Objectivering 
i  Almagt;  Frembringelsen  selv,  den  skabende  Virksom- 
hed, er  Almagtens  Udtryk.  At  en  skabende  Virksom- 
hed ikke  kan  gjennemskues  af  sandsende  Væsner,  om 
de  end  staae  tusinde  Trin  over  Mennesket,  følger  af 
sig  selv.  Men  ligger  der  i  Begrebet  om  en  skabende 
Frembringelse  ikke  en  besnærende  Modsigelse,  en 
Slange,  som  Indbildningen  har  skjult  i  Græsset,  og 
som  Kritiken  vil  opdage?  Hvis  saa  var,  maatte  vi 
standse  ved  det  Resultat,  at  kun  en  indskrænket,  af- 
mægtig Viden  kan  være  sand ;  medens  en  fuldkommen, 
almægtig  Viden  nødvendig  maa  være  noget  i  sig  selv 
Usandt.  Unegtelig  er  her  en  Modsigelse,  dog  ligger 
den,  naar  vi  see  nøiere  til,  ikke  i  den  fuldkomne  Viden, 
men  i  den  ufuldkomne. 

Vi  have  i  det  Foregaaende  seet,  at  den  sand- 
sende Objectivering,  om  den  end  tager  Tænkningen  til 
Hjælp  og  sætter  alle  baade  physiologiske  og  psycho- 
logiske  Betingelser  i  Reqvisition,  aldrig  kan  komme 
til  Rette  med  Objectet  selv.  Hver  Gang  vi  ville  lade 
det  uobjectiverede  Object  staae,  saa  forsvinder  det,  og 
naar  vi  have  bragt  det  til  at  forsvinde,  see,  saa  staaer 
det  der  igjen.  Det  er  virkelig  en  Modsigelse,  og  denne 
Modsigelse  kan  ikke  hæves,  med  mindre  vi  forudsætte 
en  fuldkommen  Viden.    Intet  er  objectivt,  som  ikke  er 

objectiveret;  og  dog  faaer  den  sandsende  Bevidsthed 
et  Substrat  til  Rest,  som  er  objectivt  uden  at  være 
objectiveret:  dette  gaadefulde  Objectiveringssubstrat  er 
Realiteten  selv,  den  Realitet,  som  den  mægtige  Viden 
sætter  og  hævder.  Formedelst  dette  os  fremmede 
Mellemværende,  vor  oprindelige  Skranke,  faaer  den 
indskrænkede  Viden  alt  Objectivt  begrundet,  vel  ikke 
direct  paa  sig  selv,  men  dog  indirect  paa  Viden,  saa 
at  Erkjendelsens  Kredsløb  kan  blive  sluttet. 

Det  er  umuligt  at  komme  til  Bunds  i  den  ufuld- 
komne Viden  og  gjøre  alsidig  Rede  for  dens  Beskaf- 
fenhed og  Værd  uden  stadig  at  have  den  fuldkomne 
som  et  Ideal  in  mente.  Den  Afviisning,  at  Antagelsen 
af  en  fuldkommen  Viden  er  en  blind  Forestilling,  en 
løs  Hypothese,  siger  Intet,  naar  man  kun  vil  indrømme, 
at  Glimt  af  det  Fuldkomne  ere  nødvendige  for  at  be- 
lyse det  Ufuldkomne. 

Skjøndt  det  i  vor  vidende  Bevidsthed  undertiden  synes 

at  vrimle  af  Billeder,  Forestillinger  og  Tanker,  næsten 

som  af  Bier  i  en  Kube,  saa  forholder  det  sig  dog,  naar 

vi  see  nøiere  til,  ingenlunde  saaledes.    Det  er  tvertimod 

kun  faa  Billeder,    yderst  faa  Forestillinger,    som   den 

bestemmende   Tænkning   kan   holde   tilbage,    medens 

Sværmen  forsvinder.      Af  tre  Forestillinger  staaer  hver 

Gang   kun  den  ene   i  fuld  Belysning,    medens   de    to 

andre  ere  mere  eller  mindre  fordunklede.      Naar  flere 

Ting  paa  een  Gang  tildrage   sig  vor  Opmærksomhed, 

oo-  det  er,    som  om  vi  samtidig  i  lige  Grad  beskjæf- 

tigede  os  med  dem  alle,  da  er  det  en  Indbildning,  som 

den  hurtig  skiftende  Opmærksomhed  fremkalder.    Nøi- 

agtig  talt,  er  der  kun  eet  Element,  der  i  det  givne 
Øieblik  kan  faae  Plads  i  Bevidsthedens  Forgrund,  thi 
Pladsen  er  snæver.  I  Forhold  til  som  det  Hele  er  lyst, 
ere  Delene  dunkle,  og  naar  en  enkelt  Deel  træder 
frem,  maae  de  andre  træde  tilbage.  Vor  Viden  er  ind- 
skrænket af  Rum  og  Tid ;  det  er  en  Ufuldkommenhed ; 
men  det  er  egenlig  ikke  Rum  og  Tid,  det  er  Skran- 
kerne i  Rum  og  Tid,  der  foraarsage  Ufuldkommenheden. 
Det  er  en  Indbildning,  at  Former  som  Rum  og 
Tid  skulde  være  udelukkede  fra  den  fuldkomne  Viden, 
og  at  vor  Viden  vilde  bliv.e  desto  fuldkomnere,  jo  mere 
intetsigende  den  fandt  disse  Former.  Fuldkommen- 
gjørelsen  er  tvertimod  betinget  af  den  Videndes  Evne  til 
at  apriorisere  og  tilegne  sig  Rummets  og  Tidens  reale 
Indhold.  Dette  kan  for  sandselige  Væsners  Vedkom- 
mende naturligviis  kun  skee  i  Tilnærmelse.  Vi  bevæge 
os  i  vor  Bevidsthed  fra  den  ene  Gjenstand  til  den  an- 
den, fra  den  ene  Forestilling,  den  ene  Tankebestem- 
melse til  den  anden,  og  Bevægelsen  kræver  Tid.  Jo 
langsommere  og  besværligere  det  gaaer,  desto  ufuld- 
komnere benyttes  Tiden;  jo  hurtigere  og  lettere,  desto 
fuldkomnere.  Jo  fyldigere  Indholdstilegnelsen  er,  desto 
mere  vil  Tiden  forandre  sig  fra  at  være  den  tomme 
Form,  der  venter  paa  Udfyldning,  det  uendelig  Lang- 
trukne, hvori  det  Forbigangne  og  det  Nærværende  og 
Tilkommende  befinde  sig  under  lutter  Udstykning,  til 
et  udfyldt  Øiebliks  Continuitet,  hvori  de  samlede  Mo- 
menter af  Udfyldningens  Indhold  gjensidig  belyse  hin- 
anden: Tiden  vil,  med  andre  Ord,  nærme  sig  Evig- 
heden.   Hvor  nær  den  Vidende,  der  er  fordybet  i  sine 

Opgaver,    kan  bringe  Tidens  Uro  til  evig  Ro,   derom 
minder  hiint  Ord  af  Archimedes:    noli   turbare   cir- 
culos  meos!     Den,   der  skal  orientere  sig  i  Himmel- 
rummet,    maa  begynde  stykkeviis  og  tage  hver  Egn 
for   sig.      Udstykningen  i  Rum  er  ogsaa  Udstykning  i 
Tid.    Det  tager  Tid,  inden  man  ved  Hjælp  af  Planer, 
Axer,   Storcirkler  og  sphæriske  Coordinater  kan  finde 
sig  til  Rette  med  Samtidigt  og  Successivt;  men  Astro- 
nomen    seer    det  Hele    som  med    eet  Blik:     Rummet 
indgaaer    i    Begrændsning,    og    dets    umaalelige    Ud- 
strækning overvælder  ikke  den  Vidende.    Her  er  i  det 
Ufuldkomne  et  Gjenskin  af  det  Fuldkomne.      Tilnær- 
melsen beviser  den  fuldkomne  Videns  Gyldighed;  men 
for  sandsende  Væsner  er  her  en  Skranke. 

For  saa  vidt  de  sandsende  Væsner  tillige  ere  tæn- 
kende Væsner,  har  man  meent  at  kunne  blive  Endelig- 
heden kvit,  overstige  Skranken  og  naae  det  Fuldkomne 
ved  at  holde  sig  til  Tænkningen  som  Tænkning.    Med 
en  fra  sandselig  Tyngsel  befriet  Anskuen  kan  Tanken 
jo    fare    gjennem  Tid    og  Rum  hurtigere  end  Lynet, 
hastigere  end  Lyset.      I   de   rene  Tankeformer   skulde 
vi  altsaa  kunne  opnaae  en  uindskrænket,  absolut  fuld- 
kommen  Viden.    Desværre  en  Illusion!    Den  »absolute 
Viden«,    der    betinges    af   fortsat  Abstraction   fra   alle 
Realiteter,    er   trods   sit  rige  Indhold   af  Formbestem- 
melser   uden    alt   Virkelighedsindhold ,     uden    Realitet. 
Ved  at  tage  endog  blot  et  Glimt  af  Realitet  med  i  en 
bestemt  Forestilling,  vil  man  let  overbevise  sig  om,  at 
det  med  Tankens  lovpriste  Hurtighed  ikke  ganske  for- 
holder sig,  som  man  sædvanlig  antager.    Lad  en  Alen 

f.  Ex.  gjælde  som  Maal  for  en  umiddelbart  anskuelig 
Veilængde.  Man  kan  nu,  hedder  det,  let  tænke  sig 
en  Miil.  Men  naar  en  dansk  Miil  virkelig  skal  gjennem- 
løbes  i  Tanken,  da  maa  det  jo  skee  ved  at  lægge  en 
Alen  12,000  Gange  til  sig  selv  i  en  ret  Linie  og  lade 
Anskuelsen  ophæve  Udstykningen.  Hvor  meget  Tanken 
end  skynder  paa,  saa  mærker  man  dog,  at  det  tager 
Tid.  Man  kan  behøve  et  Par  Dage  til  at  faae  Op- 
gaven indøvet,  og  saa  vil  Tanken  med  den  bestemte 
Forestilling  dog  kun  tilnærmelsesviis  gaae  sammen  i 
Anskuelsen.  Og  endda  skulde  Tanken  med  Lethed 
følge  Lysets  Fart  igjennem  det  uendelige  Rum? 

Vor  Videns  Ufuldkommenhed  skal,  siger  »Kritiken«, 
vise  sig  deri,  at  vi  kun  erkjende  Tingenes  Love,  men 
ikke  deres  Væsen;  selvfølgelig  have  vi  intet  Begreb 
om  en  fuldkommen  Viden.  —  Ja,  svare  vi,  saa  længe 
man  kun  betragter  Lovene  som  almeengjældende  Be- 
stemmelser for  den  Orden  og  Sammenhæng,  hvori 
Tingene  træde  os  imøde,  saa  længe  man  endnu  er  uvis 
om,  hvorvidt  disse  Bestemmelser  ligge  i  Tingene  selv 
eller  blot  beroe  paa  vor  Opfattelse  af  Tingene,  er  det 
ganske  naturligt,  at  en  Erkjendelse  af  Love  og  en  Er- 
kjendelse  af  Væsen  maae  falde  vidt  ud  fra  hinanden. 
Det  er  unægtelig  en  Udvei,  naar  man  vil  være  den 
endeløse  Tvivlen  om  Lovenes  almene  Gyldighed  kvit,  at 
lægge  dem  ind  i  vor  egen  Bevidsthed  og  bestemme  dem 
som  Forstandsformer,  der  ere  nødvendige  for  al  Erfa- 
ring. Naar  ingen  Erfaring  er  mulig  uden  Love,  saa 
kan  man  være  vis  paa,  at  Erfaringstingene  nok  skulle 
rette  sig  efter  Lovene.      Men  Opfattelsen  lider  af  be- 

tænkelige  Svagheder.  Enten  maae  Lovene,  ifølge  denne 
Synsmaade,  være  yngre  end  Tingene  eller  ældre  end 
Bevidstheden;  men  begge  Antagelser  ere  lige  urimelige. 
Man  beraaber  sig  paa.  at  Erfaringstingene  ikke  ere 
Tincf  i  sisT  selv,  men  Phænomener  for  den  Bevidsthed, 
som  gjør  Erfaringer.  Heri  ligger  ganske  vist  den 
Sandhed,  at  Phænomener  og  Love  tabe  al  Betydning, 
naar  der  abstraheres  fra  en  objectiverende  Viden;  men 
hvorledes  det  gaaer  til,  at  Tingene  som  Ting,  der  dog 
maae  have  en  vis  Andeel  i  Be.stemmelsen  af  Phæno- 
menerne,  slet  ingen  Andeel  skulde  have  i  Bestemmelsen 
af  Lovene,  bliver  ikke  opklaret.  Have  Tingene  i  deres 
Væsen  maaske  slet  ingen  Love,  fordi  der  ingen  Eor- 
stand  er  i  dem?  eller  ere  Væsens-Lovene  i  sig  selv 
Udtryk  af  en  saa  fuldkommen  Forstand,  at  de  aldeles 
ikke  passe  for  vor  Forstand?  Begge  Meninger  ere  lige 
meningsløse. 

De,  der  antage,  at  Lovene  hverken  ligge  i  Tin- 
genes Væsen  ei  heller  i  vor  Bevidsthed,  men  ere  al- 
mindelige Formler  for  den  Orden,  vi  abstrahere  af 
stedfindende  Forhold,  nedsætte  vor  Viden  til  noget 
saa  Væsenløst,  at  den  kun  kan  bestaae  i  at  paavise, 
samle  og  ordne  en  Vrimmel  af  Kjendsgjerninger. 
Kjendsgjerningerne  selv  kunne  ikke  forstaaes,  de  maae 
tages  umiddelbart  som  de  gives;  den  Orden  og  Sam- 
menhæng, hvoraf  Forstaaelsen  afhænger,  kan  heller 
ikke  forstaaes;  thi  den  forefundne  Orden  er  selv  en 
Kiendsgjerning:  saaledes  bliver  Alt  uforstaaeligt.  Vel 
kan  man  ved  Iagttagelser,  Beregninger  og  Inductioner 
overbevise  sig  om,  at  Noget  er  sædvanligere  end  Andet, 

Noget  almindeligere  end  Andet,  at  Noget  saa  ofte 
gaaer  forud,  at  det  kan  kaldes  Aarsag,  og  at  Andet 
saa  ofte,  ja  uden  n.ogen  os  bekjendt  Undtagelse,  følger 
efter,  at  det  kan  kaldes  Virkning;  men  at  Aarsager 
og  Virkninger  ere  virkelig  til,  eller  at  Lovene  ere 
væsenlige,  i  sig  nødvendige,  derom  kan  man  ikke  over- 
bevise sig.  Man  bruger  Forstanden  uden  at  kjende 
Forstanden,  og  nøies  med  en  Forvisning  uden  Indsigt. 

Der  er  ganske  vist  en  uoverstigelig  Kløft  mellem 
den  fuldkomne  Viden  og  den  ufuldkomne,  og  som 
Følge  heraf  en  uoverstigelig  Kløft  imellem  den  fuld- 
komne og  ufuldkomne  Forstand;  men  Kløften  gjør 
intet  Brud  paa  Lovene  selv,  de  evige  Love.  Om  Viden- 
skaben stadig  skred  frem  i  Billioner  Aar,  og  vi  oplevede 
de  sidste  Resultater:  vi  vikle  dog  aldrig  naae  til  en 
simultan,  baade  intuitiv  og  distinctiv  Viden  af  Univer- 
sets virkelige  Indhold;  men  allerede  paa  det  Trin,  hvor 
vi  nu  ere,  kunne  vi  crkjende,  at  vor  subjective  P'or. 
stand  i  bevidst  Form  maa  være  væsenlig  Eet  med  den 
ubevidste  Forstand,  der  har  sit  objective  Udtryk  i  Tin- 
gene, saa  sandt  vi  kunne  erkjende,  at  vore  Hjerner, 
vore  Bevidsthedsorganer  ere  Naturlovene  undergivne. 
Vi  kunne  indsee,  at  den  objective  Forstand  i  Tingene 
maa  have  sin  oprindelige  Grund  i  en  vidende  Forstand, 
i  en  fuldkommen  Viden;  thi  en  Forstand,  som  Ingen 
forstaaer,  og  som  ikke  forstaaer  sig  selv,  er  umulig. 

Den  ufuldkomne  Viden  maa,  saa  at  sige,  gjøre 
sig  til  Discipel  af  den  fuldkomne,  hvad,  ifølge  Tings- 
lovenes  og  Tankelovenes  væsenlige  Eenhed,  da  ogsaa 
er  muligt.      Ligesom   ingen  Tanke  har  Betydning   for 

sig,  men  kun  i  Vexelforhold  til  andre  Tanker,  saaledes 
har  heller  ingen  existerende  Ting  udelukkende  Betyd- 
ning for  sig,  men  kun  i  Forhold  til  andre  Ting.    Vexel- 
bestemmelse  af  Led  og  Forhold  har  lige  saa  fuldt  Gyl- 
dighed  for  den  fuldkomne  Viden  som   for  den   ufuld- 
komne.    At  den  ufuldkomne  Viden  maa  stave  sig  frem, 
medens   den   fuldkomne  seer  Alt   som   med   et  eneste 
Blik,  gjør  i  Forhold  til  Lovenes  Væsen  ingen  Forskjel. 
Det  Blik,  der  seer  Conseqvensen  i  Forudsætningen,  det 
Afledede  i  det  Oprindelige,    Delene  i   det  Hele,    seer 
med  det  Sammeden  væsenlige  Forskjel;  hvis  Forskjellen 
forsvandt,  løb  Alt  ud  i  Eet,  og  dette  Eet  blev  til  Intet. 
Men   at  Eenheden   har  Mangfoldighed    og  Mangfoldig- 
heden Eenhed,  at  Identiteten  har  Forskjel  og  Forskjellen 
Indentitet,  at  Delene  er  det  Heles  og  det  Hele  Delenes 
Bestaaen,  er  netop  væsenlige  Sandheder,  som  den  ufuld- 
komne Viden  idelig  maa  indøve,  for  ikke  at  gaae  under 
i  lutter  Udstykning.     Hver  enkelt  Lov,  opfattet  for  sig 
selv,    er  et  Abstractum  og  kan   for  saa  vidt  siges  at 
savne  Realitet;  men  jo  fuldkomnere  Viden  bliver,  desto 
tydeligere  viser  det  sig,  at  de  forskjellige  Love  i  Ting 
og  Virkelighed  integrere  hverandre.     For  at  sikkre  en 
enkelt  Lov,    er  det  nødvendigt  at  udhæve   en    fælles 
Egenskab  ved   flere  Ting   og  betragte   deres  Forhold 
med  Hensyn  til  denne  Egenskab;  men  ingen  Ting  kan 
existere    med    een    eneste   Egenskab:     Legemet,    som 
falder,  Magneten,  som  tiltrækker,  ere  under  Opfyldelsen 
af  hver  paagjældende  Lov  i  Forhold   til  Lys,   Varme, 
Elektricitet  o.  s.  v.  andre  Love  undergivne.     Det  tunge 
Legeme  er  mere  end  tungt;  det  har  en  Mængde  andre 

Egenskaber  og  er  ved  hver  særegen  Egenskab  impli- 
ceret i  et  System  af  tilsvarende  Love. 

Videnskaben  lægger  an  paa  at  reducere  alle  Love 
til  een  Grundlov,  og  beviser  just  herved,  at  den  har 
den  fuldkomne  Viden  til  Ideal.  Det  er  Idealet  af  en 
uind.skrænket  Forstand,  en  Indbefatten  af  alle  Ting  og 
alle  Love  under  en  Alt  gjennemskuende  Videns  Eenhed, 
der  som  stiltiende  Forudsætning  giver  Videnskaben  sit 
ideelle,  aprioriske  Grundlag.  Tages  dette  Grundlag 
bort,  saa  maa  Videnskaben  med  alle  dens  Lærebyg- 
ninger tabe  det  imponerende  Høidemaal,  og  Forsk- 
ningerne  synke  ned  til  at  tjene  en  Videns  Begjær,  der 
aldrig  mættes;  Gudinden  med  Hadeshjelmen  og  det 
gjennemborende  Blik  maa  da  miste  sin  jomfruelige  Reis- 
ning,  bøie  sit  Hoved  og  finde  sig  i  at  gaae  i  det  Nyt- 
tiges Trædemølle. 


Tredie  KapiteL 

Systematisk  Viden. 


§  8. 
System  og  Methode. 

At  al  videnskabelig  Viden,  væsenlig  seet,  maa  være 
systematisk,  følger  ligefrem  af,  at  Erkjendelsens  enkelte 
Led  kun  faae  Betydning,  naar  de  sees  i  indbyrdes 
Sammenhæng.  De  sammenhængende  Led  ville  da 
danne  et  Hele,    en  Mangfoldighedseenhed ,   bestaaende 

deri,  at  hvert  enkelt  Led  indtager  sin  Plads  i  Forhold 
saa  vel  til  de  øvrige  Led  som  til  det  Hele  selv;  et 
saadant  Hele  er  et  System.  Hvor  mange  Led  der 
nødvendig  behøves  for  at  danne  et  System,  kan  let 
beregnes:  deres  Tal  maa  være  større  end  i  og  mindre 
end  DC.  At  der  maa  være  mere  end  eet  Led,  forstaaes 
af  sig  selv,  thi  der  maa  være  Forhold  og  Sammenhæng; 
at  intet  bestemt,  tilværende  System  kan  have  uendelig 
mange  Led,  indsees  deraf,  at  et  bestemt  og  dog 
uendeligt  Tal  ikke  gives.  Naar  der  tales  om  et  uende- 
ligt System,  da  kan  der  kun  tænkes  paa  uoverskuelig 
Storhed  eller  paa  uophørlig  Vorden. 

Et  System  af  flere  Led  kan  opløses  i  mindre 
Systemer,  og  flere  mindre  kunne  igjen  sammensættes 
til  et  større.  Maaden,  hvorpaa  det  skeer,  afhænger  af 
Methoden,  denne  af  Sammenhængens  Beskaffenhed, 
og  denne  igjen  af  Leddenes  Beskaffenhed.  Bestaaer 
Systemet  af  existerende  Led,  og  staaer  dets  Sammen- 
sætning i  vor  Magt,  da  vil  Methoden  være:  deels  at 
danne  et  Hele  af  tilsvarende  Dele,  deels  at  opløse 
baade  det  Hele  og  dets  Dele  i  en  real  Eenhed,  en 
Anlægseenhed,  hvoraf  baade  Hele  og  Dele  igjen  maae 
fremgaae;  deels  endelig  at  komme  til  Indsigt  i  de 
Dannelseslove,  paa  hv^is  Opfyldelse  Systemet  væsenlig 
beroer.  Jo  mere  Leddenes  betinget-nødvendige  Sam- 
menhæng har  Charakteer  af  udvortes  og  endelige  For- 
bindelser, desto  mere  vil  Systemet  være  mærket  paa 
den  ene  Side  af  Tilfældighed,  paa  den  anden  af  Vil- 
kaarlighed.  Jo  inderligere  og  væsenligere  Sammen- 
hængen  er,    desto  mere  vil  en  Alt  beherskende  Nød- 

vendighed  i  Delenes  Dannelse  ud  af  Heelheden  paa- 
trykke Systemet  sit  eiendommelige  Præg.  Er  Sammen- 
hængen endelig  saa  gjennemgaaende,  at  Delene  blive 
Momenter  i  Heelheden,  Leddene  Momenter  i  Forholdene, 
da  vil  Heelhedsudviklingen  være  det  Afgjørende  og 
Dannelsens  deelvise  Resultater  paa  alle  Punkter  vise 
tilbage  til  Anlæget;  Nødvendigheden  vil  gaae  i  Eet  med 
Friheden,  og  vi  have  da  et  teleologisk  System. 

At  et  teleologisk  System  maa  være  Videns  Ideal, 
kan  sees  paa  den  videnskabelige  Methode.  Methode  er 
Omvei,  Objectiveringens,  Erkjendelsens  Vei  fra  de 
første  nødvendige  Forudsætninger  til  det  søgte  Resultat. 
Resultatets  Opnaaelse  er  Maalet.  Den  Omvei  og  Frem- 
gangsmaade,  der  charakteriserer  Methoden,  er  altsaa: 
Veien  til  Maalet.  Enhver  videnskabelig  Opgave  er 
teleologisk,  thi  Opgaven  sætter  et  Formaal,  og  Methoden 
angiver  Midlerne,  d.  v.  s.  Betingelserne  for  dens  Løs- 
ning: Beviset  er  teleologisk,  thi  det  er  methodisk.  Men 
paa  Endelighedens  Trin  ville  de  objective  Forhold  i 
Sagen  ingenlunde  svare  til  den  subjective  Bevægelse  i 
Methoden.  Ved  Spørgsmaal  om  Forholdet  mellem  en 
udvendig  Vinkel  paa  Trekantens  forlængede  Side  og 
to  indvendig  modstaaende  har  Fremgangsmaaden  i  Be- 
viset vel  Resultatet  til  Formaal,  men  Vinklernes  Stør- 
relsesforhold retter  sig  ikke  efter  Bevisets  Gang;  dette 
Forhold  bevæger  sig  ikke,  det  vorder  ikke,  det  er. 
Det  kan  være  en  Opgave  at  undersøge,  hvorledes 
Vandet  fremkommer  af  sine  Bestanddele;  men  er  end 
Fremgangsmaaden  v^ed  Undersøgelsen  teleologisk,  saa 
kan  Bevægelsen  i  Sagen  dog  ikke  siges  at  være  teleo- 

logisk;  intet  chemisk  Experiment  kan  godtgjøre,  at 
Ilten  forener  sig  med  Brinten  i  det  Øiemed  at  danne 
Vand.  Et  genetisk  System,  som  fra  objectiv  Side 
fyldestgjør  Methodens  subjective  Fordringer,  kan  ved 
formelle  Constructioner,  aprioriske  Frembringelser  vist- 
nok deelviis,  fremkomme;  men  i  Realiteternes  Verden 
gives  det  ikke.  Fra  dette  Synspunkt  kan  Forstands- 
kritiken,  idet  den  søger  at  bekæmpe  den  saakaldte  spe- 
ciilative  eller  immanente  Methode,  der  identificerer  Be- 
grebsbevægelse  og  Sagbevægelse,  paa  Forhaand  siges 
at  have  Seiren  ihænde.  Schellings  Ord:  >Ueber  die 
Natur  philosophiren  heisst  die  Natur  schaffen«,  giver 
jo  vistnok  en  Mening,  for  saa  vidt  en  indtrængende 
Forstaaelse  af  Tingen  er  betinget  af  en  Efterdannelse, 
en  intellectuel  Gjenfrembringelse,  hvorunder  Objectet 
fra  Grunden  af  opstaaer  Led  for  Led  og  bliver  til  i 
Bevidstheden.  Men  Tilblivelsen  er  kun  ideel,  ikke  reel; 
den  Schellingske  Propheti,  at  >den  Tid  vil  komme, 
da  Videnskaberne  mere  og  mere  ville  ophøre,  idet 
ikke  mere  Mennesket  seer,  men  den  evige  Seen  selv 
er  seende  i  Mennesket«,  vil  ikke  gaae  i  Opfyldelse: 
hvad  han  kalder  ^Videnskaben  selv«  kan  umulig  over- 
leve »Videnskaberne«. 

Det  tør  imidlertid  ikke  oversees,  at  den  kritiske 
Opfattelse  ogsaa  har  .sine  svage  Sider.  Ved  at  holde 
sig  til  Brudstykker  kan  man  meget  vel  efterforske 
Kjendsgjerninger  og  Love  uden  teleologiske  Hensyn; 
naar  man  kun  forudsætter  et  Aarsagsforhold  mellem 
Kjendsgjerningerne,  saa  har  man  Alt,  hvad  man  behøver. 
Dersom  A  (Forudsæ^tningen  med  Aarsag  og  Betingelser) 


er,  saa  maa  B  (Con.seqvensen ,  Resultatet)  ogsaa  være. 
Dersom  en  Planetmasse  indeholder  Vandets  Bestanddele, 
saa  maa  der  under  indtrædende  Betingelser  danne  sig 
Vand.  Man  bevæger  sig  uophørlig  mellem  Forudsæt- 
ning og  Resultat,  Resultat  og  Forudsætning,  og  faaer 
ethvert  Hele  begrundet  som  Produkt  af  Delenes  Vexel- 
virkning. 

I  hvilket  Omfang  den  videnskabelige  Methode  kan 
tilveiebringe  et  genetisk  System  uden  Teleologi,  derpaa 
er  den  Kant-Laplaceske  Theori  om  Solsystemets  Dan- 
nelse et  storartet  Exempel.  Men  det  genetiske  System 
er  kun  halvgenetisk,  saa  længe  man  indskrænker  sig 
til  at  paavise  det  Heles  Tilblivelse  uden  at  paavise 
Delenes  Tilblivelse.  Skal  Delenes  Tilblivelse  begrundes 
lige  saa  vel  som  Heelhedens,  da  maa  Systemet  nød- 
vendig blive  teleologisk.  Det  maa  da  vise  sig,  at 
Delene  saa  vel  som  det  Hele  ere  udviklede  af  et  fælles 
Anlæg,  at  Delenes  reale  Mulighed  netop  er  bestemt 
af  Hensyn  til  det  Hele,  d.  v.  s.  at  Resultatet  er  præ- 
formeret  i  Forudsætningen,  og  dets  Opnaaelse  Udvik- 
lingens Formaal. 

Men,  siger  Kritiken,  et  saadant  dobbelgenetisk  Sy- 
stem gives  ikke,  og  kan  ikke  gives.  —  Naar  vi  spørge: 
hvorfor?  faae  vi  to  forskjellige  Svar.  Der  maa  for  det 
Første  være  Noget,  der  staaer  fast,  et  Givet,  hvortil 
man  kan  holde  sig  og  hvorfra  man  ved  enhver  Be- 
grundelse kan  gaae  ud;  men  det  er  netop  hvad  Teleo- 
logien miskjender.  Først  antager  man  Forudsætningen, 
for  at  faae  Resultatet  begrundet,  saa  gjør  man  igjen 
Resultatet  til  Forudsætning,  for  at  faae  Forudsætningen 


74 


begrundet;  det  er  en  subjectiv  Cirkelbevægelse.  I 
Virkeligheden  opnaaer  man  kun  at  gjøre  Forudsætning 
og  Resultat  lige  hypothetiske.  For  at  skjule  det  Hypo- 
thetiske  og  faae  Bevægelsen  til  at  see  ud  som  et 
Fremskridt,  underskyder  man  en  altbestemmende  Viden 
og  Villen,  d.  v.  s.  man  underskyder  det  Vilkaarlige; 
derfor  maa  al  Teleologi  forkastes  af  Videnskaben. 

Naar  herimod  gjøres  gjældende,  hvor  uvidenskabe- 
ligt det  er  at  adskille  de  existerende  Ting  i  to  Klasser: 
saadanne,  som  maae  have  en  Grund,  nemlig  de  sam- 
mensatte,  og  saadanne,  som  ingen  Grund  have,  men 
ere  fordi  de  ere,  nemlig  de  enkelte  Elementer,  Be- 
standdelene, og  hvor  inconseqvent  det  er  at  gjøre 
Grunddelenes  Existens  tilfældig,  for  at  gjøre  Heelhedernes 
Dannelse  nødvendig,  saa  faaer  man  en  anden  Forklaring. 
Et  teleologisk  System  er  umuligt  for  sandsende  Væsner; 
al  Forskning  gaaer  ud  fra  et  faktisk  Givet,  og  Viden- 
skaben maa  indrette  sin  Methode  derefter.  Ved  denne 
Opfattelse  kunne  vi  acqviescere,  thi  ved  den  er  hele 
Synsmaaden  forandret.  —  Naar  man  ikke  vil  ind- 
smugle det  Tilfældige  for  at  undgaae  det  Vilkaarlige, 
maa  det  teleologiske  System  nødvendig  vedblive  at 
være  Videnskabens  Ideal.  Det  bliver  da  Kritikens  Sag 
at  vaage  over,  at  vor  Erkjendelses  Vilkaar  respecteres, 
at  man  ikke  ved  Indbildningens  Flugt  ud  over  Skran- 
kerne forgriber  sig  paa  Idealet. 

Det  dogmatiske  System,  hvis  væsenlige  Særkjende 
er  en  naiv  F'orvisning  om  den  reale  Værens  og  den 
menneskelige  Videns  fuldkomne  Overeensstemmelse,  har 
ikke  sjældent  gjort  sig  skyldigt  i  teleologiske  Misgreb. 

For  den  teleologiske  Dogmatiker  er  det  en  afgjort  Sag, 
at  Delene  ere  til  for  det  Heles  Skyld,  at  en  Forstaaelse 
af  deres  Sammenhæng  først  kan  opnaaes,  naar  man  har 
indseet,  hvad  Meningen  er  med  det  Hele.  Idet  Formaals- 
erkjendelsen  bliver  det  Afgjørende,  ligger  det  nær,  at 
den  vidende  Bevidsthed  søger  Maalestokken  i  sit  eget 
subjective  Væsen  og,  uden  at  vide  deraf,  underlægger 
Tilværelsen  en  Mening,  som  bedst  svarer  til,  hvad  den 
menneskelige  Subjectivitet  maa  ansee  for  det  Sande, 
det  Gode,  det  Skjønne.  Dogmatikerens  naive  Tillid 
til  sin  »Totalanskuelse«  sees  tydelig  af  den  Maade, 
hvorpaa  han  behandler  de  enkelte  Phænomener  o<s 
Kjendsgjerninger.  Intet  nok  saa  gjénstridigt  Factum 
generer  ham;  han  gaaer  ikke  af  Veien  for  noget 
mødende  Tilfælde.  Ved  Omforklaring,  Abstraction  og 
Bortforklaring  faaer  han  Bugt  med  Alt,  hvad  der  ellers 
ikke  vil  gaae  op  i    > Totalanskuelsen«. 

Det  dogmatiske  System  er  i  det  Hele  over- 
veiende  synthetisk.  Ud  fra  et  almindeligt  Princip, 
det  være  iøvrigt  teleologisk  eller  ikke  teleologisk,  skrider 
det  frem  gjennem  særegne  Bestemmelser,  definerende, 
ræsonnerende,  demonstrerende,  saa  at  hele  Beviisførelsen 
faaer  et  mathematisk  Anstrøg  (methodus  mathematica). 
Med  Anstrøg  af  Uomstødelighed  optræder  det  dog- 
matiske System  som  et  Autoritetssystem  sædvanlig 
saaledes,  at  Autoriteten  er  udvortes,  for  saa  vidt  den 
skyldes  en  herskende  Overlevering,  men  dog  ogsaa 
saaledes,  at  den  hviler  paa  den  Overlegenhed,  hvormed 
Totalanskuelsen  er  gjennemført,  og  for  saa  vidt  er 
indvortes. 

Den  gamle  Ptolemæiske  Verdensbygning  havde  den 
Aristoteliske    Dogmatisme    til    Grundlag.      Hvor  huult 
Grundlaget  var,    blev  aabenbart,    da  Copernicus  brød 
med  Autoriteten   og  fik  Systemet  nedsat  til  en  Hypo- 
these.    Det  var  et  Vendepunkt  ikke  blot  i  Astronomiens, 
men  i  Videnskabernes  Historie.     Jo   mere  Kritiken  fik 
Magt  over  Autoriteten,    jo   skarpere  Iagttagelserne   af 
de  virkelige  Kjendsgjerninger  i  alle  Enkeltheder  bleve, 
desto  mere  traadte  Analysen  i  Forgrunden.    Kritiken  er 
intet    System,    den    er    en    Methode:    den    kritiske 
Methode  et  væsenlig  analytisk.    Synthesen  gaaer 
fi-a  det   Hele  til  Delene,    fra  det  Almene  til  det  Con- 
crete;    Analysen   adskiller  det   Hele   for    at    undersøge 
Delene.      Ved   en   egen  Forening  af  Induction  og  Ab- 
straction  baner  den  sig  Vei  gjennem  det  Concrete  til 
det  Almene.      Beskjæftiget   med   Undersøgelser  af  det 
Enkelte   og  Lovene,    af  Elementerne  og  deres  saa  vel 
virkelige  som  mulige  Combinationer,  har  Kritiken  ingen 
synderlig  Sands  for  Totalanskuelser;    men   den  er  aar- 
vaagen  paa  sin  Post,  hvor  det  gjælder  at  prøve  Forud- 
sætningernes Realitet,  Fremgangsmaadernes  Conseqvens 
og  Bevisernes  Styrke. 

Da  Synthese  og  Analyse  betinge  hinanden  gjen- 
sidig,  saa  indsees  heraf,  at  intet  System  kan  være 
enten  udelukkende  synthetisk  eller  udelukkende  analy- 
tisk ;  Modsætningen  beroer  paa,  at  snart  det  ene,  snart 
det  andet  af  de  to  Momenter  danner  Grundlaget.  I 
Erkjendelse  heraf  har  der  udviklet  sig  et  System,  som 
hverken  vil  være  analytisk  eller  synthetisk;  men  ana- 
lytisk-synthetisk  fra  Først  til  Sidst,    en  Methode,   som 


hverken  vil  være  dogmatisk  eiler  kritisk,  men  dogmatisk- 
kritisk  fra  Begyndelsen  til  Enden,  det  er  det  specu- 
lative  System  med  den  dialektiske  Methode. 

Den  Strid,    som   heraf  opstaaer  mellem  Kritik  og 
Dialektik,  er  af  gjennemgribende  Betydning;   ingen  af 
de  stridende  Parter  kan  enten  absolut  seire  eller  absolut 
tabe,    thi  Seier  og  Nederlag  afhænger  af  Stridsemnet. 
Man    kan    med    Rette    sige,    at    det    er   en    Strid   om 
Grund  og  Existens,  naar  man,  vel  at  mærke,  henfører  alle 
Væsensbestemmelser  under  Grunden   og  ved   Existens 
ikke  tænker  paa  Begrebet,  men  paa  existerende  Ting. 
I  sidste  Tilfælde  vil  Kritiken  altid  beholde  Overvægten ; 
Kritikens  Grændser  ere  lutter  Exi.stensgrændser,    Con- 
tradictionsprincipet  hersker,  og  modsatte  Led  udelukke 
hinanden.     Hvad  Grunden,    det  Ikke-Existerende,  som 
bærer    Existensen,    angaaer,    vil    Modsigelsens    Grund- 
sætning derimod  ikke  formaae  at  hindre  Forskjellen  fra 
at   falde  sammen   i   Eenhed,    for  igjen  at  fremgaae  af 
Eenhed.      Vi    skulle    for    Methodernes    Skyld    oplyse 
Striden  ved  nogle  Exempler.    At  Tingene  have  Egen- 
skaber,   at  de  forandre  sig,    opstaae,    forgaae  o.  s.  v., 
derom   ere  Kritik   og  Dialektik  indbyrdes  enige;    men 
naar  det  gjælder   om  at  bestemme,    hvori  Forandring 
egenlig   bestaaer,    hvorledes   en   Ting   forholder   sig  til 
sine  Egenskaber,    og  hvad   den   Grund  er,    hvoraf  det 
Existerende    opstaaer,     og    hvori    det    igjen    løser    sig 
op,    saa    reiser    sig    en    Strid    som    paa   Liv  og  Død. 
Kritiken   paastaaer,    at   enhver  Ting  er  hvad  den   er, 
og  kan   umulig  være,    hvad  den  ikke  er;    Dialektiken 
indvender,  at  dersom  dette  skal  gjælde  ubetinget,  saa 

Den  gamle  Ptolemæiske  Verdensbygning  havde  den 
Aristoteliske    Dogmatisme    til    Grundlag.      Hvor  huult 
Grundlaget  var,    blev  aabenbart,    da  Copernicus  brød 
med  Autoriteten  og  fik  Systemet  nedsat  til  en  Hypo- 
these.    Det  var  et  Vendepunkt  ikke  blot  i  Astronomiens, 
men  i  Videnskabernes  Historie.     Jo   mere  Kritiken  fik 
Maet  over  Autoriteten,    jo   skarpere  Iagttagelserne   af 
de  virkelige  Kjendsgjerninger  i  alle  Enkeltheder  bleve, 
desto  mere  traadte  Analysen  i  Forgrunden.    Kritiken  er 
intet    System,    den    er    en    Methode:     den    kritiske 
Methode  et  væsenlig  analytisk.    Synthesen  gaaer 
fra  det    Hele  til  Delene,    fra  det  Almene  til  det  Con- 
crete;    Analysen   adskiller  det   Hele   for    at    undersøge 
Delene.      Ved   en   egen  Forening  af  Induction  og  Ab- 
straction  baner  den  sig  Vei  gjennem  det  Concrete  til 
det  Almene.      Beskjæftiget   med   Undersøgelser  af  det 
Enkelte   og  Lovene,    af  Elementerne  og  deres  saa  vel 
virkelige  som  mulige  Combinationer,  har  Kritiken  ingen 
synderlig  Sands  for  Totalanskuelser;    men   den  er  aar- 
vaagen  paa  sin  Post,  hvor  det  gjælder  at  prøve  Forud- 
sætningernes Realitet,  Fremgangsmaadernes  Conseqvens 
og  Bevisernes  Styrke. 

Da  Synthese  og  Analyse  betinge  hinanden  gjen- 
sidig,  saa  indsees  heraf,  at  intet  System  kan  være 
enten  udelukkende  synthetisk  eller  udelukkende  analy- 
tisk ;  Modsætningen  beroer  paa,  at  snart  det  ene,  snart 
det  andet  af  de  to  Momenter  danner  Grundlaget.  I 
Erkjendelse  heraf  har  der  udviklet  sig  et  System,  som 
hverken  vil  være  analytisk  eller  synthetisk;  men  ana- 
lytisk-synthetisk  fra  Først  til  Sidst,    en  Methode,   som 


hverken  vil  være  dogmatisk  eller  kritisk,  men  dogmatisk- 
kritisk fra  Begyndelsen  til  Enden,  det  er  det  specu- 
lative  System  med  den  dialektiske  Methode. 

Den  Strid,    som   heraf  opstaaer  mellem  Kritik  og 
Dialektik,  er  af  gjennemgribende  Betydning;   ingen  af 
de  stridende  Parter  kan  enten  absolut  seire  eller  absolut 
tabe,   thi  Seier  og  Nederlag  afhænger  af  Stridsemnet. 
Man    kan    med    Rette    sige,    at    det    er   en    Strid   om 
Grund  og  Existens,  naar  man,  vel  at  mærke,  henfører  alle 
Væsensbestemmelser  under  Grunden   og  ved   Existens 
ikke  tænker  paa  Begrebet,  men  paa  existerende  Ting. 
I  sidste  Tilfælde  vil  Kritiken  altid  beholde  Overvægten; 
Kritikens  Grændser  ere  lutter  Exi.stensgrændser,    Con- 
tradictionsprincipet  hersker,  og  modsatte  Led  udelukke 
hinanden.     Hvad  Grunden,    det  Ikke-Existerende,  som 
bærer    Existensen,    angaaer,    vil    Modsigelsens    Grund- 
sætning derimod  ikke  formaae  at  hindre  Forskjellen  fra 
at   falde  sammen  i   Eenhed,    for  igjen  at  fremgaae  af 
Eenhed.       Vi    skulle    for    Methodernes    Skyld    oplyse 
Striden  ved  nogle  Exempler.    At  Tingene  have  Egen- 
skaber,   at  de   forandre  sig,    opstaae,    forgaae  o.  s.  v., 
derom   ere   Kritik   og  Dialektik  indbyrdes  enige;    men 
naar  det  gjælder   om  at  bestemme,    hvori  Forandring 
egenlig  bestaaer,    hvorledes  en  Ting  forholder  sig  til 
sine  Egenskaber,    og  hvad  den   Grund  er,    hvoraf  det 
Existerende    opstaaer,    og    hvori    det    igjen    løser    sig 
op,    saa    reiser    sig    en    Strid    som    paa   Liv  og  Død. 
Kritiken   paastaaer,    at   enhver  Ting  er  hvad  den   er, 
og  kan   umulig  være,    hvad  den  ikke  er;    Dialektiken 
indvender,  at  dersom  dette  skal  gjælde  ubetinget,  saa 

kan  ingen  Ting  forandre  sig,  Intet  opstaae  og  Intet 
forgaae.  For  at  forstaae,  hvad  Forandring  væsenlig 
er,  maa  man  indsee,  at  Tingen  som  Ting  har  sin  Til- 
værelse i  lutter  Modsigelse.  Tingen  forandrer  sig,  fordi 
den  paa  een  Gang  er  baade  Noget  og  Andet;  den 
forandrer  sig,  fordi  den  baade  er  Eet  med  og  dog 
forskjellig  fra  sine  Egenskaber;  den  forandrer  sig,  fordi 
den  har  en  Grund  og  er  baade  Eet  med  og  dog  for- 
skjellig fra  sin  Grund.  At  Tingen  forandrer  sig,  vil 
sige,  at  dens  Tilværelse  er  dens  Begreb,  og  Forandrin- 
gen dens  Methode,  dens  Værensbestemmelser  ere  lutter 
Tankebestemmelser.  Bevægelserne  i  dens  Forandring, 
Sagbevægelse  og  Begrebsbevægelse ,  ere  i  deres  For- 
skjel  identiske;  d.  v.  s.  den  dialektiske  Methode 
er  immanent. 

Denne  Identificeren  af  det  Forskjellige,  denne  For- 
blanding af  det  Uligeartede,  dette  aabenbare  Brud  paa 
Modsigelsens  Grundsætning  forarger  og  oprører  Kritiken. 
Er  Noget  det  Samme  som  Andet,  saa  er  Sort  Hvidt, 
og  Hvidt  er  Sort,  saa  er  Lampen  Bord  og  Bordet 
Lampe,  Stenen  Menneske,  og  Mennesket  Steen!  Saa 
paakaldes  den  sunde  Forstand,  og  den  sunde  Forstand 
maa  give  Kritiken  Medhold.  Desuagtet  er  Seiren  ikke 
saa  glimrende,  som  det  ved  første  Øiekast  seer  ud. 
Holde  vi  os  til  de  rene,  almene  Tankebestemmelser, 
da  gjør  Dialektiken  ingenlunde  Brud  paa  Modsigelsens 
Grundsætning;  tvertimod,  den  immanente  Methode 
lægger  netop  an  paa  at  faae  Modsigelsen  grundig  op- 
løst. Dens  Thesis  er,  at  Noget  ikke  er  Andet;  dens 
Antithesis  er,  at  Noget  er  Andet;  men  den  bliver  lige 

saa  lidt  staaende  ved  den  sidste  Sætning  som  ved  den 
første,  thi  Synthesis  er,  at  Noget  idelig  er  i  Overgang 
til  Andet,  at  Overgangen,  Forandringen,  netop  er 
Modsigelsens  Løsning.  I  Analysen  af  rene  Begreber 
kommer  Kritiken  altid  tilkort. 

Der  kan  gives  en  spidsfindig  Dialektik,  men  der 
kan  ogsaa  gives  en  spidsfindig  Kritik.  I  de  rene  Be- 
grebers Analyse  er  Kritiken  altid  sophistisk.  Den  støder 
overalt  paa  Modsigelsen,  men  istedenfor  at  binde  alvor- 
lig an  med  den  og  løse  den  op,  gaaer  den  ved  Hjælp 
af  allehaande,  Sagen  selv  uvedkommende.  Hensyn 
(diversi  respectus)  uden  om  Opgaven,  og  filtrer  sig 
ind  i  Modsigelser.  Sagen  er,  at  Tankernes,  Begre- 
bernes indbyrdes  Forhold  ere  Uendelighedsforhold,  de 
kritiske  Grændser  derimod  lutter  Endelighedsgrænd- 
ser.  Dialektik  er  i  Abstractionernes  o"-  Uendelichedens 
Sphære  slet  ikke  Andet  end  gjennemført  Kritik. 

Paa  Existensens,  d.  v.  s.  paa  Endelighedens  Trin, 
har  Kritiken  derimod  fuldstændig  Ret.  Alle  Realitets- 
grændser  ere  Endelighedsgrændser ,  kritiske  Grændser. 
I  det  Øieblik  den  immanente  Dialektik  vover  at  be- 
træde Realitetens  Grund,  kan  Kritiken  tage  den  til- 
fange. Hvor  Forholdene  ere  endelige,  maae  de  ende- 
lige Hensyn  (diversi  respectus)  gjælde.  Hvad  der  i  een 
Henseende  kan  være  et  Høire,  kan  i  en  anden  Hen- 
seende være  et  Venstre;  men  derfor  er  Høire  dog  ikke 
Venstre,  og  Venstre  ikke  Høire.  Kritiken  lærer  os, 
at  der  til  forskjelligartede  Sphærer  hører  forskjelligartet 
Erkjendelse;  Kritiken  lærer,  at  forskjelligartede  Viden- 

skaber  give  forskjellige  Systemer  og  kræve  forskjellige 
Methoder. 

§9. 
Videnskabernes    systematiske    Sammenhæng. 

Med  Hensyn  til  Vished,  Begrundelse,  Indsigt  og 
sammenhængende  Erkjendelse  er  der  noget  for  alle 
Videnskaber  Fælles,  Noget,  som  under  enhver  Form 
gjør  Viden  videnskabelig.  Paa  Grund  af  det  Fælles- 
videnskabelige  ere  alle  Videnskaber  som  een  Videnskab ; 
eet  Blod  rinder  i  deres  Aarer,  de  ere  af  een  Familie, 
ligesom  alle  Muserne  ere  Søstre.  Men  med  Hensyn  til 
Stof  og  Materiale,  til  Opgave  og  Fremgangsmaade, 
ere  de  høist  forskjellige.  Denne  Forskjellighed  rører 
ikke  blot  Phænomenernes  Overflade,  den  trænger  ind  i 
Videns  Væsen,  den  modificerer  Indsigten.  Undersøgelse 
af  en  Jordart  giver  en  anden  Art  Indsigt,  end  Under- 
søgelse af  en  historisk  Begivenhed  eller  af  en  geometrisk 
Curve.  Man  maa  altsaa  betragte  Videnskabernes  Sam- 
menhæng deels  fra  Fleerhedens  og  Forskjellighedens, 
deels  fra  Lighedens  og  Eenhedens  Synspunkt. 

Begge  Synsmaader  ere  traadte  eensidig  frem  i  Be- 
handlingen af  hvad  man  kalder  Videnskabernes  En- 
cyklopædi. Allerede  i  Oldtiden  gjordes  Forsøg  paa 
at  sammenfatte  den  Kreds  af  Videnskab  og  Kunst,  som 
enhver  fribaaren  Græker  og  Romer  maatte  besidde, 
systematisk  efter  enkelte  Discipliner;  af  den  græske 
Tvedeling:  Musik  og  Gymnastik,  fremgik  siden  de  saa- 
kaldte  syv  frie  Kunster:  »Grammatik,  Dialektik, 
Rhetorik,  Arithmetik,  Geometri,  Astronomi  og  Musik«. 

Da  Tænkningen  stod  over  Erfaringen,  optog  Philo- 
sophien  de  særskilte  Videnskaber  i  sine  Lærebygninger 
og  endte  med  den  stoiske  Tredeling:  Logik,  Physik, 
Ethik.  I  Middelalderen  havde  man  Compendier,  mere 
eller  mindre  fuldstændige  Oversigter  over  det  samtlige 
Indbegreb  af  menneskelig  Viden  paa  den  Tid  under 
Titler  som:  Summa,  Speculum,  Theatrum  vitæ 
humanæ  o.  dsl.  Senere  opgav  man  det  systematiske 
Hensyn  endog  i  den  Grad,  at  man  betjente  sig  af  en 
alphabetisk  Anordning  af  Stoffet  og  indrettede  Ency- 
klopædierne som  Realordbøger.  Den  franske  Ency- 
klopædi (der  paabegyndtes  1749),  redigeret  af  Diderot, 
var  et  storartet  litterært  Arbeide,  hvorved  det  attende 
Aarhundredes  Aand  med  kritisk  Forstand  i  klare  P^or- 
mer  bekæmpede  Alt,  hvad  den  ansaae  for  blind  Overtro 
og  uhjemlede  Traditioner.  Men  saa  værdifulde  ency- 
klopædiske Ordbøger  end  kunne  være,  saa  er  det  dog 
kun  paa  en  indirect  og  temmelig  udvortes  Maade,  at 
de  fremme  nogen  Indsigt  i  Videnskabernes  væsenlige 
Sammenhæng. 

For  en  almindelig  Videnskabslære  ere  de  ency- 
klopædiske Forsøg,  som  ledes  af  almene,  omfattende 
Principer,  derimod  af  større  Værdi;  skjøndt  det  Een- 
sidige  ogsaa  her  er  vanskeligt  at  undgaae.  Den  første 
philosophisk  begrundede  Oversigt  over  Videnskaberne 
har  Baco  af  Verulam  leveret  i  Novum  organon 
(1620)  og  De  dignitate  et  augmentis  scientiarum 
(1623);  men  trods  den  aandrige  Sammensmeltning  af 
Tanke  og  Billede,  Speculation  og  Empiri,  formindskes 
dog  dens  videnskabelige  Vægtfylde  betydelig,  naar  den 

underkastes  en  kritisk  Prøvelse.  Af  dybt  indgribende 
Betydning  ere  derimod  de  Fremstillinger,  der  have 
enten  Kants   eller    Comte's    eller  Hegels  Principer   til 

Grundlag. 

Der  gives,  ifølge  den  Kantiske  Fornuftkritik,  to 
forskjellige  Kilder,  hvoraf  vore  Erkjendelser  udspringe. 
Sandsen  og  Fornuften.  Fra  hiin  kommer  Sandse- 
erkjendelsen,  fra  denne  de  rene  Fornufterkjendelser. 
De  sidste  falde  i  Mathematik  og  Philosophi.  Vi  faae 
altsaa  tre  forskjellige  Slags  Erkjendelser:  empiriske, 
mathematiske,  philosophiske.  Enhver  af  disse 
Erkjendelsesmaader  har  sin  .særegne  Charakteer:  Til- 
fældighed og  Anskuelighed  tilkommer  den  empiriske, 
Anskuelighed  og  Nødvendighed  den  mathematiske, 
Nødvendighed  uden  Anskuelighed  den  philosophiske. 

»I  de  mathematiske  Erkjendelser  blive  vi  os  Tingenes 
Sammensætningsformer,  i  de  philosophiske  deres  Sam- 
menknytningsformer  in  abstracto  bevidst.  Kant  kaldte 
hine :  Former  for  den  figurlige  Synthesis,  d.  e.  anskue- 
lige Forbindelsesformer,  disse:  Former  for  den  intellec- 
tuelle  Synthesis,  d.  e.  kun  tænkelige  Forbindelsesformer, 
Love.  —  Betragtningen  af  de  forskjellige  Erkjendelses- 
arter  fører  til  en  videnskabelig  Architektonik,  d.  e.  til 
en  Lære  om  et  System  af  alle  menneskelige  Viden- 
skaber. 

»De  tre  Erkjendelsesmaader  svare  til  tre  forskjel- 
lige  Systemformer.  Den  rene  philosophiske  Erkjendelses- 
form  hører  under  det  kategoriske  System;  den  rene 
mathematiske  Form  under  det  hypothetiske  System,  og 
den  rene  empiriske  Gehalt  under  det  conjunctive  System. 

Philosophien    er    en    Erkjendelse    af    blotte    Begreber. 
Med    en    saadan    Erkjendelsesmaade    er    ingen    anden 
systematisk  Afleden  mulig  end  ved  en  kategorisk  Ind- 
ordnen af  særegne  Tilfælde   i  Reglens  Almindelighed. 
Mathematiken   er  en  Erkjendelse  ved  Begreber  i  reen 
Anskuelse.     I  denne  Anskuelse  er  det  mindst  Sammen- 
satte  det    Oprindeligste    og    den    Grund,    hvoraf  nye 
Følger    afledes    ved    bestandig   nye   Sammensætninger. 
Det  Sammensattes  Afledning  af  det  Usammensatte  skeer 
her  ved  hypothetisk  Tankeforbindelse.    Endelig  har  den 
rene  Empiri  kun  med  Opfattelsen  af  det  enkelte  ved 
Sandseanskuelsen  Givne  at  gjøre.    Hver  Kjendsgjerning 
beroer  paa  sig  selv,    og  den   ene  staaer  ved  Siden  af 
den  anden  i  et  conjunctivt  System,  der  sammenordner 
Dele  i  det  Hele.«    (Apelt:  Die  Theorie  der  Induction.) 
Det  vil  efter  dette  Schema  neppe  være  muligt  at 
danne  sig  noget  Begreb   om  de  særlige  Videnskabers 
eiendommelige  Charakteer  eller  indbyrdes  Sammenhæng. 
Allerede  den  kritiske  Adskillelse  mellem  de  tre  Erkjen- 
delsesmaader viser  sig  høist  betænkelig.     Hvorledes  vil 
man  kunne  tænke  sig  en  Adskillelse  mellem  Sammen- 
sætnings- og  Sammenknytningsformer  saaledes  gjennem- 
ført,    at  der  i  Virkeligheden   danner  sig  to  forskjellige 
Videnskaber,  af  hvilke  den  ene  har  lutter  Sammensæt- 
ningsformer, Former  for  den  figurlige  Synthesis,  lutter 
anskuelige  Forbindelsesformer,   medens  den  anden  har 
lutter  Sammenknytningsformer,  tænkelige  Forbindelses- 
former, Love  ?   Kan  der  da  være  lutter  Love,  Nødvendig- 
hedsforhold  uden  anskuelige  Led  i  den  ene  Videnskab,  og 
lutter  Sammensætninger  af  anskuelige  Led  uden  Love  i 

den  anden?  Man  prøve  om  et  saa  simpelt  geometiisk 
Theorem  som:  To  Nabovinkler  udgjøre  tilsammen  to 
Rette,  lader  sig  godtgjøre  ved  anskuelige  Sammensætnin- 
ger uden  intellectuel  Synthesis ,  og  man  vil  øieblikkelig 
opdage  det  Umulige.  To  bestemte  og  for  saa  vidt  an- 
skuelige Vinkler,  man  kan  afsætte,  give  jo  kun  etExempel, 
et  enkelt  Tilfælde,  der  kan  ombyttes  med  hvilke  som 
helst  andre  Tiltælde;  kan  man  nu  afsætte  alle  mulige 
Vinkler  med  samme  Toppunkt  paa  samme  Side  af  en 
ret  Linie?  For  at  faae  Theoremet  beviist,  maa  man 
nødvendig  opløse  den  figurlige  Synthesis  i  den  intel- 
lectuelle.  Vælge  vi  omvendt  et  Exempel  blandt  Sam- 
menknytningsformerne,  de  blot  tænkelige  Forbindelses- 
former,  mon  vi  da  kunne  undvære  det  Anskuelige? 
At  enhver  Virkning  maa  have  sin  Aarsag,  tør  vel 
gjælde  for  et  Exempel  paa  en  intellectuel  Synthesis; 
men  hvad  er  Virkning,  hvad  er  Aarsag?  Uforstaaelige 
Ord,  naar  dertil  ikke  knyttes  bestemte  Forestillinger. 
Men  hvorfra  skulde  Forestillingerne  komme,  dersom 
der  intet  Anskueligt  var,  hvorfra  de  kunde  hentes, 
intet  Exempel,  hvorpaa  de  kunne  støttes?  Sandheden 
er,  at  der  i  enhver  mathematisk  Sætning  maa  være 
Noget,  som  hører  til  det  blot  Tænkelige,  ligesom  der 
i  enhver  philosophisk  Sætning  maa  være  Noget,  som 
viser  hen  til  det  blot  Anskuelige.  Den  eneste  Forskjel, 
som  Fornuftkritiken  her  kan  beraabe  sig  paa,  er  den, 
at  det  Anskuelige  er  langt  mere  fremtrædende  i  visse 
Dele  af  Mathematiken ,  navnlig  i  den  synthetiske  Geo- 
metri, end  i  Philosophiens  abstractere  Former.  Dog, 
selv  om  vi  lade   den  Adskillelse  gjælde  for  principiel, 

der  dog  kun  grunder  sig  paa  et:  a  potiori  fit  deno- 
m  i  n  a  t  i  o ,  hvorledes  forholder  det  sig  da  med  det  Em- 
piriske  ?  Dersom  de  empiriske  Videnskaber  ikke  kunne 
drive  det  videre  end  til  en  paa  »Tilfældighed  og  An- 
skuelighed« støttet  Combination  af  Kjendsgjerninger, 
hvor  »den  ene  staaer  ved  Siden  af  den  anden  i  et 
conjunctivt  System  uden«  Nødvendighed  —  thi  Mathe- 
matik  og  Philosophi  lægge  jo  Beslag  paa  Alt,  hvad 
der  hører  Nødvendigheden  til  —  hvad  skal  man  saa 
dømme  om  deres  videnskabelige  Værd? 

Auguste  Comte,  Positivismens,  d  e.  »den  positive 
Philosophis«,  Grundlægger,  gaaer  ud  fra  Umuligheden 
af  at  naae  absolute  Begreber,  og  opgiver  desaarsag 
ethvert  Forsøg  paa  at  finde  Universets  Oprindelse,  Til- 
værelsens Formaal  og  Phænomenernes  inderste  Aarsap- 

men   søger  derimod  ved  Forbindelse  af  Iagttagelse  og 
Forstandsvirksomhed   at   udfinde  de  virkelige  Love  og 
uforanderlige  Relationer    i    givne   Phænomener.      Posi- 
tivismen, som  i  alle  Kjendsgjerninger  seer  Tilsyneladelser 
af  uforanderiige  Naturlove,  lægger  an  paa  at  reducere 
Lovenes  Antal    til    det    mindst    mulige,    uden  dog  at 
gjøre  sig   Haab   om   at  kunne  føre  dem  tilbage  til  en 
eneste  Grundlov;    den  søger,    saavidt  muligt,    at  frem- 
stille de  iagttagelige  Phænomener  som  særlige  Tilfælde 
af  et  ubekjendt  Grundphænomen.    Af  denne  Synsmaade 
følger  conseqvent  en   Bestræbelse  efter  at  samle    alle 
Videnskaber  til  eet  System.    Først  maa  der  da  skjelnes 
mellem   Theori   og   Praxis:    »den    positive   Philosophi« 
beskjæftiger    sig    kun   med   den   theoretiske  Kundskab 
om  Naturen,  altsaa  kun  med  de  fundamentale  Begreber, 

derimod  ikke  med  deres  praktiske  Anvendelse.  Indenfor 
Naturvidenskabernes  Omraade  maa  der  endvidere  skjel- 
nes  mellem  de  generelle  eller  fundamentale  og  de 
particulære,  afledede  Videnskaber.  Astronomien  er 
fundamental,  Geologien  afledet;  Chemien  er  fundamental, 
Mineralogien  afledet  o.  s.  v.  De  fundamentale  Natur- 
videnskaber  søger  nu  Positivismen  at  opstille  i  en  ordnet 
Rækkefølge,  saaledes  som  deres  indre  Natur  medfører 
det.  Rækkefølgen  udvikles  efter  en  encyklopædisk  Lov 
saaledes,  at  Mathematiken  paa  een  Gang  bliver  Grund- 
vold for  og  integrerende  Deel  af  Philosophien ;  derefter 
følge  Astronomien,  Physiken,  Chemien,  Physiologien 
og  Sociologien  eller  den  sociale  Physik.  Disse  sex 
fundamentale  Videnskaber  udgjøre  »de  positive  Viden- 
skabers Hierarchi«,  der  bør  lægges  til  Grund  for  al 
fremtidig  videnskabelig  Udvikling,  fordi  deres  indre 
Sammenhæng  og  Eenhed  omfatter  den  hele  menneske- 
lige Viden. 

Det  maa  indrømmes,  at  Positivismen  har  et  skarpt 
Blik  for  Naturvidenskabernes  eiendommelige  Charakteer 
og  indbyrdes  Sammenhæng;  men  Aandsvidenskabernes 
Charakteereiendommelighed  kjender  den  ikke.  Den 
forkaster  det  teleologiske  Princip,  og  maa  allerede  af 
den  Grund  blive  inconseqvent  i  sin  Behandling  af 
Sociologien. 

Fra  den  absolute  Videns  Standpunkt  er  Hegels 
systematiske  Overblik  det  meest  storartede,  og  dog  i 
Deductionen  selv  det  meest  forfeilede.  *I  en  sædvanlig 
Encyklopædi«,  siger  han,  »tages  Videnskaberne  em- 
pirisk,   som   de  forefindes.     De  skulle  deri  fuldstændig 

opregnes  og  ordnes  derved,  at  det  Lignende,  det  under 
fælles  Bestemmelser  Sammentræffende,  stilles  sammen. 
Den  philosophiske  Encyklopædi  er  derimod  Videnskaben 
om  den  nødvendige,  ved  Begrebet  bestemte  Sammen- 
hæng, og  om  den  philosophiske  Tilbliven  af  Viden- 
skabernes Grundbegreber  og  Grundsætninger.  Viden- 
skaberne ere  elter  deres  Erkjendelsesmaade  enten  em- 
piriske eller  reent  rationelle.  Absolut  betragtet  skulle 
begge  have  samme  Indhold.  Det  er  den  videnskabe- 
lige Stræbens  Maal  at  hæve  det,  der  vides  empirisk, 
til  det  altid  Sande,  til  Begrebet,  at  gjøre  det  rationelt 
og  derved  indlemme  det  i  den  rationelle  Videnskab. 
Videnskabens  Hele  deler  sig  da  i  tre  Hoveddele: 
i)  Logik.  2)  Naturvidenskab.  3)  Aandsvidenskab. 
Naturens  og  Aandens  Videnskaber  kunne  da  betragtes 
som  de  reale  eller  særskilte  Videnskabers  System  til 
Forskjel  fra  den  rene  Videnskab  eller  Logiken,  efterdi 
de  ere  den  rene  Videnskabs  System  i  Forhold  til 
Naturen  og  Aanden. «  Hertil  svarer  saa  følgende  Schema : 
Overgangen  fra  Logik  til  Naturvidenskab  dannes  af 
Mathematiken  paa  Grund  af  Rummet  og  Tiden.  Natur- 
videnskaben falder  i  tre  Dele:  a)  Mechanik  med 
Hensyn  til  Materie  og  Bevægelse,  b)  DetUorganiskes 
Physik  med  Hensyn  paa  Lys,  Magnetisme,  Elektrici- 
tet, de  physiske  Legemer  og  den  chemiske  Proces, 
c)  Det  Organiskes  Physik,  hvorunder  da  igjen 
hører  Geologien,  der  behandler  Jorddannelsen;  Botanik 
og  Plantephysiologi,  hvis  Gjenstand  er  den  vegetabile 
Natur;  Physiologi,  comparativ  Anatomi,  Zoologi,  der 
behandle  den  sunde,  animale  Natur,  ligesom  Medicinen 

den  syge.  Ogsaa  Aandsvidenskaben  falder  i  tre  Afsnit: 
a)  Aanden  i  sit  Begreb,  Anthropologi  og  Psycho- 
logi  (Sproget  —  Philologi).  b)  den  praktiske  Aand, 
der  yttrer  sig  i  Daad  og  Handling,  hvorunder  Rets- 
læren,  Statsvidenskaben,  Historien,  c)  Aandens 
Fuldendelse  i  Kunst,  Religion  og  Videnskab,  hvortil 
svarer  Æsthetik,  Religionslære,  Philosophi. 

Her  behøves  ikke  vidt  gaaende  Undersøgelser 
over  den  Maade,  hvorpaa  Naturvidenskaben  i  Systemet 
bliver  deduceret  af  Logiken,  og  Aandsvidenskaben 
igjen  af  Naturvidenskaben:  en  eneste  Udtalelse  af 
Forfatteren  er  nok  til  at  opklare  den  hele  Misfor- 
staaelse.  »Encyklopædien i,  siger  Hegel,  »er  egenlig 
en  Fremstilling  af  Philosophiens  almindelige  Indhold; 
thi  hvad  der  i  Videnskaberne  er  grundet  paa  Fornuft, 
afhænger  af  Philosophien ,  hvad  der  derimod  er  i  dem 
af  det,  der  beroer  paa  vilkaarlige  og  udvortes  Bestem- 
melser, eller,  som  det  hedder,  er  positivt  og  statutarisk, 
ligger  udenfor  den.«  Hvor  rimelig  og  fornuftig  en 
saadan  Erklæring  end  ved  første  Øiekast  kan  synes  at 
være,  saa  viser  den  sig  dog,  ved  nærmere  Eftersyn, 
at  være  baade  tvetydig  og  misledende.  At  den  er 
tvetydig,  falder  i  Øinene,  naar  vi  sammenligne  den 
med  Positivismens  Grundtanke.  Comte  og  Hegel  synes 
jo  i  dette  Stykke  at  være  fuldkommen  enige,  og  dog 
—  hvilken  Forskjel!  Hos  Comte  er  det  i  Fornuftens 
Navn  Mathematiken ,  som  baade  er  en  Videnskab  for 
sig  og  Grundlag  for  alle  Videnskaber,  hos  Hegel  er 
det  Logiken.  Hvad  det  Absolutes  Philosophi  i  Logiken 
sætter  som  Indhold  af  absolut  Viden,  maa  Positivismen 

ifølge  sit  Princip  forkaste  som  absolut  Nonsens,  fra 
begge  Sider  af  Hensyn  til  Fornuften  og  det  i  Viden- 
skaberne Rationelle.  Hvor  vildledende  Udtalelsen  er, 
indsees  klart,  naar  vi  gaae  ind  paa  det  Concrete. 

At   enhver  særegen  Videnskab   maa  have  sit  sær- 
egne, af  Stof  og  Emne  betingede  Udgangspunkt,  følger 
af  Sagens  Natur.     En  immanent  Logik  kan  ved  Ab- 
straction  begynde  med  »den  rene  Væren«,  men  hverken 
Astronomi   eller  Mineralogi    er  i  Stand  til  at  begynde 
med  den  rene  Væren.      Paa  Udgangspunktet  sees  det 
strax,   hvorvidt  en  Videnskab  er  empirisk  iagttagende 
eller    logisk    abstraherende.      Enhver    forskende,    iaet- 
tagende  Videnskab  maa  nødvendig  have  sin  egen  Me- 
thode,   sit  eget  Maal.     Vistnok  have  alle  Videnskaber 
et  høieste  fælles  Maal,  nemlig  Sandhedens  Erkjendelse; 
men  den   virkelige  Sandhed  er  ikke  i  det  blot  Ideelle 
og  Almene,  den  er  i  det  Reelle,  i  den  concrete  Virke- 
lighed.   Der  er  i  Virkeligheden  mange  Udgangspunkter 
og  mange  Veie  henimod  det  sidste  Maal.     Enhver  sær- 
egen  Videnskab   maa   desaarsag  forfølge  sit  Maal  og 
vogte  sig  for  at  blive  opløst  i  et  abstract  Fællesmaal. 
Naturvidenskabens   Ideal   er    empirisk-forskende  Natur- 
videnskab,   ikke   Naturphilosophi;    Historiens  Ideal  er 
historisk,  ikke  philosophisk.    Alle  Videnskaber  ere  vil- 
lige til  at  tjene  og  fremhjælpe  hverandre  gjensidig;  de 
ere  villige  til  at  tjene,  berige  og  fremhjælpe  Pilosophien 
paa  bedste  Maade;    men  udmunde  i  Philosophien  som 
Floder  i  Havet,  gjøre  sig  til  blotte  Hjælpevidenskaber, 
»Haandlangere<    under    Philosophiens    J^ormynderskab 


90 

ville  de   ikke,    kunne  de  ikke,    og  det  af  gode  teleo- 
logiske  Grunde. 

§  10. 
Videnskabernes  Inddeling. 
Enhver  Videnskab  har  sin  egen  Undersøgelseskreds, 
sin  egen  Methode   og  sit  eget  Formaal;    dens  høieste 
Opgave  er  at  naae  sit  særegne  Maal,  dens  største  Fuld- 
kommenhed at  være  ret  videnskabelig     Det  er  i  denne 
Henseende  umuligt  at   indføre   enten  Kastevæsen  eller 
Rangforordning  i  Videnskabernes  Republik.      Spørger 
man :  hvilke  ere  de  vigtigste  Videnskaber  ?  da  ville  de 
Kyndige  vel  i  Almindelighed  svare,  at  de  alle  ere  lige 
vigtige;    men  spørge  vi  hver  enkelt  Videnskabsdyrker, 
hvilken  Videnskab  han  for  sit  Vedkommende  maa  ansee 
for  den  vigtigste,  vil  Mathematikeren  upaatvivlelig  svare: 
Mathematikenl   Botanikeren:  Botaniken!  Numismatike- 
ren:  Numismatikenl  og  Enhver  af  dem  med  lige  Ret. 
Naar  der  desuagtet   gjøres  Forskjel  mellem  høiere  og 
lavere,  mere  og  mindre  omfattende  Videnskaber,  mellem 
Hovedfag  og  Bifag  o.  s.  v. ,    da  har  Adskillelsen   ikke 
sin    Grund    i    en    høiere    eller  lavere   Grad    af  Viden- 
skabelighed,  thi  uvidenskabelige  eller  halvvidenskabelige 
Discipliner  kunne  ikke  regnes  med  til  Videnskaberne. 
Inddelingen   i  høiere    og   lavere,    over-   og  under- 
ordnede  Videnskaber  grunder  sig  væsenlig  paa  et  To- 
talitetshensyn,   idet  Noget  maa  være   centralt,  medens 
Andet  er  peripherisk.    Videnskabernes  Organisme  maa 
have  et  Tyngdepunkt.    Men  Tyngdepunktet  flytter  sig 
i  Tidernes  Løb:  Oldtiden  satte  det  i  Philosophien,  Mid- 

delalderen  i  Theologien,  Nutiden  finder  det  i  Natur- 
videnskaben. Desuagtet  er  Sagen  betænkelig.  At 
gjøre  en  enkelt  toneangivende  Videnskab  til  den  høieste 
og  herskende  er  vel  omtrent  lige  saa  misligt,  som  at 
ville  tillægge  Kuglens  Centralatom  Kuglens  virkelige 
Tyngde  og  veie  det  for  sig,  til  Beviis  for,  at  hele 
Tyngden  er  concentreret  i  Centrum.  Det  Høieste, 
Herskende  i  Videnskabernes  Kreds  er  ikke  en  Viden- 
skab for  sig,  det  er  Videnskabernes  Aand ,  det  Viden- 
skabelige selv,  der  besjæler  dem  alle.  Naar  dette 
Høieste,  dette  Overordnede  skal  træde  frem  i  Form  af 
en  særegen  Videnskab,  en  Videnskab  for  sig,  maa 
det  nødvendig  faae  de  øvrige  Videnskaber  udenfor  sig, 
og  kan  ikke  være  det  Altgjennemtrængende ,  Alt- 
besjælende. 

Hvilke  Fortrin  og  Fuldkommenheder  maatte  ikke 
den  Videnskab  besidde,  der  i  Sandhed  skulde  egne 
sig  til  at  være  ubetinget  eneherskende  og  forvandle 
Videnskabernes  Republik  til  et  absolut  Monarchi?  Det 
maatte  jo  være  ikke  blot  den  meest  omfattende,  men 
tillige  den  allerconcreteste,  ikke  blot  den  aandsfyldigste, 
men  tillige  den  allervidenskabeligste  af  alle.  Men 
hvilken  Videnskab  tør  vel  paatage  sig  at  fyldestgjøre 
disse  Betingelser?  Philosophien  kan  det  ikke  være;  thi 
Philosophien  veed  med  sig  selv,  at  der  i  den  rene 
Væsenserkjendelse  altid  maa  gaae  Virkelighedselementer 
til  Grunde;  den  er  sig  klart  bevidst,  at  de  Realmomen- 
ter, den  assimilerer  i  sit  ideelle  Indhold,  kjøbes  og  be- 
tales med  Tab  af  Realitet,  saa  at  dens  concreteste 
Bestemmelser,    selv   naar   den  gjør  sit  Yderste,    maae 

betinges  af  Abstractioner  og   falde  indenfor    det  Ab- 
stracte.      Naturvidenskaben    kan    det    ikke   være;    thi 
Naturvidenskaben  i  dens  Almindelighed  er  en  Abstrao- 
tion.    I  Realiteten  bestaaer  Naturvidenskaben  i  mange 
Videnskaber.      Den  aandsfyldigste  og  allervidenskabe- 
lisste   af  disse  Videnskaber  maatte  da  ved  sine  lagt- 
tageiser,   Beregninger  og  Inductioner  kunne  belære  de 
øvrige  Videnskaber  om,   hvad  Natur  oprindelig  er,  og 
hvorledes    det    principielle  Forhold  mellem   Tingene  i 
Naturen   og  Naturen  selv   nødvendig  maa  bestemmes. 
Men  Naturlæren,  i  hvilket  Hovedfag  vi  end  møde  den, 
er   altfor  ædruefig  stræng,    altfor  sikker  paa  sine  Op- 
gaver og  sin  Methode  til  at  forvexle  sig  med  Meta- 
physik  og  indlade  sig  med  et  Problem,  der  ligger  uden 
for  dens  Omraade.     Hvor  er  saa  den  høieste,  styrende 
Videnskab?    Det  skulde  dog  vel  aldrig  være  Theologienl 
Ja,    sæt  at  Theologien   med  sin  urandsagelige  Aands- 
fylde,  opvakt  af  middelalderlig  Slummer  og  dogmatisk 
gjenfødt  til   nyt  Liv  i  Speculationens  Daab,   satte   sig 
paa  Kongestolen  og  begyndte  at  synge  homerisk:  orx 
ilyct^ov  <:ioXvxoiQ(ivui  */<,*  Aoiqavo^;  f>^w\    det  vilde  være  et 
oplivende  Syn.      Samtlige  Videnskaber  vilde  sikkerlig 
bøie  sig  dybt  for  den  Benaadede;   dog,  vel  at  mærke, 
paa  den  ufravigelige  Betingelse,    at  den,   istedenfor  at 
synge,    i  Gjerning  beviste,    at  den  blandt  alle  Viden- 
skaber virkelig  er  —  den  allervidenskabeligste. 

Den  positivistiske  Inddeling  er  ikke  tilfredsstillende. 
Vel  er  Forskjellen  mellem  fundamentale  og  afledede 
Videnskaber  af  Betydning,  for  saa  vidt  hine  afgive 
Grundlaget  for  disse;  men  allerede  den  Omstændighed, 

at  her  foruden  Mathematiken,  det  fælles  Grundlag,  be- 
høves endnu  fem  andre  Grundlag,    viser,    hvor   misligt 
det  staaer  sig  med  Deductionen.    Skulle  de  fem  særliue 
Grundlag  afledes  af  det  fælles  første ,    saa  maa  der  jo 
skjelnes  mellem  det  oprindelige  og  de  afledede  Grund- 
lag; men  antager  man  afledede  Grundlag,  saa  kommer 
nok  »Hierarchiet«  til  at  bestaae  af  mere  end  sex  Viden- 
skaber.    Hvori    bestaaer   Deductionen.?    Det  Afledede 
maa  jo   have   sin   Grund  og  sine  almene  Betingelser  i 
det  Oprindelige,    maa  vise   sig  som   det  Oprindeliges 
egen,    ved  synthetiske  Tilsætninger  modificerede.   Ud- 
vikling;   saaledes    ere    Formlerne    for    de    forskjellige 
Keglesnit  modificerede  Udviklinger  af  deres  Fundamen- 
talformel,   saaledes  ere   Kr>^stalformerne    i    et   System 
afledede  Former  af  Systemets  Grundform.      Hvorledes 
vil  man  nu  kunne  begrunde  den  Paastand,    at  Chemi, 
Physiologi  og  Sociologi  kun  ere  Modificationer  af  Mathe- 
matiken?    Man   kan   ikke  engang  aflede  Astronomien 
af  Mathematiken.      Vistnok    maa    det  indrømmes,    at 
hverken   Astronomi    eller    Physik    vil    kunne    faae    sin 
videnskabelige  Begrundelse  og  fuldstændige   Udvikling 
uden   Mathematikens   Hjælp;    men  dette    er  jo   noget 
ganske    Andet.      At    Mathematik    er    en    uundværlig 
Hjælpevidenskab  for  Astronomi  og  Physik,   er  uimod- 
sigeligt;   men   i   disse    empiriske   Videnskaber    ere    de 
mathematiske   Sætninger,    væsenlig  .seet,    kun   Laane- 
sætninger.      I  hvilket  Omfang    de   end   anvendes,    og 
hvor  systematisk  de  end  tilegnes,    saa  udgjøre  de  dog 
ikke    Grundvolden    selv.      Det    er    Iagttagelsen    af  de 
virkelige  Phænomener,  de  virkelige  Stjerner,  de  virke- 

lige  Legemers  physiske  Egenskaber,  og  de  virkelig 
stedfindende  Forhold,  der  give  de  nævnte  Videnskaber 
deres  eiendommelige  Charakteer  og  virkelige  Grundlag. 
Kun  paa  høist  ufuldkommen  Maade  kunne  Videnskaberne 
afledes  af  hverandre  indbyrdes. 

Det  almene  Grundlag,    fundamentum   divisio- 
nis,    maa  søges  i  Videns  almindelige  Forudsætninger: 
den  Vidende,  Videns  Gjenstand  og  Bevidsthedseenhed 
af  begge.     Principet  vil  da  dele  sig  i  forskjellige  Prin- 
ciper.   Lægges  Eftertrykket  paa  Videns  Eenhed  med 
den  Vidende,  saa  faae  vi  det  Aprioriske ;  lægges  Efter- 
trykket paa  Videns  Forhold  til  existerende  Gjenstande, 
altsaa  paa  Sandsning   og  Sandseindtryk ,    saa   faae   vi 
det  Empiriske.     Videnskaberne  maae  da  med  Hensyn 
hertil    dele    sig  i  aprioriske    og    empiriske.      Det 
Aprioriske  antager  igjen  forskjellig  Charakteer,    efter- 
som Forestillingerne  enten  opløse  sig  i  almene  Tanke- 
bestemmelser eller  afgive  exacte  Forholdsled  eller  berige 
Anskuelsen  med  imaginære  Masser  og  Kræfter;    hertil 
svare:    Logik,    Mathematik  og  rationel  Mecha- 
nik.      Ligeledes   vil    det  Empiriske  antage  forskjellig 
Charakteer;    det   vil    modificeres   eiendommelig,    ikke 
alene   derved,    at  Gjenstandene    frembyde    forskjellige 
Hovedsider,     hvorfra    deres    lovbundne    Vexelvirkning 
bliver  at  betragte,  men  principielt  derved,  at  den  virke- 
lige Loverkjendelse  deels  kan  acqviescere  i  Forholdet 
mellem    givne  Forudsætninger   og   deraf  fremgaaende 
Resultater,  deels  maa  underforstaae  en  Selvvirksomhed, 
som  igjennem  Lovenes  Opfyldelse  stræber  mod  et  be- 
stemt Maal.    Med  Hensyn  hertil  inddele  vi  de  empiriske 


95 

Videnskaber  i  realempiriske  —  mechanisk  og  che- 
misk  Physik,  Chemi  og  Geologi  —  og  teleologisk- 
empiriske —  Botanik  og  Zoologi,  Anthropologi  og 
Historie. 

Grundforholdet  mellem  det  Aprioriske  og  det  Em- 
piriske viser  i  sidste  Instans   hen  til  et  Grundforhold 
mellem  Nødvendighed  og  Frihed,    der  maa  behandles 
i  Aandslæren.     Dersom  Friheden  selv   faldt  udenfor 
Nødvendigheden,  vilde  ethvert  Erkjendelsessystem,  der 
lægger  an  paa  at  hævde  og  belyse  Frihedens  Ideal, 
uden  videre  være  at  erklære  for  uvidenskabeligt,    thi 
Nødvendigheden    er,    saa   at    sige,    den    eneste    faste 
Grund,    hvorpaa  en  videnskabelig  Bygning  kan  hvile. 
Men    af    det    Aprioriske    i    Forholdet    mellem    Videns 
Indhold   og  det   vidende  Selv  maa  det  allerede  kunne 
sees,    at  Friheden   boer  i  Nødvendigheden  og  arbeider 
sig   frem   af  Grunden.     At  al  Viden  oprindelig  beroer 
paa  en  Selwirken,  for  saa  vidt  den  beroer  paa  Sandsen 
og  Tænken,    er  allerede  viist  i  vort  Foregaaende;    at 
denne  Selwirken  ingenlunde  afbrydes   af  det  Nødven- 
dige,   det  Objective,    men    tvertimod    betinges    deraf, 
er  ligeledes   fremhævet.      Hvis  det  Fuldkomne  kunde 
naaes,   vilde  det  ende  med,    at   den  vidende   Subjec- 
tivitet  under  Objectiveringen  af  alt  Andet  i   Virkelig- 
heden objectiverede  sig  selv  og  sit  eget  Væsens  For- 
dringer:   vi    vilde    da    have    en    med   Nødvendigheden 
identisk  Frihed. 

Men  paa  Ufuldkommenhedens  Trin,  paa  Endelig- 
hedens Vilkaar  maa  der,  som  vi  have  seet,  forblive 
en    Differens    mellem    den    sandsende,    objectiverende 

Subjectivitet  og  Realiteten  af  de  Objecter,  der  svare 
til  dens  Objectivering.  Heri  ligger  da  Grunden  til,  at 
Videnskaben  med  sine  Nødvendighedsgrunde  kun  kan 
erkjende  Frihedens  Relativitet,  og  maa  opløse  sig  selv 
cfterhaanden  som  den  Vidende  fordyber  sig  i  den 
ideale  Frihed.  Aandslæren  skal  da  vise,  hvorledes 
den  objective  Videnskab  Trin  for  Trin  —  gjennem 
Æsthetik,  Ethik  og  Religionsphilosophi  — 
fuldbyrder  sin  egen  Opløsning  i  Idealet  selv. 

Hvad  endelig  Forholdet  mellem  Fieer  hed  og 
Eenhed  angaaer,  er  der  Grund  til  at  dele  Viden- 
skaberne i  Fagvidenskaber  og  Aandsvidenskab, 
dog  saaledes,  at  Inddelingsgrunden  ikke  fastsættes 
kritisk,  men  opfattes  dialektisk.  Kritisk  ligefrem  gjæl- 
der  Inddelingen  ikke;  thi  alle  Videnskaber  ere  Aands- 
videnskaber  og  maae  gaae  op  i  Eenheden,  saa  sandt 
den  vidensb  belige  Aand  gjennemtrænger  dem  alle. 
Omvendt  er  Aandsvidenskabens  Eenhed  kun  en  Ab- 
straction,  naar  den  ikke  adskiller  sig  i  en  Fleerhed  af 
Aandsvidenskaber.  Inddelingen  motiveres  derved,  at 
den  fagvidenskabelige  Grændse  er  kritisk,  den  aands- 
videnskabelige  dialektisk.  Enhver  Videnskab,  Philo- 
sophien,  »Videnskabernes  Videnskab«,  ikke  undtagen, 
maa  saa  skarpt  som  muligt  begrændse  sit  Omfang, 
følge  sin  Methode  og  fastholde  sit  Maal;  netop  derved 
bliver  den  en  Fagvidenskab,  og  den  ene  Fagvidenskab 
kan  ikke  dialektiseres  ud  af  den  anden.  Med  Aanden 
og  de  aandelige  Momenter  forholder  det  sig  omvendt. 
Da  Aandsudvikling  er  alle  Videnskabers  fælles  Maal, 
og  Methoden  afhænger   af  Maalet,    saa  maa   alt    det 

særlige  Indhold,  Aandsvidenskaben  optager  fra  Fag- 
videnskaberne i  sine  ideelle  Concretioner,  med  det 
Samme  gaae  ind  under  Eenheden.  Selv  idet  Aands- 
videnskaben  adskiller  sig  i  særskilte  Discipliner,  vil  det 
dog  vise  sig,  at  den  ene  Disciplin  kan  forvandles  til 
€t  Moment,  der  optages  i  den  anden,  saa  at  Grændsen 
bliver  dialektisk,  og  Totalitetseenheden  afgjørende. 


Anden  Deel. 

FAGVIDENSKABER. 


Første  Kapitel. 
Aprioriske   Videnskaber 


§  II- 
Logik. 

Vi  kjende   ingen  Tanke,    som  ikke  er  et  Produkt 
af  Tænkning,    og  ingen  Tænkning,    som  ikke  er    en 
Function   af  et  tænkende  Væsen.      Da  man  imidlertid 
kan  finde  Tanker    udtalte,    ikke    blot  i   Ord,    men    i 
reelle  Frembringelser,    saa  bliver  det  muligt  at  sætte 
sig  ind   i   et  Tankesystem  uden  at  spørge,    hvo  Tæn- 
keren er.    Kun  dette  staaer  fast,  at  Tanker  ikke  kunne 
tænke  sig  selv,  men  maa  forudsætte  en  tænkende  Sub- 
jectivitet     Logiken,  Læren  om  Tænkningen,  kan  med 
Hensyn  hertil  fremstilles  fra  tre  Synspunkter.     Man  kan 
holde  sig  til  Mennesket  som  det  tænkende  Subject  og 
af  Tankehandlingerne  abstrahere  Love  og  Former;  man 
kan  uden  at  agte  paa  det  Selv,  hvorfra  Tankerne  ud- 
gaae,  analysere  de  almeennodvendige  Tankeformer  og 

udvikle  dem  i  et  System;  man  kan  opløse  den  endelige 
Tænkning  i  det  Uendelige  saaledes,  at  den  tænkende 
Selveenhed  skinner  igjennem  i  tænkende  Ideeformer. 
Herved  bestemmes  Forholdet  mellem  formel  eller 
subjectiv  Logik,  immanent  eller  objectiv  Logik 
og  Grundideernes  Logik. 

Den  formelle  Logik  deler  sig  i  Læren  om 
Begreb,  Dom  og  Slutning. 

Begrebet  dannes  paa  menneskelig  Viis,  idet 
Tænkningen,  som  oprindelig,  om  end  ubevidst,  er  med 
under  Sandsningen,  særlig  hæver  sig  frem  og  ved 
Sammenligning  og  Abstraction  opløser  de  umiddelbare 
Sandsebilleder  i  et  svævende  Almeenbillede,  der  maa 
fastholdes  i  Ordet.  Almeenbilledet  af  et  Træ  f  Ex. 
kan  ikke  tegnes;  de  ubestemte  Omrids  vise,  at  det  be- 
finder sig  paa  Overgangen  fra  Forestilling  til  Begreb. 
Indbegrebet  af  de  til  et  Begreb  hørende  Bestemmelser 
udgjøre  Begrebets  Indhold,  Antallet  af  de  Gjenstande, 
hvorpaa  det  finder  Anvendelse,  dets  Omfang.  Ved 
at  mærke  sig  det  omvendte  Forhold  mellem  Indhold 
og  Omfang  kommer  man  til  en  Adskillelse  mellem 
over-  og  underordnede  Begreber,  Slægts-  ogArtsbegreber, 
idet  Slægtsbegreberne  sees  at  have  større  Omfang  men 
mindre  Indhold,  medens  det  Omvendte  gjælder  om 
Artsbegreberne. 

Dommen  dannes  paa  menneskelig  Viis,  og  Be- 
grebet finder  sit  logiske  Udtryk  i  Sproget:  Ord  for- 
bindes til  Sætninger,  og  i  Sætninger  udtales  Dommen. 
Dommen  maa  da  formelig  angive:  Subject  et,  den 
Forestilling,    der  skal  bestemmes,    Prædicatet,    den 

bestemmende  Forestilling,  og  Copula,  det  bestem- 
mende Forbindelsesord.  Af  Subjectets  ved  Copula  be- 
stemte Forbindelse  med  Prædicatet  følger,  at  Dommen 
kan  adskilles  i  en  Fleerhed  af  logisk  forskjellige  Domme; 
og  Dommene  inddeles  efter  Q  val  i  t  et:  i  bekræftende, 
benægtende  og  uendelige;  efter  Qvantitet:  i  singu- 
lære, particulære  og  generelle;  efter  Relation:  i 
kategoriske,  hypothetiske  og  disjunctive;  efter  Moda- 
litet: i  assertoriske,  problematiske  og  apodiktiske. 
Fremgaaer  Prædicatet  ved  formel  Udvikling  af  Sub- 
jectet,  saa  er  Dommen  analytisk;  kan  Prædicatet 
kun  ifølge  en  særegen,  være  sig  apriorisk  eller  empirisk, 
Anskuelse,  føies  til  Subjectct,  saa  er  Dommen  syn- 
thetisk. 

Slutningen  dannes  paa  menneskelig  Viis;  thi 
Dommen  maa  begrundes:  den  Tænkningsact,  hvorved 
en  Doms  Gyldighed  udledes  af  een  eller  flere  andre 
Domme,  er  en  logisk  Slutning.  Har  Slutningen 
kun  een  Præmis  kaldes  den  umiddelbar,  har  den 
flere  Præmisser  da  middelbar.  De  middelbare  Slut- 
ninger inddeles  i:  de  kategoriske,  der  betinges  af, 
at  det  underordnede  Begrebs  Kj  endemærke  (nota  notæ) 
subsumeres  under  det  overordnede;  de  hypothetiske, 
der  beroe  paa  det  Betingedes  Afhængighed  af  sin  Be- 
tingelse (modus  ponens  og  modus  tollens);  og  de  dis- 
junctive, som  grunde  sig  paa,  at  Leddene  af  et  Hele 
gj ensidig  forholde  sig  saaledes,  at,  naar  eet  udtrykkelig 
er  sat,  saa  ere  de  øvrige  udelukkede  (modus  ponendo 
tollens),  og  at,  naar  de  øvrige  ere  udelukkede,  saa 
maa  det  tilbageblevne  sættes  (modus  tollendo  ponens). 

—  Den  tænkende  Subjectivitets  Indskrænkning  er  saa- 
vel  i  Begrebsdannelse  som  i  Dom  og  Slutning  kjendelig 
paa,  at  Tænken  og  Væren  overalt  falde  ud  fra  hinanden. 

Den  immanente  Logik,  grundlagt  af  Hegel, 

abstraherer  fra  den  tænkende  Subjectivitet,  identificerer 
de  reale  Værensbestemmelser  med  de  almene  Tanke- 
bestemmelser og  udvikler  de  concretere  Begreber  af 
de  abstractere  saa  dialektisk,  at  Tankebevægelsen  fra 
3>den  rene  Væren«  til  »den  absolute  Idee«  faaer  Ud- 
seende af  en  continuerlig  fremadskridende  Sagbevægelse. 
Systemet  deler  sig  i  Læren  om  Væren,  Væsen  og 
Begreb. 

Væren.  Den  almene  Væren  er  Eet  med  den 
almene  Tænken;  men  Tankens  og  Værens  Eenhed  er 
i  sin  abstractere  Form  indholdsløs:  den  rene  Væren 
er  det  Samme  som  det  rene  Intet.  Og  dog  er  Væren, 
det  Positive,  forskjellig  fra  Intet,  det  Negative.  At 
Væren  baade  er  og  ikke  er  Intet,  vil  sige,  at  Væren 
uophørlig  gaaer  over  i  Intet,  og  Intet  i  Væren:  denne 
Overgang  er  Vorden.  I  Vorden  er  Intet  en  Grændse 
for  Væren,  og  Væren  for  Intet.  Den  ved  sit  Intet 
bestemte  Væren  er  et  Værende,  et  Noget,  og  det 
ved  Væren  bestemte  Intet,  et  Andet.  Noget  er  for- 
skjelligt  fra  Andet,  thi  Andet  er  dets  Grændse;  og 
dog  det  Samme  som  Andet,  thi  Andet  er  selv  Noget, 
og  Noget  igjen  Andet;  Noget  gaaer  ifølge  sin  Grændse 
over  i  Andet,  og  Andet  i  Noget:  denne  Overgang  er 
Forandring.  I  Forandringen  er  Noget  Eet  med  sit 
Andet  og  for  saa  vidt  uforanderligt.  Det  er  altsaa  det 
Uforanderlige,    der  forandres.     Al  den  Uro,   som  sees 

i  Væren  og  Tilværen,  er  forstaaelig  deraf,  at  Grændser 
som:  Intet  mod  Væren,  Andet  mod  Noget,  Flere  mod 
Eet,  Foranderligt  mod  Uforanderligt,  ere  for  Tanken 
rene  Negationer,  medens  de  dog  i  Forestillingen  vise 
sig  som  umiddelbare  Led.  Denne  Modsigelse  hæves, 
idet  Negationen  og  det  Umiddelbare  skinne  igjennem 
hinanden  i  Reflexionen. 

Væsen.  Den  reflecterede  Væren  er  paa  een 
Gang  Væsen  og  Skin.  Det  Uforanderlige,  der  reflec- 
terer  sig  i  det  Foranderlige,  er  Væsen;  det  For- 
anderlige, Flygtige,  der  reflecterer  det  Uforanderlige, 
er  Skin:  Vexelskin  af  Skin  og  Væsen  er  Reflexion. 
I  Reflexionen  har  Idenditeten  Forskjel,  og  Forskjellen 
Identitet.  I  sin  Identitet  med  Væsnet  er  Skinnet 
Phænomen,  i  sin  Forskjel  fra  Phænomenet  er  Væsnet 
Grund.  Phænomenet  gaaer  til  Grunde;  men  netop  ved 
at  faae  Væsnet  til  Grund  bliver  det  begrundet  og  sat 
som  Existens.  Den  i  sig  reflecterede  Existens  er  et 
Existerende,  en  Ting;  men  Tingen  kan  kun  reflecteres 
i  sig  ved  at  reflectere  sin  Existens  i  andre  existerende 
Ting:  de  til  disse  Reflexioner  svarende  Bestemmelser 
ere  Egenskaber.  Under  den  vexelsidige  Reflecteren 
opløse  Tingene  sig  i  Egenskaber,  og  Alt  bliver  ube- 
standigt. Men  det  Ubestandige  forudsætter  et  Be- 
staaende,  der  ikke  kan  opløses,  fordi  dets  Bestaaen 
uendelig  bekræfter  sig  i  det  Ubestandiges  Vexlen ;  dette 
Bestaaende  er  Substansen,  og  de  i  Ubestandighed 
vexlende  Fremtrædelsesmaader  ere  Accidenserne. 
Forholdet  mellem  Substansen  og  dens  Accidenser  er 
et  Causalitetsforhold :    Substansen  er  Aarsag,   den  op- 

rindelige  Sag;  Accidenserne  ere  Virkninger.  Men  Aar- 
sagen  har  sit  substantielle  Udtryk  i  Virkningen:  Acci- 
denserne selv  ere  endelige  Substanser.  Virkningen  er 
saaledes  en  Virkning  af  den  ene  Substans  paa  den 
anden,  hvilket  vil  sige:  en  Aarsags  Virkning  paa  en 
anden  Aarsag,  d.  e.  >/exelvirkning.  I  Vexel virk- 
ningen er  Virkningen  Aarsag  og  Aarsagen  Virkning; 
derved  at  alle  i  Væsnet  indeholdte  Virkeligheds- 
momenter  under  alsidig  Vexelvirkning  ere  udviklede  til 
fuld  Totalitet,  er  det  i  Totaliteten  udviklede  Væsen 
Begreb. 

Begreb.  Den  sig  begribende  Totalitet  er  i  sin 
Identitet  med  sig  selv  det  Almene,  i  sin  Forkjel  fra 
sig  selv  det  Særskilte,  i  sin  totaliserede  Bestemthed 
ved  sig  selv  det  Enkelte.  Begrebets  Selvudvikling 
er  dets  Grunddeling  og  Mediation,  d.  v.  s.  Dommen 
og  Slutningen.  Formedelst  Grunddelingen  er  Totali- 
teten i  sin  første  umiddelbare  Eenhed  det  Enkelte,  sat 
som  Subjectet,  og  Totaliteten  i  den  reflecterede 
Form,  det  Almene,  sat  som  Prædicatet:  Subjectet 
er,  hvad  Prædicatet  er,  det  Enkelte  er  det  Almene. 
Men  derved,  at  det  Enkelte  begribes  som  det  Almene, 
og  det  Almene  som  det  Enkelte,  blive  Begrebsadskil- 
lelsens  modsatte  Led  gjensidig  begrebne  i  indbyrdes 
Vexelbestemmelse  som  det  S  æ  r  s  k  i  1 1  e.  Grunddelingens 
Yderled,  Extremerne,  have  altsaa  under  Begrebets 
Selvudvikling  afsat  et  Mellemled,  et  Medium,  hvori 
de  kunne  medieres.  Denne  Mediation  er  Slutningen. 
—  Begrebets  Selvmediation  gjennem  Dom  og  Slutning 
er   dets    Subjectivitet,    den   ved   Mediationen   gjen- 

vundne  Umiddelbarhed  er  dets  Objectivitet.  Som 
umiddelbar  tilværende  Totalitet  er  Begrebet  Object, 
og  ifølge  Grunddelingen,  en  uendelig  Mangfoldighed  af 
tilværende  Objecter.  Objecterne  i  deres  udvortes,  in- 
differente Gj  ensidighed  ere  mechaniske,  virkende  paa 
hverandre  ved  Tryk  og  Stød.  Den  herved  indtrædende 
Adskillelse  mellem  Bevægelse  og  Hvile  er  en  relativ 
Tilsyneladelse  af  den  absolute  Mechanik,  hvori 
Bevægelsen  er  Hvile,  og  Hvilen  Bevægelse.  —  Under 
de  mechaniske  Objecters  Indifferens  skjuler  sig  en 
Differens,  der  kommer  tilsyne  i  den  chemiske  Til- 
trækning. Objecternes  Differens  medfører  en  Spænding, 
der  udlignes  i  det  chemiske  Produkt.  Men  Pro- 
duktet, hvori  Differensen  er  neutraliseret,  maa  som  det 
Neutrale  igjen  opløse  sig  i  Differens,  og  Processen 
begynde  forfra.  I  den  chemiske  Proces  gaaer  Begrebet 
imidlertid  frem  af  sine  egne  Forudsætninger,  ophæver 
Forudsætningerne  i  deres  Resultat,  for  igjen  at  ophæve 
Resultatet  i  Forudsætningerne.  Det  saaledes  udviklede 
Begreb  er  nu  Herre  over  Stoffet:  det  i  Forudsætnin- 
gerne anticiperede  Resultat  er  Formaal,  Forudsæt- 
ningerne med  deres  Mellembestemmelser  ere  Midler: 
Bevægelsen  er  teleologisk.  Det  teleologiske,  sig 
selv  i  sine  Elementer  begribende,  Begreb  er  en  Form, 
der  giver  sig  selv  Indhold,  et  Indhold,  der  giver  sig 
selv  Form,  er  i  absolut  Eenhed  af  Form  og  Ind- 
hold, af  Subjectivt  og  Objectivt,  af  Formaal  og 
Midler,  med  eet  Ord:  den  absolute  Idee. 

Qpundideeriies  Logik  lægger  an  paa  en  videre 
Udvikling  og  nærmere  Bestemmelse  af  den  absolute 

Idees  Indhold ;  de  særlige  Grundformer,  hvorunder  Ind- 
holdet opfattes,  ere  Viden,  Magt  og  Sandhed. 

a)  Videns  Idee.  En  Tanke,  som  Ingen  har  tænkt, 
et  Begreb,  som  Ingen  begriber,  en  Idee,  som  Ingen 
fatter,  en  Viden,  som  Ingen  veed,  ere  absolut  menings- 
løse Indbildninger.  Forsøger  man  at  tilsløre  det  Menings- 
løse under  Talemaader  som  disse:  Værens  Tanker 
tænke  sig  selv,  det  objective  Begreb  begriber  sig  selv. 
Ideen  bevæger  sig  selv  med  absolut  Viden,  da  skinner 
Modsigelsen  igjennem;  thi  dette  »sig  selv«  og  »sig  selv x 
viser  paa  alle  Punkter  hen  til  en  sig  selv  reflecterende 
Eenhed,  en  Eenhed,  som  i  alle  Tanker  tænker  sie 
selv,  i  alle  Begreber  begriber  sig  selv,  en  Selveenhed, 
som  i  uendelig  Viden  fatter,  bærer  og  bevæger  Ideen 
med  hele  dens  Indhold.  Hvorfor  en  saadan  absolut 
vidende  Subjectivitet  nødvendig  maa  være,  og  hvorfor 
det  ikke  kan  være  den  menneskelige  Subjectivitet,  er 
logisk  kjendeligt  paa  Reflexionens,  Dommens  og  Slut- 
ningens Opløsning  i  Videns  Idee. 

«)  Reflexionens  Opløsning.  For  den  ende- 
lige Subjectivitet  er  det  Sandselige  et  umiddelbart 
Andet  for  Sandsningen,  ligesom  det  Tænkelige  er  et 
Andet  for  Tænkningen.  Opfattes  nu  dette  sandselige 
og  tænkelige  Andet  som  udvortes  Grændse,  som 
Skranke,  saa  faaer  den  sandsende-tænkende  Subjectivitet 
en  Verden  af  sandselig-tænkelige  Gjenstande  udenfor 
sig.  Blændet  af  dette  Umiddelbarhedens  Udenfor,  an- 
tager saa  den  endelige  Viden,  at  det  Sandselige  forud 
staaer  fuldt  færdigt  og  blot  venter  paa  at  blive  sandset. 
Denne  Venten  betyder  da   ikke    nogen  Mangel    eller 

væsenligt  Savn.  Kommer  Sandsningen,  saa  er  det 
godt;  det  Sandselige  tager  ingen  Skade  deraf,  lider 
ikke  Noget  derunder:  det  tillader  gjerne  den  Sandsende 
at  anbringe  sin  Opfattelse,  thi  det  er  jo  til  at  sandse, 
det  er  jo  sandseligt.  Men  kommer  Sandsningen  ikke, 
saa  er  det  ogsaa  godt;  det  Sandselige  har  ligefuldt 
sine  fuldstændige  Værensbestemmelser,  sine  udprægede 
Virkelighedsformer  i  sig  selv.  Som  det  gaaer  med  det 
i  Tingen  Sandselige,  gaaer  det  ogsaa  med  det  Tænke- 
lio-e.  Derfor  drømmer  man  om  objective  Naturtanker, 
som  ere  uden  at  blive  tænkte:  et  talende  Beviis  paa 
den  endelige  Videns  Indskrænkning.  Hvad  er  her\^ed 
at  gjøre?  Kritiken  mærker  Uraad,  men  kommer  ikke 
ud  over  det  Endelige. 

Den  endelige  Reflexions  Opløsning  i  Videns  Idee 
er  Modsigelsens  Løsning.  Sandseligt  og  Sandsning, 
Tænkeligt  og  Tænkning  ere  correlate  Bestemmelser. 
Hvad  er  vel  det  Sandselige  for  sig?  Et  Ubestemt,  der 
maa  lade  sig  bestemme  —  ved  Sandsning.  Holdes  det 
Sandselige  fast  i  al  sin  Ubestemthed,  da  er  det  ikke 
et  Tilværende,  thi  ethvert  Tilværende  er  et  bestemt 
Værende:  det  endnu  Ubestemte  er  ikke  til  i  Virkelig- 
hed, det  er  kun  en  Mulighed.  Det  Sandselige  er  en 
Mulighed,  nemlig  for  Sandsningen,  en  Sandsningens 
Mulighed,  ligesom  det  Tænkelige  er  en  Tænkningens 
Mulighed.  Ogsaa  det  Omvendte  gjælder,  at  Sandsning 
for  sig  kun  er  en  Mulighed  for  det  Sandselige,  og 
Tænkning  for  sig  kun  en  Mulighed  for  det  Tænkelige. 
Hvor  intet  Sandseligt  er,  kan  der  ingen  Sandsning  være, 
og  hvor  intet  Tænkeligt  er,  kan  der  ingen  Tænkning 

være.     At  sandse  et  Intet  er  umuligt,   og  naar  Tænk- 
ningen tænker  sit  Intet,    sin  Negation,    er  dette   Intet 
selv  formedelst  Ordet  et  Tænkeligt  og  faaer  Tilværelse 
for  Tanken.    I  Videns  Idee  er  den  endelige  Adskillelse 
af  Værensbestemmelser  og  Tankebestemmelser  opløst, 
saasandt  der  er  en  Viden,    hvis  Reflexion  er  uendelig. 
ji)    Dommens    Opløsning.      Fra    den    endelige 
Subjectivitets  Sjyispunkt  vil  Subjectet  i  en  Dom  trods 
alle  Mediationer^ifw  fuld  Identitet  med  sit  Prædicat. 
At  Subjectet  kategorisk  er  sit  Prædicat,    faaer  sit  fyl- 
digste  Udtryk   i   den  concrete  Form:    Individet  er  sin 
Art.      Alle    til    Individet    hørende    Bestemmelser    ere 
sandselige,    alle  til  Arten  som   Art   svarende  Mærker 
ere  tænkelige:    Individet  sandses,   Arten  tænkes;    saa- 
ledes  udtrykker  Dommen    paa    een   Gang  Forskjellen 
mellem  Sandseligt  og  Tænkeligt,  og  tillige  Eenheden. 
Den  endelige,  af  sit  Udenfor  indskrænkede  Viden,  kan 
imidlertid   ikke  komme   paa  det  Rene    med    sig    selv 
angaaende  Forholdet  mellem  Subject  og  Prædicat.    Det 
seer  ud,    som  var  Individet,    det  Sandselige,    egenlig 
det  Første  og  Oprindelige,  Arten,  det  Tænkelige,  der- 
imod det  Afledede;    thi   den  sandsende  og  dømmende 
Subjectivitet  maa  jo  gaae  ud   fra  en  sandselig  Opfat- 
telse af  Individerne  og  af  Individerne  abstrahere  Arten. 
Saaledes  er  Individernes  Tilværen   udenfor,    det  ab- 
straherede Artsbegreb  derimod  indenfor  Bevidstheden. 
Sandsningen  (den  sandsende  Bevidsthed)  paastaaer,   at 
det  er  Individerne,  der  bestemme  Arten,  medens  Tænk- 
ningen  fra  sin   Side   fastholder,    at  det  er  Arten,    der 
bestemmer  Individerne;   Sandsningen  paastaaer,   at  In- 


'l( 


io8 


109 


dividet  er  det  Oprindelige,  Arten  det  Afledede;  Tænk- 
ningen paastaaer,  at  Arten  er  det  Oprindelige,  Indi- 
videt det  Afledede:  her  er  Spænding  og  Strid  mellem 
Sandsning  og  Tænkning.  —  Den  endelige  Doms  Op- 
løsning er  Modsigelsens  Løsning.  De  to  Factorer,  den 
sandselige  og  den  tænkelige,  ere  nemlig  begge  optagne 
som  Momenter  i  den  uendelige  Selvhedsact,  hvorved 
den  absolut  vidende  Subjectivitet  oprindelig  sætter 
Dommenes  Indhold  identisk  med  Dommens  Form. 

y)  Slutningens  Opløsning,  Kom  det  blot  an 
paa  at  opstille  et  Slutningschema  som  dette:  Individet, 
E,  er  Slægten,  A,  formedelst  Arten,  S:  E— S— A; 
Arten  er  Slægten  formedelst  Individet  (S— E— A),  Indi- 
videt er  Arten  formedelst  Slægten  (E— A— S) ;  da  vilde 
Idee-Erkj endelsen  ikke  alene  høre  til  de  letteste,  men 
ogsaa  til  de  meest  overfladiske  af  alle  videnskabelige 
Erkj endelser.  Den  væsenlige  Opgave  kommer  først 
tilsyne,  naar  man  besinder  sig  paa,  hvad  et  saadant 
Slutningsschema  egenlig  betyder.  Det  betyder  nemlig, 
at  af  Slutningens  tre  Led:  Individ,  Art  og  Slægt,  er 
intet  det  umiddelbart  første,  og  intet  det  sidste,  men 
at  alle  tre  maae  have  samme  Oprindelighed.  Det 
Indbegreb  af  Sandsebestemmelser ,  der  er  samlet  i  In- 
dividets Enkelthed,  E,  er  forud  bestemt  ved  den 
Totalitet  af  Tankebestemmelser,  der  indeholdes  i  Ar- 
tens Særskilthed,  S,  men  dette  Tankeindhold  er  igjen 
en  ejendommelig  Concretion  af  Slægtsbegrebets  almeen- 
concrete  Indhold.  Saa  skulde  Dannelsen  af  Slægts- 
begrebet  altsaa  være  det  ubetingede  Første.  Men  da 
dette  Begreb  i  Ideen  maa  indeholde  alle  Bestemmelser 


for  Arterne,,  saa  maa  Dannelsen  af  Slægtsbegrebet 
nødvendig  forudsætte  Artsbegreberne.  Saa  skulde  Arts- 
begrebet  da  være  det  absolut  Første;  men  det  er 
umuligt,  eftersom  ethvert  Artsbegreb  deels  forudsætter 
sit  Slægtsbegreb ,  deels  Individerne,  hvis  Art  det  er. 
Her  er  Modsigelsen.  Individet  kan  ikke  dannes,  før 
Arten  og  Slægten  ere  dannede,  thi  seet  i  Ideen,  er 
Individet  den  umiddelbare  Slutningseenhed  af  Art  og 
Slægt.  Arten  kan  ikke  dannes,  før  Individet  og  Slæg- 
ten ere  dannede;  thi  seet  i  Ideen,  er  Arten  den  re- 
flecterede  Slutningseenhed  af  Slægt  og  Individ,  og  maa 
udtrykkelig  have  de  to  Extremer  til  sine  Præmisser. 
—  Saa  er  det  dog  vel  indlysende,  at  det  Slutnings- 
system,  der  skal  udtrykke  Ideens  Indhold  i  Videns 
Form,  maa  udspringe  af  en  eneste  trilogisk  Slutnings- 
aet,  og  at  en  saadan  Slutningsact  alene  kan  fuldbringes 
af  en  absolut  Vidende. 

b)  Magtens  Idee.  At  den  immanente  Logik 
ikke  formaaer  at  begribeliggjøre  Identiteten  af  Tænken 
og  Væren,  fordi  dens  absolute  Idee  mangler  en  absolut 
vidende  Subjectivitet,  maa  vel  være  klart  af  vort  Fore- 
gaaende;  men  at  den,  naar  dens  almeenlogiske  Væren 
skal  omsættes  i  virkelig  Tilværelse,  endnu  mindre  for- 
maaer det,  fordi  dens  absolute  Idee  mangler  en  absolut 
mægtig  Subjectivitet,  vil  det  Følgende  vise.  Medens 
Positivismen  umiddelbart  holder  sig  til  Kjendsgjerninger 
og  bygger  paa  Realiteter,  er  Realitetsproblemet  end 
ikke  blevet  til  i  det  Absolutes  Philosophi.  Dette  Pro- 
blem indeholder  saa  haarde  Modsætninger,  ja  saa 
skjærende  Modsigelser,    at  den  blotte  Tænkning,   den 

være  nok  saa  dialektisk,  umulig  kan  løse  det  i  Tænk- 
ningens Form. 

ft)  Ting  og  Begreb.  Modsigelsen  er,  at  Ting 
og  Begreb  baade  ere  det  Samme  og  dog  ikke  det 
Samme.  De  ere  det  Samme;  thi  der  kan  ikke  tænkes 
nogen  ved  Tingen  afgjørende  Egenhed,  som  ikke  skulde 
høre  med  til  dens  Begreb,  og  der  kan  i  Tingens  Be- 
greb ikke  findes  nogen  Bestemmelse,  som  ikke  væsen- 
lig skulde  høre  med  til  Tingen;  og  dog  ere  de  ikke 
det  Samme,  thi  Tingen  er  sandselig,  men  Begrebet 
usandseligt.  De  ere  det  Samme,  thi  Begreb  og  Ting 
have  samme  Indhold,  og  dog  ere  de  ikke  det  Samme, 
thi  Begrebet,  det  Almene,  har  et  uendeligt  større 
Omfang  end  Tingen,  det  existerende  Enkelte:  eet  Be- 
greb kan  være  i  mange  Ting.  De  ere  det  Samme, 
thi  den  existerende  Ting  er  Begrebets  Existens,  og 
dog  ikke  det  Samme,  thi  den  existerende  Ting  er 
intet  Begreb,  og  Begrebet  ingen  existerende  Ting. 
En  Steen  er  intet  Begreb,  og  Begrebet  ingen  Steen; 
man  kan  knuse  en  Steen,  men  ikke  Stenens  Begreb; 
man  kan  koge  en  Plante,  men  ikke  Plantens  Begreb; 
man  kan  ride  paa  en  Hest,  men  ikke  paa  Hestens 
Begreb.  Begrebet  kan  tænkes  og  der  kan  tænkes 
over  Tingen,  men  Tingen  som  existerende  Ting  kan 
ikke  tænkes;  Begrebet  kan  udtales  i  Ord,  men  Tingens 
existentielle  Bestemthed  er  uudsigelig:  Begrebet  er 
logisk.  Tingen  er  antilogisk. 

^)  Det  Logiske  og  det  Antilogiske.  Naar 
det  uden  videre  antages,  at  det  umiddelbart  er  Tingen, 
der    tænkes,    og    at    Ordet  nøiagtig  udtrykker,    hvad 


Tingen  er,  da  er  dette  en  Skuffelse,  som  den  logiske 
Dom  foranlediger.  Hvad  er  nu  Dette?  Dette  er  — 
Dette  1  Og  dog  kan  den  paapegende  Betegnelse  ud- 
trykkelig vise,  at  Dette  ikke  er  Dette ;  thi  Dette  f  Ex. 
er  et  Huus,  men  Dette  er  en  Hest,  og  Dette  er  igjen 
et  andet  Dette.  Ved  at  pege  paa  Gjenstanden  viser 
Ordet  bort  fra  Ordet,  Tanken  bort  fra  Tanken:  dette 
er  det  Antilogiske.  Den  Umiddelbarhed,  som  adskiller 
Ting  og  Begreb,  kan  ikke  være  logisk;  thi  om  end 
det  Logiske  kan  vise  ud  over  sig  selv,  skeer  det  dog 
altid  indenfor  Logikens  Sphære.  Umiddelbarheden  kan 
heller  ikke  være  ulogisk ;  hvis  Gjenstandsbestemmelserne 
vare  ulogi.ske  eller  stode  i  Modsigelse  med  det  Logiske, 
maatte  Gjenstanden  enten  være  begrebsløs  eller  staae 
i  Modsigelse  med  sit  Begreb.  Heller  ikke  kan  det  i 
Gjenstanden  Umiddelbare  være  Noget,  der  adderes 
eller  udefra  føies  til  det  Logiske,  som  kunde  man  ad- 
skille Gjenstanden  selv  fra  det  i  Gjenstanden  udtrykte 
Begreb.  Hvad  skulde  vel  det  i  Gjenstanden  være,  som 
blev  tilbage,  naar  Begrebet  gik  bort?  Materialet, 
Materien?  Men  hvis  Materien  med  alle  sine  Bestem- 
melser falder  udenfor  Begrebet,  hvorledes  kan  Begrebet 
da  være  udtrykt  i  den  materielle  Gjenstand. 

Søge  vi  den  logiske  Rod,  hvoraf  det  Antilogiske 
udspringer,  saa  finde  vi  den  i  Kategorien  Magt.  Mag- 
ten i  sin  Umiddelbarhed  er  Realitetens  Udtryk,  og 
Udtrykket  for  Realitetens  Umiddelbarhed  er  igjen  det 
Antilogiske.  Grunden  til  at  vi  ansee  Gjenstandene 
for  Realiteter  og  tillægge  dem  en  umiddelbar  objectiv 
Selvstændighed   er  jo  netop   Indtrykket   af  den  Magt, 

hvormed  de  hver  især  træde  os  imøde.  Hvis  Tingenes 
Verden  kun  var  en  Objectivering  af  en  absolut  vidende 
Subjectivitet,  vilde  den  kunne  opløses  i  et  System  af 
Begreber,  af  Love;  men  at  Tingene  ere  Realiteter,  vil 
med  andre  Ord  sige,  at  de  ere  Objecter  af  en  absolut 
mægtig  Objectivering. 

y)  Udslag  af  Magt.  Den  til  Objectiveringen 
svarende  Overgang  fra  Ideelt  til  Reelt,  fra  Begreb  til 
Ting,  har  ingen  Mellembestemmelser  og  kan  ingen 
have.  Hvorledes  skulde  disse  Mellembestemmelser  vel 
være  beskafne?  Logiske  kunne  de  ikke  være,  thi  man 
kan  berige  et  Begreb  med  saa  mange  logiske  Bestem- 
melser man  vil,  det  bliver  som  Begreb  dog  indenfor 
det  Logiske.  Antilogiske  kunne  de  heller  ikke  være, 
thi  det  Antilogiske  bliver  jo  først  til  i  Overgangen  selv. 
Overgangen  maa  da  være  en  Magtbevægelse,  en  Om- 
sætning af  Magtens  ideelle  Realitet  i  reel  Magt,  et 
Spring,  hvorved  Intet  overspringes,  en  Overgang  fra 
Mulighed  til  Virkelighed,  forstaaet  saaledes,  at  Mulig- 
heden ligger  i  Begrebet,  altsaa  i  det  Logiske,  Virke- 
ligheden derimod  i  den  antilogiske  Realitet,  altsaa  ud 
over  det  Logiske.  De  Betingelser,  der  ere  mæglende 
ved  Overgangen,  maae  selv  høre  til  det  Virkelige; 
altsaa:  enten  det  Ideelle  eller  det  Reelle,  enten  Begreb 
eller  Realitet;  et  Mellemværende  gives  ikke.  At  ville 
fortætte  Begreberne  til  Realiteter  eller  sublimere  Reali- 
teterne til  Begreber  er  et  speculativt  Fuskeri,  i  lige 
Grad  stridende  mod  Erfaring  og  sund  Logik.  Det 
mellem  Idealitet  og  Realitet  uendelig  mæglende  Væsen 

er   det  i  sin  Viden   absolut   mægtige   Selvvæsen,    den 
almene,  Alt  objectiverende  Subjectivitet  i  Magtens  Idee. 

c)  Sandhedens  Idee.  Hvad  er  Sandhed?  I 
Reflexionens  Form  er  Sandheden  Eenhed  af  Tænken 
og  Væren:  Tænken  har  sin  Sandhed  i  Væren,  ojz 
Væren  i  Tænken;  Usandhed  er  altsaa  Splid  mellem 
Tænken  og  Væren.  I  Dommens  Form  er  Sandheden 
Identitet  af  Subject  og  Prædicat:  Gjenstanden,  Sub- 
jectet,  har  sin  Sandhed  i  Begrebet,  det  fuldt  udviklede 
Prædicat,  og  omvendt;  Usandheden,  Modsigelsen  i 
Dommen,  er  altsaa  Strid  mellem  Subject  og  Prædicat. 
I  Slutningens  Form  er  Sandheden  Extremernes  Midte: 
jo  selvstændigere  Extremerne  fremtræde,  desto  fyldigere 
er  Midten,  og  desto  dybere  er  Sandheden.  Den 
uendelig  indholdsrige  Midte,  den  evige  Grund,  Iworaf 
Videns  intellectuelle  og  Magtens  reelle  Verden  frem- 
gaae  som  Extremer  i  det  Endelige  og  sammensluttes 
til  articuleret  Eenhed  i  det  Uendelige,  er  Sandhedens  Idee. 

«)  Idealisme.  Idealismens  videnskabelige  Charak- 
teermærke  er,  at  hele  Sandhedens  Indhold  gaaer  op  i 
Videnskabens  Form.  Falder  Eftertrykket  methodisk 
paa  Begrebernes  Oprindelse,  altsaa  paa  den  begribende 
Subjectivitet,  et  endeligt  Jeg  med  Skranker  (Fichte), 
saa  er  Idealismen  subjectiv;  er  Methoden  derimod  den, 
at  lade  det  almeengyldige  Begrebsindhold  udfolde  sig 
selv  i  Begrebsbestemmelsernes  Udvikling  (Hegel),  saa 
er  Idealismen  objectiv.  Usandheden  i  den  subjective 
Idealisme  er,  at  den  ikke  formaaer  at  udvikle  Til- 
værelsens objecti ve  Former  af  de  subjective  Jeg-Former; 
dens  Mangel  paa  Formudvikling  er  den  væsenligc  Grund 

til  dens  Mangel  paa  Indhold.  —  For  Indholdets  Skyld 
begynder  den  objective  Idealisme  med  de  allerabstrac- 
teste  Værensformer:  Væren,  Vorden,  Tilværen  .  .  ., 
integrerer  det  Abstracte  ved  stedse  concretere  Bestem- 
melser, og  see!  det  ideelle  Indholds  objective  Selv- 
udfoldning foregaaer  som  ved  et  Trylleri.  Men  hvad 
er  Sandheden  i  denne  Bevægelse?  En  uophørlig  Tænk 
ningens  Kamp  med  Usandheden!  Det  Abstracte  er  i 
sin  Eensidighed  det  Usande,  men  som  Moment  i  en 
tilsvarende  Concretion  har  det  altid  sin  Sandhed.  Sand- 
heden er  en  Overgang  fra  den  eensidige  til  den  alsidige 
Sandhed;  Bevægelsen  selv  er  Sandheden,  eller  nøiag- 
tigere:  en  bestandig  Kommen  til  Sandheden.  Og  dog 
er  heller  ikke  dette  Sandheden.  Bevægelsen  er  kun 
sand,  saalænge  den  fulde  Sandhed  ikke  er  naaet,  altsaa 
kun  sand  paa  Grund  af  en  relativ  Usandhed.  —  For 
at  Idealismen  kan  være  absolut,  maa  Sandheden,  den 
absolute  Videns  absolute  Indhold,  være  i  den  absolut 
Vidende.  Med  denne  Forudsætning  viser  Idealismen 
ud  over  sig  selv,  thi  den  absolut  Vidende  er  den  ab- 
solut Mægtige:  den  absolute  Viden  er  i  Sandhedens 
Idee  —  Eet  med  den  absolute  Magt. 

^)  Realisme.  Det  Sande  og  Usande  i  Realismen 
sees  allertydeligst  af  »den  positive  Philosophi«.  Posi- 
tivismen frembyder  i  denne  Henseende  tre  charak- 
teristiske  Hovedsider:  den  forkaster  enhver  gjennemført 
Begrebsudvikling  under  Navn  af  Metaphysik;  den  ned- 
sætter den  reale  Causalitet  til  en  blot  subjectiv  Betin- 
gelse for  at  erkjende  Lovene;  den  fornægter  den  ideelle 
Causalitet  og  bryder  Staven  over  al  Teleologi.  —  Fra 

Kjendsgjerningernes,  de  endelige  Realiteters  Synspunkt, 
er  det  ganske  sandt,  at  Alt  er  relativt,  at  absolute 
Begreber  ikke  existere;  men  at  det  Relative  desaarsag 
ikke  skulde  have  sin  Grund  i  det  Absolute,  og  at  det 
ikke  skulde  ligge  i  Videnskabens  Interesse  at  faae  Be- 
grebsforholdet  mellem  det  Relative  og  det  Absolute 
tilstrækkelig  belyst,  er  et  vilkaarligt  Postulat,  en  Usand- 
hed. Naar  Begrebet  af  det  Relative  gjennemtænkes, 
saa  viser  sig  det  Absolute,  og  naar  det  Absolutes  Be- 
greb gjennemtænkes,  saa  viser  sig  det  Relative;  naar 
det  Endelige  analyseres,  saa  viser  sig  det  Uendelige, 
og  naar  det  Uendelige  analyseres,  viser  sig  det  Endelige. 
—  Lignende  Eensidigheder  komme  tilsyne  i  den  posi- 
tivistiske Behandling  af  Causaliteten.  Ved  at  nedsætte 
Kategorierne,  Aarsag  og  Virkning,  til  nominelle  Vær- 
dier, .subjective  Betegnelser  for  Tingenes  Sammenhæng, 
og  berøve  den  reelle  Causalitet  sin  objective  Sandhed, 
berøver  man  tillige  Lovene  al  objectiv  Sandhed.  Men 
har  den  reelle  Causalitet  objectiv  Sandhed,  saa  maa  den 
ideelle  Causalitet  ogsaa  have  oprindelig,  subjectiv  Sand- 
hed. At  enhver  Ting  virker  efter  sin  Natur,  maa  dog 
vel  betyde,  at  den  virker  i  Medfør  af  sit  Realbegreb; 
Realbegrebet  er  altsaa  ideel  Aarsag.  Vel  er  det  sandt,  at 
Begrebet  som  Begreb  ikke  er  virkende  Aarsag:  Tyng- 
dens Begreb  tynger  ikke,  Ildens  Begreb  brænder  ikke. 
Stenens  Begreb  slaaer  ingen  Hund  ihjel.  Men  Tingenes 
antilogiske  Existens  er  et  Magtens  Udslag  af  Begrebets 
Logik.  Hvis  ingen  Realbegreber  vare  realiserede  i  de 
existerende  Ting,  vilde  alle  objective  Muligheder  og 
dermed  al  Virken  og  Vexelvirken  ophøre.    I  begrebsløs 

Facticitet  vilde  Tingene  existere  ved  Siden  af  hver- 
andre, udelukkende  hverandre,  men  for  Resten  ikke 
have  det  Mindste  med  hverandre  at  gjøre.  Det  er 
Realbegreber  der  bestemme  de  virkende  Aarsager ;  men 
Real  begrebernes  System  bestemmes  igjen  af  den  Alt 
begribende,  absolut  mægtige  Selveenhcd,  som  i  uende- 
lig Bestemmen,  Begriben  og  Virken  er  absolut  Cau- 
salitet. 

5)  Identitetsdualisme.  Det  Absolutes  og  det 
Relatives  Philosophi,  Repræsentanterne  for  Idealisme 
og  Realisme,  stille  sig  som  to  Extremer  hver  paa  sin 
Side  af  Sandhedens  Idee;  at  de  begge  ere  behæftede 
med  principiel  Usandhed,  kan  sees  deraf,  at  den  ene 
conseqvent  maa  tilintetgjøre  den  anden.  Idealismen 
forudsætter,  at  det  Almene  er  det  objectivt  Altbegribende, 
der  begriber  sig  selv.  Naar  denne  Sætning  gjøres 
tydelig,  viser  sig  strax  en  Mystification.  Skal  Sæt- 
ningen tages  strengt  objectivt,  saa  maa  det  jo  være 
den  almene ,  af  alt  Værende  fyldte  Væren ,  med  andre 
Ord:  Universet,  der  under  Virkelighedens  Form  be- 
griber sig  selv.  At  nu  det  virkelige  Universum  ud- 
trykker et  System  af  Begreber,  maa  indrømmes;  men 
Et  er,  at  det  Objective  udtrykker  et  System  af  Be- 
greber, et  Andet,  at  det  begriber  sig  selv.  Det  sig 
begribende  Almene  maa  nødvendig  opfattes  som  Selv- 
væsen, men  et  saadant  Selvvæsen  er  ikke  objectivt, 
det  er  tvertimod  subjectivt. 

Realismen  gjør  det  Sande  umiddelbart  til  Et  med 
det  Virkelige;  det  er  en  Usandhed,  thi  det  er  en 
Modsigelse.     Saa  lidt  som  der  kan  være  noget  Objec- 


tivt, som  ikke  er  objectiveret,  lige  saa  lidt  kan  der 
være  noget  i  Virkelighed  Sandt,  som  en  Vidende  ikke 
har  sandet.  Det  Virkelige,  fastholdt  for  sig,  er  hverken 
sandt  eller  usandt;  Sandheden  beroer  paa  en  Dom, 
og  Dommens  Sandhed  beroer  paa  en  Slutning.  Sand- 
heden fordrer  Dualisme  af  Viden  og  Væren  og  i  denne 
Dualisme  absolut  Identitet.  Dualismens  Identitet  er 
den  Selveenhed ,  der  magter  Extremerne ,  den  Slut- 
ningseenhed,  der  fra  Evighed  af  er  den  absolute  Be- 
gy  ndelseseenhed . 

$  12 

Mathematik. 

Skjøndt  Mathematik  og  formel  Logik  ere  nær 
beslægtede  Videnskaber,  saa  er  det  dog  en  Miskj  endelse 
af  deres  Charakteereiendommeligheder,  naar  man,  hvad 
Nogle  have  forsøgt,  vil  reducere  Logik  til  Mathematik, 
eller,  hvad  der  er  endnu  urimeligere,  deducere  Mathe- 
matikens  Væren  af  Qvantitetsbegreber  i  den  immanente 
Logik.  Hvor  forskjelligt  de  to  Videnskabers  Grund- 
lag er,  kan  sees  af  det  oprindelige  Forhold,  hvori 
enhver  af  dem  sætter  det  Enkelte  til  det  Almene. 
Saa  megen  Vægt  Logiken  end  for  Concretionens 
Skyld  maa  lægge  paa  Bestemmelsen  af  de  enkelte 
Leds  eiendommelige  Forhold,  saa  kan  den  under  sin 
Begrebsudvikling  dog  ikke  undgaae  at  lade  det  Almene 
fortære  det  Enkelte,  ligesom  Tanken  fortærer  Fore- 
stillingen, hvorved  Alt  i  sidste  Instans  kommer  til  at 
beroe  paa  Gjennemsigtighed  i  Reflexion.  Anderledes  i 
Mathematiken.    Den  begynder  med  det  abstract  Almene, 

for  saa  vidt  den  begynder  med  at  reducere  alle  Led 
til  Størrelser  og  Forholdene  til  rene  Størrelsesforhold; 
men  den  sikkrer  sig  tillige  det  Enkelte  saa  punktuelt, 
articulerer  Forholdsbestemmelserne  saa  specifisk,  at  den 
netop  derv^ed  faaer  Charakteer  af  exact  Videnskab. 
Den  kan  paa  Grund  heraf  ikke  nøies  med  Reflexionens 
Almindelighed,  den  kræver  Operationen.  For  Re- 
flexionen  er  Talesproget  tilstrækkeligt,  thi  i  Ordet  har 
det  Almindelige  Overvægten;  men  for  Punktualiteten  i 
den  exacte  Analyse  er  Ordet  ikke  tilstrækkeligt;  Mathe- 
matiken  maa,  for  Operationens  Skyld,  have  sit  eget 
pasigraphiske  Tegnsprog. 

Forholdet  mellem  Reflexion  og  Operation  kan 
tydelig  sees  paa  de  mathematiske  Opgaver.  Betingel- 
sen for  at  løse  et  videnskabeligt  Problem  er  fremfor 
Alt  at  faae  det  skarpt  bestemt  og  rigtig  stillet.  Ad- 
skillige Problemer  henstaae  i  Videnskaben  saa  dunkle, 
at  man  ikke  ret  veed,  om  de  ere  løselige  eller  uløse- 
lige, fordi  de  ikke  ere  opfattede  med  behørig  Skarphed 
og  seete  i  fuld  Belysning.  Den  exacte  Videnskab  kan 
i  denne  Henseende  siges  at  gaae  foran  med  et  godt 
Exempel,  naar  den  øver  sine  Elever  i  at  sætte  i  Lig- 
ning. Opgaven  bliver  i  Almindelighed  fremstillet  i 
Reflexionens  Form ;  men  ved  nærmere  Betragtning  viser 
det  sig,  at  den  maa  .stilles  endnu  engang,  nemlig  i 
Operationens  Form,  for  at  kunne  løses:  Opgaven  be- 
staaer  væsenlig  i  at  faae  Opgaven  stillet,  nemlig  som 
Opgave  for  Operationen.  Følgende  Opgave,  som  giver 
to  Ligninger  af  første  Grad,  kan  tjene  til  Exempel. 
I  Reflexionens  Form   fremstilles  den  saaledes:    »Naar 

et  Antal  af  m  Oxer  i  n  Dage  afæde  p  Tønder  Land 
Græsgang,  ligeledes  m'  Oxer  i  n'  Dage  p'  Tønder 
Land,  hvormange  Oxer  (m")  ville  da  i  n"  Dage  afæde 
p"  Tønder,  idet  Græsset  voxer  eensformigt  og  har  paa 
alle  tre  Græsgange  den  samme  Høide  fra  Begyndelsen? 
Enhver,  der  forstaaer  Sproget  og  veed,  at  m,  n,  p  o.  s.  v. 
betyde  forskjellige  Tal,  forstaaer  for  saa  vidt  Opgaven, 
og  kan  derover  anstille  sine  Reflexioner;  men  Opgaven 
er  at  stille  Opgaven,  d.  v.  s.  at  stille  den  i  Ligning. 

Af  Forholdet  mellem  Reflexion  og  Operation  for- 
staaes  det  eiendommelige  Eftertryk ,  den  exacte  Viden- 
skab lægger  paa  Beviset.  Den  kan  bruge  Billedet, 
som  i  Geometrien,  Forestillingen,  som  i  Arithmetiken, 
Reflexionen,  som  i  det  Uendeliges  Analyse;  den  har 
faste  Grundsætninger,  men  den  ændser  ingen  Autoritet 
og  tager  Intet  paa  Skjøn:  den  fordrer  Beviser  overalt, 
og  dens  Beviser  ere  uimodsigelige.  Man  skulde  dog 
mene,  at  en  Læresætning  som  den  pythagoræiske,  saa 
ældgammel  og  beviist  saa  mange  tusinde  Gange,  fra 
forskjellige  Synspunkter  paa  forskjellig  Maade,  omsider 
kunde  ophøies  til  staaende  Autoritetssætning.  Ja,  kom 
det  blot  an  paa  Vished,  saa  er  denne  Læresætning 
ganske  vist  hævet  over  enhver  Tvivl;  men  den  exacte 
Videnskab  kræver  endnu  Beviset,  thi  Beviset  er  ikke 
blot  for  Vishedens  Skyld,  men  væsenlig  for  Begrun- 
delsens, for  Indsigtens  Skyld.  Heller  ikke  kan  Noget 
antages  efter  det  blotte  Øiesyn:  at  en  Curve  parallel 
med  en  Cirkel  selv  er  en  Cirkel,  er  øiensynligt;  men 
den,  som  ifølge  umiddelbart  Skjøn  antager,  at  en 
Cur\^e  parallel  med  en  Ellipse  nødvendig  maa  være  en 

Ellipse,  tager  mærkelig  feil.  Skulde  man  dømme 
efter  hvad  man  ligefrem  kan  see,  saa  maatte  Asymp- 
toten ved  fortsat  Forlængelse  komme  til  at  berøre  sin 
Curve;  men  Beviset  siger  Nei,  og  Anskuelsen  maa  bøie 
sig  for  Tanken.  At  en  ret  Linie  af  lige  Længde  altid 
betegner  det  Samme,  vil  vist  Ingen  betvivle  —  und- 
tagen Mathematikeren.  Kun  han  veed,  hvor  forskjellig- 
artede  de  Elementer  kunne  være,  hvoraf  en  Linie  be- 
staaer;  han  veed,  at  en  Ellipse  eller  Parabel  kan  ligge 
opløst  i  Linien;  han  veed,  at  to  hinanden  skjærende 
rette  Linier  kunne  forestille  en  Hyperbel. 

Den  reflecterede  Eenhed  af  Reflexion  og  Operation 
har  sit  almindeligste  Udtryk  i  den  mathematiske 
Function.  Uden  nogensomhelst  Indskrænkning  i  Be- 
stemmelsen af  det  Almene  i  de  rene  Størrelsers  ind- 
byrdes Afhængighed  af  hverandre,  kan  den  exacte 
Videnskab  specificere  Afhængighedsforholdet  saa  punk- 
tuelt, at  Articulationen  gaaer  i  det  Uendelige.  I  Lig- 
ningen y  =  f(x)  =  ax  være  a  den  constante,  y  og  x 
de  variable  Størrelser.  Man  seer  nu  strax  heraf,  hvilken 
Forskjel  der  er  mellem  faste  og  flydende  Grændser. 
Den  constante  Størrelse  er  vilkaarlig,  den  kan  være 
saa  stor  og  saa  lille  som  man  vil;  men  naar  den  een 
Gang  er  sat,  saa  ere  dens  Grændser  faste.  Størrelserne 
y  og  X  have  derimod  saa  bevægelige  Grændser,  at 
disse  ikke  kunne  fastsættes,  uden  at  de  paagjældende 
Størrelser  forandre  deres  Charakteer.  Man  seer  heraf 
Forskjellen  mellem  Størrelse  og  Tal;  ethvert  Tal  er 
en  Størrelse,  men  ikke  enhver  Størrelse  er  et  Tal:  x 
og  y  ere  Størrelser,    a  er  et  Tal.      Afhængighedsfor- 

holdet  mellem  y  og  x  er  gjensidigt;  naar  y's  Afhæn- 
gighed  af  X  betegnes  ved  y  =  f(x)  =  ax,   saa  kan  x's 

Afhængighed  af  y  betegnes  ved  x  =  fb  (y)  =  ^.     Be- 

a 

tegneiserne  f  og  </>  gjælde  ikke  Størrelserne  selv,  men 
deres  Af hængighedsmaade ,  og  i  deres  Afhængigheds- 
maade  sees  Loven. 

Ved  Hjælp  af  Functionen  bliver  den  exacte  Viden- 
skab i  Stand  til  at  articulere  Forholdet  mellem  Ende- 
ligt og  Uendeligt  paa  en  saadan  Maade,  at  Vexel- 
bestemmelsen  bliver  indlysende.  Er  y  =  ax,  saa  er 
ogsaa  dy  =  adx,  idet  dy  og  dx  betegne  Elementer, 
forsvindende  smaa  Dele,  d.  e.  Differentialer  af  y  og  x. 

Men    heraf   følger    igjen,    at   man    maa    faae    -,—  =  a. 

dx 

Dette  Resultat,  saa  simpelt  det  end  er,  er  uendelig 
frugtbart.  Det  beviser  nemlig,  at  et  constant  Forhold 
kan  bevares,  om  end  Forholdsleddene  indsvinde  i  det 
Uendelige,  og  at  det  ellers  Ubestemmelige  kan  be- 
stemmes. Ifølge  den  angivne  Function  maa  -  være 
Hig  med  a;  men  samme  Function  maa  da  ogsaa  kunne 


give 


DC 
CX) 


=  a;   Forholdet  bevares,   idet  Tilvæxten  til  y, 


den  afhængige  Størrelse,  stadig  maales  med  Tilvæxten 
til  X,    som   her   er   den   uafhængige.      Maaler  man   a 

a 


med  dx,  saa  er    ,-  =  oc;  maaler  man  dx  med  o,  saa 

dx 

dx 
er  ogsaa        =  dc.     Det  Uendelige  synes  for  saa  vidt 

^at  være  det  Umaalelige,    det  Uopnaaelige;    men  gaae 

vi  ud  fra  Ligningen :  dy  =  adx ,  og  betegne  den  uende- 
lige   Summation    ved    \,     Integraltegnet,     saa    giver 


i»x  =  b 


'adx  =  y  =  ab  —  ae  en  endelig  Størrelse ,    hvilket  be- 

X  --  c 

viser,  at  det  Uendelige,  saa  vel  det  uendelig  Lille,  dx, 
som  det  uendelig  Store,  det  ved  ^  betegnede  Antal, 
falder  inden  for  endelige  Grændser.  Heri  ligger  igjen 
Muligheden  til  en  articuleret  Bestemmelse  af  Forholdet 
mellem  Discretion  og  Continuitet. 

Logisk   forstaaet,    er  Discretionen  Endelighedens, 
Continuiteten  Uendelighedens  Form.    Existensen  er  dis- 
cret, »den  rene  Væren <s  er  continuerlig;  Atomerne  ere 
i  Discretion,  men  Rummet  er  et  Continuum;  Begiven- 
hederne ere  discrete,  Tiden  er  Continuitet.    Hvorledes 
komme    vi    nu  til   Discretionens  Endelighed?     Ved  et 
Brud    paa    Continuiteten,    altsaa    ved    en   Udstykning. 
Men  hvorledes  komme  vi  saa  tilbage  til  Uendeligheden  ? 
Ikke  ved  en  Sammenstykning;   thi  Sammen.stykningen 
tilhører  Endeligheden  lige  saa  vel  som  Udstykningen. 
Ved    et    Spring   da?     Ganske   vist,    naar   Forskjellen 
mellem  Endeligt    og   Uendeligt    fastholdes,  qvalitativt. 
Men  den  exacte  Videnskab,    der  i   alt  det  Qvalitative 
seer  paa  det  Qvantitative,  kjender  endnu  en  Overgang, 
Tilnærmelsen,    den  uendelige  Tilnærmelse.     Ad- 
skilt fra  Operationsbegrebet  kan  Reflexionen  saare  let 
paavise    Modsigelsen    i   et  Begreb    som    uendelig    Til- 
nærmelse.    Tilnærmelse  betyder  jo,   at  man  bestandig 
kommer  det   Søgte  nærmere,    saaledes  er   2  nærmere 
ved   loo  end    i,    lO  endnu  nærmere;    men    naar    det 
Uendelige  altid  er  uendelig  langt  borte  fra  det  Énde- 

lige,  saa  betyder  jo  Tilnærmelsen  Intet.  En  uendelig 
Tilnærmelse,  en  Tilnærmelse  til  det,  som  man  dog 
aldrig  kan  komme  nærmere,  er  jo  en  Tilnærmelse, 
som  dog  ikke  er  en  Tilnærmelse,  altsaa  en  Modsigelse. 
Den  exacte  Videnskab  magter  Opgaven,  idet  den 
forstaaer  at  give  een  og  samme  Størrelse  baade  en 
endelig  og  en  uendelig  Form,  og  derved  i  Operationen 
bevise,  at  det  Uopnaaelige  er  opnaaeligt,  og  det  Op- 
naaelige  uopnaaeligt.    I  Ligningen 


=    I  +  X  +  X2  +  .  .  .  X"  + 


x 


n  +  I 


I  X  '  I  —  X 

have  vi  et  Exempel.  Er  x  >  i ,  saa  er  Rækken  diver- 
gent;  ved  at  tænke  sig  den  fortsat  i  det  Uendelige, 
vilde  man  komme  uendelig  langt  bort  fra  Maalet;  men 
føier  man  Resten  til,  er  den  uendelige  Bortfjernelse 
hævet:  man  er  ved  Maalet.  Er  x  <  i,  saa  er  Ræk- 
ken convergent,  og  Tilnærmelsen  viser,  at  i  hvor  vel 
Rækken  er  uendelig,  og  Maalet  for  saa  vidt  uopnaae- 
ligt, saa  bliver  Resten  dog  mindre  og  mindre:  den 
uendelige  Tilnærmelse  er  altsaa  dog  en  virkelig  Til- 
nærmelse.     Giver  man  Tallet  2  Formerne: 


og: 


I  — A 

I  +-  i  +  (2)^  +  •  •  &f  tia  er  det  ganske  vist,  at  (1)'' 
er  uendelig  langt  fra  o,  saa  længe  n  er  endeligt;  men 
Rækken  har  tillige  den  Egenskab  at  vise  os  Over- 
gangen fra  endelig  til  uendelig  Discretion.  Jo  mindre 
Differensen  mellem  (J)"  og  (.')"'^'  bliver,  desto  mere 
nærmer  Discretionen  sig  til  Continuitet,  og  i  Continui- 
teten  er  Maalet  naaet,  thi  0  +  0  =  0. 

Den  uendelige  Discretion  er  altsaa  Mellembestem- 
melsen mellem  Continuiteten  og  Udstykningen.  For 
Analysens  Skyld  er  Udstykningen,  den  endelige  Dis- 
cretion, nødvendig;  men  Mathematiken  hæver  Udstyk- 
ningen og  faaer  den  uendelige  Discretion  articuleret  i 
Conseqvens  af  Functionen.  Den  sammenstykker  ikke 
krumme  Linier  af  Polygoner,  den  hæver  Udstyknin- 
gen ved  en  uendelig  Summation  af  Elementer.  Er 
y  =  |/a-  --  X-  en  Ligning  for  Cirklen,  idet  a  betegner 
Radius,    og    Coordinaternes    Skjæringspunkt    ligger    i 

Centrum ,    saa   er   dy  =  -^-^— ^  et  Perepheriens  Ele- 

Va-  —  X- 

ment  og  \- ^^    -  dx  den   hele   Cirkelperipheri   som 


*o 


flydende,  continueret  Curve. 

Saa  længe  Reflexionen  endnu  ikke  var  methodisk 
forligt  med  Operationen,    var  den  bestandig  udsat  for 
at  forvildes.    Mange  af  de  gamle  Tænkeres  Paradoxer, 
der  see  ud  som  Sophismer,   ere  i  Virkeligheden,  naar 
vi  see  nærmere  til,  videnskabelige  Problemer;  saaledes 
den  eleatiske  Sophisme  Achilles.     Det  var  ikke  Dialek- 
tik,   hvortil  Eleaterne  trængte;    en   endelig  Beregning 
kunde  heller  ikke  hjælpe  dem.      Det  var  en   tydelig 
Indsigt   i   Forholdet   mellem  Continuitet  og  Discretion, 
de  savnede ;  men  den  udisciplinerede  Forstand  kan  ikke 
fatte    det,    og    saa    hedder    det    strax:    det    Absolute, 
det  Uendelige,    er   os  aldeles  ubegribeligt;    at  tænke 
derover  er   kun    ørkesløst   Grubleri.      Men,    mærkeligt 
nok,   medens  man  paa  realistisk,   positivistisk  Viis  ab- 

solut  vil  forkaste  det  Absolute,  har  man  dog  Betænke- 
ligheder ved  at  forkaste  det  Uendelige.  Dette  er 
meget  inconseqvent.  Kan  det  Endelige  ikke  forstaaes 
uden  det  Uendelige,  saa  kan  det  Relative  heller  ikke 
forstaaes  uden  det  Absolute.  Men  Forstaaelsen  er  for- 
skjellig.  Analysen  af  det  Absolute  er  en  Idee-Analyse, 
der  hører  under  Logiken;  Analysen  af  det  Uendelige 
er  en  Operationsanalyse,  der  hører  under  Mathematiken. 


§  13- 
Rationel  Mechanik. 

Skjøndt  den  rationelle  Mechanik  paa  en  Maade 
kan  betragtes  som  en  Green  af  Mathematiken,  maa 
den  dog  i  nærværende  Sammenhæng  fremhæves  som 
en  særegen  Videnskab,  fordi  den  i  sit  Grundlag  op- 
tager eiendommelige  Forudsætninger,  nemlig  Materien 
o£f  dens  Kræfter.  At  den  ikke  desto  mindre  er  en 
apriorisk  Videnskab,  ligger  deri,  at  det  ikke  er  det 
Virkelige,  men  det  Forestillede,  forestillet  Materie, 
forestillede  Kræfter,  hvorpaa  Eftertrykket  ved  de  al- 
mene Loves  Undersøgelse  væsenlig  falder.  Kraften  er 
det  Bevægende,  Materien  det,  som  bevæges;  charak- 
teristisk  for  Materien  er  dens  Inerti,  den  kan,  naar  den 
er  i  Hvile,  ild<e  sætte  sig  selv  i  Bevægelse,  og  naar 
den  er  i  Bevægelse,  ikke  sætte  sig  selv  i  Hvile.  Idet 
Materien  bevæges  af  Kræfter,  bevæges  den  af  udvortes 
Aarsager,  thi  det  er  altid  Kraften  i  den  ene  Deel,  dei 
har  den  anden  til  Angrebspunkt.  Den  Maade,  hvorpaa 
den   rationelle   Mechanik    har  sikkret  sig  Betingelserne 

for  Kræfternes  Analyse,    er  betegnende  for  dens  hele 
Methode. 

Uagtet  Kræfterne  ere  usynlige,  kunne  de  dog  som 
Bevægelsernes    forestillede   Aarsager   synliggjøres   ved 
Linier;  en  ret  Linie,  Bevægelsens  forestillede  Spor,  an- 
giver   saaledes   baade    Styrken    og   Retningen    af   en 
enkelt  Kraft.     Liniens  Retning  svarer  til  Kraftens  Ret- 
ning,   og  dens  Længde  til  Kraftens  Styrke.      Det  er 
nemlig  indlysende,  at  af  to  Kræfter,  der  skifteviis  virke 
paa  den  samme  Masse  under  samme  Betingelser  i  lige 
Tid,  vil  den  være  den  stærkeste,  som  bringer  Massen 
til  at  gjennemløbe  den  længste  Vei.    Virke  Kræfterne 
P  og  Q  paa  samme  Punkt,  vil  deres  Styrkes  Resultat, 
Resultanten,    R,    være  liig  med  deres  Sum,    naar  de 
virke  i  samme   Retning,    og  i   modsat  Fald  liig  med 
deres  Differens:    R  =  P  ±  Q.     Ere  Retningerne  mod- 
satte,   og  P  =  Q,    saa  er  R  =  o;    der  er  altsaa  Lige- 
vægt, og  ingen  Bevægelse.    Ere  Retningerne  modsatte, 
men  P>Q,    saa  er  R  =  P  — Q  ikke  o,    her  er  Be- 
vægelse  i  Retning  af  P.      Samvirkende  Kræfter  med 
fælles  Angrebspunkt,    deres  endelige  Størrelsesforhold 
være    iøvrigt    hvilketsomhelst,    kunne    danne    uendelig 
mange  forskjellige  Vinkler  med  hinanden,    to  og  to; 
det    bliver    derfor    en    Opgave    at    bringe    de   utallige 
Tilfælde    ind    under   en   omfattende,    almeengjældende 
Form:  denne  Form  er  Kræfternes  Paralellogram. 
Betegnes  den  Vinkel,    de  to  Kræfter  P  og  Q  danne 
med  hinanden,  ved  (P  .  Q),  deres  Resultant  ved  R,  saa 
gjælder  Ligningen:  R  =  V'P2  +  Q^qpTPQ  cos.  (P  .  Q) 
for  alle  mulige  Tilfælde.    Er  Vinklen  (P .  Q)  =  o^  saa 

er  cos  =  I ,  og  R  =  P  +  Q;  er  Vinklen  (P  .  Q)  =  180", 
saa  er  cos.  =  —  i ,  og  R  =P —  Q.  Parallelogrammets 
Diagonal  er  Resultanten  af  de  to  Sidekræfter,  og  disse 
dens  Composanter;  men  hver  Resultant  kan  igjen  blive 
Composant  i  et  andet  Parallelogram,  og  hver  Com- 
posant  en  Resultant  af  andre  Composanter.  Parallelo- 
grammets Lov  er  en  Grundlov  for  Sammensætning  og 
Opløsning  af  mechaniske  Kræfter,  hvoraf  et  uendeligt 
System  af  særskilte  Love  lader  sig  udvikle. 

I  Kræfternes  Parallelogram  giver  den  rationelle 
Mechanik  os  et  anskueligt  Billede  paa  Eenhed  af 
Realbegreb  og  Lov.  Men  den  exacte  Videnskab 
udvikler  ikke  Begrebet  som  Begreb;  den  maa,  for 
Punktualitetens  Skyld,  holde  fast  paa  det  Forestillede, 
paa  Forholdsleddene  i  deres  udvortes  Relationer,  og 
desaarsag  fremstille  Begreberne  i  Lovenes  Form. 

Forskjellen  mellem  Lov  og  Realbegreb  beroer  paa, 
at  et  Indbegreb  af  sammenhørende  Bestemmelser  kan 
opfattes  deels  saaledes,  at  Leddene  forestilles  hvert  for 
sig,  og  deres  indbyrdes  Afhængighed  viser  sig  da  i 
Loven;  deels  saaledes,  at  Leddene  forvandles  til  Re- 
flexer  i  den  bestemte  Totalitet ,  og  den  i  sine  Reflexer 
reflecterede  Totalitet  viser  sig  da  som  Begrebet.     Den 

y     ^y 

i  forrige  Paragraph  berørte  Qvotient :  "^  =  -—  =  a,  staaer 

X  QX 

netop  paa  Overgangen;  y  og  x  ere  endelige  Led,  dy 
og  dx  ere  Reflexer.  Den  exacte  Videnskab  maa  fast- 
holde det  Forestillede  og  kommer  i  sine  Analyser  først 
og  sidst  til  at  dvæle  ved  Forholdsarticulationen,  d.  e. 
ved  Loven.     Selv  i  Variationsregningen,  hvor  Maxima 

og  Minima  ikke  blot  afhænge  af  varierende  Led,  men 
hvor  disse  Led  selv  afhænge  af  vilkaarlige  Functioner, 
kunne  Leddene  dog  ikke  forvandles  til  rene  Reflexer, 
men  maae  —  for  Lovenes  Skyld  —  bevares  i  Fore- 
stillingens Punktualitet.  Denne  Punktualitet  træder  sær- 
lig  frem  i  den  rationelle  Mechanik.  Vi  see  det  tydelig 
i  Vexelbestemmelsen  af  Kraft  og  Aarsag.  Aarsagen 
med  sine  Betingelser  hører  væsenlig  under  Reflexionen 
og  gaaer  op  i  Realbegrebet,  men  Kræfterne  med  de 
forestillede  Masser  og  materielle  Led  falde  ind  under 
Lovene.  Mechaniken  skjelner  mellem  accelererende, 
bevægende  og  levende  Kraft,  og  faaer,  idet  Materiens 
Energi  paa  det  Strængeste  fastholdes,  en  Række  Love 
udviklede;  den  exacte  Videnskab  udstykker  Begrebet 
og  beviser  ved  denne  Udstykning,  at  den  netop  i  sin 
Eensidighed  har  sin  Styrke. 

AccelererendeKraft.  Som  Bevægelsens  Aarsac 
kan  Kraften  enten  virke  pludselig,  som  i  Stødet,  og 
faaer  da  Navn  af  instantan  Kraft,  eller  vedblivende 
forandre  Hastigheden,  og  kaldes  da,  positivt  eller 
negativt,  accelererende.  Men  i  Begrebet  selv  er  For- 
skjellen  forsvindende.  Den  instantane  Kraft  udkræver 
en,  om  end  nok  saa  lille,  endelig  Tid,  for  at  bevirke 
en  endelig  Hastighed  og  er  for  saa  vidt  væsenlig  accele- 
rerende;  omvendt  kan  den  accelererende  Kraft  opløses 
i  uendelig  mange  Stød  og  er  i  hvert  Stød  at  betragte 
som  instantan.  Spørge  vi  nu  om  Aarsagen,  da  er 
Kraften  i  og  for  sig  som  Kraft  ikke  Accelerationens 
Aarsag,  den  er  det  kun  formedelst  Inertien.  Ved 
endelig  Adskillen  af  den  constante  Kraft,  den  i  Materien 

værende  Inerti  og  det  af  begge  Resulterende  faae  vi 
det  exacte  Udtryk  f.  Ex.  for  Faldloven.  En  constant 
Kraft  k  virker  paa  et  materielt  Punkt;  i  det  relative 
Øieblik  dt  er  kdt  =  dv,  idet  t  er  Tiden,  v  Hastigheden. 
Det  materielle  Punkt  modtager  i  hvert  Øieblik  en 
uendelig  lille,  om  end  constant  Hastighedstilvæxt.  Det, 
som  gjør,  at  Hastighedstilvæxten ,  som  kun  er  dv,  i 
næste  øieblik  er  2  dv,  i  næste  igjen  3  dv  o.  s.  fremdl., 
saa  at  den  i  det  nte  Øieblik  er  voxet  op  til  ndv  =  v 
for  n  =  CX),  er  netop  Inertien,  som  bevarer  enhver 
Hastighedstilvæxt  og  derved  gjør  det  muligt,  at  Hastig- 
heden kan  voxe  med  Tiden,  være  en  Function  af 
Tiden :  v  =  f(t)  =  kt.  Men  først  naar  Kraft  og  Inerti 
sees  som  Reflexer  i  den  samme  Virken,  faae  vi  Be- 
grebet Aarsag. 

B  e  V  æ  g  e  n  d  e  K  r  a  f t.     Her  bliver  Kraften  opfattet 
som  Aarsag  i  Relation  til  den  forestillede  Masse.     Er 
Massen  M  større  end  Massen  m ,    og  g  =  g  Accelera- 
tionen,   da  har   den  bevægende  Kraft  i  Mg  unegtelig 
en  større  Styrke  end  i  mg;    men  medens  der  imellem 
Mg  og  mg  kun  er  en  qvantitativ  Forskjel,  eftersom  de 
begge  høre    ind   under   samme  Aarsagsforestilling,    er 
der  derimod  en   qvalitativ  Forskjel   mellem  g  og  mg, 
thi  her  er  Aarsagsforestillingen  forandret.    For  Bevæg- 
kraften   som   forestillet  Aarsag  er  det,    strængt  taget, 
ikke  nødvendigt,    at  den   foraarsager    en   virkelig  Be- 
vægelse.    Vel  er  Aarsagen   ikke  uden  Virkning,    men 
Bevægelsen   kan  være  ophævet   ved  en  Modvirkning, 
et  Tryk,  og  Aarsagen  har  ligefuldt  sin  Realitet.    Saa- 
ledes  med  Vægten,  et  Produkt  af  Masse  og  Accelera- 

9 

tion  uden  kjendelig  Bevægelse:  Mg  =  P.  Af  Vægten 
P  sees  det,    at  Massen  kun  har  Realitet  i  Forhold  til 

Tyngden.    Forandrer  Tyngden  sin  Intensitet,  saa  faaer 

p 

Massen  en  anden  Vægt  og,   hvad  Ligningen:    M  =  - 

viser,  en  anden  Realitet.  Men  saa  fy Idestgj ørende  den 
endelige  Udstykning  af  Forholdsleddene  end  er  ved 
en  exact  Bestemmelse  af  Relationer  og  Love,  saa 
ufyldestgjørende  er  den,  naar  der  spørges  om  Real- 
begreberne selv  og  de  væsenlige  Aarsager. 

Den  levende  Kraft.  Ved  at  gaae  fra  Forestil- 
ling til  Forestilling,  fra  Forudsætning  til  Forudsætning, 
ændre  de  givne  Betingelser  og  indføre  nye,  kan  Mecha- 
niken  systematisk  skride  frem  fra  simplere  til  mere 
complicerede  Relationer,  til  nye  Love  og  nye  Formler. 
Forestiller  man  sig  Bevægkraftens  Modstand  i  Trykket 
hævet,  saa  indtræder  Bevægelsen,  Tiden  faaer  sin  Be- 
tydning, og  Bevægelsen  lægger  sig  for  Dagen  i  Pro- 
duktet af  Masse  og  Hastighed,  d.  e.  i  Bevægelsesmæng- 
den.  Kalde  vi  Bevægkraften  mk,  Tiden  t  og  Hastig- 
heden V,  saa  udviser  Ligningen  mkt  =  mv,  altsaa 
mv 


mk  = 


at  en  hvilkensomhelst  konstant  Kraft  kan 


maales  med  den  Bevægelsesmængde,  den  frembringer 
i  en  Tidseenhed.  Ikke  desto  mindre  er  Tidens  Mellem- 
komst ubekvem  for  Maalet.  Naar  to  Legemer  have 
samme  Hastighed,  men  det  ene  har  erholdt  den  ved 
et  pludseligt  Stød,  det  andet  ved  at  falde  i  længere 
Tid;  vil  man  saa  paa  Grund  af  Tidens  Forskjellighed 
kunne  sige,  at  deres  Kræfter  ere  forskjellige?   Det  vilde 

jo,    for   at    bruge    et    Udtryk    af  Leibnitz,    være  det 
Samme  som  at  sige,  at  en  Mand  var  rigere,  fordi  han 
havde   været    længere    Tid    om    at  vinde  sine  Penge. 
Kraften  mk  kan  i  Tiden  t  vække  en  Bevægelsesmængde 
i  m,  der  er  mV,  og  i  M,  der  er  Mv:  altsaa  mV  =  Mv. 
Spørge  vi  nu,  hvad  en  saadan  Kraft  kan  udrette,  idet 
Tiden    anvendes   til    at    bevæge    Massen    eller    rettere 
Vægten  frem  i  Rummet,  saa  komme  vi  til  den  levende 
Kraft.      Sættes  mkt  =  mV,    vil   Virksomheden    i    det 
første   Tidselement    være    mkdt  =  mdV.       Hvad    ud- 
rettes nu  i  den  løbende  Tid  ?   Kraften  bevæger  Byrden 
fremad  i  Rummet,    men   idet  den  slæber  paa  Byrden, 
aftager  Hastigheden,    og  den  aftagende  Hastighed  er 
et  Udtryk  for  den  aftagende  Kraft.    Hvorlænge  Kraften 
kan  holde  ud,  maa  da  sees  paa  den  Veilængde,  s,  hvor- 
igjennem  den   formaaer  at  fore  sin  Byrde.      Ligningen 

ds 
V 


mdV  =  mkdt  maa  altsaa  forvandles  til  mdV  =  mk 


saa  at  det  kjendes  paa  Rummet,   hvad  der  udrettes  i 

Tiden.     Det  gamle  Ord,    at  Tiden  er  lige  lang,    men 

ikke  lige  nyttig,    finder  her  en  egen  Bekræftelse;   dt, 

det    relative    øieblik,    er    constant,    men    V    varierer, 

hvoraf  følger,    at   Rumselementet   ds   ogsaa   varierer: 

ds  >  ds'  >  ds2  .  . . .,    efterdi  V  >  V  >  V2  . . .  .      Af 

ds 
mdV  =  mk;^  følger:  mVdV  =  mkds.    Ved  at  integrere 

denne  Ligning  mellemGrændser  erholde  vi  mV2  =  2mks 
og  med  det  Samme  et  Maal  for  Arbeidet.  Men  naar 
der  til  Bevægelsesmængden  mV  svarer  en  levende  Kraft 
mV2,    saa  svarer  der  til  Bevægelsesmængden  Mv  en 

9* 

levende  Kraft  Mv*.  Da  nu  mV-,  ifølge  Forudsætnin- 
gen: mV  =  Mv,  har  en  anden  Værdi  end  Mv^,  saa 
følger  heraf,  at  Kraften  i  mV,  naar  den  sættes  i  Ar- 
beide,  udretter  noget  Andet,  end  Kraften  i  Mv.  Den 
levende  Kraft,  der  maales  med  Arbeidet,  er  altsaa 
qvalitativt  forskjellig  fra  den  i  Tid  bevægende  Kraft, 
der  maales  med  Bevægelsesmængden. 

Stille  vi  os  nu  paa  Logikens  Standpunkt,    altsaa 
udenfor   Mechaniken,    da   maae   vi    erkjende,    at   den 
exacte  Videnskab  ved  sine  Analyser  netop  forskaffer 
os  de  Reqvisiter,   der  høre  Realbegrebet  til,  naar  Re- 
flexionen  gjennemføres.     Aarsagsbegrebet  er  et  Real- 
begreb, et  Virkelighedsbegreb,  og  et  Virkelighedsbegreb 
har  altid  Reflexer  af  virkelige  Ting  i  sit  Indhold.    Tings- 
reflexer  ere  Endelighedsreflexer,    Reflexer  af  Udstyk- 
ning; men  i  Begrebet  maa  Udstykningen  hæves.     Re- 
flexionen  maa  altsaa  paa  een  Gang  baade  sætte  og 
hæve    det   Forestillede.      Udstykningsreflexer    af    den 
forestillede    Aarsag    ere:      Betingelsen    og   det   Betin- 
gede.   Herunder  indgaae  alle  Bestemmelser.    End  ikke 
Kraften  kan  i  denne  Belysning  holdes  fast,    thi  Kraft 
for  sig  er  kun  en  Forestilling;  det  Forestillede,  vi  kalde 
Kraft,  synker  ned  til  at  være  en  Betingelse.     Det  Be- 
tingede,   det  Afhængige,    indeslutter  i  Grunden  Betin- 
gelsen,   det  Uafhængige,    og   dog   stille   de  sig  imod 
hinanden  som  Led  imod  Led.     Betingelsesreflexionen 
er  en  Reflexion  af  forestillede  Led,  en  udvortes,  mellem 
Væsen  og  Existens,  Begreb  og  Virkelighed  svævende, 
for  den  mechaniske  Virksomhed  betegnende  Reflexion. 
Saaledes  ere  Kraften  og  Inertien  Betingelser  for  Acce- 

lerationen;  de  forestilles  hver  for  sig,  og  vise  dog 
uophørlig  hen  til  hinanden.  Massen  og  Accelerationen 
ere  igjen  Betingelser  for  Vægten;  den  samme  Masse 
kan  undergives  en  anden  Acceleration,  og  den  samme 
Acceleration  appliceres  paa  en  anden  Masse;  for  saa 
vidt  maa  Betingelserne  adskilles.  Og  dog  kunne  de 
ikke  adskilles,  thi  det  forandrede  Produkt  af  Masse  og 
Acceleration  forandrer  Vægten.  Bevæges  Vægten, 
drages  Tiden  med  ind  i  Betingelsernes  Kreds,  bliver 
den  heraf  betingede  Hastighed  medbetingende,  og  den 
bevægende  Kraft  viser  sig  som  Bevægelsesmængde. 
Dette  er  igjen  en  Betingelse  for,  at  Bevægelses- 
mængden  kan  maales  med  det  Rum,  Modstanden  gjen- 
nemløber.  Saaledes  have  vi  den  levende  Kraft;  dog 
endnu  ikke  som  Aarsag,  thi  i  Udstykningsreflexerne 
er  Aarsagen  opløst:  den  er  forvandlet  til  en  Sum  af 
Betingelser. 

Realbegrebet  danner  sig  nu  logisk  derved,  at  et 
Indbegreb  af  Betingelser  reflecteres  i  hverandre;  Ud- 
stykningen forsvinder,  og  den  i  sine  Reflexer  reflec- 
teredc  Totalitetsecnhed ,  Begrebet,  viser  sig  som  det 
Bestemmende.  Denne  Uendelighedsreflexion  har  fristet 
»den  immanente  Logik«  til  at  hæve  sig  over  Mathema- 
tiken  og  bilde  sig  ind,  at  den  uden  den  rationelle 
Mechaniks  Mellemkomst  selv  kunde  magte  Lovene  og 
de  endelige  Betingelser.  En  i  Videnskaben  beklagelig 
Misforstaaelse !  Immanenslogiken  har  ingenlunde  Uret  i 
at  ville  ophæve  Udstykningen;  dens  Uret  bestaaer 
tverimod  deri,  at  den  med  al  sin  Reflecteren  ikke  til- 
strækkelig    gjennemskuer    Reflexionens     dobbeltsidige 

Væsen.  I  Ophævelse  af  Udstykning  maae,  vel  at  mærke, 
alle  Momenter  af  det  Udstykkede  tydelig  skinne  igjen- 
nem;  hvis  det  ikke  skeer,  saa  træder  Indbildningen  i 
Kjendsgjerningens  Sted,  d.  v.  s.  Speculationen  bliver 
indbildt.  Man  naaer  ikke  det  Absolute  ved  at  oversee 
det  Relative;  man  begriber  ikke  det  Ubetingede  ved 
en  almindelig  Opløsning  af  alle  Betingelser;  man  maa 
udtr>^kkelig  kunne  gjenkjende  de  relative  Led  i  deres 
Reflexer,  de  endelige  Betingelser  i  den  opløsende  Form: 
heraf  sees  Logikens  Afhængighed  af  de  exacte  Viden- 
skaber. 

Den  rationelle  Mechanik,  der  har  sit  Mesterskab 
i  systematisk  Behandling  af  lovbestemte  Forhold  mel- 
lem det  Betingede  og  dets  Betingelser,  tydeliggjør  da 
ogsaa,  hvorledes  særskilte  Betingelser  kunne  henføres 
under  een  Grundbetingelse,  og  denne  igjen  udvikle  sig 
i  en  Mangfoldighed  af  Enkeltbetingelser.  For  at  Kræfter, 
der  virke  paa  et  Punkt,  kunne  være  i  Ligevægt,  maa 
deres  Resultat  være  Nul ;  dette  er  Ligevægtens  almene 
Betingelse,  dens  Grundbetingelse.  Men  hvilken  Vrim- 
mel af  særskilte  Betingelser  og  varierende  Enkeltbetin- 
gelser kan  ikke  heri  indgaae !  Kræfternes  Ligevægt 
er  Hvilens  Aarsag;  Bevægelsens  Aarsag  er  Ligevægtens 
Ophævelse:  det  er  i  Grunden  samme  Aarsag  og  dog 
under  Betingelsernes  Vexlen  en  forskjellig  Aarsag.  Re- 
flectere  vi  paa  Forskjellen,  saa  have  Statik  en  og 
Dynamiken  hver  sin  Kreds  af  Opgaver,  og  falde  for 
saa  vidt  ud  fra  hinanden;  reflectere  vi  paa  Eenheden, 
saa  bliver  den  statiske  Opgave  dynamisk,  og  den 
dynamiske  statisk.    Vexelbestemmelsen  grunder  sig  paa 

Reflexion  af  to  til  hinanden  svarende  Principer,  de 
virtuelle  Hastigheders  Princip  og  D'Alemberts  Princip 
for  de  tabte  Kræfters  Ligevægt. 

Den  dybe  Kløft  mellem  det  Logiske  i  de  almene 
Realbegreber  og  det  Antilogiske  i  Tingenes  Verden 
kan  vistnok  ingen  menneskelig  Viden,  udfylde,  men 
den  rationelle  Mechanik  kan  bygge  en  Bro  derover. 


Andet  KapiteL 


Realempiriske  Videnskaber. 


§  14. 
Mechanisk  og  chemisk  Physik. 

De  i  Naturen  virkeliggjorte  Begreber  ere  mere  end 
Begreber,  det  er  existerende  Ting;  her  begynder  Phy- 
siken,  og  Logiken  kan  som  formel  Logik,  særlig  som 
Inductionslogik ,  blot  tjene  som  veiledende.  Vel  ere 
Tingene  undergivne  almindelige  Love;  men  i  deres 
virkelige  Opfyldelse  afvige  Naturlovene  fra  abstracte 
Love;  Planeterne  bevæge  sig  dog  ikke  i  Ellipser,  den 
ballistiske  Curve  er  ingen  Parabel,  og  Loven  for  det 
legemlige  Pendul  har  et  andet  Udseende  end  den  for 
det  mathematiske.  Den  rationelle  Mechanik  betræder 
en  fremmed  Grund  og  bliver  Hjælpevidenskab  for 
mechanisk  Physik.  Her  er  en  ny  Methode,  fordi 
her  er  et  nyt  Grundlag,  d.  e.  de  ydre  Erfaringers 
Grundlag.      Hv^erdagserfaringer   ere   for  usammenhæn- 

gende  og  overfladiske.    Den  sandselige  Ting  med  sine 
Egenskaber   staaer    i    saa    mangesidige    og  forskjellig- 
artede  Forhold  til  andre  Ting  med  tilsvarende  Egen- 
skaber,   at   der   behøves   en    egen  Kunst   for   at  løse 
Relationernes  Knude.     Hvad  der  under  Forviklingerne 
maa  fra  et  valgt  Synspunkt  fastholdes  som  væsenligt, 
kan,    naar   Synspunktet    forandres,    være    at    betragte 
som  noget  uvæsenligt,   ja  som  noget  Tilfældigt,    der 
griber  forstyrrende  ind  i  Forstaaelsen  af  det,    hvorpaa 
det  kommer  an.      Analysen  er  mere  end  logisk,    den 
er  reel;    det  Forstyrrende  kan   ikke  fjernes   ved    den 
blotte  Abstraction,    det  maa,    saa  vidt  det  er  muligt, 
fjernes  ved  Experiment.      Forskningens  Opgave  er  at 
rette  hvert  Spørgsmaal    til    den    virkelige  Natur   i   en 
saa  exact  Form,    at  Kjendsgjerningen  selv  nødvendig 
maa  svare  enten  Ja  eller  Nei. 

Som  et  lysende  Exempel  paa  Vexelvirkning  mellem 
mechanisk  Physik  og  rationel  Mechanik  staaer  Newtons 
Opdagelse  af  den  almindelige  Tyngdelov.  Det  Øie, 
der  saae  i  det  faldende  Legeme  en  Yttring  af  den 
Kraft,  der  ogsaa  drager  Maanen  ned  mod  Jorden,  til- 
hører  ikke  Sandsningen  alene,  men  ogsaa  Tænkningen. 
Det  var  Tænkerens  Anelse  om  en  almindelig,  alle 
Legemer  iboende  Væsenhed,  der  gav  Impulsen  til  den 
store  Opdagelse.  At  xMaanens  Fald  maa  forholde  sig 
til  Æblets,  som  den  Kraft,  der  drager  Maanen,  til  den 
Kraft,  der  drager  Æblet,  er  en  Selvfølge;  men  i  hvilket 
Forhold  staae  nu  disse  Kræfter  til  hinanden?  Den 
Kraft,  der  drager  Æblet,  er  bekjendt  ved  Faldloven 
—   I5y*   Fod    i    iste  Secund;    den  Kraft,    der    drager 

Maanen  kan,  da  Maanens  Middelafstand  og  Middel- 
omløbstid  ere  bekjendte  Størrelser,  ligeledes  bestemmes. 
Betegnes  Jordens  Afstand  fra  Maanens  Midtpunkt  ved 
R,  den  til  Buen  (i  et  Tidssecund)  svarende  Vinkel  ved 
0,  saa  er  (5,  det  Stykke,  som  betegner  Maanens  Fald 
mod  Jorden,  udtrykt  ved  Ligningen:  q  =  2  Rsin^  ,•  0. 
Kræfternes  Forhold  er  altsaa  bestemt  ved  Ovotienten 
2Rsin''iØ 


153 


;  men,  for  at  R  kan  bestemmes,  maa,  vel 


at  mærke,  tillige  Jordens  Radius  r  være  bekjendt.  Her 
er  en  Kreds  af  forudsatte  Iagttagelser.  —  Og  dog  kunde 
Newton  ikke  uden  særlig  Forberedelse  faae  den  beriget 
ved  nye  Iagttagelser.  Vel  laa  det  nær  at  søge  Grun- 
den til  Tiltrækningens  Forskjellighed  i  Afstandens  For- 
skjellighed,  men  med  denne  almindelige  Formodning 
kunde  endnu  ingen  Erfaring  gjøres;  først  ved  den  An- 
tagelse, at  de  tiltrækkende  Kræfter  staae  i  omvendt 
Forhold  af  Afstandens  Q  vadrater,  blev  Ligningen  bestemt : 


2Rsin2iQ 


R2 


r*- 


^ 


R2- 


Er  Forholdet  4  det  rette  r   Det  var  Newtons  store 

Spørgsmaal.     Svaret  lod  vente  paa  sig,    men  det  ude- 
blev ikke. 

At  de  samme  mechaniske  Grundlove,  der  gjælde 
for  Kloderne  i  Himmelrummet,  ogsaa  maae  gjælde  for 
Legemerne  paa  Jorden,  er  i  Videnskaben  en  uomstøde- 
lig Forudsætning;  men  da  Opfyldelsen  varierer  med 
Betingelserne,    da    Legemerne    paa    Jorden    ligge    os 

anderledes  nær  og  paa  en  ganske  anden  Maade  kunne 
gjøres  til  Gjenstand  for  Iagttagelser,  Forsøg  og  Efter- 
forskninger end  hine  fjerne  Legemer,  forstaaer  det  sig 
af  sig  selv,  at  særlige  Tilfælde  med  særlige  Opgaver 
og  specifiske  Betingelser  her  anderledes  krydse  og  af- 
bryde den  systematiske  Continuitet,  end  ved  Himmel- 
legemernes Iagttagelse.  Intet  Under,  at  Astronomien 
paa  Grund  af  sin  abstractere  Charakteer,  skjøndt  endnu 
ikke  fuldendt,  dog  staaer  med  et  Præg  af  Fuldendelse, 
der  udmærker  den  fremfor  enhver  anden  empirisk 
Videnskab.  Hvor  inderlig  det  Rationelle  kan  smelte 
sammen  med  det  Empiriske,  har  Laplace  beviist  i  sin 
Mécanique  celeste. 

I  den  mechaniske  Physik  bevare  de  virksomme 
Led,  Atomer,  Molekiiler,  Masser  under  deres  indbyrdes 
Vexelvirkning  en  vis  udvortes  Selvstændighed,  saa  at 
Forandringerne  væsenlig  beroe  paa  en  Skiften  Plads  i 
Rummet.  Det  tomme  Rum  er  imellem  dem,  for  saa 
vidt  de  da  ikke  berøre  hinanden  umiddelbart.  De 
have  alle  den  fælles  Egenskab  at  være  tunge.  Tyngde- 
kraften virker  paa  Afstand,  og  Afstanden  er  det 
Tomme.  Saaledes  er  Indtrykket,  naar  vi  eensidig 
holde  os  til  det  blot  Mechaniske.  Men  indtrængende 
Forskninger  angaaende  Lysets,  Varmens,  Magnetismens 
og  Elektricitetens  mærkværdige  Eiendommeligheder 
have  ført  til  den  Erkjendelse,  at  Modsætningen  mellem 
de  tunge  Masser  og  det  tomme  Rum  ikke  er  tilstræk- 
kelig til  at  forklare  Phænomenerne,  at  der  foruden  den 
veielige  Materie  maa  være  en  uveielig,  og  at  der  er 
tiltrækkende  Kræfter,    forskjellige  fra  Tyngden.      Phy- 

siken  deler  sig  da  med  Hensyn  hertil  i  mechanisk 
og  chemisk  Physik. 

Da  den  uveielige  Materie  ikke  kan  være  Gjenstand 
for  umiddelbar  Erfaring,  er  dens  Antagelse  naturligviis 
kun  en  Hypothese.  Men  med  Physikens  Hypotheser 
forholder  det  sig  paa  en  egen  Maade,  vi  see  det  klart 
af  de  to  bekjendte  Hypotheser  om  Lyset,  Corpuscular- 
hypothesen  og  Svingningshypothesen. 

Newton  antog,  at  det  lysende  Stof  bestod  af  smaa 
Legemer,  som  Lysgiverne  udkastede  med  en  over- 
ordenlig stor  Hastighed,  og  som  ved  at  træffe  Net- 
hinden frembragte  Lysindtrykket.  Huyghens  antog 
derimod,  at  Verdensrummet  var  opfyldt  af  et  Stof, 
der  med  en  overordenlig  ringe  Tæthed  forener  en 
overordenlig  høi  Grad  af  Elasticitet.  Dette  Stof  er 
Ætheren,  som  af  de  lysende  Legemer  sættes  i  Bølge- 
bevægelse; det  er  Ætherbolger,  som  naar  de  træffe 
Nethinden,  frembringe  Lysindtryk.  Hverken  Lysgran 
eller  Ætherbolger  paavirkes  af  Tyngden.  —  Skulde 
Striden  om  slige  Hypotheser  afgjøres  ved  almindelige 
Ræsonnementsgrunde,  da  vilde  det  see  betænkeligt  ud 
med  Physiken.  De,  som  angribe  Theorien  om  Lys- 
granene, indvende,  at  man  hvert  Øieblik  maatte  faae 
vildfarende  Smaalegemer  ind  i  Øiet  og  see  Glimt  fra 
alle  Kanter.  De,  som  hylde  Theorien,  svare,  at  denne 
Vanskelighed  let  undgaaes.  Naar  nemlig  et  lysende 
Punkt  for  hvert  Secund  sendte  icx)  Lysgran  ind  i  Øiet, 
vilde  øiet  modtage  et  stadigt  Lysindtryk;  nu  gjennem- 
løber  Lyset  40,000  Mile  i  Secundet,  der  vil  da  være 
400  Mile   mellem  to   paa  hinanden   følgende  Lysgran, 

saa  at  der  altsaa  ikke  er  Fare  for  Sammenstød.  Der- 
imod maatte  Ætherbølgerne,  efter  deres  Mening  svæk- 
kes underveis,  da  Ætheren  umulig  kan  være  fuldkom- 
men elastisk.  Modstanderne  af  Lysgrantheorien  kunne 
igjen  indvende,  at  Stødet  af  Smaalegemerne  maatte 
slaaeøiet  ud.  Et  Lysgran  af  en  Masse  som  ^jooDo'oauoo 
Gran  vilde  give  et  Stød  som  en  Kugle  paa  25  Grans 
Vægt  udskudt  af  en  Riffel  o.  s.  v.  En  saadan  Strid 
for  og  imod  vilde  blive  lige  saa  endeløs  som  en  Strid 
om  Tilstanden  i  den  anden  Verden.  Men  her  viser 
det  sig,  hvilken  Forskjel  det  gjør  at  stride  om  et 
Overnaturligt,  hvis  Forbindelse  med  det  Naturlige  er 
uvist,  og  at  stride  om  noget  Usandseligt,  der  dog 
hører  under  det  Sandselige,  og  hvis  Betydning  altsaa 
maa  kunne  prøves  paa  Kjendsgjerninger.  Saaledes  kom 
der  omsider  et  Vendepunkt,  der  blev  afgjørende  for 
Newtons  Hypothese.  I  Conseqvens  af  Hypothesen  maa 
nemlig  Lyset  gaae  4  Gange  hurtigere  i  Vand  end  i 
Luft;  da  det  nu  ved  Forsøg  er  godtgjort,  at  Forholdet 
netop  er  det  Omvendte,  saa  følger  heraf,  at  Corpus- 
cularhypothesen  maa  opgives.  Derimod  har  Svingnings- 
hypothesen,  ifølge  hvilken  Lysstyrken  beroer  paa  Ud- 
svinget, Farven  paa  Svingningstiden,  hidtil  viist  sig 
fyldestgjørende  ved  Forklaringen  saavel  af  Lysets  Ud- 
bredelse som  af  særlige  til  Reflexion,  Refraction,  Inter- 
ferens ,  Plansætning  o.  s.  v.  svarende  Phænomener. 

I  logisk  Forstand  ere  Ting  og  Begreb  commen- 
surable;  men  i  empirisk  Forstand  ere  de  incommen- 
surable,  thi  Tingen  er  antilogisk.  Her  af  følger,  at 
ikke  blot  Hypothesen,  men  ogsaa  Analogien  maa 

ved  Inductionens  Anvendelse  spille  en  fremragende  kolle 
ved  de  physiske  Iagttagelser.     Analogien  kan  veilede; 
thi  to  Phænomener,    der  i   flere  Henseender   ere   lige, 
vække  Formodning  om  Lighed  i  alle  Henseender;  men 
Analogien  kan  ogsaa  vildlede,    thi  der  kan  under  den 
tilsyneladende  Lighed   skjule  sig  en  væsenlig  Ulighed, 
og  omvendt.    I  Læren  om  Varmens  Forhold  til  Lyset 
have   vi    et  Exempel.      Det  er  en   bekjendt  Sag,    at 
Varmen  kan  udbrede  sig  i  Straaler  ligesom  Lyset,    at 
Varmestraalerne  brydes,  og  brydes  forskjelligt  ligesom 
Lysstraalerne,    at  de  tilbagekastes  efter  samme  Lov: 
Udfaldsvinklen  =  Indfaldsvinklen  o.  s.  frmdl.      Men 
Varme  er  ikke  Lys;  Uligheden  kommer  tilsyne,  blandt 
Andet  deri,    at  mørke  Legemer,    Legemer,   som  ikke 
udstraale  Lys,  kunne  udstraale  Varme.    Analogien  op- 
tager imidlertid  Ligheden  i  Uligheden,    og  den  hypo- 
thetiske  Forklaring  er,  at  de  blotte  Varmestraaler,  om 
de  end  kunne  gaae  igjennem  Øiets  Vandmedium,  dog 
ikke  kunne  paavirke  Synsnerven,  idet  man  antager,  at 
Bølgerne    ere    for   brede    og    Svingningerne   for   lang- 
somme.    Uligheden  voxer,  naar  vi  erindre,  at  Varmen 
udbreder  sig,  ikke  blot  ved  Straaling,  men  ogsaa  ved 
Ledning,  idet  den  ved  umiddelbar  Berøring  gaaer  over 
fra  det  ene  Legeme  til  det  andet  og  breder   sig  gjen- 
nem  hele  Massen.     Til  den  høist  charakteristiske  For- 
skjel mellem  gode  og  slette  Varmeledere  svarer  ingen 
saadan  Forskjel  mellem  gode  og  slette  Lysledere.    Men 
Ligheden  beseirer  igjen  Uligheden;    thi  en  Forklaring 
er  mulig,    naar  man  antager,    at  Varmebølgerne,    de 
svingende  Ætherdele,  der  i  Legemet  frembringe  Varme, 

tillige  bringe  Legemets  egne  Smaadele  i  Svingning. 
Antagelsen  finder  Bekræftelse  i  Læren  om  Varmefylden 
og  Atomvarmen.  ~  Den  gjennemgaaende  Prøvelse  af 
en  Analogi  falder  her  sammen  med  Prøvelsen  af  en 
Hypothese. 

I  Physiken  er  Loven  høieste  Instans,    den  sidste 
Grund,  hvortil  Alt  maa  henføres;  hvad  er  vel  Grunden 
til,    at  Legemerne  tiltrække  hverandre    paa  Afstand? 
Tyngden.     Men  hvad  er  Tyngden?     En  Lov  I     Hvad 
er  Aarsagen    til  Lys    og  Varme?     Æthervirksomhed. 
Men  hvad  er  Æthervirksomhedens  Grund?     En  Lov! 
Hvad   er  Aarsagen  til  de  polære  Forhold  i  de  magne- 
tiske   og    elektriske   Phænomener?     Magnetismen    og 
Elektriciteten.      Men  hvad   er  Magnetismens   og  Elek- 
tricitetens Grund  ?   En  Lov !    Fra  dette  Synspunkt  viser 
sig  en  mærkelig  Overeensstemmelse  og  tillige  en  paa- 
faldende  Modsætning   mellem  Physik  og  rationel  Me- 
chanik.      Begge  vise  eenstemmig  hen  til  Loven  som 
Grundlag,  begge  have  den  hypothetiske  Dom:  dersom 
A  er  B,    saa  maa  C  være  D,    til  Ledetraad.      Men 
Brugen  af  den  givne  Ledetraad   maa  blive  forskjellig, 
efter  som  Erkj  endelsen  gaaer  i  apriorisk  eller  empirisk 
Retning.    Apriorisk  forstaaet,  ere  Forholdsleddene  selv 
Momenter  i  Forholdet;  man  kan  være  forvisset  om,  at 
der    i    Forudsætningens   hypothetiske    Antagelse    ikke 
indeholdes  det  Allermindste  andet  end  hvad  Eftersæt- 
ningens logiske  Conseqvens  udsiger.      Dersom  det  an- 
tages,  hvad  Aristoteles  lærer,    at  umiddelbar  Berøring 
er    ufravigelig  Betingelse    for  Legemernes  Indvirkning 
paa  hinanden,  saa  maa  Forkastelsen  af  Newtons  »Prin- 

cipia«  deraf  være  en  uafviselig  Conseqvens.     Paa  Phy- 
sikens  Omraade   have  slige  Argumentationer  derimod 
iilgen  Gyldighed.     Og  hvorfor  ikke?    Fordi  Forholdet 
mellem  Led  og  Forhold  er  i  det  Empiriske  et  ganske 
andet  end  i  det  Aprioriske.    I  Physiken,  navnlig  i  den 
mechaniske    og   chemiske   Physik,    have  Leddene    en 
saadan  Selvstændighed,   at  de  Relationer,  hvorpaa  Lo- 
vene kjendes,  maae  sikkres  ved  omhyggelig  Induction, 
inden  den  hypothetiske  Dom  kan  komme  istand,    end 
sige  føre  til  en  paalidelig  Slutning.      Dersom  Stenen 
falder  hver  Gang  den  berøves  sin  Understøttelse,    saa 
...  —  Ja,  hvad  saa?    Saa  maa  det  være,  fordi  den  er 
passiv  og  dvask  og  ikke  kan  bære  sig  selv.     Nei,  saa 
maa  det  være,    fordi   den  hører  til  de  Legemer,    hvis 
Natur   det  er  at  søge  nedad  mod  Midtpunktet,    mod 
Verdens  evige  Midtpunkt.      Nei,    saa  maa  det   være, 
fordi    den    i  Vexelvirkning   med  Jorden   tiltrækkes  af 
Jorden.    Maa  der  allerede,  for  at  sikkre  sig  Præmissen, 
forudsættes    et    System    af  Inductioner,    saa    forstaaes 
heraf,    at   kun   omhyggelig  Forskning  kan  lede  til  en 
paalidelig  Slutning.    De  tilsyneladende  analoge  Tilfælde 
ere  ofte  saa  forskjellige,    at  Slutningen  kan  bedrage, 
hvad  enten   man  anvender  modus  ponens  eller  modus 
tollens.      Den    ufuldstændige   Induction    er   nemlig   en 
Sandsynlighedsslutning,   hvori  Sandsynligheden  for,    at 
Prædicatet  gjælder  for  det  almene  Tilfælde  (Slægten) 
voxer,  jo  større  det  Antal  særlige  Tilfælde  (Arter)  er, 
hvor  om  det  gjælder.      Da  en  saadan  Induction  imid- 
lertid kan  have  sine   »Instanser«,    saa  kunne  de   ved 
Inductionen  fundne  Love  ogsaa  have  deres  Undtagelser ; 

saaledes  har  den  Lov,  at  Varmen  udvider  Legemerne, 
en  Undtagelse;  saaledes  har  Mariottes  Lov  en  Und- 
tagelse o.  s.  V.  Vistnok  er  det  stridende  mod  Loven 
som  Lov  at  have  Undtagelser;  men  det  heri  Stridende 
hidrører  fra,  at  det  empiriske  Udtryk  for  Loven  i  det 
Hele  er  ufuldkomment. 

Det  er  en  Selvfølge,  at  Erkjendelsen  af  særlige 
Love  maa  være  desto  fuldkomnere,  jo  mere  man  ved 
Betingelser  og  Mellembestemmelser  er  i  Stand  til  at 
udlede  dem  af  eller  henføre  dem  under  en  tilsvarende 
Grundlov;  hvorimod  de  antage  en  blot  empirisk  Cha- 
rakteer,  naar  ingen  saadan  Deduction  eller  Reduction 
er  mulig.  Ved  Reduction  og  Deduction  blive  de  sær- 
lige Love  aprioriserede.  Jo  almindeligere  d.  v.  s  sim- 
plere den  Betingelse  er,  som  Grundloven  medfører, 
desto  lettere  gaaer  det  med  de  særlige  Loves  Apriori- 
sering;  jo  mere  forviklede  og  skjulte  de  Betingelser 
ere,  som  Grundloven  selv  indeholder,  desto  vanske- 
ligere blive  Forskningens  Opgaver.  Hvor  klar  og 
simpel  er  ikke  den  mechaniske  Physiks  omfattende 
Grundlov,  Tyngdeloven,  i  Sammenligning  med  den 
chemiske  Physiks,  navnlig  Magnetismens  og  Elektrici- 
tetens, specifiske  Grundlove!  Medens  hiin  beroer  paa 
en  eneste,  for  al  veielig  Materie  fælles  Egenskab,  ere 
disse  derimod  bundne  til  et  Complex  af  afledede  Egen- 
skaber og  skjulte  Betingelser,  som  vanskelig  lade  sig 
gjennemskue.  Lovene  i  den  mechaniske  Physik  ere 
da  ogsaa  blevne  aprioriserede  efter  en  ganske  anden 
Maalestok  end  Lovene  i  den  chemiske. 


Hvad  dette  betyder,  kan  sees  paa  Forholdet  mel- 
lem  Keplers  og  Newtons  forskjellige  Standpunkt.    Den 
Keplerske  Reflexion  abstraherer  Lovene  af  foreliggende 
Tilfælde   og  sikkrer  sig  dem   ved  empirisk  hiduction; 
den  Newtonske  Methode  gaaer  derimod  ud  paa  at  er- 
kjende  Aarsagerne  af  deres  Virkninger,  bestemme  det 
Særlige  paa  Grundlag  af  det  Almene  og  begribe  Lovene 
i  deres  Opfyldelse.      Paa  Objectiveringens  Vei  et  stor- 
artet  Fremskridt!      Kepler  taler  kun  om  de  Arealer, 
som   beskrives  i  Planetbanerne;    men  Newton   beviser, 
at  Loven   for  Arealerne   maa    gjælde    for    en    hvilken 
som   helst  Bevægelse   om   et  fast  Centrum,    da  den  i 
Almindelighed  er  bestemmende  for  Centralbevægelsens 
objective  Begreb.      Kepler  holder  sig  umiddelbart   til 
det  Factiske,  at  Planetbanerne  ere  Ellipser,  men,  bunden 
til  umiddelbare  Kjendsgjerninger,   er  han  ikke  i  Stand 
til  at  angive  Aarsagen ;  af  Newtons  Principer  kan  der- 
imod Aarsagen  sees  i  Virkningen,  for  saa  vidt  det  kan 
indsees,    at  ikke  blot  Ellipsen,    men  i   Almindelighed 
Keglesnittet  er  en  naturnødvendig  Conseqvens,   en  ud- 
trykkelig  Aarsagsconseqvens    af  Tiltrækningens    eien- 

dommelige  Lov:    T  =  ^,   og  at  omvendt  denne  Lov 

r- 

er  en  nødvendig  Conseqvens  af  Bevægelsen  i  et  Kegle- 
snit. Kepler  indskrænker  sig  til  at  opstille  de  tre  Love 
ved  Siden  af  hverandre  uden  nogensomhelst  Deduction ; 
men  ifølge  Newtons  Principer  kan  den  ene  Lov,  naar 
man  gaaer  ud  fra  det  Almindelige  og  indfører  Betin- 
gelser, deduceres  af  den  anden.  At  Deductionen  be- 
standig  maa  kn>1:tes  til  givne  Betingelser,  minder  om, 

lO 


146 


at  Beviserne,  hvad  det  Physiske  angaaer,  hverken  ere 
blot  aprioriske  ei  heller  blot  empiriske,  men  at  de, 
ifølge  Sagens  Natur,  beroe  paa  en  exact  articuleret 
Vexelbestemmelse  af  Erfaring  og  Tænkning.  Det  er 
ikke  en  speculativ  Construeren  a  priori;  det  er  en 
grundig  videnskabelig  Apriorisering,  hvorom  her  tales. 
Anderledes  i  Læren  om  Magnetisme  og  Elektricitet. 
Selv  om  man,  hvad  tidligere  er  skeet,  gik  ud  fra  den 
Forudsætning,  at  nogle  Legemer  ere  magnetiske,  andre 
elektriske,  saa  vilde  man  dog  umulig  ved  at  gaae  ud 
fra  de  til  magnetisk  og  elektrisk  Virksomhed  svarende 
Grundphænomener  kunne  opfatte  disse  saaledes,  at  man 
af  dem  ved  at  indsætte  Betingelser  kunde  aflede  og 
forklare  de  særskilte  Phænomener.  Hvad  er  Magne- 
tisme? Et  Udtryk  for  leddelende,  polære  Functioner. 
En  Tiltrækning  efter  Tyngdens  Lov  forudsætter  i  det 
Mindste  to  Led,  to  Masser  eller  Massedele;  desuagtet 
er  heri  ingen  egenlig  Leddeling,  den  ene  Masse  er  som 
den  anden,  og  enhver  Forskjel  i  Egenskaber,  selv  i 
Størrelse,  er  Tyngdens  Væsen,  almindelig  taget,  uved- 
kommende. Anderledes  med  Tiltrækningen  mellem  to 
Magneter,  hver  af  dem  har  sine  Poler,  de  uligeartede 
Poler  tiltrække,  de  ligeart  ede  frastøde  hinanden;  Til- 
trækning betinges  af  Frastøden  og  omvendt.  I  Polernes 
Forhold  er  den  ene  Masse  ikke  blot  udenfor  den  an- 
den, men  Andetheden  er  accentueret  to  Gange,  den 
ene  Pol  er  den  anden  qvalitativt  modsat;  Sydpolen  har 
sit  bestemte  Andet  i  Nordpolen,  og  just  derfor  er  Til- 
trækningen gjensidig;  derimod  har  Sydpolen  kun  et 
formelt  Andet  i  en  anden  Sydpol;  Eensformigheden  er 

i    Strid    med   Leddelingens  Princip,    og   Frastødningen 
gjensidig.      Hvor  oprindelig   de    modsatte  Led    forud- 
sætte hinanden,  sees  i  Kjendsgjerningen  deraf,    at  man 
vel  kan  skaffe  sig  Magneter  med   mange  Poler,    men 
ikke    en  Magnet,    som    kun    har    een  Pol.      Hvad    er 
Elektricitet?    Analogien  med  Magnetismen  er  iøine- 
faldende  paa  Grund  af  den   polære  Modsætning;    men 
hvad    det    indre   Virksomme    angaaer,    maa   Ligheden 
snarere  synes  at  tilhøre  det  Phænomenale  end  Væsnet. 
Magnetismen  er   nemlig   som   »Kraft  <   og    »Egenskab« 
bunden  til  det  magnetiske  Legeme,    medens  Elektrici- 
teten   >frit  kan  gaae  over  fra  det  ene  Legeme  til  det 
andet«,   og  ved  denne  Overgang  viser  sig  som  analog 
med  Varmen.      Der  er,    hvad  Ledningen  angaaer,    en 
saa  mærkelig  Forbindelse  mellem  Elektricitet  og  Varme, 
at  man  saa  vel  for  Metallerne  som  for  deres  Leeerino^er 
har  fundet  de  samme  Forhold  mellem  deres  Lednings- 
evne  for  Varmen   som    for    deres  elektriske   Lednings- 
evne.     Dersom  Varmen  havde  Poler,    vilde   det   ligge 
nær  at  opfatte  Elektriciteten   som   polariseret  Varme, 
men  da   ingen  Kjendsgjerning   tyder  hen  paa,    at  der 
skulde  være  en  positiv  Varmepol,  der  tiltrak  en  nega- 
tiv og  frastødte  en  anden  positiv,    da  der  ved  bunden 
og  frigjort  Varme   forstaaes   noget  ganske  Andet  end 
ved  bunden  og  fri  Elektricitet,  da  Varmen,  med  andre 
Ord,  kun  er  qvantitativt,  ikke  qvalitativt,    forskjellig  i  • 
sig  selv,  saa  indsees  heraf,  at  der  maa  ^ære  en  Grund- 
forskjel  mellem  Elektricitet  og  Varme. 

Hertil   kommer,    at  de  magnetiske   og    elektriske 
Egenskaber  ere  meddelelige  og  variable,  saa  at  Lege- 

mer   under    forskjellige  Betingelser   kunne    blive    snart 
magnetiske,  snart  diamagnetiske,  snart  igjen  ikke-mag- 
netiske,    eller   snart  positivt,    snart  negativt  elektriske, 
snart  igjen  ikke-elektriske.     Det  er  mærkelige  Indblik, 
som   herved   aabnes  os  i  de  moleculære  Forandringer. 
Umiddelbart  seet,    tager   det  sig  jo  ud,    som  sad  den 
magnetiske  Kraft  i  enhver  af  Magnetens  Poler,  medens 
der  i  det  saakaldte  Ligevægtsrum   ingen  saadan  Kraft 
var;     men   Leddelingen   er  gjennemgaaende.      Ved   at 
bryde  en  Stangmagnet   midt  over,    faaer  man  ikke  to 
halve  Magneter,   hver  med  sin  Pol,   men  to  hele,  hver 
med  to  Poler.     Delen  er  et  fuldstændigt  Hele,  og  De- 
lingen kan  fortsættes  indtil  de  elementære  Enkeltheder : 
enhver  Magnet  er  en  Totalitet  af  Elementærmagneter. 
Grunden  til,  at  de  virksomme  Poler  danne  sig  henimod 
Endefladerne    ligger    deri,    at  Elementærmagneterne   i 
Ligevægtsrummet  udligne  og  ophæve  hverandres  Virk- 
ninger,  hvorved  der  fremkommer  en  egen,   af  Forhol- 
dene  betinget  Modsætning  mellem  bunden  og  fri  Mag- 
netisme. —  Hvor  dybt  Elektriciteten  er  impliceret  i  de 
forskjellige  Legemers  Eiendommelighed,    kan  allerede 
sees  af  den  Maade,  hvorpaa  den  vækkes.    Den  vækkes 
ved  Gnidning,  men  Gnidningen  gjør  netop  de  legemlige 
Forskjelligheder  kjendelig;    det  er  et  betegnende  Ud- 
tryk for  Forskjellen  mellem  Glasset  og  Lakket,  at  de 
to  Legemer  ved  at  gnides  med  det  samme  Stof,    Uld 
eller  Silke,   blive,   det  første  positivt,    det  sidste  nega- 
tivt.     Den  vækkes  ved  Fordeling.      Er  et  Legeme  A 
ladet  f.  Ex.  med  positiv  Elektricitet,    vil  det  gjennem 
et  isolerende  Mellemrum  virke  paa  et  andet  Legeme 

B    saaledes,    at    der   ved   Fordeling  i  B    fremkommer 
negativ  Elektricitet  paa  de  Dele  af  Overfladen,  der  ere 
A  nærmest   (Influenselektricitet   af  første  Art),    men   i 
den  fra  A  fjærneste  Overflade  derimod  positiv  Elektri- 
citet (Influenselektricitet  af  anden  Art).      Hertil    svarer 
saa  igjen   den   stærkere  eller  svagere  Tiltrækning,    thi 
da  Fordelingen  er  størst  i   de  gode  Ledere,    maa  Til- 
trækningen til  disse  ogsaa  være  stærkest.      Den   eien- 
dommelige,  ved  Elektriciteten  bestemte.  Forskjel  mel- 
lem gode,  halvgode  og  slette  Ledere,  Isolatorer,  der 
er   saa   betegnende  for  Leddelingen,    vil  Varmen   ikke 
blot   ændre,    men   ved   høiere   Grader  endog    udslette; 
man  kjender  intet  Legeme,    som   i  Glødhede   forbliver 
Isolator.      Men  naar  Varmen   ikke  virker   hæmmende, 
men  betingende,  er  Leddelingen  saa  udpræget,  at  endog 
den  blotte  Berøring  er  nok  til  at  vække  Elektriciteten. 
At    Magnetismens     og    Elektricitetens    specifiske 
Phænomener  ere  lutter  Lovopfyldelser,  derom  kan  Ingen 
tvivle;    men  Forholdet   mellem  det  Individuelle  oe  det 
Almene  er  saa   articuleret   og  desaarsag  saa  indviklet, 
at   Forskeren   med   al    sin  Kunst    hvert   Øiebiik    taber 
Traaden    i    den    store    Labyrinth.       Hvorpaa     beroer 
egenlig  Vexelvirkningen  mellem  det  Elektriske  og  det 
Magnetiske  i  Elektromagnetismen?    Ørsteds  Opdagelse 
sprang  frem  af  en  Kjendsgjerning  .som  et  Blus  i  Mørket; 
men  hvor  er  Phænomenets  Grund,  i  hvilke  Betin^relser 
ligger  det  Virksomme  selv?    Hvad  er  det  Strømmende 
i    den    elektriske   Traad?      Hvorfor   vil   Magnetnaalens 
Nordende  gjøre  et  Udslag  mod  Øst,  naar  den  befinder 
sig  over  en  Strøm   fra   Syd  til  Nord,    og   derimod   et 

Udslag  mod  Vest,  naar  den  selv  befinder  sig  under 
Strømmen?  Hv^ad  er  Grunden  til,  at  to  parallele  Strøm- 
ledere tiltrække  hinanden,  naar  Strømmene  gaae  i 
samme  Retning,  men  frastøde  hinanden,  naar  de  gaae 
i  modsat  Retning  ?  Amperes  Theori,  at  enhver  Magnet 
kan  betragtes  som  et  System  af  elektriske  Strømkredse, 
Solenoider,  og  Magnetismen  altsaa  betragtes  som  et 
eiendommeligt  Phænomen  af  Elektriciteten,  synes,  mær- 
keligt nok,  at  passe  paa  Jordmagnetismen,  men  ikke 
paa  de  legemlige  Magneter,  eftersom  det  ikke  kan 
antages,  at  elektriske  Strømme  skulde  kunne  v^edlige- 
holde  sig,  endog  i  gode  Ledere,  uden  enten  at  afgive 
eller  modtage  noget  Arbeide. 

Da  en  Apriorisering  kan,  ifølge  Sagens  Natur, 
gaae  langt  raskere  frem  i  den  mechaniske  Physik  end 
i  den  chemiske,  saa  kunde  det  ved  første  Øiekast  see 
ud,  som  om  Realbegrebernes  System  i  hiin  laa  Reali- 
teterne langt  nærmere  end  i  denne;  men  Forholdet  er 
netop  det  Omvendte.  Den  mechaniske  Physiks  Love 
have  et  langt  abstractere  Præg,  end  Tilfældet  er  med 
Lovene  i  den  chemiske  Physik.  Jo  dybere  Lovene  selv 
indgaae  i  Concretionerne,  d.  v.  s.  jo  rigere  Leddenes 
specifiske  Qvalitet  og  Forholdenes  Specification  reflec- 
tere  hinanden,  desto  klarere  vil  det  vise  sig,  at  Lovene 
selv  ere  Realbegrebernes  almeennødvendige  Udtryk. 
Naar  det  desuagtet  seer  ud,  som  var  det  Physisk-me- 
chaniske  i  sig  selv  mere  begribeligt  end  det  Physisk- 
chemiske,  da  er  Grunden  simpelhen  denne,  at  de  phy- 
siske  Concretioner  ere  antilogiske,  og  at  det  Antilogiske 
altid  maa  blive  desto  mere  fremtrædende,  jo  mere  ind- 

viklede  Concretionerne  ere,  medens  den  empiriske  Er- 
kjendelse,  for  saa  vidt  den  i  Sandhed  er  videnskabelig, 
om  dens  Interesse  for  Kjendsgjerninger  end  er  nok 
saa  stor,  altid  er  henviist  til  det  mere  Abstracte  og 
derved  til  det  Logiske. 

§  15. 
Chemi  og  Mineralogi. 

Ved  alle  hidtil  betragtede  Phænomener  af  Led- 
deling og  polær  Modsætning  holde  de  legemlige  Led 
sig  dog  endnu  udenfor  hv^erandre:  Energierne  ombyttes, 
Spænding  omsættes  i  levende  Kraft,  og  levende  Kraft 
i  Spænding,  Varme  i  Elektricitet,  og  Elektricitet  i  Ar- 
beide; men  under  alt  dette  hævde  de  paagjældende 
Legemer  dog  deres  relative  Selvstændighed.  Først  i 
Chemismen  bliver  den  leddelende  Virksomhed  saa  gjen- 
nemgribende,  at  Leddene  sætte  Selvstændigheden  til  i 
deres  Affinitet:  den  concret-legemlige  Existens  opløses 
for  at  frembringes,  og  frembringes  for  igjen  at  opløses. 
Ligesom  den  mechaniske  Physik  danner  Overgang  til 
den  chemiske,  .saaledes  danner  den  chemiske  Physik 
igjen  Overgang  til  Chemien. 

Chemi.  Hvad  er  i  en  Voltastøtte  den  oprindelig 
virkende  Aarsag?  Er  det  den  elektriske  Strøm,  der 
er  Aarsag  til  den  chemiske  Virksomhed,  eller  er  det 
omvendt  den  chemiske  Virksomhed,  der  er  Aarsag  til 
Strømmen,  eller  er  her  maaske  en  eiendommelig,  lige- 
lig Samvirken  af  begge  Factorer.?  Det  Sidste  er  vist- 
nok paa  Videnskabens  nuværende  Trin  det  Sandsyn- 
ligste.     Ved   Voltastøtten    er    Vandet    blevet    adskilt. 

Ligesom  Vandet,  saaledes  adskilles  alle  sammensatte 
Stoffer,  naar  de  vel  at  mærke  lede  Elektriciteten  og  i 
det  mindste  tildeels  ere  i  smeltet  eller  opløst  Tilstand. 
Den  elektriske  Lov  siger,  at  Vægtene  af  de  ved  samme 
Elektricitetsmængde  adskilte  Stoffer  forholde  sig  som 
disse  Stoffers  Æqvivalenttal.  Idet  Physiken  fra  alle 
Sider  stræber  at  gjøre  sig  Rede  for  Legemernes  mole- 
kulære  Tilstande  og  de  mulige  Forandringer,  som  disse 
undergaae,  har  man  forklaret  sig  Adskillelsen  af  Van- 
dets Bestanddele,  som  jo  hver  for  sig  kunne  opsamles 
og  maales  i  et  Voltameter,  paa  følgende  sindrige 
Maade:  Naar  Brint  er  forbunden  med  Ilt  til  Vand, 
blive  ved  den  inderlige  Berøring  mellem  de  mindste 
Dele  Iltatomerne  negativt  og  Brintatomerne  positivt 
elektriske;  men  paa  Grund  af  den  eensformige  For- 
deling af  Iltens  og  Brintens  Smaadele  viser  Forbindelsen 
ingen  fri  Elektricitet.  Der  ligger  nu  —  kan  man  fore- 
stille sig  —  i  en  given  Linie  et  vist  Antal  Vanddele 
mellem  begge  Poler  af  en  galvanisk  Kjæde.  Hver 
Vanddeel  bestaaer  af  eet  Atom  Ilt  og  et  Dobbelatom 
Brint.  Den  positive  Pol  virker  paa  den  første  Vand- 
deel saaledes,  at  Iltatomet,  der  er  negativt,  bliver  til- 
trukket. Brintatomet,  der  er  positivt,  derimod  frastødt. 
Men  den  første  Vanddeel  virker  igjen  paa  den  anden, 
denne  paa  den  tredie  og  saa  fremdeles.  Naar  nu  Til- 
trækningen, som  den  positive  Pol  udøver  paa  Iltatomet 
i  den  første  Vanddeel,  er  tilstrækkelig  stor,  rives  dette 
bort  fra  sit  Brintatom;  men  det  fraskilte  Brintatom  for- 
binder sig  strax  derpaa  med  Ilten  i  den  anden  Vand- 
deel; det  derved  udskilte  Brintatom  trækker  endvidere 

Ilten  fra  den  tredie  Vanddeel  o.  s.  v.  Hele  Stræknineen 
igjennem  foregaaer  der  en  vedvarende  Adskillelse  og 
Sammensætning  af  Vandet,  kun  ved  selve  Polerne 
kunne  dets  Bestanddele  blive  frie. 

Den  indre  Forbindelse  mellem  Elektricitet  og  Chemi 
er    tydelig    viist    i    den    elektrochemiske  Theori. 
Ligesom   Zink    og    Kobber   i    Berøring   med   hinanden 
faae  modsatte  Eléktriciteter,  saaledes  faae,  ifølge  Theo- 
rien ,    Atomerne  af  to  Grundstoffer  modsatte  Elektrici- 
teter.     At  Atomerne  ikke  i  og  for  sig  ere  elektriske, 
men  først  blive  det  ved  gjensidig  Berøring,  er  en  Fore- 
stillingens   Forudsætning,    som    forklarer    den    Kjends- 
gjerning,   at  et  og  samme  Stof  kan,    eftersom  Forbin- 
delsens modsvarende  Led  er,  være  snart  positivt,  snart 
negativt.      Saaledes  danner  Svovl  i   Forbindelse    med 
Ilt  det  elektropositive,    men   i   Forbindelse   med  Brint 
det  elektronegative  Led.     Ved  Grunddelenes  indbyrdes 
Berøring  bliver  Elektriciteten  bunden,  saa  at  Legemet 
overalt    i    sin    indre  Sammensætning  ligelig  er   baade 
po.sitivt  og  negativt;    men  Leddelingen  gjentager  sig  i 
stedse  concretere  Former.     Naar  det  ved  Forbindelsen 
frembragte  Legeme  under  de  fornødne  Betingelser  brin- 
ges   i    chemisk   Forhold    til    andre   Legemer,    ophører 
Neutraliteten.     Grundstofferne  forene  sig  parviis  til  bi- 
nære  Forbindelser,    Forbindelser  af  første  Orden;    de 
binære  P^orbindelser  forbinde  sig   igjen  parviis  til  For- 
bindelser af  anden   Orden   og  danne  Salte,    i   hvilke 
den  ene  af  Forbindelserne,  Syren,  er  det  elektronega- 
tive, den  anden.  Basen,  det  elektropositive  Led;  Salte 

forbindes  igjen  til  Dobbelsalte  o.  s.  frmdl.  Affiniteterne 
have  forskjellig  Styrke. 

Det  er  imidlertid  ikke  nok  at  tale  i  Almindelighed 
om  stærkere  og  svagere  Affiniteter;  her  kræves  et  Maal 
for  Affiniteternes  absolute  Størrelse:  dette  Maal  er 
Varmeudviklingen.  Saaledes  komme  vi  til  den  thermo- 
chemiske  Theori.  Ved  samme  chemiske  Proces  ud- 
vikles der  altid  lige  stor  V^armemængde,  naar  de  ydre 
Forhold  ere  de  samme.  Varmeudviklingen,  som  led- 
sager Dannelsen,  er  stedse  lige  stor,  enten  Forbindelsen 
eller  Adskillelsen  skeer  paa  een  Gang  eller  gradviis. 
Ved  Adskillelsen  af  en  chemisk  Forbindelse  frembringes 
der  altid  lige  saa  megen  Varme,  som  der  udvikles  ved 
Forbindelsens  Dannelse.  Naar  man  vil  udrette  et  Ar- 
beide,  maa  Arbeidsmængden  være  større  eller  idet- 
niindste  lige  saa  stor  som  Arbeidet.  Vil  man  adskille 
en  chemisk  Forbindelse  ved  den  Arbeidsmængde,  her 
Varmemængde,  som  Dannelsen  af  en  anden  chemisk 
Forbindelse  viser  sig  at  udkræve,  saa  maa  denne  Ar- 
beidsmængde være  større  end  den,  som  udfordres  til 
Adskillelsen  af  den  første  Forbindelse. 

Nærmere  beseet,  er  det  dog  heller  ikke  nok  at 
have  et  Maal  for  Affiniteterne;  thi  —  hvad  der  i  Sand- 
hed maa  vække  Forundring  —  Affinitetsstyrken  svarer 
ingenlunde  ligefrem  til  det  Forhold,  hvori  Stofterne 
mættes.  Chlor  og  Brint  have  en  stor  Affinitet  til  hin- 
anden, Chlor  og  Kulstof  en  forholdsviis  ringe.  Ikke 
desto  mindre  mættes  eet  Brintatom  med  eet  Chloratom, 
medens  eet  Kulatom  først  er  fuldkommen  mæt,  naar 
det  har  forenet  sig  med  fire  Chloratomer.      Saa  frem- 

kommer  Atomitetslæren,  Læren  om  »Valens«,  «Af 
fini valens«,  »Qvantivalens«;  hvoraf  sees,  at  Chemiens 
Methode  maa  forgrene  sig  i  forskjellige,  af  hverandre 
mere  eller  mindre  afhængige  Bimethoder.  Da  eet 
Atom  Chlor  forener  sig  med  eet  Atom  Brint  til  Salt- 
syreluft,  eet  Atom  Ilt  med  to  Atomer  Brint  til  Vand, 
eet  Atom  Kvælstof  med  tre  Atomer  Brint  til  Ammo- 
niak, eet  Atom  Kulstof  med  fire  Atomer  Brint  til  let 
Kulbrinte,  saa  kaldes,  ifølge  heraf,  Chloret  ligesom 
ogsaa  Brinten  eet-atomet  (monovalent).  Ilten  to-atomet 
(divalent).  Kvælstoffet  tre-atomet  (trivalent)  og  Kul- 
stoffet fire-atomet  (tetravalent).  I  Forbindelsen  CH  har 
Kulstoffet  altsaa  tre,  i  CH.,  to,  i  CH.  een  Atomitet 
fri;  dette  kaster  et  Lys  paa  de  isomere  og  polymere 
Dannelser,  der  iblandt  Kulstofforbindelserne  ere  saa 
hyppige. 

De  chemiske  Processer  ere  legemdannende  Virk- 
somheder, saa  vel  med  Hensyn  til  Adskillelse  som  til 
Sammensætning  Processer  af  concret  Legemlighed.  Con- 
cretionsanalysen  maa  desaarsag  optage  en  saa  stor 
Mangfoldighed  af  uligeartede  Elementæranalyser  i  sig, 
at  man  umulig  med  Comte  kan  betragte  C  h  em  i  en 
som  fundamental  i  Modsætning  til  Mineralogien. 
Mineralogi  og  Chemi  betinge  hinanden  gjensidig,  om 
vi  end  maae  indrømme,  at  den  sidste  har  en  bredere 
Basis  end  den  første.  Ingen  Legemdannelse  er  i  phj^- 
cisk  Forstand  at  opfatte  som  en  enkelt  Virkning  af  en 
enkelt  Aarsag,  men  ethvert  Legeme  fremkommer,  være 
sig  som  Educt  eller  som  Product,  af  forskjellige  Aar- 
sagers  Samvirken.      Som  det  gaaer  med  Dannelserne, 

saaledes  ogsaa  med  Omdannelserne.  I  den  Vexelvirk- 
ning  af  Cohæsion  og  Varme,  hvorved  Tilstandsformerne 
bestemmes,  kan  det  Mechaniske,  det  Dynamiske,  det 
Magnetiske,  Elektriske  og  Elektrochemiske  paa  de  for- 
skjelligste  Maader  deeltage. 

Mineralogi.  Medens  Chemikeren  nærmest  seer 
paa  den  legemdannende  Virksomhed,  begynder  Minera- 
logen  umiddelbart  med  Dannelsens  Produkt,  hvorhos 
tillige  Tilstandsformen  og  den  af  samme  betingede 
Krystalform  kommer  i  Betragtning.  Krystalformen  er 
et  physisk  Resultat  af  et  Legemes  Overgang  fra  fly- 
dende til  fast  Tilstand,  idet  Smaadelene,  ifølge  Legemets 
chemiske  Charakteer,  afleires  paa  bestemt  Maade.  At 
der  i  denne  Henseende  ikke  kan  være  Tale  om  et 
særeget  Krystallisationsprincip,  sees  deraf,  at  der  ved 
Overgangen  lige  saa  vel  kan  fremkomme  en  amorph 
eller  blot  krystallinsk  Dannelse,  som  en  udformet  Kry- 
stal; i  denne  Henseende  herske  Betingelserne.  For  at 
bringe  Legemerne  til  at  krystallisere,  kan  man  anvende 
forskjellige  PVemgangsmaader  —  Opløsning  f  Ex.  i 
Vand,  Smeltning  og  Afkjøling,  Fordampning  og  For- 
tætning af  Dampe  —  efter  de  paagjældende  Legemers 
Beskaffenhed;  men  Betingelsernes  Indflydelse  kjendes 
dog  i  det  Hele  paa  den  Regel,  at  Krystallerne  blive 
desto  større  og  smukkere,  jo  langsommere  og  roligere 
Krystallisationen  foregaaer. 

Da  Krystalformen  dannes  af  plane  Flader,  kunne 
saadanne  mathematiske  Legemer,  som  Terningen, 
Qvadratoctaedret,  Rhomboedret  o.  s.  v.  vælges  til  Grund- 
former;   men   hvad   det    ved    en   Systemdannelse    især 

kommer  an  paa,  er  Axernes  Antal,  Stilling  og  Stør- 
relse;  hvor  vidt  der  i  en  Gruppe  haves  f.  Ex.  tre  lige 
store  Ax\er,  enhver  enkelt  lodret  paa  de  andres  Plan; 
eller  kun  to  vandrette  Axer  ligestore,  den  lodrette, 
Hovedaxen,  derimod  større  eller  mindre;  eller  ingen  af 
de  tre  Axer  ligestore  o.  s.  v.  Hvad  det  Physiske  an- 
gaaer,  kunne  to  forskjelligartede  Substanser  krystallisere 
i  samme  Form  (Isomorphi)  og  een  og  samme  Substans 
i  forskjellige  Former  (Dimorphi,  Polymorphi). 

Forstaae  vi  ved  Moleculærconstitution  den  Maade, 
hvorpaa  Smaadelene  i  et  Legeme  ere  begrændsede, 
leirede  og  forbundne,  saa  vil  man  ogsaa  forstaae,  at 
her  maa  være  en  eiendommelig  Sammenhæng  mellem 
Atomconstitution  og  Krystalform.  Hvad  de  til  Grund- 
stoflerne svarende  Enkeltatomer  angaaer,  kan  Poly- 
morphi jo  fremkomme  derved,  at  de  samme  Atomer 
under  flere  forskjellige  Krystalliseringer  leire  sig  for- 
skjelligt;  paa  den  anden  Side  lader  Isomorphien  sig 
forklare  deels,  hvad  undertiden  eensidig  fremhæves, 
ligefrem  deraf,  at  Atomerne  i  to  eller  flere  forskjellige 
Grundstofler  ere  lige  store  og  lige  dannede,  deels  deraf, 
at  Atomerne,  skjøndt  ulige  store,  dog  i  Figur  og 
Størrelse  forholde  sig  saaledes,  at  en  Gruppe  af  de 
mindre  Atomer  kan  tænkes  congruent  med  det  enkelte 
større.  Hvad  dernæst  de  til  sammensatte  Legemer 
svarende  Atomsammensætninger  angaaer,  er  Mulig- 
hedernes Antal  desto  større,  jo  flere  Alternativer  de 
paagjældende  Sammensætninger  indeholde.  For  at  to 
Legemer  skulle  i  Ordets  egenlige  Forstand  kunne  kry- 
stallisere sammen,   maa  det  vistnok  forudsættes,  at  de 

have  samme  Krystalform;  men  Lighed  i  Krystalform 
er  dog  ikke  uden  videre  Grund  til,  at  de  krystallisere 
sammen:  hertil  kræves  i  Reglen  Lighed  i  chemisk 
Sammensætning.  En  Salmiakkrystal  f.  Ex.  har  samme 
geometriske  Form  som  en  Alunkrystal;  desuagtet  kry- 
stallisere de  dog  i  een  og  samme  Vædske  adskilte  fra 
hinanden;  men  see  vi  paa  Bestanddelene,  saa  har 
Salmiakmolekulen  da  ogsaa  kun  to,  Alunet  derimod 
tredive  sammensatte  Atomer. 

Henregner  man  nu  til  Mineralier  ikke  blot  de  af 
ligeartede  Dele  bestaaende  uorganiske  Stoffer,  der 
danne  den  faste  Deel  af  Jordkloden ,  men  endog  ad- 
skillige i  Jorden  forekommende  Stoffer  af  organisk  Op- 
rindelse, saasom  Steenkul,  Bruunkul,  Rav  og  Infusorie- 
kisel,  saa  kan  man  da  med  Grund  sige,  at  Mineralogi 
og  Chemi  ere  Concretionsvidenskaber  i  særegen  For- 
stand, Videnskaber,  som  optage  Resultater  af  de  fore- 
gaaende  og  forene  Alt  til  en  indtrængende  Erkjendelse 
af  den  concrete  Legemlighed.  Som  Mineral  har  jo 
Legemet,  foruden  sit  chemiske  og  krystallographiske 
Charakteermærke,  baade  mechaniske,  optiske,  thermiske 
og  elektriske  Egenskaber;  et  Mineralsystem,  som  blot 
holder  sig  til  ydre,  > naturhistoriske«  Kjendemærker, 
tilfredsstiller  ikke;  et  System,  der  alene  tager  Hensyn 
til  Mineralets  chemiske  Sammensaitning,  er  ogsaa  een- 
sidigt:  her  maa,  som  i  det  »blandede«  System,  over- 
alt tages  Hensyn  til  det  Concrete. 

Hvad  Concretionsmethodens  videnskabelige  Værdi 
angaaer,  indstille  sig  to  eensidige  Idealer:  ifølge  det 
ene  gaaer  Videnskaben  ligefrem  ud  paa  væsenlig  Ind- 

sigt;  ifølge  det  andet  gaaer  den  fornemmelig  ud  paa 
Erhvervelsen  af  Kundskab  og  Kjendskab  til  virkelige 
Ting.  I  første  Henseende  fristes  man  til  at  sætte  den 
absolute  Idealismes  Logik  høiere  end  Astronomien,  som 
med  sine  abstractere  Forholdsled  og  almindeligere  Lov- 
erkjendelse  dog  er  empirisk,  ja  langt  høiere  end  Chenii 
og  Mineralogi,  som  med  de  mange  Specialundersøgelser 
er  ganske  fortabt  i  det  Empiriske;  i  sidste  Henseende 
vil  man  kaste  Vrag  paa  Ideelæren,  som  ikke  beriger 
os  med  Kundskaber,  og  sætte  Mineralogien,  som  med 
stedse  dybere  Indtrængen  i  Legemernes  indre  Bygning 
skaffer  os  meget  at  vide  om  deres  virkelige  Beskaf- 
fenhed, ikke  blot  over  Logiken,  men  endog  over 
Astronomi  og  almindelig  Mechanik.  Slige  Vurderings- 
niaader  ere  imidlertid  vage  og  vilkaarlige.  Den  eneste 
sande  Maalestok  ved  Bedømmelsen  af  det  i  Viden- 
skaben Videnskabelige  maa,  som  ovenfor  viist,  søges 
i  Forholdet  mellem  Begrebet,  Loven,  og  Tingen 
eller  den  concrete  Legemlighed. 

Dersom  det  var  muligt  at  udlede  TilvæTelsens  Love 
af  rene  Begreber,  af  Lovene  de  existerende  Tings  al- 
mindelige Egenskaber  og  af  disse  igjen  den  virkelige 
Existens,  da  vilde  Ideelæren  ganske  vist  optage  de 
øvrige  Videnskaber  i  sig;  men  det  lader  sig  ikke  gjøre. 
Dersom  det  var  muligt,  at  sandselig  Iagttagelse  og 
empirisk  Induction,  ved  sig  selv  kunde  føre  til  væsenlig 
Indsigt  i  Tingenes  Grund,  da  maatte  vi  give  dem  Ret, 
som  med  Ringeagt  for  dybere  gaaende  Begrebsanalyser 
udelukkende  holde  sig  til  Kjendsgjerninger ;  men  det 
lader  sig  ikke  gjøre.    Kun  fra  de  tre  Udgangspunkter, 

fra  Realbegrebet,  Loven  og  den  concrete  Legemlighed, 
kan  Videnskaben  arbeide  sig  frem  til  begrundet  Er- 
kjendelse  af  den  virkelige  Sandhed.  En  Begrebsudvik- 
ling, som  hverken  har  Rødder  i  det  Virkelige  eller 
sigter  paa  bestemt  Virkelighedserkjendelse,  er  trods  al 
Reflexionsvirtuositet  gold  og  ufrugtbar,  og  en  empirisk 
lagttagelseskunst  med  endeløse  Analyser  mangler  sand 
videnskabelig  Bevidsthed.  Positivismen  er  paa  sin  Vis 
lige  saa  eensidig  som  den  objective  absolute  Idealisme 
paa  sin;  fra  begge  Sider  driver  man  Smugleri  med  til- 
snegne  Vare/rVdet  er  en  Art  videnskabelig  Toldsvig. 
I  klar  Erkjendelse  af  Vexelforholdet  mellem  det  Lo- 
giske  i  Realbegrebernes  Analyse  og  det  Empiriske,  det 
Antilogiske,  i  Analyserne  af  den  concrete  Legemlighed 
ligger  det  Videnskabelige. 


§  i6. 
Geognosi  og  Geologi. 

Som  et  Hele  med  sine  Dele  frembyder  Jordlegemet 
to  forskjellige  Synspunkter  for  videnskabelig  Opfattelse. 
For  saa  vidt  det  gjælder  om  at  undersøge  Delene, 
hvoraf  det  Hele  er  sammensat,  er  Syn.spunktet  geog- 
notisk,  for  saa  vidt  der  lægges  an  paa  en  Fremstilling 
af  det  Heles  Udvikling  i  og  med  Delenes,  er  Syns- 
punktet geologisk.  Vil  man  end  ikke  stille  Geognosi 
og  Geologi  mod  hinanden  som  to  særskilte  Videnskaber, 
saa  er  det  dog  umiskjendeligt,  at  der  ved  det  Geog- 
nostiske  lægges  afgjørende  Vægt  paa  den  egenlige 
Forskning,  medens  det  Geologiske  —  mindende  om 
det  Geogoniske  —   nærmest  falder   ind  under  Hypo- 

theser  og  Theorier.    Geognosiens  Methode  er  analytisk. 
Geologiens  synthetisk. 

Sammenfatte  vi  alle  Dele  af  Naturlæren,  der  høre 
med  ved  Undersøgelsen  af  Jordlegemets  Skikkelse  og 
Sammensætning,  under  Fællesbenævnelsen  Geognosi, 
saa  er  Geognosi  med  Astronomi,  physisk  Geographi, 
chemisk  Physik,  Chemi,  Mineralogi  og  Lithologi  en 
saa  vidt  forgrenet  Videnskab,  at  den  vel  kan  siges  at 
omfatte  hele  den  jordisk-elementære  Natur.  Kan  denne 
Videnskab  da  i  egenlig  Forstand  lære  os,  hvad  Natur 
er?  Neil  Den  undersøger  Naturtingene,  men  ikke 
Naturen.  Vistnok  lærer  den,  at  ethvert 'eiendommeligt 
Legeme  har  sin  eiendommelige  Natur,  og  at  den  Virk- 
somhed, hvorunder  Legemerne  dannes,  grupperes,  for- 
andres, er  en  gjennemgaaende  Naturvirksomhed;  men 
Naturen  selv  i  de  uligeartede  Naturer  undersøger  den 
ikke,  og  det  af  den  gode  Grund,  at  Naturen  selv  hver- 
ken er  en  Ting  for  os  med  Egenskaber  ei  heller  en 
Ting  i  sig  uden  Egenskaber,  men  et  Realbegreb  eller 
rettere:  det  System  af  Realbegreber,  der  uafbrudt  ved 
Magtens  Udslag  i  lovbestemt  Sammenhæng  (jvnfr.  §  ii) 
kommer  til  Existens  i  Naturtingene. 

Kritisk  forstaaet,  gaaer  det  Geognostiske  umærkelig 
over  i  det  Geologiske,  men,  væsenlig  seet,  er  Over- 
gangen dialektisk.  Her  er  nemlig  den  gjennemgaaende 
Forskjel,  at  Geognosien,  der  begynder  med  Delene  og 
bevæger  sig  mellem  Udstykning  og  Sammenstykning, 
paa  alle  Punkter  strængt  maa  holde  sig  til  den  phj^siske 
Opfattelse  af  Aarsag  og  Virkning,  af  Forudsætning 
og  Resultat;    hvorimod  Geologien,    der  gaaer  ud  fra 

Heelheden  og  seer  paa  den  fremadskridende  Udvikling, 
har  Vanskelighed  ved  at  udelukke  Forestillingen  om 
lavere  og  høiere  Udviklingstrin,  og  desaarsag,  i  Frem- 
skridtets Navn,  hvert  Øieblik  er  fristet  til  at  omsætte 
Resultater  i  Formaal.  Det  er  naturligviis  kun  alminde- 
lige og  ubestemte  Antydninger,  Physiken  kan  give  om 
Jordklodens  allerførste  Tilstand;  men  allerede  disse  An- 
tydninger  ere  tilstrækkelige  til  at  vise  Forholdet  mellem 
det  Geognostiske  og  det  Geologiske. 

Gaae  vi  ud  fra  den  Antagelse,  at  Maanen  maa 
være  dannet  af  Jordmassen  paa  tilsvarende  Maade  som 
denne  af  Solmassen,  saa  fører  Betragtningen  afMaanens 
Dannelse  som  forestillet  Resultat  tilbage  til  Forestillin- 
gen om  de  nødvendige  Forudsætninger.  Den  med 
Maanen  svangre  Jord  maa  da  have  havt  et  anderledes 
Rumfang  end  den  nu  har;  medens  Jordklodens  Radius 
for  Tiden  kun  er  860  Miil,  maa  den  i  hiin  Tid  have 
været  saa  omtrent  60,000  Miil.  Før  Maanen  kom  til 
Verden,  maa  den  moderlige  Jord  da  ogsaa  have  dreiet 
sig  temmelig  langsomt  om  sin  Axe:  Døgnet,  som  nu 
kun  er  24  Timer,  maa  da  have  udgjort  27  Dage.  Der 
kan  endvidere  anføres  Adskilligt  til  Forklaring  af  Jor- 
dens Fladtrykning,  Fortætning,  forstørrede  Dreinings- 
hastighed  o.  s.  v.  Med  alt  dette  bevæger  Betragtningen 
sig  i  en  Cirkel  af  forestillede  Phænomener.  Hele  Be- 
grundelsen gaaer  ud  paa  at  afpasse  forestillede  Forud- 
sætninger efter  et  blot  forestillet  Resultat;  thi  Maanens 
Dannelse  af  Jorden  er  jo  for  Betragteren  kun  en  fore- 
stillet, ikke  en  virkelig  Begivenhed.  Men  om  vi  endog 
antage,  at  Begivenheden  har  en  saa  stor  Sandsynlighed 

for  sig,  at  den  kan  betragtes  som  Kjendsgjerning,  er 
der  saa  herved  egenlig  betegnet  noget  Fremskridt? 
Ingenlunde,  —  at  sige  i  geognostisk  Forstand.  Hvis 
her  i  denne  Sammenhæng  skal  tales  om  et  Dannelsens 
Fremskridt,  maa  Betragteren  underskyde  sin  egen  sub- 
jective  Forestilling.  Det  Eneste,  der  fra  et  reent  ob- 
jectivt  Synspunkt  kan  sees  i  alle  Begivenheder,  alle 
Dannelser  og  Forandringer,  er  »de  uforanderlige  Loves« 
Opfyldelse.  Men  at  der  med  Hensyn  paa  Lovenes  Op- 
fyldelse ikke  skeer  noget  Fremskridt,  er  fra  Physikens 
Side  uimodsigeligt :  i  Jorden,  den  roterende  Dampkugle, 
bleve  Lovene  lige  saa  fuldstændig  opfyldte  før,  som 
efter  Maanens  Dannelse. 

Jorden,  hedder  det,  var  dernæst  en  ildflydende 
Masse,  og  alt  som  Afkjølingen  foregik,  idet  Varmen 
udstraalede  i  Verdensrummet,  begyndte  der  at  danne 
sig  en  fast  Skorpe  paa  dens  Overflade,  omtrent  som 
et  Isdække  danner  sig  paa  Vandet;  men  da  Ebbe  og 
Flod,  hidrørende  fra  Maanens  og  Solens  Tiltrækning, 
fremkaldte  bestandige  Bevægelser  i  den  fuldkommen 
flydende  Jordmasse,  kunde  denne  Skorpedannelse  ikke 
gaae  for  sig  uden  stadige  og  store  Forstyrrelser.  Man- 
gen Gang  blev  det  tynde  Dække  sprængt,  indtil  Jordens 
bestandig  fremskridende  Afkjøling  frembragte  et  saa 
mægtigt,  af  sammenbagte  Steenflager  bestaaende  Dække, 
at  dette  idetmindste  ikke  oftere  kunde  sprænges  i  Styk- 
ker, men  vel  kunde  briste  nu  paa  et  Sted,  nu  paa  et 
andet.  —  Ved  at  følge  Beskrivelsen  i  det  Enkelte  og 
•særlig  betragte,  hvorledes  Jordskorpen  som  et  første 
raat  Udkast  bestandig  omdannes  og  beriges,   idet  den 

gjennembrydes  af  Eruptivmasser  —  Graniter,  Porphyrer, 
Grønstene  o.  s.  v.    —   der  i  Sammensætning  og  Vægt- 
fylde ere  forskjellige,  efter  som  de  komme  fra  en  for- 
skjellig  Dybde;    ved  at  see,  hvorledes  Vandene  under 
deres  ødelæggende  Indflydelse  paa  Overfladens  Bestand- 
dele selv  arbeide  med  paa  videre  gaaende  Dannelser; 
hvorledes  de  i  Vandene  opløste  og  derefter   afleirede 
Masser  forøge  Skorpens  Tykkelse  her  og  der,  ved  denne 
Forøgelse  hindre  Varmeudstraalingen  og  bevirke,  at  en 
Deel  af  Skorpen  fra  neden  af  atter  smeltes,  saa  at  der 
ved  Ophedningen  dannes  krystallinske  Skiferstene,  Gneus, 
Glimmerskifer,  Hornblendeskifer  o.  dsl. ;  ved,  som  sagt, 
at  fordybe  os  i  disse  første  Dannelser,  faae  vi  uvilkaar- 
lig  Indtr>^k   af,    at   her  ved  alt  dette  tilstræbes  Noget; 
det  er  —  for  Indbildningen  —  som  bleve  vi  Vidner  til 
en  begyndende  Udførelse   af  en   storartet  Byggeplan; 
som  gjorde  vi  Indblik   i   dunkle  Værksteder,    hvor   en 
usynlig   Mester    arbeider    med    at    tildanne    Materialet, 
dække  over  Afgrundene,  lægge  Steenbjælker  og  bygge 
Bjerge.      Men  —  geognostisk  talt  —  er  det  en  Phan- 
tasi.      Her  forberedes  Intet;  thi  her  tilsigtes  Intet;  det 
Hele   er    en   Række  Forandringer,    hvori   Lovene    op- 
fyldes:   det   gaaer  Altsammen   for  sig  saa  naturligt  og 
ligefrem,  som  naar  et  lisdække  paa  Vandet  danner  sig 
i  Blæstveir. 

Tager  det  geologiske  Sprog  undertiden  et  halv- 
poetisk Opsving,  saa  kommer  Gcognosion  strax  med 
en  prosaisk  Afkjøling.  Man  aabner  sig  Urverdenens 
Archiver,  betragter  de  gamle  Steenmonumenter,  taler 
om    Billedskrift,    om    Hieroglypher ,    hvis  Mening    det 

gjælder  at  tyde.  Hvad  er  da  Meningen  med  disse 
cyklopiske  Muurværker,  disse  gigantiske  Granitblokke, 
denne  Opstabling  af  Euriter,  Porphyrer,  Gneuser,  Graa- 
vakker  og  hvad  de  alle  hedde?  »Spørg  ikke  derom, 
men  forsk !  Naturen  selv  har  ingen  Mening  om  Sligt, 
og  paa  Menneskenes  Meninger  kommer  det  slet  ikke 
an.«  --  Men  dersom  der  ingen  Mening  er  i  den  dunkle 
Skrift,  hvorledes  vil  man  da  kunne  tyde  den?  > Forsk, 
forsk,  thi  Nøglen  ligger  skjult  i  Sammenhængen.« 

Undersøge  vi  nu,  hvorledes  Jordudviklingen  tager 
sig  ud,  naar  vi  særlig  betragte  den  under  Heelhedens 
Synspunkt,  da  komme  vi  til  en  egen  Opfattelse  af  For- 
holdet mellem  det  Videnskabelige  og  det  Teleologiske. 
Det  maa  paa  Forhaand  udtrykkelig  fremhæves,  at  hvad 
vi  her  opfatte  som  teleologisk,  ikke  har  noget  med 
supranaturalistiske  Forestillinger  om  et  udenfor  staaende 
Væsens  personlige  Hensigter  eller  vilkaarlige  Indgriben 
i  Tingenes  Sammenhæng  at  gjøre,  men  udelukkende 
dreier  sig  om  naturlig  Selvdannelse,  om  Anlæg 
ogFormaal,  Realbegreb  og  Existe ns.  De  tre 
storartede  Hypotheser:  den  kosmologiske,  om  Pla- 
netsystemets Oprindelse,  den  geologiske,  om  Jord- 
klodens Oprindelse,  og  den  biologiske,  om  de  levende 
Organismers  Oprindelse,  afgive  Exempler  paa,  hvad  vi 
i  videnskabelig  Forstand  maae  kalde  naturlige  Selv- 
dannelser. 

Den  physiskc  Astronomi  forudsætter,  at  Materien 
med  dens  Kræfter  er  >evig«  som  Rummet,  og  lægger 
saa  an  paa:  ud  fra  det  første  Værende  at  begribe  den 
Vorden   og    trinvise   Dannelse,    som   det  Nuværende   i 

Tidernes    Løb    maa    have    gjennemgaaet.      Det    første 
Værende  er  at  opfatte  som  en  Tilstand,    i  hvilken  alt 
Tilværende   fra  Begyndelsen   kan  antages   at  have  be- 
fundet sig.      Ved  en  omfattende  Reduction  føres  vi  da 
tilbage  til  en  i  Rummet  ligelig  udbredt,  endnu  indiffe- 
rent Materie,  en  overordenlig  tynd,  men  uhyre  Damp- 
masse, hvis  Tvermaal  af  Nogle  anslaaes  til  12,000  Bil- 
lioner Miil.      Dannelsen  begynder  nu  med,    at  Delene 
tiltrække  hverandre,   hvorved  der  fremkommer  Fortæt- 
ning, Rotation  og  Varme.     Dampmassen  bliver  kugle- 
formet,   ophøiet    i  Æqvator;    Rotationen   tiltager,    og 
Centrifugalkraften  voxer:    altsammen  naturligt.      I  det 
ophøiede  Bælte  af  Kuglemassen  vil  der  saa  efterhaanden 
danne   sig  Ringe,    som   løsne   sig,    afsondres  og  igjen 
sammenrulles;    de  sammenrullede   Masser    bevæge    sig 
om  deres  Axe  og   om  Hovedmassen:    her  have  vi  et 
første  Udkast  til  Systemet  i  al  Naturlighed.    Hvad  der 
skete  med  den  store  Masse,  kan  gjentage  sig  med  de 
mindre;    nogle   af  disse  kunne  igjen   afsætte  een  eller 
flere  Ringe,    disse  Ringe  kunne  afsondres  og  bliv^e  til 
Maaner  o.  s.  v.  —  Det  er  ikke  Hypothesens  Fortrin  og 
Mangler  i  physisk  Henseende,  vi  her  skulle  prøve:  vor 
Opgave  er  at  betragte  den  i  Forhold  til  det  Teleologiske. 
Det  er  indlysende,  at  der  ifølge  en  saadan  Forud- 
sætning ikke  kan  paavises  nogetsomhelst  enkelt  Phæno- 
men,  der  særlig  skulde  vidne  om  Plan  og  Hensigt.    At 
Planetbanerne  kun  have  en  ringe  Heldning,    at   Om- 

T        A^ 
løbstiderne    ere    incommensurable    —    —  = ,   at 

Solen,  hvad  der  med  Hensyn  til     Perturbationerne  <.  jo 

er  særdeles  vigtigt,  fik  en  saa  overveiende  stor  Masse, 
at  den  vel  omtrent  er  700  Gange  større  end  de  Masser 
tilsammen,  der  bevæge  sig  omkring  den,  er  vistnok  et 
talende  Vidnesbyrd  om  lovbestemt  Orden,  men  ingen- 
lunde noget  objectivt  Beviis  for  en  særegen  Skaber- 
viisdom.  Kun  en  eneste  Omstændighed  kunde  synes 
at  tyde  paa  en  saadan  Viisdom.  Af  de  tre  Keglesnit 
er  kun  det  ene,  nemlig  Ellipsen,  egnet  til  at  giv^e  et 
sluttet  System  af  Bevægelser;  de  to  øvrige  vilde  deri- 
imod  gjøre  Systemet  meningsløst,  idet  Planeterne,  naar 
de  bevæge  sig  enten  i  en  Parabel-  eller  i  en  Hyper 
belgreen,  efterhaanden  Qerne  sig  fra  Solen,  uden  nogen- 
sinde at  vende  tilbage.  Vil  man  nu  ikke  skrive  det 
paa  Tilfældets  Regning,  at  der  er  Fornuft  i  Solsystemet, 
saa  synes  det  unægtelig,  som  om  netop  den  særegne 
Begyndelseshastighed ,  af  hvilken  de  elliptiske  Baner 
ere  betingede,  maatte  forudsætte  en  særegen  Viisdom- 
mens  Foranstaltning  og  altsaa  indeholde  Svaret  paa 
Laplaces  Fordring:  Philosophe,  montre  moi  la 
main  qui  a  jeté  les  Planétes  sur  la  tangente 
de  leur  orbite.  Men  Svaret  løser  sig  op  i  et  Ræson- 
nement af  Ukyndighed.  Den  rationelle  Mechanik  be- 
viser paa  en  exact  tilfredsstillende  Maade  saa  vel,  hvor- 
for Parablen,  med  en  Sandsynlisfhed  =  — ,    er  blevet 

udelukket,  som  ogsaa,  hvad  Følgen  vilde  være  blevet, 
hvis  der  havde  været  Begyndelseshastigheder,  som 
medførte  Hyperblen :  Planeter  med  Hyperbelbaner  vilde 
i  Urtiden  have  forladt  Systemet,   og  vi  altsaa  beholde 

dem,    der  fik  en  ringere,    for  Ellipsen   egnet,    Begyn- 
delseshastighed  tilbage. 

Imidlertid  er  her  dog  en  Dunkelhed,  der  maa  op- 
klares,   en  Tvetydighed,    vi  maae  see  at  faae  hævet. 
Hvorledes  forholder   det   sig   egenlig  med  Hypothesen 
om  de  evige  Atomer?     Ere  de  evige,    saa   ere  de  jo 
absolut  selvstændige.    Men  imellem  absolut  selvstændige 
Atomer    kan    der   jo  ikke   gives   noget   gjensidigt   Af- 
hængighedsforhold.     Have   Atomerne  Egenskaber    og 
Kræfter,   hvorved  de  kunne  virke  paa  hverandre,    saa 
ere  de  ikke  uforanderlige,  selvfølgelig  heller  ikke  evige; 
ere  de  evige,  i  den  Forstand,  at  de  ere,  fordi  de  ere, 
saa  tør  vi  jo  hverken  tillægge  dem  Kræfter  eller  Egen- 
skaber.     Om  vi  end   ikke  kunne  trænge  ind  til    >^de 
inderste  Aarsager -^   eller  udforske  Tingenes   første  Be- 
gyndelse,   maae  vi   dog    lægge   an   paa  at  befrie  vore 
Forestillinger   om   det   Oprindelige    fra   vitterlige   Selv- 
modsigelser.   At  der  er  noget  Misligt  ved  Hypothesen 
om  de  evige  Atomer   i   den   evige  Urdamp,    har  Phy- 
siken   let  ved   at   overbevise   sig    om.      Det    uendelige 
Rum  kan  ikke  have  været  fyldt  med  Atomer,  thi  det 
uendelige  Rum  kan  aldrig  blive  fyldt.    Men  sæt  endog, 
at  det  umaalelige  Verdensrum  fra  Evighed  af  har  været 
fyldt   med  Urdamp:    hvorledes   skulde  denne  Urdamp 
saa  være  kommet  i  Bevægelse?  —    Ved  Tiltrækning!« 
Her  er  jo   blandt  de  evige  Atomer  ingen  Tiltrækning 
mulig.  —  >Til  Centrum  !<    Her  er  jo  intet  Centrum.  — 
Jo    længere    man    fortsætter  disse   Overveielser,    desto 
klarere  indsees  det,    at  hvad  her  søges,    er  mere  end 
Masser,  Atomer  og  Kræfter,  at  det  er  Naturen  selv. 

Tilværelsens  evige  Grund.  Men  hvad  er  saa  egenlig 
det,  vi  kalde  Natur?  En  oprindelig  Eenhed  af  Begreb 
og  Existens.  Et  Begreb,  om  end  et  Alt  opfattende 
Realbegreb,  kan  ikke  være  Naturen,  thi  Realiteten 
mangler;  et  Indbegreb  af  alle  Slags  Ting  og  Realiteter 
kan  Naturen  heller  ikke  være,  thi  Grunden  mangler. 
Naturen  maa  altsaa  være  den  oprindelige  Eenhed  af 
Grund  og  Realitet  i  Grundens  Form.  Men  i  den  op- 
rindelige Grund,  der  har  alle  Betingelser  i  sig  selv, 
efterdi  den  er  Grunden  til  Alt,  har  det  hele  Indbegreb 
af  vordende  Existenser  ikke  blot  sine  Muligheder,  men, 
i  væsenlig  Forstand,  sit  Anlæg. 

Planetsystemets  Udvikling  er  altsaa  en  Anlægs- 
udvikling,  dets  Dannelse  en  naturlig  Sclvdannelse,  en 
Dannelse  af  et  Alt  præformerende  Naturanlæg.  Den 
saaledes  bestemte  Forudsætning  er  afgjørende  for  Op- 
fattelsen af  den  geologiske  Hypothese.  Sammen- 
fatte vi  de  Formationer,  Systemer  og  Grupper  —  Graa- 
vakkegruppen,  Kulgruppen,  Zechsteensgruppen,  Trias- 
gruppen,  Jura-,  Kridt-  og  Molassegruppen  —  som  Geo- 
logien for  Tiden  har  indordnet  i  store  Mellemperioder, 
under  et  almindeligt  Overblik,  da  kan  man  vanskelig 
værge  sig  imod  den  Grundforestilling,  at  her  under  den 
hele  physiske  Udvikling  gaaer  en  drivende  Strøm  af 
Midler,  Motiver  og  Maal ;  men  seer  man  skarpt  paa  de 
materielle  Aarsager,  saa  er  her  jo  ingen.  Hvorfor  blev 
den  glødende  Jord  indhyllet  som  i  en  Steenkappe  med 
mange  Folder?  Fordi  Lagene  i  dens  Overflade  af- 
kjøledes  ved  Udstraaling  af  Varme,  og  Eruptivmasser 
gjennembrøde  de  slentede  Lag.    Hvorfor  har  den  faaet 

et  Hav?  Fordi  der  i  det  første,  omgivende  Gasrum 
var  saa  store  Qvantiteter  af  Ilt  og  Brint,  der  indgik  i 
chemisk  Forening.  Hvorfor  er  der  i  Jordskorpen  en 
saa  overordenlig  Udbredelse  af  Silicater,  Carbonater, 
Alkalier  o.  s.  v.  ?  Fordi  de  tilsvarende  Grundstoffer  alle 
forud  have  været  tilstede  i  den  roterende  Dampkugle. 
Det  er  den  blot  physiske  Begrundelse,  som  idelig  gjen- 
tager  sig.  Men  de  physiske  Realgrunde  ere  kun  halve 
Grunde,  hvad  øieblikkelig  sees,  naar  der  spørges  om 
de  første  væsenlige  Forudsætninger.  Hvorfor  har  Jord- 
massen oprindelig  indeholdt  de  mange  forskjelligartede 
Substanser?     Her  staaer  Begrundelsen  stille. 

Den  væsenlige  Sammenhæng  mellem  den  kosmo- 
logiske og  den  geologiske  Hypothese  viser  sig  her  i 
det  klareste  Lys.  Er  Dannelsen  af  Planetsystemet  en 
naturlig  Selvdannelse,  fordi  den  er  fremgaaet  af  et  i 
Realbegrebet  bestemt  Naturanlæg,  da  maa  det  Samme 
gjælde  om  Jordlegemets  Dannelse.  Jordlegemets  Anlæg 
maa  da  siges  at  være  indeholdt  i  Solsystemets  Anlæg. 
Al  Naturudvikling  er,  væsenlig  seet,  en  Anlægsudvik- 
ling,  og  enhver  Anlægsudvikling  en  Udvikling  af  For- 
maal,  en  teleologisk  Udvikling.  For  at  bestemme, 
hvad  og  hvor  meget  der  ligger  i  Anlæget,  maatte  vi 
altsaa  forud  kjende  de  relative  Formaal;  for  at  be- 
stemme de  relative  Formaal,  maatte  vi  forud  kjende 
det  sidste,  afsluttende  Formaal,  Endemaalet;  for  at 
bestemme  Endemaalet,  maatte  vi  kunne  overskue  Gan- 
gen i  det  Hele,  men  det  er  umuligt.  Formaalserkjen- 
delsen  bliver  kun  en  menneskelig  Tydning,  en  Gjæt- 
ning,   om  man  vil,  som,  hvad  Indholdets  Realitet  an- 


gaaer,  ikke  kan  gjøre  Fordring  paa  objectiv- viden- 
skabelig Gyldighed.  Det  Teleologiske  beriger  os  ikke 
med  Kundskaber,  men  det  betinger  vor  Indsigt  og  er, 
for  Grundkategoriernes  Skyld,  af  afgjørende  Betydning 
i  Videnskaben. 

Paa  Kundskabens  og  den  reelle  Erkjendelses  Vegne 
maae  vi  med  Forskeren   holde  os  til  Kjendsgjerninger 
og  lærvillig  følge  hans  Spor,  idet  han,  arbeidende  med 
Enkeltheder,  trænger  dybere  og  dybere  ind  i  Tingenes 
virkelige  Sammenhæng.    Men  naar  Begrundelsens  aller- 
væsenligste  Kategorier:    Anlæg  og  Motiv,  Formaal  og 
Middel,  enten  oversees  eller  endog  ringeagtes,    vil  det 
være  Forskeren  umuligt  at  gjøre  videnskabelig  Adskil- 
lelse mellem  Bisag  og  Hovedsag,    mellem  Væsenligt 
og  Uvæsenligt;  ved  de  blot  physiske  Realgrunde  bliver 
Alt,    for    Sammenhængens  Skyld,    lige    væsenligt    og 
just    derfor   lige   uvæsenligt.      I  samme  Nu   som   For- 
skeren erklærer  Nogetsomhelst ,  det  være  nu  Underlag 
af  Steenmasser,  Dannelse  af  Hav,  Opskydning  af  Bjerge, 
Udvidelse  af  Fastland,    Bundfældning  af  Kalk,    Rens- 
ning  af  Atmosphære,    hvad   det  nu  er,    for  vigtigt  og 
betydningsfuldt,    underskyder  han   et  Formaal  og  ind- 
lægger et  Motiv. 

Heraf  forstaaes  da  endelig  den  indre  organiske 
Forbindelse  mellem  den  geologiske  og  den  biologiske 
Hypothese,  som  i  sit  hele  Omfang  opfattet  og  udtalt 
af  Darwin,  sætter  Forskningen  i  Bevægelse,  for  at 
komme  til  sin  fulde  Ret.  Ligesom  Jordklodens  Anlæg 
er  indeholdt  i  Solsystemets  Anlæg,  saaledes  er  det  or- 
ganiske  Livs  Anlæg  væsenlig  indeholdt  i  Jordklodens. 

Den  organiske  Dannelse  er  Naturdannelse,  fordi  den, 
teleologisk  forstaaet  er  væsenlig  Selvdannelse,  en  Selv- 
dannelse,  der  har  holdt  Skridt  med  Jordklodens  Ud- 
vikling. 


Tredie  Kapitel. 
Teleologisk- empiriske  Videnskaber. 


§  17. 
Teleologi  og  Biologi. 

Under  Bestræbelsen   for  at  paavise  en  lovbestemt 
continuerlig  Overgang  fra  den  uorganiske  Natur  til  den 
organiske,  er  den  physisk  exacte  Forskning  nærved  at 
udslette  Grændsen  mellem  det  Livløse  og  det  Levende. 
Ganske  naturligt.      Livets  væsenligste  Særkjende  er  at 
være  teleologisk;    men   for  det  Teleologiske  har    den 
physisk-exacte  Forskning  ingen  Brug;    en  teleologisk 
Forklaring  kan  ikke  tilfredsstille  den  Erkjendelse,    der 
kun  spørger  om  iagttagelige  Betingelser  og  materielt 
virkende  Aarsager.      En   naturlig  Følge   heraf  er,    at 
Forskeren  selv,  istedenfor  at  klare  sig  det  Videnskabe- 
lige, der  ligger  i  Teleologiens  Begreb,  helst  holder  sig 
til  mythiske  Forestillinger,    mod  hvilke   der  i  Viden- 
skabens Navn  maa  polemiseres.   Et  overnaturligt  Væsen, 
der  har  indblæst  og  endnu  maaskee  af  og  til  indblæser 
Materien  Liv,  hjælper  ikke  Videnskaben  frem;  et  Livs- 
stof  for  sig  eller  en   enkelt  og    særegen   Livskraft    er 
ingensteds  at  opdage:    det  ligger  da  nær  at  fremhæve 

Ligheden  imellem  de  uorganiske  og  organiske  Dannelser 
saa  kraftig  og  alsidig,  at  Overgangen  bliver  umærkelig, 
og  Naturlovene  de  samme. 

Forskj  ellen,  hedder  det,  mellem  det  Organiske  og 
det  Uorganiske,  hvad  Aggregationstilstanden  angaaer, 
er  kun  den,  at  de  tre  Tilstandsformer,  den  faste,  den 
flydende,  den  luft-  eller  gasformige,  der  for  det  Uor- 
ganiske ere  saa  betegnende,  i  de  organiske  Dannelser 
combineres  til  en  fast-flydende  Form,  der  meddeler 
dem  en  egen  »Imbibitionsevne.«  Paa  Grund  af  denne 
Imbibitionsevne  kunne  Organismerne  adskilles  fra  Kry- 
stallerne, med  hvilke  de  for  Resten,  hvad  navnlig  de 
laveste  Skeletformer  udvise,  have  en  paafaldende  Lig- 
hed. —  Ved  Hjælp  af  nogle  hinkende  Analogier  og 
især  ved  Henviisning  til  Kulstoffets  mærkværdige  Evne 
til  at  forbinde  sig  med  de  andre  Elementer  i  de  for- 
skjelligste  Forhold  kan  Forskeren  tilsidst  bilde  sig 
ind,  at  det  nu  endelig  er  blevet  beviist,  hvorledes  det 
Levende  med  »absolut  Nødvendighed«  frembringes  af 
det  Livløse.  En  saadan  Indbildning  kan  være  ganske 
uskyldig,  naar  blot  Forskeren  ikke  bliver  dogmatisk; 
men  skulde  han  faae  et  Anfald  af  Dogmatisme  og 
reentud  paastaae,  at  Livets  Oprindelse  hermed  er  til- 
strækkelig forklaret,  og  at  navnlig  ethvert  Forsøg  i 
teleologisk  Retning  maa  betragtes  som  Tegn  paa  for- 
ældede Hjernesvingninger:  da  maa  der  i  Videnskabens 
Navn  protesteres. 

Undersøgelserne  over  det  Teleologiske  blive  sjæl- 
dent  gjennemførte  med  fuldstændig  Consequens,  idet 
de    alt    for    ofte    belæmres    med    dobbelsidige   Misfor- 

staaelser.  Teleologiens  Forsvarere  gaae  gjerne  ud  fra 
den  Forudsætning,  at  det  er  Forskeren  som  Forsker, 
der  trænger  til  et  Cursus  i  Læren  om  Formaal  og 
Midler,  at  en  grundig,  speculativ-dogmatisk  Øiemeds- 
lære  i  Forbindelse  med  nogle  Skabelsesmirakler,  de- 
stillerede i  sindrig  Forklaring  af  en  paalidelig  Tradition, 
bedst  vilde  hjælpe  ham  frem  paa  Forskningens  Vei  og 
vise  ham  Broen  over  den  dybe  Kløft  fra  det  Livløse 
til  det  Levende.  Men  Forskeren  forkaster  den  tilbudte 
Anviisning,  og  det  af  den  gode  Grund,  at  den  slet 
ikke  passer  til  hans  videnskabelige  Opgave.  Misfor- 
staaelsen  vender  sig,  idet  Forskeren,  som  vitterlig  ikke 
har  Brug  for  det  Teleologiske,  føler  sig  forpligtet  til 
at  jage  Teleologien  ud  af  Videnskaben  ved  physisk 
exacte  Beviser.  Og  hvad  beviser  han  saa>  Intet,  som 
i  mindste  Maade  rører  Teleologiens  Begreb.  Han  gaaer 
ud  fra  den  Forudsætning,  at  hvad  der  beviislig  frem- 
gaaer  som  Resultat  af  physiske  Aarsager  og  skeer 
med  betinget  Nødvendighed,  umulig  kan  v^ære  teleo- 
logisk; men,  hvor  stor  denne  Misforstaaelse  er,  kan 
sees  af  Realbegrebernes  Analyse.  Han  gjør  gj  ældende, 
at  Indbildningen  om  det  Teleologiske  hæmmer  Forsk- 
ningen, idet  man,  navnlig  i  Biologien  og  Physiologien, 
finder  det  bekvemmere  at  betjene  sig  af  Talemaader  om 
»Livskraften«,  »Vitalkraften  <,  >Livsprincipet«,  »Ideen? 
o.  dsl. ,  istedenfor  at  arbeide  med  Vævenes  Anatomi 
og  Kulforbindelsernes  Chemi.  Men  at  Teleologien  paa 
ingen  Maade  vil  fritage  Forskeren  fra  Arbeide,  følger 
ligefrem  af  Sagens  Natur. 

At  Teleologi  og  Biologi  ere  sammenhørende  Be- 
greber, giver  sig  uvilkaarlig  tilkjende  i  det  betegnende 
Slagord:  Kamp  for  Livet;  det  er  en  teleologisk  Pa- 
role. Trods  de  Analogier,  der  ellers  kan  paavises 
mellem  uorganiske  og  organiske  Legemer,  ere  For- 
skjellighederne  dog  saa  iøinefaldende,  at  de  umulig 
kunne  undgaae  den  sunde  Sands;  de  give  sig  umiddel- 
bart tilkjende  ved  betegnende  Ord  og  Vendinger.  At 
uorganiske  Legemer,  især  de  faste,  gjøre  Modstand 
mod  hvad  der  vil  trænge  ind  i  dem  og  forandre  Delenes 
Sammenhæng,  er  unægteligt,  og  man  kan  for  saa  vidt 
betragte  enhver  Ting  som  et  Individ,  der  i  Forhold  til 
sine  Kræfter  hævder  sin  Selvstændighed;  men  Ingen 
vil  dog  aflede  det  uorganiske  Individs  Modstand  mod 
Opløsning  af  en  indre  Trang  til  Selvopholdelse.  Ingen 
vil  paastaae,  at  Isen  af  indre  Trang  til  at  holde  sig 
fast  værger  sig  mod  Varmen,  eller  at  Vandet  føler  en 
stille  Længsel  efter  at  krystallisere.  De  uorganiske 
Individer,  der  punktlig  opfylde  Loven  for  Action  og 
Reaction,  ere  aldeles  ligegyldige  mod  de  Tilstande, 
hvori  de  befinde  sig,  og  de  Forandringer,  de  under- 
gaae;  det  er  Klippen  lige  .saa  ligegyldigt,  om  den  be- 
varer sin  Reisning  eller  splintres  af  Lynet,  som  det  er 
Jordskorpen  ligegyldigt,  om  den  revner  i  Solen  eller 
overskylles  af  Havet:  denne  fuldstændige  Ligegyldighed 
er  netop  Særkjend^t  for  det  Livløse.  Men  at  de  or- 
ganiske Individers  Selvvedligeholdelse  maa  betragtes 
fra  et  ganske  andet  Synspunkt,  indskærper  Viden- 
skaben selv,  idet  den  sætter  Kampen  for  Livet  som 
uafviseligt  Vilkaar   for  alt  Levende.      Selvopholdelsen 

bliver  jo  herved  opfattet  som  udtrykkeligt  Formaal 
d.  V.  s.  som  den  Opgave,  Naturen  har  sat  hvert  levende 
Individ. 

Denne  Opgave  paatrykker  alle  organiske  Func- 
tioner  et  særeget  Præg,  saa  at  de  trods  physiske  Lig- 
heder væsenlig  adskille  sig  fra  tilsvarende  uorganiske. 
En  Krystal  kan  voxe  saa  vel  som  en  Plante  og  et 
Dyr;  men  at  det  med  den  organiske  Væxt  har  et 
ganske  andet  Sammenhæng  end  med  den  uorganiske, 
sees  paa  Ernæringen.  Planten  voxer  paa  Grund  af 
Ernæring,  men  Krystallen  ved  Opstablen  af  Dele,  dens 
Væxt  er  uden  Ernæring.  Ernæringen,  der  i  sig  for- 
ener Stofskifte  med  Assimilation  og  Vedligeholdelse  af 
en  typisk  Form,  betegner  et  teleologisk  Kredsløb;  Er- 
næringen foregaaer  ikke  blot,  saa  at,  men  udtrykkelig, 
for  at  det  organiske  Individ  kan  opholde  Livet. 

Spørge  vi  om  de  materielle  Aarsager  og  Betingelser, 
hvor  af  den  ernærende  Virksomhed  afhænger,  saa  har 
Forskeren  Ret,  naar  han  Punkt  for  Punkt  henviser  til 
Delenes,  Molekulernes  physiske  Beskaffenhed,  Leiring 
og  Omsætning;  men  han  har  ikke  Ret,  naar  han  ved 
Analogier  hentede  fra  det  Uorganiske,  mener  at  kunne 
begrunde  den  sig  fortsættende  Virksomhed  paa  en 
fortsat  Ophævelse  af  mechanisk  og  chemisk  Ligevægt 
og  dermed  bortforklare  det  Teleologiske.  Exemplerne 
med  »Diosmosen«  bevise  netop  det  Modsatte,  af  hvad 
de  skulde.  De  bevise  nemlig,  naar  man  holder  sig 
strengt  til  det  Uorganiske,  at  Udligningen  standser 
efter  kortere  eller  længere  Tids  Forløb,  saa  at  Bevæ- 
gelsen standser;    men  det,   som  skulde  bevnses,    er  jo 


177 

netop,  hvorledes  det  gaaer  til,  at  Virksomheden  stadig 
vedligeholdes.  Hvad  der  anføres  om  Imbibitionsevnen, 
større  Spændighed  i  Molekulernes  Forhold,  Sollysets 
Andeel  i  Kulsyrens  Adskillelse  o.  s.  v.,  hører  vistnok 
med  til  de  physiske  Betingelser;  men  hvad  Ernærings- 
phænomenet  selv  angaaer,  ere  de  herpaa  støttede  For- 
klaringsgrunde  saa  svage,  at  Forskeren,  hvis  han  havde 
Udsigt  til  at  opnaae  andre  og  bedre,  uden  Tvivl  selv 
vilde  være  den  Første,  der  blottede  deres  Svaghed. 
Her  savnes  Noget,  men  hvad  er  det,  og  hvorfra  kom- 
mer det? 

Hvad  er  det?  Livet  selv!  For,  om  muligt,  at 
gjøre  det  fuldstændig  indlysende,  hvad  dette  vil  sige, 
maae  vi  fremfor  Alt  see  at  sikkre  os  en  klar  og  utve- 
tydig Sprogbrug.  Der  er  Virksomhed  saa  vel  i  det 
Uorganiske  som  i  det  Organiske;  dersom  der  nu  er 
nogen  principiel  Forskjel  mellem  Livløst  og  Levende, 
da  maa  der  være  en  tilsvarende  Forskjel  imellem  uor- 
ganisk Virksomhed  og  Livsvirksomhed,  og  dersom 
denne  Forskjel  skal  kunne  blive  os  ganske  tydelig, 
maae  vi  søge  at  faae  den  betegnet  saa  skarpt,  som 
muligt.  Vi  begynde  desaarsag  med  at  gjøre  en  Ad- 
skillelse mellem  Stofvirksomhed  og  Selvvirksom- 
hed, idet  vi  ved  Stofvirksomhed  forstaae  enhver  Kraft- 
yttring,  der  udgaaer  fra  Stoffet  som  Stof,  medens  vi 
ved  Selvvirksomhed  tænke  os  Functioner,  der  ikke 
have  deres  Udgangspunkt  i  et  særeget  Stof,  men  i  en 
til  Stetbetingelser  svarende  ideel  Causalitet. 

Hvilke  ere  nu  de  for  al  Stofvirksomhed  afgjørende 
Kriterier?   Forestiller  man  sig  to  Massedele  mj  og  mg 

virkende  paa  hinanden,  og  lader  den  Lov,  hvorefter 
Virksomheden  foregaaer,  være  betegnet  ved  f.  Af- 
standen ved  u.  Virksomheden  ved  V,  saa  kan  Lig- 
ningen: V  =  m^  m,  f  (u)  opstilles  som  Symbol  og 
Grundformel  for  al  mulig  Stofvirksomhed.  Ved  An- 
vendelse af  de  saakaldte  Potentialfunctioner  og  »Poten- 
tialets« Forhold  til  »levende  Kraft«,  kan  det  exact 
bevises,  at  f  (u)  kan  være  hvilken  som  helst,  u  variere 
mellem  Grændserne  o  og  dc.  Massedelenes  Antal  være 
saa  stort,  og  deres  Combinationer  saa  forskjellige,  man 
vil,  idet  man  hver  Gang  mærker  sig  Forskjellen  mellem 
bevægelige  og  ubevægelige  Massedele,  selv  de  Dele, 
Potentialet  angaaer,  og  endda  vil  Stofvirksomhedens 
Symbol  —  Virksomheden  f  (u)  være  frastødende  eller 
tiltrækkende,  mechanisk,  magnetisk,  elektrisk,  chemisk, 
kort  sagt,  af  hvad  Art  man  vil  —  holde  sig  ufor- 
andret. For  at  komme  til  Erkjendelse  af,  hvad  der 
egenlig  skal  forstaaes  ved  Stofvirksomhed,  behøve  vi 
altsaa  kun  at  underkaste  Grundformlen  en  logisk  Analyse. 
Af  Formlen  V  =  m,  m.^f  (u),  naar  den  med  Hen- 
syn til  Stillinger,  Projectioner  o.  s.  v.  udvikles,  fremlyser 
da:  a)  at  Materien  under  alle  Betingelser  virker  efter 
Inertiens  Lov:  mj  virker  paa  m., ,  ikke  ifølge  nogen 
Selvbestemmelse  eller  indre  Tilskyndelse,  men  alene 
fordi  m.^  virker  paa  mj*,  det  er  selvløs  Virksomhed; 
(i)  hvor  vidt  der  i  et  System  af  virksomme  Masser  eller 
Molekuler  er  Hvile  eller  Bevægelse,  afgjøres  ikke  ved 
nogen  selvstyrende  Eenhed,  enten  i  det  Hele"  eller  i 
nogensomhelst  enkelt  Deel,  men  alene  ved  de  sam- 
virkende Kræfters  Resultant;    y)  Systemets  Overgang 

fra  Bevægelse  til  Hvile,  eller  omvendt,  har  ikke  sin 
Grund  i  Systemet  selv,  men  afhænger  af  udvortes  Aar- 
sager,  udvortes  Betingelser;  d)  de  virksomme  Led  ere 
lutter  Stofsubjecter,  og  det  i  Virksomheden  Eiendom- 
melige  henføres  til  en  eller  anden  for  det  paagj  ældende 
Stof  charakteristisk  Egenskab,  i  mechanisk  Physik  til 
Tyngden,  i  Chemi  til  Affiniteten.  Er  dette  nu  klart, 
saa  behøve  vi  ikke  at  fortsætte  Analysen  videre,  for 
at  overbevise  os  om,  at  Stofvirksomheden,  hvormange 
Betingelser  og  Combinationer  man  end  vil  underskyde, 
umulig  kan  omdannes  til  Livsvirksomhed.  Her  mangler 
aabenbart  Noget,  og  det  er  dette  Noget,  vi  nu  skulle 
charakterisere  som  det  Selvvirksomme. 

Hvad  er  Selvvirksomhed,  og  hvorpaa  kjende  vi 
den?  Det  ligger  nær  at  vise  hen  til  en  umiddelbar 
Bevidsthed  om  Villen  og  Villie;  thi  uden  Hensyn  til, 
hvad  Realitet,  der  kan  tillægges  vor  Villen  og  Selv- 
bestemmen,  saa  er  det  uimodsigeligt,  at  vi  heri  have 
en  Virksomhedsform,  som  er  den  materielle  diametralt 
modsat.  Hvad  vi  kalde  vort  Selv  er  intet  for  sig  til- 
værende  Stof,  og  den  fra  Selvet  udgaaende  Virksom- 
hed ingen  Stofvirksomhed.  Det  virksomme  Selv  kan 
ikke,  i  Lighed  med  en  Massedeel,  existere  som  Led  i 
Modsætning  til  sin  Virksomhed,  thi  det  har  ingen 
umiddelbar  Bestaaen;  dets  Bestaacn  er  en  ideel  Virken, 
og  denne  Virken  en  .uafbrudt  Reflecteren.  Ud  fra  sit 
ideelle  Midtpunkt  gaaer  Virksomheden  over  paa  Ma- 
terien og  fra  Materien  tilbage  til  Udgangspunktet; 
Selvvirksomheden    er   en   Kredsbevægelse,    hvorunder 

Modsætningen    af  Midtpunkt    og  Peripheri    stadig   af- 
speiler  Eenheden. 

Lad  det  Selvbestemmende,  s,  være  omgivet  af 
materielle  Punkter,  a,  b,  c,  saa  vil  Forholdet  ikke  være 
det,  at  s  kun  kan  virke,  for  saa  vidt  det  umiddelbart 
reagerer  mod  Paavirkning.  Vexelvirkningen  foregaaer 
tvertimod  saaledes,  at  s,  afficeret  af  a,  kan  derved 
bevæges  til  at  virke  paa  b,  eller,  hvis  det  paa virker 
a,  da  virke  snart  tiltrækkende  snart  frastødende,  efter- 
som Tilstanden  er,  hvori  det  befinder  sig.  Selvvirk- 
somheden beroer  paa,  at  s  virker  efter  sit  Befindende, 
og  desaarsag  væsenlig  har  Virksomhedsmotivet  i  sig 
selv.  Et  System  af  materielle  Dele  giver  kun  en  Sam- 
menhængseenhed ;  først  naar  det  Selvbestemmende 
kommer  med,  viser  der  sig  en  styrende  Eenhed,  en 
Selveenhed. 

At  en  styrende  Eenhed,  en  formgivende  Selveen- 
hed spores  overalt  i  alle  levende  Organismer  og  orga- 
niske Dannelser,  i  Moneren  og  Cytoden  lige  saa  vel 
som  i  Menneskets  selvbevidste  Sjæl,  er  en  saa  iøine- 
faldende  Kjendsgjerning,  at  ingen  Physiolog  vil  forsøge 
paa  at  faae  den  bortforklaret,  med  mindre  det  skeer  i 
Fortvivlelse  over,  ikke  at  kunne  forklare  den. 

Hvorfra  kommer  den  formende,  styrende  Eenhed, 
den  ideelle  Causalitet,  den  virkende  Selveenhed?  Fra 
Realbegrebernes  System,  fra  Livets  Anlæg.  Dette  Svar 
maa  naturligviis  forkastes  af  dem,  der  paa  Forhaand 
ere  hildede  i  den  Fixidee,  at  virksomme  Realbegreber 
med  væsenlige  Anlæg  ikke  høre  med  i  Naturens  Orden^ 
Men   selv  om   man   indrømmer   Gyldigheden   af  et   al- 


mindeligt Livsanlæg,  er  Sagen  i  sig  dog  dunkel  og 
gaadefuld.  Hvorledes  skal  man  her,  uden  at  indsmugle 
uvidenskabelige  Forudsætninger  eller  blive  staaende  ved 
den  almene,  og  af  den  JGrund  intetsigende,  Henviisning 
til  Forholdet  mellem  Realbegreb  og  Existens,  kunne 
danne  sig  nogen  bestemt  Forestilling  om  det  Selwirk- 
sommes  Forhold  til  Stoffet? 

Her  er  flere  Hypotheser  at  vælge  imellem.  Man 
kan  f  Ex.  gaae  ud  fra  en  med  Lyshypothesen  analog 
Livshypothese ,  og  antage,  at  ligesom  Lyset  har  sin 
reale  Mulighed  i  et  fra  de  veielige  Masser  forskjelligt 
Medium,  saaledes  har  Livet  sit  Anlæg  i  et  tilsvarende 
overalt  udbredt  Medium.  Naar  Lyset  tændes,  skeer 
det  under  Betingelse  af,  at  Lysmediet  sættes  i  Virk- 
somhed. At  den  ideelle  Selvvirksomhed  maa  være 
betinget  af  en  tilsvarende  Stofvirksomhed,  ville  vistnok 
Alle,  der  kjende  Naturlovene,  uden  videre  indrømme. 
Men  det  Selvvirksomme  kan  jo  meget  vel  være  be- 
tinget af  Stoffet,  uden  derfor  at  være  Stofsubject.  At 
Selvvirksomheden  indtræder,  beroer  da  paa,  at  det 
Mechaniske,  Chemisk-Physiske  og  Chemiske  i  Stofvirk- 
somheden sætter  Livsmediet  i  Svingning:  under  Livs- 
mediets  Svingninger  danne  sig  Udgangspunkter  for 
Selvvirksomheden.  I  en  Molekule  A  være  Masseato- 
merne a,  b,  c  o.  s.  V.,  Ætheratomerne  «,  p',  y  .  .  .  .; 
Masseatomerne  ville  tiltrække  hverandre,  men  Æther- 
atomerne frastøde  dem  og  fjerne  dem  fra  hverandre. 
Hvis  der  nu  ingen  Selvvirksomhed  er  i  Molekulen,  saa 
vil  Spændingen  kunne  udlignes  physisk,  d.  v.  s.  Mole- 
kulen   er    livløs.      Har    derimod   Stofvirksomheden   sat 

Livsmediet  i  Bevægelse,    saa  vil  der  have  dannet  si? 
en  Mængde  Selvhedspunkter  s,  s,  s  mellem  Atomerne, 
disse  Selvhedspunkter  kunne  hvert  for   sig   være   saa 
svage,    at  deres  Virksomhed  nærmer  sig  til  en  Diffe- 
rentialvirksomhed :    de  ville  dog  bevirke,  at  Molekulen 
bliver  levende.    Bestaaer  nu  en  levende  Celle  af  levende 
Molekuler,  saa  fremkommer  den  styrende  Eenhcd  der- 
ved,   at  s,  s,  s  .  .  .  ikke  blot  ere  i  Vexelvirkning  med 
de  materielle  Dele,    men  under    denne  Vexelvirknin*^ 
tillige  i  et  saadant  Forhold  til  hverandre  indbyrdes,  at 
de  danne  en  Resultant  S,    som  deri   er   forskjellig   fra 
enhver  Resultant  af  materielle  Kræfter,    at   den    som 
Selvhedsresultant  behersker  sine  Composanter  og  ned- 
sætter   dem   til  Tjenere    for  sine  særegne  Fordrin"-er. 
Bestaaer  Organismen  af  flere  Celler,  saa  ville  S,  S,  ... 
gaae  ind  under  en  høiere  Resultant,    som  i  teleologisk 
Selvvirksomhed  vil  lede  Arbeidets  Deling  o.  s.  frmdl. 

Vil  man  foretrække  en  anden  Hypothese  og  antage, 
at  det  er  Atomerne  selv,  der,  ifølge  en  Duplicitet  i 
Materiens  Væsen,  snart  holde  sig  paa  et  mechanisk 
og  chemisk  Standpunkt  som  umiddelbare.  Inertiens  Lov 
undergivne  Stofsubjecter,  snart  igjen,  især  i  Kulstof- 
forbindelser,  hæve  sig  til  at  afgive  Selvhedsresultanter, 
da  kan  dette  kun  skee  paa  den  udtrykkelige  Betingelse, 
at  der  gjøres  videnskabeligt  Rede  for,  hvor  Inertien 
ophører,  og  hvor  Selvvirksomheden  begynder,  samt 
hvorledes  det  gaaer  til,  at  de  samme  Stofdele  kunne 
paa  een  Gang  bevare  deres  Inerti  og  tillige  fungere 
som  Momenter  i  den  organiserende  Selvvirksomhed. 

Vil  man  endelig  opgive  alle  Hypotheser,  beraabe 
sig  paa  Videns  Ind.skrænkning  og  erklære  det  biologiske 
Problem  for  slet  og  ret  uløseligt,  da  er  dette  unegtelig  en 
Udvei ;  og  Forskningen  kan  uforstyrret  gaae  sin  rolige 
Gang.  Men  afskaffe  Selvvirksomhedens  Factor  og 
bortforklare  Problemet  ved  Hjælp  af  hule  Analogier 
og  physiske  Tvetydigheder  gaaer  paa  ingen  Maade 
an.  Grundformlen  m^  m^,  f  (u)  vil  vedblivende  vidne  om 
Stofvirksomhedens  eiendommelig  begrændsede  Sphære, 
og  derved  om  qvalitativ  Forskjel  mellem  Livløst  og 
Levende. 

Livsvirksomhed  er  hverken  Stofvirksomhed  for  sig 
ei  heller  Selvvirksomhed  for  sig,  men  en  gjennem- 
gaaende  Eenhed  af  begge.  Enhver  organisk  Function 
er  paa  een  Gang  en  Stoffunction  og  en  Selv^hedsfunc- 
tion.  Fra  dette  Synspunkt  gjælder  det,  at  »Hjernen 
tænker,  ligesom  Maven  fordøier<  ;  dog  maa  det,  ikke 
blot  i  Hjernens  og  Mavens,  men  fremfor  Alt  i  Viden- 
skabens Navn  paa  det  Eftertrykkeligste  fremhævdes,  at 
Forholdet  mellem  Stofmomentet  og  Selvhedsmomentet 
i  -de  organiske  Dobbelfunctioner  er  indtil  de  mindste 
Enkeltheder  articuleret. 

Som  forskende  Videnskab  kan  Physiologien  ikke 
direct  gjøre  Brug  af  det  Teleologiske;  den  er  og  bliver 
en  empirisk  Videnskab.  Men  fornægte  eller  oversee 
Teleologiens  Betydning  kan  den  heller  ikke,  thi  Phy- 
siologi  er  i  væsentligt  Slægtskab  med  Biologi.  Phy- 
siologien kan  ikke  lægge  an  paa  at  gjøre  Biologien 
umulig;  men  Biologi  og  Teleologi  ere  nødvendig  sam- 
menhørende Begreber, 

§  i8. 
Botanik  og  Zoologi. 

Skjøndt  Botaniken,  der  undersøger  Planteriget  og 
dets  Frembringelser,  er  en  empirisk  Videnskab  lige 
saa  vel  som  Geognosien,  der  undersøger  Jordlagene, 
saa  er  her  dog,  netop  paa  Grund  af  Materialets  For- 
skjellighed,  en  væsenlig  Forskjel  mellem  Empiri  og 
Empiri.  Geognosiens  Materiale  er  ligefrem  physisk. 
Botanikens  er  organisk,  altsaa  teleologisk.  Om  man  end 
ti  Gange  afskaffer  Teleologien,  saa  vil  den  simpleste 
Beskrivelse  af  en  Plante  med  Rod,  Stængel,  Stængel- 
blade, Bægerblade,  Kronblade,  Støvdragere  o.  s.  v. 
uvilkaarlig  fordre  en  Forklaring  af  disse  Organers  Brug 
for  den  hele  Organisme,  og  derved  forraade  det  Teleo- 
logiske. Den  Undskyldning,  at  vi  Mennesker  ere  nødte 
til  at  anvende  Teleologien  der,  hvor  den  slet  ikke 
passer,  tager  sig  besynderligt  ud  i  en  Videnskab.  Den 
almindelige  Botaniks  Underafdelinger:  Plante- Anatomi, 
Morphologi,  Plante-Physiologi ,  Plante-Chemi  o.  s.  v. 
kunne  vistnok  behandles  særskilt  i  Modsætning  til 
Systemlæren;  men  charakteristisk  er  det  dog  at  see, 
hvorledes  den  systematiske  Botanik,  der  optager  Re- 
sultaterne af  de  særlige  Undersøgelser,  ad  empirisk  Vei 
leder  dybere  og  dybere  ind  i  teleologiske  Spørgsmaal. 

Man  begynder  umiddelbart  med  at  tage  de  typiske 
Former  som  de  forefindes.  Til  Brug  ved  den  blot 
heuretiske  Classification  griber  man  ethvert  Mærke,  selv 
de  meest  constante,  i  al  Tilfældighed.  Det  Linneiske 
System  (Sexualsystemet) ,  der  er  bygget  paa  Befrugt- 
ningsorganernes  Antal  og  øvrige  Forhold,  afgiver  her- 

paa  et  træffende  Exempel.  Man  classificerer  Planter, 
som  om  det  var  Mineraler.  Men  Planten  fører  en  egen 
Huusholdning,  og  fortsat  Iagttagelse  lærer,  at  dertil 
svarer  en  Formudvikling,  som  viser,  paa  hvilket  Dan- 
nelsestrin Planten  staaer.  Det  >  kunstige  i  System,  som 
dannes,  idet  man  ved  Abstraction  isolerer  visse  Mærker 
fra  Organismens  andre  Eiendommeligheder,  bliver  alt- 
saa utilfredsstillende.  Ifølge  Sexualsystemet  kunne  jo 
Planter,  der  iøvrigt  ere  hinanden  aldeles  ulige,  komme 
til  at  staae  hinanden  ganske  nær,  naar  de  med  Hensyn 
paa  det  valgte  Mærke  tilfældigviis  ere  lige;  saaledes 
høre  f  Ex.  en  Berberisse  (Berberis)  og  en  Vintergjæk 
(Galanthus)  begge  til  sjette  Klasse,  en  Ask  (Fraxinus) 
og  en  Salturt  (Salicornia)  begge  til  anden  Klasse,  skjøndt 
Naturen  ved  en  høist  forskjellig  Organisationsmaade 
har  skilt  Berberissen  vidt  fra  Vintergjækken,  Asken 
vidt  fra  Salturten.  Paa  den  anden  Side  kunne  Planter, 
som  i  alt  Øvrigt  vise  sig  indbyrdes  beslægtede,  blive 
fjernede  langt  fra  hinanden,  naar  det  træffer  sig,  at  de 
med  Hensyn  paa  det  valgte  Kjendemærke  ere  forskjel- 
lige.  Saaledes  hører,  ifølge  det  Linneiske  System, 
Agermaane  (Agrimonia)  til  ellevte,  Mjødurt  (Spiræa) 
til  tolvte.  Løvefod  (x\lchemilla)  til  fjerde,  og  Biber- 
nella  (Poterium)  til  een  og  tyvende  Klasse,  uagtet  de 
efter  deres  Natureiendommelighed  alle  ere  Medlemmer 
af  een  og  samme  Familie,  nemlig  Rosenfamilien. 

Ifølge  det  naturlige  System  er  det  en  heel  Tota- 
litet af  organiske  Former,  der  maa  lægge  Beslag  paa 
Opmærksomheden,  Betragte  vi  fra  dette  Synspunkt 
de    to    store,     omfattende    Grupper,     Kryptogamer 

(de  blomsterløse  Planter)  ogPhanerogamer  (Blomster- 
planter) nærmere,  saa  viser  sig  ogsaa  Formudviklingens 
teleologiske  Charakteer.  Der  danner  sig  f.  Fx.  Sporer 
og  Frø,  ikke  blot,  saa  at,  men  udtrykkelig,  for  at 
nye  Exemplarer  kunne  fremkomme.  Sættes  det  kryp- 
togame  Sporegjemme  (sporangium)  imod  det  phanero- 
game  Frøgjemme  (pericarpium) ,  saa  kunde  man  ved 
en  overfladisk  Betragtning  let  forledes  til  at  forvexle 
det  Lavere  med  det  Høiere.  Saaledes  have  Mosserne 
et  af  et  stort  Cellecomplex  dannet  Sporehuus.  Spore- 
huset aabner  sig  paatværs,  og  i  ikke  faa  Tilfælde  saa- 
ledes, at  en  mellem  Laaget  og  Huset  værende  Spring- 
ring  (elater)  kaster  Laaget  af;  det  saa  kaldte  Peristom 
har  snart  en  enkelt,  snart  en  dobbelt  Krands  af  Tænder 
o.  s.  V. ;  her  er  et  rigt  Udstyr.  I  Sammenligning  med 
saa  rigt  udstyrede  Sporehuse  maa  Frøgj emmet  hos 
mangen  phanerogam  Plante,  især  naar  dette  Frø- 
gjemme, som  hos  Lathyrus  latifolius,  bliver  staaende 
ved  Formen  af  et  almindeligt  Blad,  unegtelig  tage  sig 
fattigt  ud  og  forekomme  os  baade  simpelt  og  ubetyde- 
ligt. Anderledes,  naar  vi  see  paa  det  eiendommelige 
Anlæg  og  det  til  samme  svarende  morphologiske 
Grundlag.  Det  morphologiske  Grundlag  falder  sammen 
med  det  Element,  hvorpaa  Dannelsen  nærmest  beroer. 
Et  saadant  Element  er,  hvad  Sporehusets  Dannelse 
angaaer.  Cellen;  hvad  Frøgjemmet  angaaer,  er  det 
Bladet.  Kalde  vi  for  Organismens  Vedkommende 
Cellen  det  primære  Element,  et  Dannelseselement  af 
første  Orden,  saa  maae  vi  kalde  Bladet,  den  Dannelse, 
hvori  Celleelementet  er  nedsat  til  Moment,    et  høiere 

Element,  et  Element  af  anden  Orden.  Hvor  høit  Dan- 
nelsen af  Sporehuset  end  hæver  sig,  saa  beroer  dets 
indre  Bygning  dog  kun  paa  Celler  og  Aggregationer 
af  Celler,  hvorimod  det  laveste  Frøgjemme  oprindelig 
er  et  Blad.  Det  laveste  phanerogame  Frugtblad  staaer 
altsaa  i  Kraft  af  Grundformen  høiere  end  det  høieste 
phanerogame  Sporehuus. 

Trods  overraskende  Fremskridt  i  Planternes  Ana- 
tomi og  Chemi,  vil  det  dog  ikke  være  muligt  at  for- 
klare Formvirksomheden  af  physisk-chemiske  Aarsager 
alene.  Den  Kjendsgjerning,  at  Chemien  paa  sit  nu- 
værende Trin  kan  ved  Kunst  frembringe  Forbindelser, 
som  ellers  kun  dannes  i  den  levende  Organisme,  er 
utilstrækkelig;  thi  herimod  staae  dog  andre  Kjends- 
gjerninger.  Det  er  jo  vitterligt,  at  to  chemiske  Pro- 
dukter, der  i  Et  og  Alt  ligne  hinanden,  kunne  være 
fremkomne  ad  meget  forskjellige  Veie.  Det  er.  end- 
videre uimodsigeligt,  at  organiske  Produkter,  som  frem- 
bringes ved  Kunst,  ikke  have  organisk  Form;  skulde 
de  desuagtet  være  frembragte  paa  selvsamme  Maade 
som  i  den  levnende  Organisme,  saa  blev  man  jo  nød- 
saget til  at  antage  to  forskjelligartede  Kræfter,  nemlig 
foruden  den  Kraft  i  Affiniteterne,  der  frembragte  Pro- 
duktet, en  egen  Kraft,  der  frembragte  den  organiske 
Form. 

Det  er  forgjæves  at  ville  beraabe  sig  paa  >  de  sær- 
egne Betingelser;  thi  Et  af  To:  enten  ere  Betingel- 
serne physisk-chemiske,  og  da  viser  Grundformlen 
m,  m2  f  (u)  (g  17),  at  Alt  falder  ind  under  det  Livløse; 
eller  en  vis  Selvvirksomhed  maa  være  underforstaaet, 

og  da  have  vi  det  Teleologiske.  At  det  Teleologiske 
ikke  gjør  Brud  paa  Stoffernes,  Affiniteternes  og  Lovenes 
uforanderlige  Natur,  følger  ligefrem  deraf,  at  det  Selv- 
virksomme netop  maa  forudsættes  at  høre  væsenlig  med 
til  denne  Natur.  At  udvortes  Betingelser  kunne  ind- 
virke ikke  blot  begunstigende  og  modificerende,  men 
endog  hæmmende  og  forstyrrende  paa  den  organiske 
Formvirksomhed,  er  en  Selvfølge,  naar  vi  betænke,  at 
Selvvirksomheden,  ikke  her  og  der  alene,  men  Led 
for  Led  og  Punkt  for  Punkt  er  betinget  af  Stofvirsomhed. 
Den,  der  vil  have  et  stort  og  klart  Indtryk  af  den 
teleologiske  Formvirksomhed,  maa  ikke  blive  staaende 
ved  en  elementær  Sammenligning  mellem  Krystallen 
og  Planten,  thi  heraf  fremlyser  kun  —  hvad  Ingen 
kan  nægte  —  at  physiske  Aarsager  og  Betingelser 
overalt  ere  i  Virksomhed;  han  maa  gaae  et  Skridt 
videre,  han  maa  betragte  Planternes  Levnetsløb;  Kry- 
stallerne have  intet  Levnetsløb!  Han  maa  betragte, 
hvad  Goethe  kalder  ^)die  Metamorphose  der  Pflanzen«; 
han  maa  overbevise  sig  om,  at  alle  en  phanerogram 
Plantes  forskjellige  Dele,  lige  fra  Cotyledonen  til  Støv- 
veien,  fremkomme  derved,  at  eet  og  samme  Element 
paa  de  forskjellige  Høider  af  Axen  iføre  sig  forskjellig 
Skikkelse,  i  Medfør  af  den  hele  Oekonomi.  Hvad  der 
paa  et  Stadium  er  Frøblad  (Cotyledon),  er  paa  et  andet 
Løvblad,  paa  et  tredie  Dækblad  (Braktee),  paa  et 
fjerde  Bægerblad,  paa  et  femte  Kronblad,  paa  et  sjette 
Støvblad,  paa  et  syvende  Frugtblad.  —  Fordres  der 
endnu  et  yderligere  Beviis  for,  at  Plantens  Dele  ikke 
fremkomme  ved  endelig  Sammenstykning,  men  udvikles 

indenfra  af  eet  sig  differentierende  Anlæg:  da  behøve 
vi  blot  at  minde  om  den  Maade,  hvorpaa  navnlig 
Schleiden  har  prøvet  og  gjennemført  det  af  Goethe 
Anskuede.  Istedenfor  blot  at  sammenligne  Phænome- 
nerne  i  deres  umiddelbare  Tilværen,  spørger  Schleiden 
tillige  om  deres  Vorden,  gaaer  tilbage  til  det  Oprinde- 
lige, sammenligner  f  Ex.  en  Cotyledon  i  dens  første 
Tilsyneladelse  med  de  første  Tilsyneladelser  af  andre 
Blade  paa  samme  Plante,  og  finder  saa,  at  alle  Bladene 
fra  Begyndelsen  af  ligne  hverandre,  at  de  alle  oprinde- 
lig ere  eensdannede,  hvert  især  »en  vorteformig  Frem- 
ragen«  nedenfor  Axespidsen. 

I  Zoologien  bliver,  ifølge  Sagens  Natur,  det  Teleo- 
logiske endnu  mere  fremtrædende.  Er  det  fra  et  phy- 
sisk  Standpunkt  umuligt  at  paavise  nogen  egenlig  af- 
gjørende  Forskjel  mellem  Livløst  og  Levende,  da  er 
det  vel  lige  saa  umuligt  at  finde  det  Grændseskjel, 
hvor  Planteriget  hører  op,  og  det  egenlige  Dyreliv  be- 
gynder. ;>Protisternes«  mellemliggende  Provinds  er  endnu 
neppe  tilstrækkelig  undersøgt«.  At  de  for  Dyreorganis- 
men sædvanlig  anførte  Kj endetegn:  Fornemmelse  og 
vilkaarlig  Bevægelse  ikke  tilfredsstille  Forskeren,  er 
forstaaeligt.  Er  det  allerede  vanskeligt  at  komme 
overeens  om,  hvad  de  nævnte  Udtryk  egenlig  betyde, 
saa  er  det  endnu  vanskeligere  at  sikkre  sig  deres  An- 
vendelse ved  utvetydige  Kjendsgjerninger.  En  aphori- 
stisk  Opstilling  af  slige  Kriterier  vil  altid  have  sine 
Misligheder.  Dog  frembyder  den  teleologiske  Syns- 
maade  i  denne  Henseende  praktiske  Vink. 


190 


Have  Planterne  en  Sjæl?  Dette  ældgamle  Spørgs- 
maal  er  i  den  nyere  Tid  vendt  tilbage  med  forstærket 
Eftertryk,  og  faaer  særegen  Betydning  derved,  at  det 
indeholder  en  Opfordring  til  stedse  dybere  gaaende 
Redegjørelse  for  det  oprindelige  Forhold  mellem  Liv 
og  Sjæl.  Men  naar  man  ved  at  henvise  til  > Dannelses- 
virksomhed,  helbredende  Naturkraft,  Reflexbevægelser, 
Instinkt  og  Skjønhedsdrift  <  har  udtømt  Alt,  hvad  der 
kan  tale  for  at  tillægge  Planten  en  Sjæl,  saa  maa  man 
dog  standse  ved  et  Spørgsmaal,  som  kun  kan  forklares 
teleologisk.  Hvorfor  gaaer  Plantelivet  med  sin  iøvrigt 
rige  Formudvikling  ikke  i  sjælelig  Retning?  Den  Con- 
centration  til  fri  Inderlighed  i  Fornemmelse  og  Selv- 
bestemmelse, der  er  det  sjælelige  Livs  Særkjende, 
savnes  aldeles  hos  Planten.  Plantelivet,  der  i  det  Hele 
er  saaledes  anlagt,  at  det  ikke  kan  gaae  ud  over 
Grændsen  for  den  materielle  Organisering,  maa  med 
denne  i  Anlæget  liggende  Qvalitetsgrændse  blive  staaende 
ved  et  Liv  uden  Sjæl.  Hvis  et  levende  Væsen  skal 
formaae  at  hæve  sig  over  den  i  umiddelbar  Vegeteren 
strømmende  Selvhed  til  et  i  sig  reflecteret  Selv,  da 
maa  Livet  selv  fra  Anlæget  af  være  sjæleligt. 

De  to  Kategorier,  som  ved  Sammenligning  mellem 
Plante  og  Dyr  paa  en  altfor  overfladisk  Maade  sam- 
menblandes, ere  Grad  og  Maal.  Planten,  hedder  det, 
har  Fornemmelse  og  Bevidsthed  saa  vel  som  Dyret, 
men  naturligviis  i  langt  svagere  Grad.  Det  kommer 
da  til  at  see  ud,  som  kunde  den  foregivne  Plantesjæl 
arbeide  sig  umærkelig  op  til  høiere  og  høiere  Grad  af 
bevidst  Leven,  thi  for  de  blotte  Gradationer  gives  der 

ingen  fast  Grændse;  det  seer  ud,  som  havde  Planten 
Bevidsthedsevne,  men  savnede  blot  de  rette,  tilsvarende 
Organer,  Nerver,  Ganglier,  Sandse-  og  Bevægelsesred- 
skaber.  Men  at  Forholdet  netop  er  lige  det  omvendte, 
ligger  i  de  organiske  Functioners  teleologiske  Charakteer. 

Physisk  seet,  hedder  det,  at  Dyret  sandser  og  be- 
væger sig  blot  fordi  det  har  Nerver,  men  teleologisk 
forstaaet  gjælder  det  derimod,  at  Dyret  har  Nerver, 
fordi  det  er  anlagt  paa  at  sandse  og  bevæge  sig.  Hos 
de  høiere  Dyr,  i  hvilke  Charakteermærkerne  blive  tyde- 
lig udtalte,  sees  dette,  som  bekjendt,  allerede  i  Foster- 
dannelsens første  Stadier.  Cuviers  Sætning,  at  det  er 
Formen  af  Nervesystemet,  der  bestemmer  den  hele 
Dyreform,  vil  altid  hævde  sin  Gyldighed.  For  de 
eenssidede,  skjæve  eller  straaledannede  Dyr  (Animalia 
mollusca)  uden  virkelige  Lemmer  egner  sig  det  spredte, 
uregelmæssige  Nervesystem;  Bugknudesystemet  for  de 
eenssidede,  leddede  Dyr  (A.  articulata)  uden  indre  Skelet 
med  mange  eller  ingen  Lemmer;  Rygmarvssystemet  for 
de  eenssidede,  uleddede  Dyr  (A.  vertebrata),  hvis  Been- 
bygning  omslutter  Rygmarven,  Nervesystemets  Axe, 
og  understøtter  fire  indvendig  leddede  Lemmer;  det  er 
den  i  Systematiken  gjennemgaaende  Hovedtanke,  hvilke 
Ændringer  der  end  foretages  med  det  Schematiske. 

Det  er  et  storartet  Fremskridt,  Biologien  i  den 
nyeste  Tid  har  gjort,  idet  man  tilfulde  er  blevet  sig 
bevidst,  at  Botanik  og  Zoologi  ikke  kunne  dyrkes  som 
isolerede  Fag.  Tidligere  berørte  disse  Fag  kun  hin- 
anden, naar  lave,  tvetydige  Former  vakte  Uvished  om 
hvorvidt  det  var  en  Plante  eller  et  Dyr,    man  i  det 

paagjældende  Exemplar  havde  for  sig.  »Protisterne<^ 
have  ikke  blot  udvidet  Undersøgelserne;  men,  hvad 
der  for  den  videnskabelige  Bevidsthed  endnu  er  vig- 
tigere, Undersøgelserne  have  ført  til  en  methodisk  For- 
bindelse mellem  Zoologi,  Protistik  og  Botanik  (Ernst 
Haeckel:  Generelle  Morphologie  der  Organismen.  Erster 
Band.  Berlin  1866.  S.  191  flgd.).  Hvad  den  chemiske 
Charakteer  angaaer,  bliver  det  blandt  Andet  fremhævet, 
at  Dyrene  udmærke  sig  ved  Dannnelse  af  kvælstof- 
holdige  Syrer  (Urinsyre,  Hippursyre,  Inocinsyre  o.  s.  v.), 
medens  de  kvælstoffrie  Syrer  spille  en  større  Rolle  hos 
Planterne;  at  Dyrenes  kvælstof holdige  Baser  (Urinstof, 
Kreatin,  Leucin  o.  s.  v.)  ere  svagt  alkaliske  og  af  en 
næsten  constant  Sammensætning,  hvorimod  det  Om- 
vendte er  Tilfældet  hos  Planterne;  at  Planterne  for- 
trinsviis  ved  Reduction  og  Synthese  af  ganske  simple 
til  meget  sammensatte  Forbindelser  binde  Varmen  og 
udvikle  lidet  mechanisk  Arbeide,  medens  Dyreorganis- 
men omvendt  ved  Oxydation  og  Analyse  af  meget 
sammensatte  Forbindelser  danner  simplere,  frigjør  Varme 
og  udvikler  mechanisk  Arbeide.  »Dyret  er  en  Oxyda- 
tions-Organisme  . 

Den  Omstændighed,  at  Hovedsummen  af  de  che- 
miske Processer  i  Dyrelegemet  især  gaae  ud  paa  at 
udvikle  en  Mængde  levende  Kraft,  ved  nemlig  at  ilte 
de  mere  indviklede  og  løse  Kulstofforbindelser  og  om- 
danne dem  til  simple  og  faste  Forbindelser  som:  Vand, 
Kulsyre,  Ammoniak,  forklarer,  at  der  kan  være  Kræfter 
nok  til  at  sætte  Muskler  og  Nerver  i  Bevægelse.  — 
Men    naar    saa    Physikeren    nærmere    skal    bestemme, 

hvoriedes  det  egenlig  forholder  sig  med  »Forestillingens 
ciendommelige  Molekularbevægelse«,  saa  bliver  han 
uforstaaelig.  »Først«  —  hedder  det  (Anfrt.  Skr.  S.  234) 
—  »naar  Forestillinger  vækkes  i  Gangliecellernes  Ægge- 
hvidemolekuler,  kunne  vi  tale  om  en  Dyrets  Sjæl,  og 
vi  betegne  da  den  Forestilling,  som  opstaaer  under 
Vækkelse  i  Gangliecellerne  ved  de  centripetale 
Traade,  som  Fornemmelse,  den  Forestilling  derimod, 
som  ved  Vækkelse  i  de  centrifugale  Traade  frem- 
bringes af  Ganglieceller,  som  Villie.  Den  dyriske 
Sjæls  dunkleste  og  høieste  Function,  der  er  vanskeligst 
at  begribe,  er  Tankedannelsen,  der  bestaaer  i  Fore- 
stillinger og  opstaaer  under  Ledninger,  men  sandsyn- 
ligviis  altid  ved  en  høist  compliceret  Vexelvirkning  af 
talrige  centrifugale  og  centripetale  Vækkelser.« 

Vi  have  her  et  Exempel  paa,  hvor  umiddelbart 
det  Videnskabelige  og  det  Meningsløse  kunne  berøre 
hinanden.  Det  er  organiske  Functioner,  Dobbelfunc- 
tioner,  som  her  beskrives.  Holde  vi  os  til  Stofvirk- 
somheden, da  er  Beskrivelsen  vistnok  saa  træffende  og 
exact,  som  den  paa  Videnskabens  nuværende  Trin  kan 
være.  Søge  vi  derimod  det  i  Functionerne,  der  egenlig 
angaaer  »Forestillingen«,  »Fornemmelsen«,  »Villien«, 
»Tanken«,  nemlig  Selvvirksomheden,  da  er  Beskrivelsen 
complet  meningsløs.  Hvad  er  Forestilling,  Fornemmelse, 
Villie,  Tanke?  Hvorfra  hente  disse  Ord  deres  Mening? 
Aabenbart  fra  vor  egen  indre  Erfaring.  Jeg  veed,  hvad 
Forestilling  er,  thi  jeg  kan  forestille;  jeg  veed,  hvad 
Fornemmelse  er,  thi  jeg  kan  fornemme;  jeg  veed, 
hvad  Villie  er,    thi  jeg  kan  ville;    jeg  veed,    hvad   en 

Tanke  er,  thi  jeg  kan  tænke;  jeg  veed,  hvad  Liv  er, 
hvad  det  er  at  leve,  thi  jeg  lever.  Vi  have  gjentaget 
dette  »jeg  veed«,  for  at  indskærpe,  hvad  de  mang- 
foldige Stofbetragtninger  idelig  bringe  i  Glemsel,  at 
det  forestillende,  fornemmende,  villende,  levende  Sub- 
ject  ikke  er  et  Stofsubject,  men  et  Selvhedssubject,  at 
den  ideelle  Virksomhed,  som  her  viser  sig,  hvor  be- 
tinget den  end  er  af  Stoffet,  og  hvor  svag  end  den 
Bevidsthed  kan  være,  som  ledsager  den,  dog  ikke  er 
en  Stofvirksomhed,  men  en  Selvvirksomhed. 

Fastholde  vi  Udgangspunktet  for  Opfattelsen   og 
Forstaaelsen  af,  hvad  vi  kalde  Selvvirksomhed  —  thi, 
at  der  i  al  Fornemmen,  hvor  dunkel,  svag  og  bevidst- 
løs  den  end  er,  er  en  Selwirken,  lader  sig  udtrykkelig 
paavise  —  da  ville  ogsaa  saadanne  Bestemmelser,  som 
hentes  fra  den  klare  Bevidsthed,    kunne  overføres  paa 
det  dunkle,  ja,   med  eiendommelig  Begrændsning,  paa 
det  ubevidste  Liv.      At  Functioner   som  Fornemmen, 
Forestillen,  Tænken,  Villen  maae  høre  til  de  organiske 
Functioner  lige  saa  vel  som  Respiration,    Blodcircula- 
tion ,    Fordøielse  o.  s.  v. ,   vil  Physiologen  i  Physikens 
Navn  jo  paa  det  Eftertrykkeligste  hævde.     Nu  vel,  vi 
give  ham  Ret;  men  hvad  er  Conseqvensen ?    Vil  Phy- 
siologen paastaae,  at  der  i  Tænken  og  Villen  ikke  er 
Moment  af  Selvvirksomhed,  ikke  Skin  af  Teleologi  at 
opdage:  da  maa  han  undskylde,  at  vi  finde  ham  ufor- 
staaelig;    thi   det  Uforstaaelige    viser    sig    strax,    naar 
man  har  sprunget  Forstanden  over.      Indrømmer  han 
derimod,    at  der  i  Tænken  og  Villen  er  en  Tilsyne- 
ladelse  af  noget  Selwirksomt,  hvorfra  det  end  kommer, 

saa  følger  jo  heraf,  at  der  i  de  andre  organiske  Func- 
tioner ogsaa  maa  være  et  Selvvirksomhedsmoment, 
hvor  skjult  det  end  er. 

Spørgsmaalet  om  det  Selvvirksomme  hænger  paa 
det  nøieste  sammen  med  Spørgsmaalet  om  det  Teleo- 
logiske, dette  igjen  med  Spørgsmaalet  om  Anlæg,  og 
dette  igjen  med  Spørgsmaalet  om  Livsudviklingens 
Stadier,  om  de  organiske  Typer,  om  Slægter  og  Arter. 


§  19. 
Den  biologiske  Afstamningshypothese. 

Ingen  Naturforsker  kan  gjøre  umiddelbar  Brug  af 
det  Teleologiske,  og  ingen  forskende  Biolog  kan  over- 
see  Teleologiens  Realbegreb,    uden   at   fare  vild  i    de 
biologiske  Labyrinther.    Talende  Beviser  herpaa  haves 
i  Undersøgelserne  over  det  organiske  Livs  Fremkomst 
paa  Jorden.     De  ældre  Forskere  gik  ud  fra  Skabelses- 
dogmet,   og  antoge  uden  videre,    at  Planter,    Dyr  og 
Mennesker  fra  Begyndelsen  af  vare  fremkomne  ved  en 
overnaturlig    d.  v.  s.    mirakuløs   Skabelsesact,    at    hver 
Slægt  og  hver  Art  havde,   ifølge  Skaberens  Plan,    sin 
uforanderlige  Charakteer,    der  vedligeholdt    sig    under 
Forplantningen.     Men  efterhaanden ,  som  Videnskaben 
skred   frem,    fandt   man   sig  generet  af  de  mirakuløse 
Forudsætninger.      Erfaringen  vi.ste,    at  navnlig  Arterne 
ikke  havde  faste  Grændser,  eftersom  der  gaves  Varieteter. 
Eftertanken  lærte,  at  Antagelsen  af  overnaturlige  Ska- 
belsesacter    ikke    alene  Intet   forklarede  —   efterdi  de 
selv  vare  uforklarlige,    og  det  blev  mere  og  mere  be- 
sværligt at   udfinde  Skaberens  Hensigt,    navnlig  med 

Snyltedyrene  —  men  at  en  Indblanding  af  det  Mira- 
kuløse ligefrem  var  farlig,  da  den  stod  i  aabenbar  Strid 
med  Grundsætningen  om  Lovenes  Uforanderlighed.  Man 
søgte  at  fortie,  fortone  og  tilsløre  det  egenlige  Skabel- 
sesmirakel,  saa  vidt  det  lod  sig  gjøre;  men  selv,  om 
man  ligefrem  beraabte  sig  paa  Naturens  egne  skabende 
Kræfter,  maatte  disse  dog  faae  et  temmelig  overnatur- 
ligt Udseende,  saalænge  man  i  Jordudviklingens  Gang 
endnu  ikke  havde  fundet  Continuitetens  Traad.  Ifølge 
den  katastrophisk-dramatiske  Fremstilling  af  geologiske 
Omvæltninger,  der  udslukkede  alt  Liv  paa  Jorden,  var 
man  jo  idelig  i  Forlegenhed  med  Begyndelser  forfra, 
og  maatte  tage  sin  Tilflugt  til  nye,  overordenlige 
Skabelsesacter.  Først  med  Lyflls  »Principles«  under- 
gik den  hele  Synsmaade  en  væsenlig  Forandring. 
Naturen  gjør  ingen  Spring,  og  Alt  i  Naturen 
maa  gaae  naturlig  til,  det  var  videnskabelige  Tan- 
ker, som  nu  for  Alvor  fandt  Indgang.  Hvad  Lamarck 
og  Flere  havde  stavet  paa,  kom  til  fuld  naturhistorisk 
Udtalelse  hos  Darwin. 

Idet  ethvert  teleologisk  Hensyn  resolut  opgives, 
bliver  saa  Afstamningstheorien  udarbeidet  saaledes,  at 
den  levende  Organisme,  der  betragtes  som  et  physisk 
Produkt  af  almene  Naturkræfters  mechaniske  og  che- 
miske  Virksomhed,  ikke  forudsætter  noget  indre,  sær- 
eget Anlæg,  men  kun  et  Indbegreb  af  ydre,  gunstige 
Betingelser.  Det  er  nu  Kulforbindelser  og  fornemmelig 
Æggehvidestoffer,  der  indtage  Miraklets  Plads  og  ved 
en  egen  plastisk  Evne  bevirke  den  ellers  uforklarlige 
Urdannelse,  Archegoni.     Archegonien  er,  hvad  Pro- 

tisterne  vise,  ikke  oprindelig  bunden  til  nogen  bestemt 
Form ;  typiske  Anlæg  have  i  det  Hele  ingen  Betydning, 
med  mindre  man  ved  Anlæg  vil  forstaae   det  Resultat 
af  mechanisk  Arbeide,  som  fra  en  forudgaaende  Organ- 
isme ved   Forplantning  kan  gaae  i  Arv  til    en    efter- 
følgende.     Livet  arbeider  sig  fremad  med  samme  Art 
af  Nødvendighed    som   den,    hvormed    en    bred  Flod, 
der    har    tilstrækkeligt   Fald,    bevæger  sig.      Ligesom 
Floden  indretter  sit  Leie,  sine  Krumninger  og  Forgre- 
ninger efter  Jordsmonnets  physiske  Beskaffenhed   uden 
nogen   som  helst  indre  Stræben  eller  Trang  til  et  be- 
stemt Udløb,    saaledes  indretter  det  fremad  stræbende 
Liv   sine  P'ormer   og  Typer  efter  de  ydre  Omstændig- 
heder,   de  gunstige  eller  ugunstige  Betingelser,    hvor- 
under det  arbeider.      Det  strider  og  stræber;    men  at 
dets  Stræben  er  uden  Maal,    følger  jo   ligefrem   deraf, 
at  det  Teleologiske  er  afskaffet.    Naar  det  fra  et  teleo- 
logisk Standpunkt  seer  ud,  som  om  Livet  i  et  System 
af  typiske  Anlæg  med  lavere  og  høiere  Formaal  ud- 
foldede sig  efter  en  Plan  af  høiere  Viisdom,  da  er  dette, 
fra   et   physisk  Standpunkt   betragtet,    en   Indbildning. 
Det  almene  Liv  staaer  i  sine  Former  lavere  og  høiere 
efter  samme   Begrændsningslov,    som   den    forskjellige 
lavere  og  høiere  Vandstand  i  Floden.      At  der  iøvrigt 
er  stor  Forskjel   imellem  Livets  og  Vandets  Strømme, 
forstaaer  sig  af  sig  selv,  naar  vi  see  paa  »den  absolute 
Nødvendighed  (fiyayx//).« 

I  denne  naturvidenskabelige  Stil  er  Afstamnings- 
hypothesen  paa  en  i  Sandhed  storartet  Maade  bleven 
gjennemarbeidet  og  med  et  overordenligt  Lærdomsap- 

parat  udstyret  af  E.  Hæckel.  Protisterne,  Monerer, 
Protoplaster,  Diatoméer  o.  s.  v.,  danne  det  autogoniske 
Grundlag;  fra  dem  nedstamme  i  den  ene  Retning 
Planterne,  i  den  anden  Dyrene.  Planternes  Stam- 
træ forfølges  gjennem  alle  Forgreninger  fra  Archephyter 
og  Florideer  op  til  de  phanerogame  Gymnospermer  og 
Angiospermer;  Dyrenes  Stamtavle  naaer  fra  Plante- 
dyrene (Coelenterata)  og  Stjernedyrene  (Echinodermata) 
gjennem  Leddyr  (Articulata)  og  Mollusker  til  Verte- 
braterne.  Vertebraterne ,  Hvirveldyrene ,  nedstamme 
særlig  fra  Ormene,  og  Mennesket,  det  ypperste  Hvirvel- 
dyr, fra  en  med  Aberne  beslægtet  Urform. 

Embryologi,  Palæontologi  og  comparativ  Anatomi 
i  Forening  med  Qvalitetslovene  (Selectionstheorien), 
Arvelovene,  de  conservati\'e  og  progressive.  Lovene 
for  direct  og  indirect  Tillæmpning  o.  s.  v.  gjøre  i  det 
Hele  Indtryk  af,  at  Afstamningslæren  er  videnskabelig 
frugtbar.  Det  er  jo  charakteristisk,  at  Embr>^er  af  de 
meest  forskjellige  Arter  indenfor  samme  Klasse  i  Be- 
gyndelsen have  samme  Udseende,  at  Pattedyrenes, 
Fuglenes,  Salemandernes  og  Snogenes  Embryer  i  de 
tidligste  Tilstande  ligne  hverandre  ikke  blot  i  det  Hele, 
men  ogsaa  i  Maaden,  hvorpaa  de  enkelte  Dele  udvikles, 
at  Ligheden  gaaer  saa  vidt,  at  de  neppe  kunne  skjelnes 
fra  hverandre  uden  ved  Hjælp  af  Størrelsen;  det  er 
charakteristisk,  at  selv  Menneskefostret  med  visse  Æn- 
dringer gjennemgaaer  Formudviklinger,  som  ikke  alene 
minde  om  Slægtskabet  med  nærstaaende  Dyrarter, 
men  endog  vise  tilbage  til  Protisterne;  det  er  jo  cha- 
rakteristisk,   at  Rækker  af  polæontologiske  Dannelser 

opad  maae  afgive  Commentarer  ved  Tydningen  af  de 
nulevende  Former.  At  der  med  Hensyn  til  rudimen- 
tære, abortive,  forkrøblede,  feilslagne,  atrophiske  Or- 
ganer endogsaa  kan  opstilles  en  »Dysteleologi« ,  en 
Uhænsigtsmæssighedslære,  er  en  Bekræftelse  paa  de 
physiske  Aarsagers  og  Betingelsers  uafbrudte  Medvirken. 
PVa  protistisk  Begyndelse  forberedes  Menneskets  Frem- 
komst Skridt  for  Skridt;  vi  see,  hvorledes  vore  hvirvel- 
løse Forfædre  hæve  sig  op  ad  otte  Trin  til  de  med 
Hvirvler  Begavede.  Søpungen  (Ascidia)  paa  det  ottende 
og  Lancetdyret  (Amphioxus  lanceolatus) ,  den  laveste 
Repræsentant  for  Hvirveldyrene,  paa  det  niende  Trin, 
danne  Overgang  til  Monorrhinerne,  dem  af  vore  Slægt- 
ninge, der  have,  om  end  kun  en  fjern.  Lighed  med 
nulevende  Lampretter  og  Rundmundede;  derfra  gaaer 
Veien  gjennem  Fiskene,  Kloakdyrene,  Pungdyrene, 
Halvaberne  og  smalnæsede  Aber  med  Hale  til  Menneske- 
Aberne  paa  det  tyvende  Trin  og  Abemenneskene  paa 
det  eet  og  tyvende,  indtil  vi  endelig  naae  til  de  ægte, 
talende  Mennesker  paa  det  to  og  tyvende  Trin,  og 
systematisk  overskue  den  hele  »naturlige  Skabelse«. 

For  saa  vidt  man  udelukkende  holder  sig  paa  den 
empiriske  Forsknings  objective  Standpunkt,  nødes  man 
vist  nok  til  at  indrømme  denne  Afstamningshypothese 
samme  videnskabelige  Betydning  for  Naturhistorien  som 
vi  indrømme  den  Copernikanske  Hypothese  for  Astro- 
nomien. Ændringer,  Begrændsninger,  Udvidelser,  Cor- 
rectiver  ville  ingenlunde  forringe  dens  Værd,  men 
tvertimod  bevise  dens  Frugtbarhed.  Naar  vi  desuagtet 
udtale  det  som  vor  Overbeviisning,  at  den  stillede  Op- 

gave  ikke  er  løst,  da  skeer  det  alene,  for  at  gjøre 
opmærksom  paa,  at  en  Opgave  af  denne  Natur  umulig 
kan  løses  paa  physisk  objectiv  Maade.  Her  savnes 
Oplysninger  om  de  mechaniske  Kræfter,  der  uafbrudt 
bevæge  Livsstrømmen  nedenfra  opad,  om  de  særlige 
Betingelser,  under  hvilke  Knuderne  knyttes  paa  den 
continuerlige  Udviklings  Traad,  om  den  charakteristiske 
Indskrænkning  inden  visse  mere  eller  mindre  constante 
Hovedformer,  medens  Arterne  variere  og  gaae  over  i 
hverandre  o.  s.  v.  Hvorfor  just  disse  organiske  Typer 
og  ikke  andre?  Slige  Spørgsmaal  kan  Forskeren  vist- 
nok afvise  ved  andre  Spørgsmaal:  Hvorfor  just  disse 
Krystaltyper  med  disse  Combinationer  ?  Hvorfor  disse 
Bjergtyper,  ja  disse  typiske  Skyformationer ?  At  byde 
ham  en  teleologisk  Forklaring,  nytter  ikke;  den  for- 
klarer ham  Intet;  dette  maa  indrømmes.  Men  naar 
saa  Forskeren  gaaer  et  Skridt  videre,  haaner  det 
Teleologiske  og  paastaaer,  at  den  physisk  objective 
Forskning  har  Opgavens  hele  videnskabelige  Ind- 
hold i  sin  Magt,  da  erklære  vi  ham  reent  ud,  at  han 
er  i  en  Vildfarelse. 

Hvor  ubesindigt  det  er  at  stille  den  biologiske  Op- 
gave paa  lige  Trin  med  den  astronomiske  og  forsi kkre, 
at  Darwinstheorien  kan  begrunde  Livsphænomenerne 
ved  Hjælp  af  physiske  Aarsager  og  almindelige  Natur- 
love paa  samme  Maade,  som  Newton  har  begrundet 
de  astronomiske  Phænomener,  kan  uden  Vanskelighed 
indsees.  For  at  forklare  Maanens  Bevægelse  omkring 
Jorden,  behøvede  Newton  kun  at  fastholde  to  afgjørende 
Betingelser:  Tiltrækning  til  Centrum  og  Bevægelse  efter 

Tangenten.  Vistnok  er  Sagen  ingenlunde  hermed  af- 
gjort;  thi  Forholdene  ere  indviklede.  Den  af  Delaunay 
i  Connaissance  de  temps  for  1865  fremstillede  Formel 
for  Maanens  Længde  optager  ikke  mindre  end  45 
trykte  Sider,  og  dog  tager  denne  Formel  kun  Hensyn 
til  de  Perturbationer,  der  skyldes  Solen.  Trods  slige 
forviklede  Forhold  tyer  Astronomen  dog  ikke  til  Ud- 
flugter  som  den,  at  vi  naturligviis  »ikke  kjende  de 
inderste  Aarsager«;  nei,  han  gjør  det  i  store,  simple 
Træk  indlysende  —  saa  indlysende,  at  en  Skolediscipel 
kan  forstaae  det  —  hvorledes  Bevægelsen  i  en  krum 
Linie  maa  fremkomme,  og  hvorledes  den  kan  modi- 
ficeres af  udvortes  Betingelser.  Ud  fra  det  eenfoldige 
Første  kunne  vi  da  gjøre  et  Indblik  i  det  Forviklede 
og  forstaae  Grundtanken ,  om  vi  end  ikke  kunne  følge 
Analyserne.  Men  hvordan  vilde  det  gaae  med  Af- 
stamningshypothesen ,  dersom  de  mange  uligeartede 
Udviklingslove  endog  blot  deelviis  skulde  afledes  af 
almindelige  Naturlove }  Den  organiske  Function  er  ikke 
forklaret;  Autogonien  er  ikke  forklaret;  den  eien- 
dommelige  Dannelsesdrift  er  ikke  forklaret.  For  at 
blive  det  Teleologiske  kvit,  har  man  nedsat  Selections- 
læren  med  dens  Conseqvenser  til  en  slet  og  ret  Nyt- 
tighedslære,  uden  engang  at  blive  opmærksom  paa,  at 
Nyttighedslæren  netop  er  en  i  det  Endelige  gjældende 
Hensigtslære,  altsaa  en  Teleologi. 

Men  -—  kunde  man  her  indvende  —  hvad  hjælper 
denne  idelige  Anviisning  paa  det  Teleologiske,  naar 
det  dog  aabenbart  indrømmes,  at  Teleologien  ikke  kan 
bruges  i  physisk  objectiv  Forskning?     Vi  svare:    den 

physisk  objective  Forskning,  saa  uundværlig  den  end 
er  i  Videnskaben,  udtømmer  ikke  det  Videnskabelige. 
Det  Videnskabelige  i  Biologien  er  tvedeelt,  den  ene 
Deel  tilhører  det  Empiriske,  den  anden  det  Aprioriske. 
En  saadan  Tvedeling  forekommer  ikke  i  de  real-em- 
piriske  Videnskaber.  Astronomien,  Chemien,  Mine- 
ralogien, Geognosien  have  intet  til  deres  Opgaver 
Hørende  udenfor  sig;  det  er  forskende  Videnskaber,  og 
Opgaverne  ere  Forskningsopgaver:  Alt  falder  ind  under 
Stofvirksomheden.  Anderledes  med  Biologien,  hvis 
Gjenstand  er  det  organiske  Liv;  de  organiske  Func- 
tioner  ere  dobbelsidige,  og  den  biologiske  Opgave  maa 
som  Følge  heraf  nødvendig  faae  en  dobbelsidig  Cha- 
rakteer. 

Hvad  her  let  kan  forvirre,  er  netop  den  Omstæn- 
dighed, at  Fordoblingen  kræver  to  forskjelligartede 
Undersøgelser,  empirisk  Forskning  og  apriorisk  Analyse ; 
ja,  hvad  mere  er,  at  de  forskjelligartede  Undersøgelser 
endog  høre  under  forskjelligartede  Videnskaber,  den 
empiriske  Forskning  under  Physiken,  den  aprioriske 
eller  rettere  aprioriserende  Reflexion  under  Philosophien. 
Vi  kunne  see  det  i  bestemte  Exempler.  Er  Talen  om 
Autogoni,  det  organiske  Livs  Selvdannelse,  vil  Phy- 
sikeren  eensidig  fæste  Opmærksomheden  paa  Stoffernes 
og  Forbindelsernes  Eiendommelighed  og  udelukkende 
opfatte  Livsvirksomheden  som  en  eiendommelig  betinget 
Stofvirksomhed;  den  apriorisk  Reflecterende  vil  med 
lignende  Eensidighed  fæste  Opmærksomheden  paa  det 
Selvvirksomme,  flygtig  oversee  Stof  betingelserne  og 
betragte    den   hele   Dannelse    som    et    Værk   af   Selv- 

væsnets  formende  Evne.  Hvis  det  engang,  hvad  dog 
maaskee  er  muligt,  skulde  lykkes  Naturforskeren  at 
frembringe  en  levende  Celle,  saa  vil  han  heri  see  et 
uigjendriveligt  Beviis  for  den  Paastand,  at  Livet  er  en 
physisk  Resultant  af  physiske  Kræfters  Samvirken; 
hvorimod  den  apriorisk  Reflecterende  vil  gjøre  gjæl- 
dende,  at  de  ved  Kunst  tilveiebragte  Betingelser  kun 
have  muliggjort  et  Gjennembrud  af  det  skjulte  Selv- 
hedsprincip.  Er  der  Tale  om  en  organisk  Type  og 
om  den  Driftighed,  der  giver  sig  tilkjende  i  Typens 
Udformning,  da  vil  Empirikeren  udelukkende  holde  sig 
til  Conseqvenser  af  materielle  Forudsætninger,  og  i 
det  saakaldte  Anlæg  kun  see  et  Indbegreb  af  stykke- 
viis  sammenbragte  Betingelser,  der  efter  Omstændig- 
hederne kunne  forandres;  medens  den  apriorisk  Reflec- 
terende vil  være  fristet  til  at  hypostasere  Typen  som 
en  fuldendt  Ideeform,  et  ideelt  Paradigme,  hvorfra  der 
ikke  kan  afviges.  Sammenlignes  Mennesket  med  de 
laveste  Dyr,  og  gj  ælder  det  om  en  biologisk  Vurdering 
af  de  Mellemstadier,  Livet  har  maattet  gjennenløbe, 
inden  det  naaede  Fuldendelsens  Trin,  at  sige,  hvis 
Mennesket  er  Fuldendelsen,  da  ville  Synsmaaderne 
ligeledes  divergere.  Physikeren  vil  vistnok  ikke  kunne 
undgaae  at  tale  om  indre  Dannelsesdrift ,  Selvophol- 
delsesdrift, en  Kamp  for  Livet,  der  fører  til  Fuld- 
kommengjørelse  af  visse  Organer,  en  Vanens  Indflydelse, 
en  Instinctets  Kløgt  o.  s.  v. ;  men  naar  det  herved  faaer 
Udseende  af,  at  han  taler  teleologisk,  er  han  strax 
rede  til  at  fralægge  sig  enhver  Tanke  om  Formaal  og 
fornægte  de    billedlige  Udtryk    til  Ære    for    physiske 

Kræfter  og  mechaniske  Aarsager.  Den  Philosopherende, 
der  a  priori  er  opsat  paa  at  faae  Anlægsudviklingen, 
Selvvirksomheden,  den  fremad  drivende  Naturvillie  og 
dermed  det  Teleologiske  stillet  i  fuld  Belysning,  har 
gjerne  et  Viisdomssystem,  hvori  Mennesket  staaer  som 
Endemaal,  paa  rede  Haand;  men  desværre,  den  nær- 
gaaende  Physik  forstyrrer  ham:  hans  skjønne  Viisdoms- 
system bliver  her  og  der  paa  en  altfor  iøinefaldende 
Maade  gjennembrudt  af  »dysteleologiske«  Kjendsgjer- 
ninger. 

Saalænge  de  to  Synsmaader  stille  sig  dogmatisk 
imod  hinanden,  maa  den  videnskabelige  Bevidsthed 
befinde  sig  i  Tvivl  og  Uklarhed.  Det  er  umuligt  at 
tilbagevise  de  physiske  Argumenter,  og  det  er,  naar 
man  ikke  vil  give  Afkald  paa  al  sund  Sands,  lige  saa 
umuligt  at  unddrage  sig  Indtrykket  af  noget  Teleologisk: 
hvad  skulle  vi  paa  Videnskabens  Vegne  nu  gjøre? 
Resolut  afvise  saavel  den  physiske  som  den  philoso- 
phiske  Dogmatisme,  og  holde  os  til  Grundbestemmelsen 
af  den  Livsvirksomhedens  Dobbelthed,  der  vitterlig  sees 
i  den  organiske  Function.  Forliget  mellem  de  to  mod- 
stridende Synsmaader  vil  da  tilveiebringes  derved,  at 
Physiken,  nærmest  Physiologien,  opfatter  Livsfunctionen 
fra  Stofvirksomhedens  Side,  medens  omvendt  den  ra- 
tionelle Biologi,  særlig  Psychologien,  opfatter  Selvvirk- 
somheden saaledes,  at  den  bestandig  sees  at  være  be- 
tinget af  Stofvirksomhed.  Ved  denne  Methode  kan 
Teleologien  faae  videnskabelig  Betydning,  og  det  ellers 
uløselige  Problem  om  Forholdet  mellem  Liv  og  Orga- 
nisme, Sjæl  og  Legeme,   vil  i  fortsat  Tilnærmelse  op- 

naae  en  relativ  Løsning.  Afstamningstheorien ,  langt 
fra  at  tabe  sit  strenge  naturvidenskabelige  Præg,  vil 
ved  at  gaae  ind  under  en  teleologisk  Belysning  vinde 
den  Anerkj  endelse,  hvortil  det  Storartede  i  dens  Forsk- 
ninger giver  den  Adkomst;  det  naturhistoriske  Slægt- 
skab mellem  Dyret  og  Mennesket  vil  blive  tilfulde  for- 
staaet:  Læren  om  Livets  physiske  Love  vil  blive  for- 
sonet med  den  umiddelbare  Bevidsthed  om  Livet  selv. 


§  20. 

Anthropologi  og  Psychologi. 

Mennesket  er  ikke  et  Dyr;  denne  Hovedsætning 
burde  —  for  saa  vidt  der,  vel  at  mærke,  sees  paa  det 
Principielle  —  staae  i  Videnskaben  lige  saa  fast  som 
den,  at  Dyret  som  Dyr  ikke  er  en  Plante.  Ved  at 
optages  i  Dyrenaturen  bliver  Plantenaturen  omdannet; 
ligesaa  undergaaer  Dyrenaturen  *  en  gjennemgribende 
Omdannelse  ved  at  optages  i  Menneskenaturen.  At 
det  desuagtet  falder  Nutidsbevidstheden  mere  naturligt 
at  henføre  Mennesket  heelt  og  holdent  under  Dyreriget 
end  Dyrene  under  Planteriget,  er  begribeligt  af  den 
fremherskende  Realisme.  Den  Forvandling,  Plantelivet 
undergaaer  ved  at  optages  i  Dyrelivet,  er  nemlig  af 
den  Beskaffenhed,  at  den  lader  sig  paavise  i  det  Ud- 
vortes, i  Organernes  og  Functionernes  øiensynlige  Om- 
formning, hvorimod  den  Forvandling,  der  foregaaer 
med  Dyrelivet,  for  saa  vidt  det  udgjør  en  integrerende 
Deel  af  Menneskelivet,  mere  tilhører  det  Usynlige  end 
det  Synlige. 

Naar  man  begynder  med  Næse-Aben,  Schimpansen, 
Gorillaen  og  derfra  gaaer  over  til  Papuanegeren ,  Tas- 
manieren,  til  Australnegeren  og  Afronegeren,  for  igjen- 
nem  den  amerikanske  og  mongolske  Menneskerace  at 
naae  op  til  Indogermanen ,  det  kaukasiske  Menneske, 
(Homo  iranus);  naar  man  betænker,  at  der  endnu  i 
det  sydlige  Asien  og  det  østlige  Afrika  ere  vilde 
Stammer,  der  ikke  have  Begreb  om  Sædelighed, 
Familieliv,  Ægteskab,  men  leve  flokkeviis  lige  som 
Aberne,  klattre  i  Træerne  og  nære  sig  af  Frugter; 
naar  man  af  Philologien  lærer,  at  intet  af  de  australiske 
Sprog  kan  tælle  til  Fem  inclusive;  naar  Physiologien 
og  den  comparative  Anatomi  udtrykkelig  vise,  hvor 
inderlig  det  Sjælelige  hænger  sammen  med  det  Legem- 
lige, hvor  meget  Livsarbeide  det  i  Aartusinders  Løb 
har  kostet,  inden  Hjernevirksomheden  kunde  blive  ar- 
ticuleret  som  hos  de  høiere  Dyr,  ja,  hvad  mere  er, 
inden  en  Abehjerne  kunde  omdannes  til  en  ordenlig 
brugbar  Menneskehjerne,  saa  faaer  man  ganske  vist  et 
uimodsigeligt  Indtryk  af  fortsatte  Udviklinger  og  grad- 
vise Overgange. 

Slaae  vi  os  til  Ro  ved  det  Gradvise  i  Overgangene, 
da  er  det  just  ikke  vanskeligt  at  faae  Menneskenaturen 
til  at  gaae  op  i  Dyrenaturen  og  at  reducere  Forskjellen 
mellem  Dyrets  og  Menneskets  Bevidsthed  til  en  Grad- 
forskjel.  Kan  Physiologien  virkelig  godtgjøre,  at  Selv- 
bevidstheden er  et  physisk  Produkt  af  »Hjernesving, 
ninger«,  en  Bevidsthedsportion,  der  særlig  bliver  Menne- 
sket til  Deel  paa  Grund  af  visse  disponible  Celler  i 
Hjernen:  saa  maa  Alt,  hvad  der  i  det  Foregaaende  er 

sagt  om  Selvvirksomhed  og  Teleologi,  fuldstændig  til- 
bagekaldes.      Abens   livlige  Mimik   og  urolig  spillende 
Øine   giver   tydelig    tilkjende,    at   den   er  opmærksom 
paa  Tingene  omkring  sig,    at  den  —  i  physiologisk 
Terminologi  —  har  Hjernesvingninger  nok  for  »objec- 
tiv  Bevidsthed.    Hvad  mangler  her  endnu  i  alle  disse 
Svingninger?     Kun    et   eneste  Sving,    at  Bevidstheden 
kunde  vendes  indad  og  blive  opmærksom  paa  sig  selv. 
Skete   det  engang  som  ved  et  Lykketræf  med  et  hel- 
digt stillet  Exemplar,    saa  havde  vi  da  her  en  saa  vel 
disponeret  Abehjerne,  at  Qvalitetsvalget  med  »Nytte«, 
om   end      uden   Formaal%    kunde    faae  Anledning    til 
deraf  at   danne   —  selv   om   det   kostede  Millioner  af 
Aar  —   en  sig  selv  bevidst  Menneskehjerne.      Men   — 
spørge  vi  —  naar  Selvvirksomheden   gaaer   bort,    kan 
saa  Hjernen  tænke.?     Mon  virkelig  noget  Menneske  er 
istand  til  at  blive  sig  sit  Jeg  bevidst  som  et  Stofsubject, 
sin    Tankevirksomhed    som    en    Stofvirksomhed?     Var 
Hjernen  virkelig  Bevidsthedens  Subject,  hvorledes  skulde 
man  da  forstaae  saadanne  Hverdagsudtryk  som   min, 
din,  hans  Hjerne.      For  at  kunne  sige:   min  Hjerne, 
maa  Jeg  jo  udtrykkelig  have  Bevidsthed  om  Hjernen. 
Skal  det  nu  gjælde  physiologisk,  at  det  kun  er  Hjernen, 
der  har  Bevidsthed,    saa   bliver  det  vanskeligt  at  ud- 
finde,  om  det  da  nu  egenlig  er  Jeg,    der  er  Hjerne, 
eller  Hjernen,  der  er  Jeg.    Det  er  et  Tegn  paa  Aands- 
forvirring    at    forvexle   sig  selv  med   sin  Hjerne;    den, 
der  siger:    Jeg  veed,  jeg  er  mig  bevidst,   at  det  ikke 
er  mig,  men  min  Hjerne,  der  er  sig  bevidst,  maa  være 
paa  Veien  til  Daarekisten. 

Idet  Psychologien  erkjender  de  organisk-physiske 
Betingelsers  Nødvendighed  for  Udviklingen,  maa  den 
for  Selvvirksomhedens  Sk)'ld  opfatte  Udviklingen  som 
en  Anlægsudvikling  og  Grændsen  mellem  Dyr  og 
Menneske  som  en  Anlægsgrændse,  en  Qvalitetsgrændse. 
At  der  saavel  i  en  menneskelig  som  i  en  dyrisk  Be- 
vidsthedsudvikling maa  gives  utallige  Gradationer,  ind- 
seer Enhver.  I  Barnets  Sjæl  er  Bevidstheden  drøm- 
mende; en  Idiot  kan  i  Forstandsudvikling  staae  lige 
saa  mange  Grader  under  en  klog  Hund,  som  en  Papua- 
neger  under  en  civiliseret  Europæer.  Ikke  desto  mindre 
er  Forholdet  mellem  høiere  Dyreforstand  og  lavere 
Menneskeforstand  af  en  anden  Qvalitet  end  Forholdet 
mellem  høiere  og  lavere  Grad  af  Menneskeforstand, 
fordi  Bevidstheden  selv  er  en  anden.  Hvorfor  kan 
Hundens  Forstand  aldrig  udvikles  til  at  blive  Menneske- 
forstand? At  søge  Grunden  i  en  mindre  articuleret 
Hjerne,  i  Mangel  af  Sprog  og  passende  Sprogorganer, 
forraader  kun  Misforstaaelse ;  thi  Grunden  ligger  i  det 
begrændsede  Anlæg.  Mennesket  har  ikke  naaet  den 
høiere  Intelligens,  fordi  det  har  faaet  en  mere  differen- 
tieret Hjerne;  det  har  tvertimod  faaet  sin  Hjerne  diffe- 
rentieret i  høiere  Grad,  fordi  det  er  anlagt  paa  en 
høiere  Intelligens.  Sjælens  Virksomhed  er  ikke  en 
ligefrem  Følge  af  Legemets  Organisation;  men  Orga- 
nisationen er  en  Følge  af  Sjælens  organiserende  Selv- 
virksomhed. Sjælen  organiserer  sit  Legeme,  idet  den 
organiserer  sig  selv  i  Conseqvens  af  sit  eiendommelige 
Livsanlæg.  Dyrets  Sjæl  er  kun  anlagt  paa  Sandse- 
bevidsthed  med  dertil  svarende  Forstand;    Menneskets 

Sjæl  er  anlagt  paa  Selvbevidsthed:  heri  bestaaer  den 
væsenlige  Grændse.  Det  sig  bevidste  Selv,  det  menne- 
skelige Jeg,  er  hverken  »et  eget  Reale«  ei  heller  »et 
tomt  Skin«;  det  er  den  væsenligste,  den  meest  sub- 
stantielle Eenhed,  hvori  Menneskesjælen  kommer  til 
ideel  Existens,  et  utvetydigt  Vidnesbyrd  om  Menneskets 
udprægede  Modsætning  til  Dyret.  At  være  Jeg  og  at 
være  Dyr  udelukke  hinanden;  Sætningen:  Jeg  er  et 
Dyr,  er  lige  saa  modsigende  som  Sætningen:  Cirklen 
er  en  Fiirkant. 

At  den  her  fremsatte  Lære  om  Anlægsudvikling 
ingenlunde  strider  imod  Afstamningstheorien,  vil  let 
kunne  skjønnes.  Idet  vi  forudsætte  et  System  af  lavere 
og  høiere  Anlæg,  antage  vi  jo  ingenlunde,  at  disse 
Anlæg  skulde  ligge  selvstændig  ved  Siden  af  hverandre, 
at  det  enkeltes  Udtræden  i  Existens  skulde  være  uaf- 
hængig af  de  andres.  Tvertimod !  Hvis  disse  Anlæg 
væsenlig  udgjøre  et  System,  maae  de  jo  ikke  blot  ud- 
vikle sig  af  en  omfattende  Anlægseenhed ,  men  endog 
i  bestemte  Udviklingsrækker  betinge  hverandre  saaledes, 
at  de  foregaaende  ligesom  ere  svangre  med  de  efter- 
følgende: Existensrækkerne ,  betragtede  i  physisk-em- 
pirisk  Belysning,  maae  svare  til  en  Afstamning. 

Hvad  Anlægsudvikling  betyder,  sees  allerbedst  af 
hvad  vi  kalde  Begavelse,  Besiddelse  af  særlige  Natur- 
gaver. F'ordi  Mennesket  som  Menneske  er  anlagt  paa 
at  blive  sig  selv  bevidst,  deraf  følger  jo  ikke  uden 
videre,  at  Selvbevidstheden  med  hele  det  dertil  svarende 
indvortes  Liv  skulde  som  ved  en  aandelig  Solopgang 
pludselig  faae  lige  Klarhed  hos  Alle.    Det  ligger  netop 

i  Selvvirksomhedens  Væsen,    at  det  sjælelige  Liv  maa 
arbeide  sig  frem,  at  Arbeidskraften  kan  være  forskjel- 
Jig>    og  Udbyttet  fattigere  eller  rigere,    alt   efter  som 
de   indre   og  ydre  Betingelser  ere  ugunstige  eller  gun- 
stige; men  Anlæget  selv  vil  altid  spille  en  Hovedrolle. 
En   er   f  Ex.   begavet   som  Kunstner,    en  Anden   som 
Feltherre.       Hvorpaa     beroer     nu    Begavelsen?      Paa 
Hjernen;    thi   at   en  Kunstner  maa   have  en  Kunstner- 
hjerne, en  Feltherre  en  Feltherrehjerne  med  tilsvarende 
Nervesystem  o.  s.  v. ,  derom  vil  vist  Ingen  tvivle.    Men 
hvorpaa    beroer   Hjernens    eiendommelige   Disposition? 
Paa  et  lykkeligt  Tilfælde!  Nei,  Tilfældighed  og  Viden- 
skab   enes  ikke  heri;    saa  søger  man  at  begrunde  det 
lykkelige  Sammentræf  af  gunstige  Betingelser   ved  at 
vise   hen   til   Forældrene,    til   Arvelighedens  Love,    til 
Familien,   til  Stammen,  til  Culturtilstanden  o.  s.  frmdl., 
Altsammen    rigtigt,     naar    vi    blot    ikke    glemme    det 
uendelige  System  af  Realbegreber,    hvori   de  endelige 
Betingelser  have  deres  Grunde  og  væsenlige  Sammen- 
hæng (jvfr.  §  II).      Og  dog  er  der  Et,    der  mangler, 
det  Vigtigste,   det  meest  Afgjørende,  nemlig  den  eien- 
dommelige Naturtanke,  der  fra  første  Spire  af  sammen- 
fatter Organisationens  endelige  Betingelser  til  Momenter 
i    Selvvirksomhedens    modificerende   Eenhed.      Det    er 
herpaa,  at  Begavelsen  væsenlig  beroer. 

Indenfor  det  almeen-menneskelige  Anlæg  gives  der 
en  Mængde  forskjellige,  for  Stammer,  Familier  og  In- 
divider særegne  Anlæg  med  lavere  og  høiere  Natur- 
begavelse; de  Fordele,  som  en  forud  gaaende  Slægt 
ved   sin   Udviklingsenergi    efterlader    i   Arv  til   en   føl- 

gende,  kan  udøve  en  betydelig  Indflydelse,  uden  derfor 
at  gjøre  den  særegne  Begavelse   overflødig.      Det    er 
saaledes  forstaaeligt,    at  der  kan  gives  Menneskeracer, 
virkelige  fra  Dyrene  qvalitativt  forskjellige  Mennesker, 
hvis  Begavelse   er  saa    ringe,    at    de    maaskee    aldrig 
nogensinde  ville  kunne  hæve  sig  op  paa  et  høiere  Trin 
af  Civilisation,  ja  det  er  jo  muligt,  at  de  Folkestammer, 
som  nu  bære  Kulturen,  engang  kunne  blive  fortrængte 
af  Stammer,    som    ved    fortsat   Hjerneforbedring    ville 
være  rigere  udrustede  til  baade  at  fortsætte  det  Over- 
leverede og   at  begynde   for  fra   med    noget  Nyt    og 
Oprindeligt.      Kun   dette  maa  fastholdes,    at  saa   lidt 
som  et  jævnt  begavet  Individ  kan  tjene  sig  op   til  at 
blive  Geni,   lige  saa  lidt  kan  en  jævnt  begavet  Folke- 
stamme ved  en  Sum  af  nedarvede  Hjerneforbedringer, 
uden  Pust  af  en  høiere  Begavelses-Aande,  tjene  sig  op 
til  at  blive  productiv  Kulturbærer.     Det  Nedarvede  og 
det  Erhvervede  bør,    hvad  Udviklingen  angaaer,    ikke 
anslaaes    for    lavt;    men   en   Sum   af  Betingelser,    den 
være   for  øvrigt  nok  saa  stor,   er  dog  endnu  ikke  den 
oprindelige  Aarsag:  først  naar  Betingelserne  blive  Mo- 
menter for  Anlægets  naturkraftige  Selveenhed,  have  vi 
den  høiere  Begavelse. 

Et  endnu  concretere  Kjendemærke  paa  qvalitativ 
Forskjel  mellem  Dyr  og  Mennesker  er  Sam  vittig- 
heden.  Det  gjælder  her,  som  ved  Bevidstheden,  at 
man  hverken  miskjender  eller  overvurderer  Analogierne, 
men  under  Gradationerne  faaer  Øiet  op  for  Qvaliteten. 
Samvittighed  er  et  Selvopholdelsesinstinkt  af  særegen 
Art;  uvilkaarlig  yttrer  den  sig  som  en  Følelse  af  Indi- 

videts  Utilfredshed  med  sig  selv.      Skjøndt  Dyret  ikke 
har  Selvbevidsthed,    saa  har  det  høiere  Dyr  dog   en 
umiddelbar  bevidst  Fornemmelse  af  sig   selv  og    kan 
derved  afgive  et  Analogon  til  Samvittighed.      En  vel 
dresseret  Hund  f.  Ex.  kan  give  rørende  Tegn  paa  Util- 
fredshed med  sig  selv,  naar  den  har  forseet  sig;  det  er 
ikke  blot  Pryglene,  den  frygter  for,  nei  det  er  sin  Herres 
Mishag.    Den  skammer  sig,  den  yttrer  Fortrydelse,  den 
beder  om  Forladelse :  det  synes  virkelig,  som  havde  den 
Samvittighed.     Og  dog  er  der  samme  Afstand  mellem 
dette  Samvittighedsanalogon  og  Samvittighed,  som  imel- 
lem den  dyriske  Sandsebevidsthed  og  den  menneskelige 
Selvbevidsthed.     Som  Selvet  er,    maa  Selvopholdelses- 
instinktet  være.      I   Samvittigheden   gaaer  Selvbevidst- 
heden paa  umiddelbar,  naturnødvendig  Maade  sammen 
med  det  existerende  Selv.    Af  Samvittigheden  sees  det, 
at  Menneskets  Jeg  er   mere    end    et   Regnbueskin    af 
tænkende  Hjernesvingninger,  mere  end  » Aperceptioner- 
nes«,  Sandsernes,  Forestillingernes,  Tankernes  formelle 
Midtpunkt.      Der    er   i   Samvittigheden   en   uvilkaarlig, 
naturkraftig  Tilkjendegivelse  af,   hvad  der  krænker  og 
ødelægger  og  hvad   der  tilfredsstiller  og  opholder  det 
sig  bevidste  Selvvæsen:  i  Samvittigheden,  opfattet  som 
ideel  Naturmagt,  er  det  Alvor  med  Selvet. 

Naar  man  fra  en  tilreflecteret  Ethiks  Standpunkt 
uden  videre  opfatter  Samvittigheden  som  en  medfødt 
Sands  for  Ret  og  Uret,  Godt  og  Ondt,  en  hellig 
Stemme  o.  s.  v.,  kan  heri  let  skjule  sig  en  Misforstaaelse. 
Bestemmer  man  det  Gode,  som  det,  der  opholder,  det 
Onde  som  det,    der  ødelægger  Selvet,    kan    man   jo 

vistnok  sige,  at  det  er  Samvittigheden,  der  i  høieste 
Instans  maa  være  Dommer  over  Godt  og  Ondt.  Men, 
seet  fra  Natursiden,  er  Menneskets  umiddelbare  Indtryk 
af,  hvad  der  er  godt,  og  hvad  der  er  ondt,  betinget 
af  det  Udviklingstrin,  hvorpaa  Bevidstheden  staaer. 
Hvad  den  Enes  Samvittighed  erkjender  for  godt,  kan 
den  Andens  erkjende  for  ondt;  Dommen  er  saa  sub- 
jectiv,  at  det  Eneste,  hvorpaa  det  kan  siges  ubetinget 
at  komme  an,  er  en  indre  Selvbevarelse.  I  naturlig 
Forstand  er  Samvittighedsinstinktet  blandt  alle  Instink- 
ter det  meest  egoistiske.  Den  vilde  Høvding  myrder 
og  skalperer  sine  Fjender.  Han  har  maaskee  intet 
Ord  for  Samvittighed,  og  dog  er  det  ham  en  Sam- 
vittighedssag; hvis  han  ikke  gjorde  det,  vilde  han 
forekomme  sig  selv  at  være  ussel  og  feig  og  foragtelig 
i  sin  Stamme.  Naar  en  Jacques  Clement  og  en  Frans 
Ravaillac  begaae  Kongemord,  er  det  i  jesuitisk  For- 
stand for  Samvittighedens  Skyld,  at  de  kunne  fortjene 
den  evige  Salighed.  Der  er  i  Virkeligheden  intet  saa 
Modbydeligt,  saa  Rædselsfuldt  og  Umenneskeligt,  at 
det  jo  kan  være  en  Indskydelse  af  en  menneskelig 
Samvittighed. 

Det  er  en  haard  Modsigelse,  at  det  der  udgjør 
Naturkjernen  i  Menneskets  Selv,  kan  yttre  sig  som 
den  meest  oprørende  Unatur;  og  dog  er  dette  netop 
det  rette  Tegn  paa  Menneskets  P^orskjel  fra  Dyret.  I 
og  med  Selvet  sættes  i  umiddelbar  Selvbevidsthed  et 
Ubetinget.  Det  Ubetingede  yttrer  sig  naturligt  og  til- 
hører dog  ikke  Naturen,  thi  det  tilhører  Aanden.  Mod- 
sigelsen  er,  at  Menneskenaturen  ikke  tillader  Mennesket 

at  slaae  sig  til  Ro  i  et  Slags  godmodigt  Dyrelivs 
naturlige  Tilstand.  Samvittigheden  er  ingen  blødsøden 
Parling,  men  et  bittert  Radical.  Til  at  gjennembryde 
den  haarde  Skal  faaer  Fugleungens  Næb  en  skarp 
Spids,  som  falder  af,  naar  Skallen  er  gjennembrudt; 
paa  tilsvarende  Maade  har,  saa  at  sige,  Samvittigheds- 
instinktet  i  det  naturligt  selvbevidste  Selv  en  skj ærende 
Braad,  der  først  falder  af,  naar  Raahedens  haarde  Skal 
er  gjennembrudt,  og  den  sande,  paa  det  Godes  Ideal 
anlagte  Menneskenatur  gaaer  op  for  Bevidstheden. 

Et  lige  saa  talende  Tegn  paa  Væsensforskjellen 
mellem  Dyr  og  Menneske  have  vi  i  Personligheden. 
Dyrenaturen  bringer  det  kun  til  at  sætte  en  besjælet 
Individualitet  i  existerende  Individer,  Exemplarer  af 
Arten ;  Menneskeindividet  er  mere  end  et  Artens  Exem- 
plar;  det  er  en  selvgyldig,  for  Ret  og  Frihed  bestemt 
Individualitet,  en  Personlighed.  Der  er  endnu  i  den 
moderne  Civilisation  en  Rest  af  Barbari,  som  Viden- 
skaben paa  det  Kraftigste  maa  modarbeide.  Medens 
følsomme  Sjæle  i  rørende  Erkjendelse  af  Afstamnings- 
hypothesen  allerede  have  bragt  det  saa  vidt,  at  de 
reent  ud  erklære  Dyrene  for  »vore  Brødre  og  Søstre«, 
have  de  mindre  Sentimentale,  hvad  den  idelig  opduk- 
kende Slavehandel  vidner  om,  endnu  ikke  kunnet  drive 
det  til  at  opdage  det  Personlige  i  Negrenes  og  de 
farvede  Menneskers  Individualitet.  Forstaaer  sig,  der- 
som Kampen  for  Livet  bogstavelig  gaaer  efter  Mecha- 
nikens  Love,  kunde  det  synes,  som  om  »Qvalitets- 
valget«  med  »Nyttetheorien^  gav  dem  Attest  for  at 
staae  paa  den  forskende  Videnskabs  Høider;  men  Viden- 

skaben  er  ikke  for  Slavehandlere.  De  sandhedssøgende 
Forskere  ville,  naar  de  besinde  sig  paa  den  praktisk- 
conseqvente  Anvendelse  af  en  physisk-mechanisk  Livs- 
udvikling,  der  alene  skal  beroe  paa  den  Stærkeres  Ret, 
dog  vistnok  indrømme,  at  der  ved  Bestemmelsen  af 
Livsfunctionernes  oprindelige  Charakteer  er  en  væsenlig 
Factor  glemt. 

Selvvirksomheden,  den  indre  Selvbestemmelse  med 
klar  Bevidsthed  om  Udviklingens  Maal,  er  Personlig- 
hedens Grundfactor.  Personligheden  har  sin  Naturgrund 
i  Individualiteten,  men  sit  Princip  i  Friheden.  En 
naturkraftig  Individualitet  er  endnu  ingen  Personlighed. 
Individualitet  er  et  Medfødt,  men  virkelig  Personlighed 
er  et  Selverhvervet.  Heller  ikke  er  Personlighed  uden 
videre  det  Samme  som  Charakteer ;  faste,  fremtrædende 
Mærker  af  Individualitet  give  Charakteer,  hvad  enten 
disse  Mærker  og  Lineamenter  for  øvrigt  tilhøre  det 
Medfødte  eller  det  ved  Villien  Tillempede:  ogsaa  Dyre- 
individerne have  Charakteer.  Personlighedsfordringen 
er,  at  Naturtilskyndelser,  Drifter  og  Lidenskaber  under- 
ordnes Villien,  gjennemarbeides,  tilegnes  og  forvandles 
i  Friheden.  I  Modsætning  til  Dyret  er  Mennesket  — 
i  Principet,  efter  sit  Anlæg  —  Personlighed.  Menne- 
skets Personlighed  er  ingen  umiddelbar  Naturgave,  det 
er  en  Aandens  Gave,  en  Frihedens  Opgave:  Mennesket 
er  væsenlig  Aand. 


Tredie  Deel. 


AANDS-VIDENSKAB. 


Første  Kapitel. 
Menneske-Aanden. 


§  21. 
Aandens  Naturgrund:    Nødvendighed   og 

Frihed. 

Liv,  Sjæl  og  Aand  have  i  Naturgrunden  fælles 
oprindelige  Anlæg.  Den  Maade,  hvorpaa  Forskjellig- 
heden  træder  ud  i  særlige  Existenser,  beroer  paa 
væsenlige  Anlægsgrændser.  Plantelivet  udtømmer  sig 
i  organisk  Formvirksomhed  af  Ernæring,  Væxt  og 
Forplantning  uden  at  naae  til  den  Selvstændighed,  der 
i  Selvheden  forudsætter  et  Selv.  For  Dyre-Organismen 
har  Livsanlæget  et  Overskud  af  Idealitet,  som  i  indre 
Eenhed  af  Selvfornemmelse,  Sandsning  og  vilkaarlig 
Bevægelse  danner  en  Sjæl.  Den  ideelle  Frigjørelse  af 
et  væsenligt  Selv,  som  dæmrer  i  Dyrets  Sjæl,  vinder, 
i  Kraft  af  et  eiendommeligt  Anlæg,  Klarhed,  Selv- 
stændighed og  frigjort  Inderlighed  i  den  Selvforstaael- 

sens,  Selvbearbeidelsens  og  Perfectibilitetens  Form,  der 
betegner  Menneskesjælens  utvetydige  Fortrin  for  Dyre- 
sjælen. Af  den  frie  Inderlighed  afhænger  Bevidstheden 
om  det  Ideelle:  kun  i  Idealitetens  Lys  komme  de  al- 
meengyldige  Love  tilsyne.  Idet  Tanker,  Begreber, 
Ideer,  med  store  Spørgsmaal  om  Tingenes  Grund,  om 
Livets  Værd  og  Tilværelsens  Maal,  trænge  sig  frem  i 
det  frie  Indre,  kan  Menneskesjælen  opfatte  sit  Væsen 
som   Aand. 

Til    Erkjendelse    af  Aanden    som    Aand    kjender 
Videnskaben  ingen  anden  Vei  end  den  gjennem  Men- 
neskets Sjæl;    ethvert  Forsøg  paa  at   naae   høiere  op 
ved   at  vælge  et  høiere   Udgangspunkt  viser  sig  strax 
som  uvidenskabeligt.    Ved  at  gaae  op  i  en  Luftballon 
kan   man   faae  et   frit   Overblik   over  en  By,    en  Egn, 
et  Landskab,  og  see  det  Hele  i  Fugleperspectiv;  men 
Videnskabens  Aand   kjender  ingen  Ballon,    hvori  man 
kan   hæve  sig  over  det  Videnskabelige  og  med    den 
formeentlige   høiere   Forudsætning    slaae   ned   i   Forsk- 
ningens Egne,    hvor    man    behager.      Skulle   vi    da    i 
Videnskabens  Navn  erklære  Menneske-Aanden  for  Aan- 
den selv  i  absolut  Oprindelighed?     Ingenlunde!     Hvor- 
ledes  Forholdet  mellem  Menneske-Aanden  og  den  ab- 
solute  Aand,  efter  vor  Synsmaade,  maa  opfattes,  kan 
sees  af  det  Foregaaende. 

For  at  besinde  sig  paa  Videnskabens  Grundlag,  er 
det  nødvendigt  at  gaae  tilbage  til  den  oprindelige 
Eenhed  af  Væren  og  Viden,  der  er  udtalt  i  Sandhedens 
Idee  (jvfr.  §  11).  Til  den  subjective  Sætning:  Selvværen 
er  i  absolut  Forstand  Eet  med  Selwiden,    svarer  den 

objective:  Væren  af  Andet  er  uopløselig  Eet  med  Viden 
af  Andet.    Det  er  ikke  vanskeligt  at  indsee,  hvad  heri 
er    ubestemt,    fordi    det    er    ubestemmeligt,    og    hvad 
der  er  uimodsigeligt,    bestemt,    fordi  det  er  et  absolut 
Uundværligt.    Ubestemt  og  ubestemmelig  er  den  Maade, 
hvorpaa  det  evige  Selv,  der  bærer  al  Væren  og  Viden, 
skal  fæstnes  og  fastholdes  i  indre  Selvstændighed.    Man 
forsøge  det  ved  Tænken,    Forestillen,   intellectuei  An- 
skuen,    hvorledes  man  vil,    det  er  og  bliver  ufatteligt. 
Enhver  nok  saa  smidig  Personification  af  det  uendelige 
Selv  er  Videnskaben  en  Forargelse.    Ligeledes  er  ethvert 
Tilløb  til  nærmere  Bestemmelse  af,    hvorledes  den   in- 
ductive  og  distinctive,  den  simultane  og  dog  successive 
Viden  af  Alt,  tydelig  skal  tænkes,  hvormegen  Dialec- 
tik    der    end    ødsles    derpaa,    aldeles  ufrugtbart.     Det 
Eneste,    der  kan  opnaaes,  er  en  grundig  Afviisning  af 
den    Forstandskritik,    som    ved    at  sætte   Inductivt   og 
Distinctivt,  Simultant  og  Successivt  udvortes  mod  hin- 
anden og  skrige  paa  Modsigelse,  dogmatisk  vil  afskaffe 
Forudsætningen  af  Videns  Eenhed  med  Væren.      Der- 
imod staaer  det  urokkelig  fast,  at  Tænken  uden  Viden 
er  en  mystisk  Phantasi,  Viden  uden  Selwiden  en  logisk 
Abstraction,  Begreber  uden  Begriben  og  Begriben  uden 
en  begribende  Selveenhed  en  meningsløs  Antagelse. 

Som  Eenhedsudtryk  for  al  Realitet,  alt  i  Tilværel- 
sen Virkeligt,  have  vi  Kategorien  Magt.  At  spørge, 
hvorfra  Magten  kommer,  er  ligesaa  ørkesløst,  som  at 
spørge,  hvorfra  Væren  kommer.  Det,  hvorom  der 
alene  kan  spørges,  er  den  oprindelige  Form,  hvorunder 
Magten  maa  vise  sig,  naar  den  skal  tænkes  som  Magt. 

I  de   vexlende   Phænomeners  Kreds  viser  Magten   sig 
fra  utallige  Sider  som  Magt  i  Andet,  d.  v.  s.  som  Reali- 
teternes   Verden.      Da    nu,    hvad    Reflexionen    klarer, 
Phænomenet  er  Et  med  og  dog  modsat  Væsnet  nemlig 
Andetvæsnet,  og  Andetvæsnet  baade  forskjelligt  fra  og 
dog  begrundet  i  Selvvæsnet:  saa  maa  Magten  i  Andet, 
den    brudte    Magt,    Mangfoldighedsmagten ,    være    be- 
grundet i  Selvmagten,  den  Enemagt,  der  ikke  bestaaer 
udenfor  eller  ved  Siden  af  Realiteternes  Mangfoldighed, 
men    har    al    Magt    i    Andet   som   Realmoment    i    sin 
uendelige  Selvbekræftelse.    At  Selvmagten  er  ideel  og 
i  Idealitetens  Form  Eet  med  Selvviden,  ligger  deri,  at 
den  er  uendelig  reflecteret;  at  Magten  i  Andet  er  reel 
og  i   Realitetens   Form   identisk   med   den   existerende 
Ting,    beroer  paa,    at  den    har    det    Umiddelbare    til 
Udslag.      Ogsaa  i   Opfattelsen   heraf  maae    vi    skjelne 
mellem  Noget,  som  forbliver  ubestemt,  og  Noget,  som 
har  Krav  paa  videnskabelig  Anerkjendelse. 

Grundforholdet  mellem  den  reale  Mangfoldigheds- 
magt  og  Selvmagtens  ideelle  Eenhed  lader  sig  ikke 
tydeliggjøre  ved  nogensomhelst  articulerende  Analyse. 
Hvorledes  skulde  det  være  muligt  for  sandsende  Væs- 
ner, der  objectivere  i  Afmagt,  at  naae  til  Indsigt  i 
den  Maade,  hvorpaa  det  skabende  Seiwæsen  objec- 
tiverer  i  Almagt?  Den  uendelige  Vexelbestemmelse 
mellem  Real  begrebernes  ideelle  og  Tingenes  reelle  Ver- 
den lader  sig  ikke  henføre  under  en  endelig  Forstands 
specielle  Hvorledes.  Men  Forudsætningens  afgjørende 
Hovedpunkter  kunne  desuagtet  staae  lysende  klart  for 
Bevidstheden.      At  det   Logiske  i   Real  begreberne   og 

det  Antilogiske  i  Tingene  punktlig  maae  svare  til  hin- 
anden,   er    mere   end    en   logisk  Paastand;    alle  i   det 
Foregaaende    omhandlede  Videnskaber,    de   empiriske 
saa  vel  som  de  aprioriske,  have  afgivet  Beviser.     Den 
Tydning   af  Materiens  Realitet,    som   heraf  følger,    er 
hvis   vi   ikke   feile,    den   eneste,    som   i  fuld  Overeens- 
stemmelse  med  Physiken  selv  kan  bringe  den  materia- 
listiske Mythe  om  »Stof  og  Kraft«  ud  af  Videnskaben. 
•  Det  kan  indrømmes,  at  Materien  med  dens  Kræf- 
ter er  fra  Evighed  af,  thi  Magten  i  Andet  er  lige  saa 
gammel  som  Selvmagten ;  men  det  kan  ikke  indrømmes, 
at  »Stof  og  Kraft ^^  udgjøre  det  absolut  Oprindelige,  thi 
Magten  i  Andet  —  Materiens  Existens  —  har  fra  Evig- 
hed af  sin   Oprindelse  Ira  Selvmagten  og  hører  altsaa 
til  det  Afledede,  det  Begrundede.    Det  kan  indrømmes, 
at   Naturelementerne,  naar    Delingen    gaaer   til    Reali- 
tetens  yderste    Grændse,    ere    tilværende    Atomer    — 
»Ætheratomer«.  »Masseatomer«  —   og  at  disse  ere  af 
evig   Oprindelse;    thi   al   endelig  Tilværelse   er   Discre- 
tionen  underlagt,  og  Atomerne  afgive  det  existentielle 
Udtryk    for    Mangfoldighedsmagtens    reale    Discretion. 
Men    det  kan  ikke  indrømmes,    at  Discretionen  skulde 
have  en  saa  absolut  exclusiv  Charakteer,  at  Tilværelsen 
og  Beskaffenheden   af  det  ene  Atom  derved  holdt  sig 
i  et  tilfældigt  Forhold  til  Beskaffenheden  og  Tilværel- 
sen af  det  andet.     Man  forestille  sig  Atomernes  Vrim- 
mel, som  man  vil;  man   øge  Kræfterne  til  eller  lægge 
dem  ind  i  Egenskaberne;  man  begynde  med  eensartede 
Atomer  —   Brintatomer  f.  Ex.  —   for  at  aflede  ulige- 
artede   ved   Hjælp  af  udvortes,    tilfældige  Betingelser; 

man  opløse  Atomerne  i  Kræfter,  Kræfterne  i  en  Grund- 
kraft, for  igjen  at  faae  flere  Kræfter  ud  af  den  ene 
Kraft;  man  gjøre  sig,  kort  sagt,  saa  dybsindig,  skarp- 
sindig, spidsfindig,  som  man  vil,  med  udvortes  Fore- 
stillinger, Hypotheser  og  Ræsonnementer:  det  Hele  er 
Nonsens  og  bliver  Nonsens. 

For  at  komme  til  Klarhed  over,  hvad  der  væsen- 
lig hører  til  Videnskabens  Grundlag,  gives  der,  saa 
vidt  vi  kunne  skjønne,  kun  een  eneste  Udvei,  den 
nemlig,  at  lægge  Identiteten  —  forstaaer  sig,  da  ogsaa 
Modsætningen  —  af  Selvmagt  og  Magt  i  Andet  ind  i 
den  oprindelige  Forudsætning.  De  physisk  virkende 
Aarsager,  som  fra  Realitetens  Side  svare  til  Tingenes 
Natur,  blive  ikke  enten  svækkede  eller  overseete,  men 
meget  mere  anerkjendte,  ja  først  tilfulde  anerkjendte, 
naar  det  indsees,  at  de  fra  Idealitetens  Side  have  deres 
Grund  i  bestemmende  Realbegreber.  Hvad  Realbe- 
greberne ere  i  Selvmagtens  Eenhed,  det  er  netop  det 
i  Andethedsmagtens  Mangfoldighed,  der  udtaler  sig 
gjennem  udvortes  Aarsager,  Stoffer  og  Kræfter  og  ud- 
vortes Betingelser.  At  Alt  i  Tingenes  Verden,  de 
levende  Organismer  lige  saa  vel  som  Krystaller  og 
Jordlag,  er  underlagt  betinget  Nødvendighed,  staaer 
ingenlunde  i  Strid  med,  men  bliver  netop  forstaaeligt 
af  den  fundamentale  Forudsætning,  at  det  Hele  er  et 
Selvmagtens  Anlæg,  en  virkelig  Udvikling  i  Kjends- 
gjerningernes  og  Lovenes  Kreds;  altsaa,  væsenlig  seet, 
en  Anlægsudvikling,  og  Anlægsudviklingen  en  uendelig 
Tilfredsstillelse  af  Selvhedens  Fordring,  altsaa  teleo- 
logisk. 

Disse  Grundbestemmelser  af  Viden  og  Magt  i  op- 
rindelig Selveenhed  ere  dog  ingenlunde  tilstrækkelige 
til  at  sikkre  os  den  absolute  Aands  Grundbegreb;  og 
at  lade  Phantasien  udfylde  Tomheden  og  oplive  de 
blege  Træk  ved  en  Personification,  er  kun  at  belæmre 
Videnskaben  med  Tvetydigheder.  Med  Hensyn  paa 
Aandens  Forhold  til  Naturen  føres  der  jo  vistnok  dyb- 
sindige Undersøgelser  angaaende  Immanensen  og  Trans- 
cendensen; men  Transcendensen  naaer  ikke  ud  over 
den  dialektiske  Reflexion  af  Selveenhedens  væsenlige 
Forskjel  fra  det  Mangfoldighedsindhold ,  hvormed  den 
er  identisk.  Hvor  uopnaaelig  Aandens  Reflexion  i  sig 
selv,  dens  dybe  Inderlighed,  dens  absolute  Selvstæn- 
dighed er  for  den  menneskelige  Viden,  viser  sig  klart, 
naar  Forholdet  mellem  Nødvendighed  og  Frihed  nær- 
mere undersøges. 

De  omfattende,  for  Grundlaget  afgjørende  Hoved- 
sætninger om  Selwiden  og  Viden  af  Andet,  Selvobjec- 
tivering  i  Objectivering  af  Andet,  Selvmagt  og  Magt 
i  Andet  ere  paa  een  Gang  Nødvendighedssætninger 
og  Frihedssætninger.  At  de  ere  Nødvendigheds- 
sætninger,  skal  Ingen  kunne  nægte.  Tænkes  Selvviden, 
Selvobjectiveringen,  Selvmagten  borte,  saa  er  Viden 
af  Andet,  Objectiveringen  af  Andet,  Magt  i  Andet 
ligefrem  umulig;  Selwiden  er  altsaa  nødvendig  for  Viden 
af  Andet,  Selvobjectivering  nødvendig  for  Objectivering 
af  Andet,  Selvmagt  nødvendig  for  Magt  i  Andet.  Men 
det  Omvendte  gjælder  da  ogsaa.  Uden  Viden  af 
Andet  kan  der  umulig  være  nogen  Selwiden,  og  det 
Samme    gjælder    med  Hensyn    til    den    objectiverende 

Magt.  Viden  af  Andet  er  altsaa  nødvendig  for  Selv- 
viden, Objectivering  af  Andet  nødvendig  for  Selvobjec- 
tivering, Magten  i  Andet  nødvendig  for  Selvmagten. 
Det  kan  heraf  tydelig  sees,  baade  hvad  Nødvendighed 
er,  og  hvorledes  den  absolute  Nødvendighed  forholder 
sig  til  den  relative. 

Vi   have  i  Forholdet  to  Led,    et  subjectivt  S  og 
et   objectivt  O.      Intet  af  disse   Led   er  i   og    for    sig 
nødvendigt;    de  ere   kun  nødvendige  for  hinanden  ind- 
byrdes.   Men  hvor  afgjørende  denne  Nødvendighed  er, 
sees  deraf,   at  naar  det  ene  Led  forsvinder,   forsvinder 
ogsaa  det  andet:    de    maae    enten    begge    være    eller 
ikke  være.    Forskjellen  mellem  absolut  og  i'elativ  Nød- 
vendighed  beroer  paa  Forskjellen   mellem   det  Uende- 
lige og  det  Endelige,  det  Oprindelige  og  det  Afledede. 
For  saa  vidt  S  er  uendeligt  som  Væren  selv,  og  O  en 
Tilværen  i  uendelig  Vorden,    have  vi  Uendeligheden  i 
to  Former,    Evighedens  og  Tidens.      S  er  uendeligt  i 
Evighedens  Form,    thi   det  kredser  i  sig  selv  gjennem 
O;  O  er  uendeligt  i  Tidens  eller  rettere  i  Timelighedens 
Form,  det  er  i  Væsen  uden  Begyndelse  og  Ende,  og 
dog  er  ethvert  existerende  Led  i  de  endeløse  Rækker 
endeligt,   og  enhver  i  Tilværelsen  afsluttet  Række  har 
i  Tiden  Begyndelse  og  Ende.      Heraf  sees,    at  begge 
Led,   uagtet  de  i  Tiden  ere,   saa  at  sige,    lige  gamle, 
dog  ikke  ere  lige  oprindelige.      S   er  fra  Evighed   af 
det  absolut  Oprindelige,  O  det  Afledede. 

Denne  Forskjel  kan  ikke  uden  videre  overføres 
paa  Nødvendigheden.  Lade  vi  S  forestille  Aanden,  O 
Naturen,  saa  kan  man,  ifølge  vort  Foregaaende,   ikke 

sige,  at  kun  Aanden  er  absolut  nødvendig  fordi  den 
er  det  Oprindelige,  Naturen  derimod  blot  relativt  nød- 
vendig, fordi  den  er  det  Afledede;  thi  O,  det  Afledede, 
er  som  vi  have  seet,  i  Forholdet  selv  lige  saa  absolut 
nødvendigt,  som  S,  det  Oprindelige.  Holde  vi  os  der- 
imod til  de  endelige,  i  O  existerende  Led,  og  lade 
det  ene  afgive  Forudsætningen,  det  andet  Conseqvensen, 
da  kan  man  med  Sandhed  sige,  at  deres  Sammenhæng 
udtrykker  en  relativ  Nødvendighed. 

En  Betingelsesrække  B^,  Bj,  Bj,  .  . .  B^,  (n  =  -x:) 
vil,  naar  vi  see  bort  fra  Sammenhængen,  give  os  en 
uendelig  Mængde  tilfældige  Led;  ifølge  Betingelses- 
sammenhængen  have  vi  derimod  en  Række  betingende, 
af  de  betingede  nødvendiggjorte  Led  d.  v.  s.  en  Række 
Led  af  betinget  Nødvendighed.  Dersom  By  er,  saa 
maa  B,  nødvendig  være.  Nødvendigheden  af  Bj  er 
da  betinget  af,  at  B^  tilfældigviis  existerer.  Saaledes 
vedbliver  det  Tilfældige  og  det  Nødvendige  at  vexle 
med  hinanden  indtil  B«,  der  ifølge  de  uendelig  mange 
forud  gaaende  Betingelser  skulde  være  uendeligt,  ab- 
solut nødvendigt.  Men  at  der  ikke  er  større  Nød- 
vendighed for  B„,  end  B^,  er  indlysende,  naar  man 
betænker,  at  den  hele  Kjæde  af  betinget  nødvendige 
Led  hænger  i  det  ene  tilfældigt  værende  B^,.  Det  Be- 
tingende og  det  Betingede  ere  trods  Sammenhængen 
udvortes  for  hinanden;  paa  denne  Udvorteshed  beroe 
de  endelige  Relationer,  paa  de  endelige  Relationer  be- 
roer igjen  den  Vexelbestemmelse  af  Tilfældigt  og  Nød- 
vendigt, der  charakteriserer  den  relative  Nødvendighed. 

Den  absolute  Nødvendighed  kan  lige  saa  lidt  være 
uden  Betingelser  som  den  relative;  men  medens  Be- 
tingelserne i  den  relative  Nødvendighed  ere  udvortes; 
ere  de  i  den  absolute  derimod  indvortes.  Tilværelsen 
af  O  er  betmget  af  S,  og  Væren  af  S  betinget  af  O; 
men  da  Tilværen  af  O  er  uadskillelig  fra  Væren  af  S, 
har  S  Betingelsen  for  sin  Væren  i  sig  selv,  og  da 
Væren  af  S  ligeledes  er  uadskillelig  fra  Tilværen  af  O, 
har  ogsaa  O  Betingelsen  i  sig  selv.  Det  er  paa  Grund 
af  denne  Betingelsernes  Indgaaen  i  Forholdets  Eenhed, 
at  vi  kalde  Nødvendigheden  ubetinget. 

At  det  absolute  Nødvendighedsforhold 
tillige  er  et  Frihedsforhold,  følger  ligefrem  af  Selv- 
hedens, Subjectivitetens  Væsen.  Hvad  enten  vi  op- 
fatte S  som  vidende  eller  objectiverende,  sine  reale 
Objecter  ubetinget  magtende,  maa  den  bestemmende 
Virksomhed  nødvendig  gaae  i  Eet  med  en  Selvbestem- 
men:  Eenhed  af  Viden  og  Selvbestemmen  er  væsenlig 
Frihed.  Det  er  ved  en  Udvikling  af  Frihedsbegrebet 
i  høi  Grad  vildledende  at  begynde  umiddelbart  med 
Villie  og  Valgfrihed.  Villie  og  Valgfrihed  ere  i  egen- 
lig Forstand  Kategorier,  som  ikke  kunne  optages  i 
Videnskabens  Grundlag;  de  høre,  strengt  taget,  under 
Vilkaarligheden,  men  det  Vilkaarlige  er  saa  subjectivt, 
at  det  unddrager  sig  enhver  mulig  objectiv  Viden. 
Dersom  O  var  sat  vilkaarlig  af  S,  saa  var  Nødvendig- 
heden fornægtet,  og  Forholdet  af  S  og  O  lod  sig  ikke 
bestemme  videnskabeligt.  Objectivitetens  Ikke- Væren 
blev  da  lige  saa  mulig  som  dens  Tilværen;  med  andre 
Ord:  Objectiviteten,  den  objecti ve  Verden,  blev  ganske 

tilfældig.  I  en  saadan  Tilfældighed  er  al  Natur  og 
Naturgrund  forsvunden. 

I  vidende  Selvbestemmen  kan  Friheden  kun  for- 
enes med  absolut  Nødvendighed,  naar  Vilkaarligheden 
udelukkes;  et  høiere  Frihedsbegreb  er  i  Videnskaben 
uopnaaeligt.  Er  nu  Aandens  og  Frihedens  Begreb 
hermed  udtømt?  Ingenlunde  1  Den  Forudsætning,  at 
S  med  absolut  Nødvendighed  frembringer  O,  indeholder 
ineen  nærmere  Bestemmelse  af,  hvorledes  O  er  be- 
skaffent.  O,  Objectivitetens,  den  objective  Verdens 
Realbegreb,  kan  jo,  ved  Udslag  af  Magt,  tænkes  rea- 
liseret i  forskjellige  Verdner:  O,,  O.^,  O3,  o.  s.  v. ,  og 
det  Antilogiske  paatrykke  enhver  af  de  existerende 
Totaliteter  et  særeget  Præg.  At  denne  Natur,  just 
den  Verden,  hvori  vi  leve,  ikke  er  den  eneste  mulige, 
og  følgelig  ikke  absolut  nødvendig,  stadfæster  Physiken 
og  >den  positive  Philosophi^  paa  indirect  Maade  ved 
udelukkende  at  holde  sig  til  Kjendsgjerninger  d.  v.  s. 
til  det  factisk  Givne. 

Betragte  vi  fra  dette  Synspunkt  Frihedens  Eenhed 
med  den  absolute  Nødvendighed,  saa  opdage  vi  flere 
Muligheder.  Det  er  jo  muligt,  at  den  absolute  Aand 
har  oprindelig  havt  Valg  mellem  flere  Verdener  og 
med  fri  Beslutning  frembragt  netop  denne,  hvori  vi 
befinde  os.  Ja,  det  er  muligt;  men  denne  Mulighed 
kan  Videnskaben  ikke  bruge;  thi  om  Sligt  gives  der 
ingen  objectiv  Viden.  Det  er  jo  muligt,  at  denne  vor 
Verden  fremfor  andre  mulige  er  blevet  virkeliggjort, 
ikke  ifølge  Aandens  frie  Valg,  men  ved  en  Slags  Til- 
fældighed; en  Verden  maatte  der  frembringes,  og  saa 

blev  det  tilfældigviis  denne.  Men  en  saadan  Antagelse 
har  heller  ingen  Betydning  i  Videnskaben.  Langt  fra 
at  gjøre  den  oprindelige  Selvbestemmen  kjendelig  og 
derved  forlige  Friheden  med  Nødvendigheden,  gaaer 
den  meget  mere  ud  paa  at  sætte  Tilfældigheden  i 
Vilkaarlighedens  Sted  og  ophøie  den  blinde  Facticitet 
til  Rang  med  »absolut  Nødvendighed«,  åvayxij.  Der 
bliver  altsaa  kun  tilbage  at  indrømme  en  Mulighedernes 
Kløft  imellem  O  som  Realbegreb  og  Realiseringen  af 
O,  den  virkelige,  objective  Verden. 

Det  er  Nødvendighedsforholdet  mellem  den  alt- 
bestemmende  Selveenhed  og  de  objective  Verdens- 
bestemmelser,  der  findes  udtalte  i  virkelige  Kjends- 
gjerninger, hvortil  vi  maae  holde  os.  Det,  der  fore- 
ligger, er  en  Tingenes  Orden  med  Atomer  og  Masser, 
Kræfter  og  Love.  Disse  Realiteter  ere  os  ufattelige 
uden  tilsvarende  Realbegreber;  Realbegreberne  ere 
umulige  uden  en  tilsvarende  Begriben;  men  en  saadan 
Begriben  er  ikke  tænkelig  uden  en  Alt  begribende.  Alt 
objectiverende  Selveenhed.  I  den  uendelige  Begriben 
og  Objectivering  af  Magt  ligger  en  Selvbestemmen,  og 
i  denne  Friheden;  men  Objectiveringen  foregaaer  med 
absolut  Nødvendighed,  og  vi  komme  saaledes  i  vor 
Erkjendelse  af  Friheden  ikke  et  Haarsbred  udenfor 
Nødvendigheden. 

Vi  kunne  ikke  tale  om  Aand  og  Natur,  som  om 
Aanden  var  udenfor  Naturen  eller  Naturen  udenfor 
Aanden.  Den  Eenhed,  hvorom  her  handles,  er  en 
Selveenhed,  der  væsenlig  hører  Naturen  til,  og  uden 
hvilken  Naturen  umulig  kan  være.    For  saa  vidt  er  da 

ogsaa  Selvviden  Naturviden,  Selvbegriben  Naturbegriben, 
Selvmagt  Naturmagt;  men,  vel  at  mærke,  ikke  fra 
Realitetens,  men  fra  Idealitetens  Synspunkt.  Vistnok 
ere  Idealitet  og  Realitet  to  Sider  af  det  Samme,  men 
I  disse  to  Sider  ere  ogsaa  to  Totaliteter  i  een  Totalitet. 
Den  ideelle  Totalitet  er  Naturens  Aand,  den  reelle 
Totalitet  er  den  virkelige  Natur.  Selveenheden  er  alt- 
saa  Aandens  Eenhed,  Selvviden  Aandens  Viden,  Selv- 
magten Aandens  Magt.  Om  man  vil  kalde  denne 
Anskuelse  Theisme,  Naturalisme,  Dualisme  "tiller  Mon- 
isme er  ganske  ligegyldigt.  Det  gjælder  om  nøiagtige 
Bestemmelser,  der  kunne  og  maae  optages  i  Aands- 
videnskabens  Grundlag.  Spørgsmaalet ,  hvorpaa  Alt 
kommer  an,  er  alene  dette :  hvor  vidt  kan  Videnskaben 
naae  ved  Bestemmelsen  af  Grundforholdet  mellem  Be- 
greb og  Realitet,  Selvviden  og  Viden  af  Andet,  Selv- 
magt og  Magt  i  Andet,  eller,  anderledes  udtrykt, 
mellem  Frihed  og  Nødvendighed,  Aand  og  Natur. 

En  Sætning  som  denne:  Naturen  har  sin  Op- 
rindelse fra  Aanden,  fordi  Aanden  har  sin 
Grund  i  Naturen,  viser,  hvor  umuligt  det  er  at  be- 
stemme Begrebet  Natur  saaledes,  at  Ordet  kun  faaer 
een  eneste  Betydning.  De,  der  lægge  hele  Naturen  ind 
i  Stof  og  Kraft,  nødes  til  at  indsmugle  saa  mange 
Bibestemmelser  af  det  Logiske,  det  Forstandige,  det 
Fornuftige,  ja,  naar  vi  see  nøiere  til,  endog  af  hemmelig 
teleologisk  Stræben,  at  Begreberne  »Stof  og  Kraft« 
bugne  og  svulme  og  ere  nærved  at  revne.  De,  der 
gjøre  Naturen  til  Eet  med  Naturtingenes  Sum  og 
Sammenhæng,  kunne  let  overbevises  om,  at  der  er  en 

Forskjel,  ja  en  Modsætning,  de  ville  holde  skjult  i 
den  umiddelbare  Eenhed,  men  som  dog  allevegne  duk- 
ker op  og  taler  om  Mangel  paa  Eftertanke.  De,  der 
paastaae,  at  Livet  er  et  »mechanisk«  Produkt  af  den 
livløse  Natur,  have  en  Selvvirksomhed  skjult  i  Naturen, 
omtrent  som  den,  der  gjør  Kunster  med  Lommecom- 
passet  og  de  smaa  Ænder,  har  en  Magnet  skjult  i 
Ærmet.  Ordel!  Natur  er  tvetydigt  og  maa  nødvendig 
være  det,  fordi  Naturen  selv  er  et  dobbelsidigt  Væsen. 
Paa  den  ene  Side  kan  Aanden  i  Selvviden  og  Selv- 
bestenimen  umulig  være  Aand  uden  at  have  en  Grund; 
men  Grunden  med  alle  Aandens  reale  Muligheder  maa 
i  sin  første  umiddelbare  Form  være  Grund  for  Aandens 
Natur,  altsaa  Naturgrund.  Paa  den  anden  Side  kan 
Naturen  i  sine  Realiteter  som  virkelig  Natur  med  Stof 
og  Kraft  umulig  være  objectiv  uden  at  være  objecti- 
veret.  Skylder  den  nu  sin  objective  Tilværen  en  op- 
rindelig Objectivering,  da  kan  man  ikke  slippe  fri  for 
Aanden  ved  den  Paastand,  at  Naturen  er  objectiv, 
fordi  den  har  objectiveret  sig  selv,  thi  Selvheden  i 
dette  »sig  selv«  er  jo  netop  Aanden:  Naturen  har  sin 
Oprindelse  fra  Aanden. 

Under  denne,  og  kun  under  denne.  Forudsætning 
er  det  forstaaeligt ,  at  Naturen  med  sine,  af  Aandens 
Selvbestemmen  prægede  Anlæg,  kan  i  det  Livløse  be- 
gynde med  Masser  og  Kræfter,  og  dog  i  en  continuerlig 
Udvikling  fra  det  Livløse  gjennem  de  levende  og  de 
besjælede  Organismer  ende  med  en  Udvikling  af  or- 
ganisk-betinget  Aand,  d.  e.  med  Menneske-Aanden. 

§   22. 

Menneske- Aandens    Selvudvikling:     Historie. 
Som  Fagvidenskab  er  Historien   ikke   blot   i   Lig- 
hed med  Anthropologien  en  teleologisk-empirisk  Viden- 
skab, men  bliver  tillige,  efterdi  dens  væsenlige  Indhold 
er  et  Aandsindhold,  særlig  at  bestemme  som  en  ideal- 
empirisk Videnskab.    Medens  Naturens  Kjendsgjerninger 
med  den  betingede  Nødvendigheds  Præg  altid  foreligge 
til  nærmere  Eftersyn,  saa  at  Naturlæren  altid  kan  have 
sin  Gjenstand  nærværende,    er  Historien  derimod  hen- 
viist  til   det  Forbigangne    og    kan,    hvor    omhyggelig 
Forskningen  end  gjennemføres,  ikke  naae  til  umiddelbar 
Autopsi.       Skjøndt    Historikeren    kan    bygge    paa    et 
Grundlag  af  Naturlove,  saa  er  hans  Stof  dog  saa  mo- 
dificeret af  Aandsfrihed   og  gjennemkrydset  af  vilkaar- 
lige  Bestræbelser,  at  det  umulig  kan  behandles  ligefrem 
som  et  Produkt  af  betinget  Nødvendighed.      De  histo- 
riske Kjendsgjerninger  kunne    da    heller    ikke    bevises 
paa  samme  Maade  som  de  physiske  og  naturhistoriske. 
Beviset  for  en  hvilken  som  helst  Fortidsbegivenhed  er, 
strengt  taget,    kun  et  Sandsynlighedsbeviis ,   og  forud- 
sætter en   vis  Tro   paa  Kildeskrifter,    Documenter    og 
tilforladelige  Hjemmelsmænd,    en  historisk   Tro   (fides 
historica).      Kritiken   har  langt   lettere  ved   at    vække 
Tvivl  om  det  Overleveredes  enkelte  Bestanddele,  Form 
og  Sammenhæng  end  ved  at  sikkre  sig  Indholdets  po- 
sitive Kjerne.     Spørge  vi,  hvad  det  da  egenlig  er,  der 
opretholder  Historiens  videnskabelige  Autoritet  og  for- 
hindrer Skepticismen  fra   at  gjennemgnave  og  fortære 
dens  Grundvold,  da  maae  vi  særlig  mærke  os  Følgende: 


231 


Sandsynligheden  har  mange  Grader,  og  de  histo- 
riske Sandsynlighedsbeviser  vilde  ganske  vist  svæve  i 
Luften,  dersom  de  ikke  havde  et  Underlag,  der  isteden- 
for  en  blot  Sandsynlighed  gav  apodiktisk  Vished.  At 
Nutiden  har  en  Fortid,  det  er  mere  end  sandsynligt, 
det  er  afgjørende  vist;  at  der  imellem  de  forudgaaende 
og  efterfølgende  Slægters  Liv  og  Livsudvikling  maa 
være  en  væsenlig  Sammenhæng,  kan  da  heller  ikke 
betvivles;  Loven  er  her  paa  een  Gang  en  Naturlov 
og  en  Historiens  Lov.  Vistnok  kan  man  fra  Til- 
stande og  Begivenheder  i  Nutiden  ikke  med  mathe- 
matisk  Nøiagtighed  udregne,  hvilke  Tilstande  og  Be- 
giv^enheder  der  maa  tilhøre  en  bestemt  Fortid,  og 
Overleveringer  hjælpe  jo  ikke,  naar  man  slet  ikke  vil 
troe  paa  dem;  ikke  desto  mindre  vil  Overleveringsind- 
trykket  i  store  og  tydelige  Træk  afgive  Sandsynlig- 
hedsmaxima,  der  kunne  betragtes  som  den  historiske 
Visheds  uudslettelige  Radicaler.  Om  disse  Radicaler 
gruppere  sig  da  Sandsynlighedsgraderne  for  de  enkelte 
Begivenheder  saaledes,  at  det  Hele  og  dets  Enkelt- 
heder smelte  sammen  i  troværdig  Overeensstemmelse ; 
den  historiske  Fremstilling  vil  da  være  som  et  Maleri 
med  Forgrund,  Baggrund  og  Mellemgrund  og  ved  For- 
deling af  Lys  og  Skygge  give  et  levende,  farverigt, 
charakteristisk  Billede  af  Fortidens  Aand. 

Fortidens  Aand  er  altid  forskjellig  fra  Nutidens, 
men  derfor  er  det  dog  ikke  to  eller,  ifølge  Delinger 
af  Fortiden,  flere  Aander,  vi  have  med  at  gjøre;  den 
i  de  forskjellige  Tider  forskjellige  Aand  er  Menneske- 
Aanden. 

Det  Videnskabelige  i   den  historiske  Viden  vil  da 
især  være  kjendeligt   paa  Opfattelsen   af  det  Forhold, 
hvori    Aandens    forskjellige    Udviklingstrin    sættes    til 
Aanden  selv.    Som  empirisk  forskende  Videnskab  maa 
Historien    lægge   afgjørende  Vægt  paa  Virkeligheden, 
altsaa  paa  de  Virkelighedsphænomener,  hvori  Slægtens 
aandelige  Kræfter   have    givet  sig  tilkjende,    og    kan 
paa   ingen  Maade   lade   sig  nøie  med  reflecterede  For- 
mer  af  almindelig  Aandsudvikling.      Den   Strid,    som 
heraf  opstaaer  mellem  den  lærde  Historie  og  Historiens 
Philosophi,    synes  dog,    hvad  Principerne  angaaer,    at 
kunne  udlignes  uden  Vanskelighed.    Historikeren  holder 
sig  strengt  til,    hvad  der  er  skeet,    fordyber  sig  i  Be- 
givenheder,   Handlinger,    Omstændigheder,    og    tager 
endog  de  mindste  Enkeltheder  med,    fordi   han  veed, 
at  den  virkelige  Aand  kun  igjennem  alt  dette  kan  lade 
sig  tilsyne;  det  besjælede  Hele  bestaaer  af  lutter  Enkelt- 
heder :  les  detailles  sont  l'åme  de  l'histoire.    Den  lærde 
Historiker   fristes  til   at  betragte   Historiens  Philosophi 
mere  som   et   phantastisk   Forsøg   paa  at  hypostasere 
Almeenaanden  og  lade  den  handle  i  Individernes  Sted 
end  som  en  videnskabelig  Paaviisning  af  det  aandelige 
Udbytte,  der  er  tilveiebragt  ved  Individernes  fælles  An- 
strængelser.  —  Det  Grundspørgsmaal ,  om  det  virkelig 
er  Aanden  eller  Menneskeindividet,    der  i  Historien  er 
handlende  Subject,  lader  sig  dog  besvare  paa  en  saadan 
Maade,  at  den  lærde  Historie  og  Historiens  Philosophi 
faae  hver  sin  videnskabelige  Opgave.    Det  er  Forholdet 
mellem  Realbegreb  og  Existens,  der  igjen  spiller  Hoved- 
rollen.   Seet  fra  Existenssiden  er  det  virkelig  Individerne, 

der  handle;  men  dersom  der  ikke  var  Andet  med  i 
Handlingen  end  det  umiddelbart  Individuelle,  saa  vilde 
Handlingerne  synke  ned  til  driftagtige  Livsyttringer : 
der  vilde  være  Begivenheder  i  Mængde,  men  ingen 
Historie. 

For  at  en  Gjerning  kan  fortjene  Navn  af  Handling, 
maa  den  udgaae  fra  et  villende  Selv,  der  er  sig  dens 
Betydning  og  Formaal  bevidst.  Det  er  ikke  Gjerninger, 
men  Handlinger,  der  i  væsenlig  Forstand  frembringe 
Historien.  Dyret  kan  ikke  handle;  kun  Mennesket  kan 
handle,  thi  Mennesket  er  Aand.  Begynde  vi  med 
Slægten  paa  det  allerlaveste  Trin,  da  forefinde  vi  Hor- 
der af  Individer,  i  hvilke  Selvbevidstheden  dæmrer  og 
ly.ser  i  stærke  Glimt.  Lad  den  udvortes  Lighed  med 
en  Dyreflok  end  være  nok  saa  stor,  den  qvalitative 
Forskjel  vil  dog  komme  tilsyne.  De  raae  Menneske- 
Individer,  der  jage,  fiske,  kæmpe  med  Dyrene  og  med 
hverandre  indbyrdes,  have  dog  i  deres  Væsen  ikke  blot 
en  Deel  af  den  menneskelige  Natur,  men  den  hele 
Menneskenatur  som  oprindeligt  Anlæg.  Sildige  Slægter, 
som  netop  derved,  at  de  ere  rykkede  frem  paa  Ud- 
viklingens Vei,  føle  sig  trykkede  af  Civilisationens  Styk- 
værk, see  med  Længsel  tilbage  paa  det  eenfoldige 
Første  og  drømme  om  en  Guldalder,  en  Lyksaligheds- 
tilstand, da  Naturen  var  Aand,  og  Aanden  Natur  uden 
Udstykning.  Det  er  vistnok  en  Drøm,  men  en  Drøm 
af  den  vaagende  Aand,  en  Drøm  af  historisk  Betyd- 
ning. Historien  begynder  ikke  med  en  Guldalder,  men 
snarere  med  en  Steenalder;  og  dog  afgiver  det  Ideal, 
en  Slægt  henlægger  til  Guldalderen,   en  sikker  Maale- 

stok  for  den  Aandens  Høide,  hvorpaa  den  staaer,  thi 
det  er  Menneskevæsnet  med  dets  oprindelige  Anlæg, 
der  kommer  tilsyne  i  Guldalderens  Afspeiling. 

Det  Aandens  Speilbillede,  der  forestiller  Begyn- 
delsen,  er  i  Virkeligheden  det  Fremtidsmaal ,  der  ved 
Kræfternes  Anstrængelse  under  uophørlig  Kamp  og 
Arbeide  skal  naaes  i  Tilnærmelse:  Bevægelsen  i  Hi- 
storien er  mere  end  »mechanisk«,  den  er  teleologisk. 
Det  Teleologiske  bliver  imidlertid  overvidenskabeligt 
og  just  derfor  uvidenskabeligt,  naar  man  i  Begiven- 
hedernes Gang  vil  paavise  det  styrende  Forsyn  og 
gjøre  Historien  til  en  Theodicé!  Ogsaa  her  gjælder 
det,  at  Formaalsudvikling  er  en  Anlægsudvikling,  kun 
at  Menneske-Aanden  tager  Friheden  med  i  bevidst, 
naturbegrændset  Selvudvikling.  Vi  skulle  nu  see,  hvor- 
ledes Udviklingen  kan  foregaae,  idet  hvert  Menneske, 
som  deri  deeltager,  er  paa  een  Gang  Individualsubject 
og  Aandssubject. 

Vi  lade  da  de  Menneskehorder,  hvormed  Historien 
skal  begynde,  røre  sig  i  al  Naturlighed  uden  Samfunds- 
orden, uden  Ægteskaber,  uden  sædelige  eller  borger- 
lige  Vedtægter.  Hvad  vil  nu  skee?  Individerne  flokke 
sig,  fordi  de  trænge  til  hverandre  gjensidig;  det  gjøre 
da  Dyrene  ogsaa.  Hvert  Individ  drives  af  naturlig 
Egoisme  til  at  tage,  hvad  det  kan  faae,  og  kommer 
derved  i  Strid  med  de  andre.  Hos  Dyrene  ligesaa.  I 
Flokken  vil  der  indtræde  en  Forskjel  mellem  Stærkere 
og  Svagere;  de  Stærkere  ville  herske,  de  Svagere  maae 
underordne  sig  o.  s.  v.  Disse  Analogier  mellem  det 
Menneskelige  og  det  Dyriske  kunne  drives  meget  vidt, 

naar  man  blot  vil  tage  til  Takke  med  det  Overfladiske. 
Men  tage  vi  Menneskevæsnet  skarpere  i  Øiesyn,  saa 
viser  sig  strax  det  Eiendommelige ,  der  stammer  fra 
Aanden.  Sproget,  Sandsebilledernes  frie  Fællesbeteg- 
nelse, Forestillingernes  og  Tankernes  ideelle  Legemlig- 
gjørelse,  begynder  at  danne  sig.  I  og  ved  Sproget 
bliver  det  umiddelbart  Individuelle  forvandlet  til  noget 
Fælles  og  Almeenfatteligt,  og  dette  Fælles,  Almeen- 
fattelige,  hvori  Individerne  forstaae  hverandre,  danner 
en  Fællesbevidsthed  med  det  første  Dagskjær  af  Aand. 
Den  Enkeltes  Bevidsthed  om  sig  selv,  om  sine  egne 
Fornødenheder  og  sine  egne  Fordringer  er  fra  nu  af 
uadskillelig  forenet  med  en  Bevidsthed  om  Andres 
Fornødenheder  og  Andres  Fordringer.  Individet,  hvor 
egoistisk  det  end  er,  kan  ikke  længere  isolere  sin 
umiddelbare  Driftvillie  fra  Hensynet  til  de  Andres  Villie; 
der  begynder  at  danne  sig  en  Fællesvillie:  den  første, 
svage  Antydning  af  Aandsvillie  yttrer  sig  i  Flokken, 
og  Flokken  er  forvandlet  til  et  Samfund  af  Mennesker. 
Det  elementære  Samfund  kan  i  det  første  Udkast  være 
raat  og  løst,  men  Dannelsesdriften  rører  sig  i  Aanden, 
og  frugtbare  Spirer  skyde  op  af  Anlægets  Grund.  Et 
ordnet  Familieliv,  en  Art  retlig  Fordeling  af  Mit  og 
Dit,  svarende  til  Arbéidskræfter  og  Arbeider,  vil  paa- 
nøde sig  som  af  sig  selv;  Samfundet  stiftes.  Livets 
Gjerninger  ordnes.  Love  gives,  før  man  endnu  kan 
nævne  nogen  Stifter  eller  Ordner  eller  Lovgiver:  hvor- 
fra kommer  det  da  ?  Man  husker  sig  om,  man  gjætter, 
fortæller  og  tænker  efter;  Sagnet  nævner  snart  Denne, 
snart  Hiin,    men  alle  Skikkelser  fra  den  første  Begyn- 

delse  ere  taageslørede :  de  have  Lighed  med  Mennesker, 
og  ere  dog  overmenneskelige. 

Naar  den  første  Grund  er  lagt,  kan  Kampen  for 
Alvor  begynde  i  Samfundslivet.  De  mange  Villier 
ruste  sig;  det  seer  ud  som  Krig  af  Alle  imod  Alle. 
Men  Krig  alene  bygger  ikke  Samfundet  op,  den  brin- 
ger kun  Ødelæggelse;  der  maa  under  Krigen  og  Fjend- 
skabet skjule  sig  noget  Positivt  og  Sympathetisk ,  som 
kan  nedsætte  Kampen  til  Betingelse,  bringe  Forlig  og 
fylde  Virksomheden  med  rigere  Livsindhold.  De  kæm- 
pende Individer  maae  samle  .sig  i  Grupper,  som  hver 
har  sit  positive  Formaal.  Men  enten  vi  nu  betragte 
de  stridende  Grupper  enkeltviis  eller  dem  alle  tilhobe, 
saa  see  vi,  hvorledes  Enkeltvillierne  overalt  blive  nødte 
til  at  underordne  sig  en  herskende  Almeenvillie.  En- 
hver Hob  maa  have  sin  Fører  og  føle  Nødvendigheden 
af  at  lyde  ham  og  følge  ham.  Man  kunde  maaske 
mene,  at  mange  Enkeltvillier  herved  umiddelbart  bleve 
smeltede  sammen  til  een  eneste  individuel  Enkeltvillie, 
nemlig  Førerens  Villie;  men  at  dette  ikke  er  saalede.s, 
kan  da  let  indsees.  Det  er  jo  en  Følelse,  en  fælles 
Attraa,  et  fælles  Maal,  der  forener  Hoben  og  Føreren. 
Dersom  Føreren  blot  fulgte  sin  egoistiske  Egenvillie, 
kunde  han  umulig  tvinge  Hoben  til  at  følge  sig. 
Striden  kan  ende  med  Seir,  og  den  Seirende  blive 
Tyran;  men  idet  Tyrannen  underkuer  Enkeltvillierne, 
tilintetgjør  han  dem  dog  ikke,  han  tvinger  dem  kun 
ind  under  Almeenvillien.  Skjøndt  den  saaledes  frem- 
tvungne Almeenvillie  gaaer  op  i  hans  egoistiske  Egen- 
viUie   og  kan   misbruges  paa  det  Skammeligste,    maa 

han  dog  frygte  dens  Magt,  thi  den  kan  pludselig  vende 
sig  imod  ham  og  knuse  ham.  En  Samfundstilstand 
kan  til  en  Tid  være  saaledes,  at  alle  Enkeltvillierne 
i  Grunden  befinde  sig  i  Oprør,  og  dog  er  Almeenvillien 
lydig;  og  omvendt  saaledes,  at  Egoismen  i  Individerne 
er  tilbøielig  til  Fred,  og  dog  vil  Almeenvillien  Opstand. 
Almeenvillien  er  Aand.svillie ;  det  er  ikke  i  de  in- 
dividuelle Villier,  men  i  Aandsvillien,  at  vi  maae  .søge 
de  historiske  Begivenheders  egenlige  Drivhjul.  Det  \'il 
heraf  kunne  skjønnes,  hvorledes  det  i  Historien  for- 
holder sig  med  Mængden  og  den  Enkelte,  naar  Spørgs- 
maalet  er  om  at  give  en  Tidsalder  sin  Retning,  sit 
Opsving  og  aandelige  Præg.  De,  der  paastaae,  at  det 
altid  er  de  Enkelte,  Heroerne,  Heltene,  Genierne,  der 
fuldbyrde  det  Historiske,  have  for  saa  vidt  Ret,  som 
det  er  i  slige  rigt  udstyrede  Individualsubjecter,  at 
Aandssubjectet,  Almeenvilliens  virkende,  handlende  Selv- 
væsen kan  siges  at  være  centraliseret.  De,  som  lægge 
afgjørende  Vægt  paa  den  folkelige  Sands ,  paa  Folke- 
Aand  og  F'olkevallie ,  have  fra  deres  Synspunkt  ogsaa 
Ret,  for  saa  vidt  Folkevillie  er  væsenlig  Almeenvillie, 
og  Folke-Aanden  Almeenvilliens  Bærer.  Men  Mængde- 
villien  er  sædvanlig  aandløs;  man  kan  ikke  stole  paa  den 
som  en  Almeenvillie,  thi  i  Grunden  er  den  kun  en 
Sum  af  tilfældige,  ved  Øieblikkets  Stemning  sammen- 
holdte Individualvillier;  man  kan  heller  ikke  betragte 
den  som  et  Complex  af  blot  egoistiske  Enkeltvillier, 
thi  et  Aandepust  af  det  Almene  gaaer  dog  hen  over 
den,  og  den  kan  .som  Driftvillie  bære  paa  noget 
Væsenligt:     Misbrug    af  den    tvetydige    Mængdevillie, 

som  under  de  allerforskjelligste  Former,  til  FordeeF 
snart  for  Monarchi  og  Hierarchi,  snart  for  Republik 
og  Demokrati,  og  altid  til  Fordeel  for  Tyrani,  gjen- 
tager  sig  i  Historien,  er  Forvrængning  af  Aand,  en 
varig  Aarsag  til  Folkenes  Lidelser. 

Af  Almeenvillien  opfattet  som  Aandsvillie  vil  man 
da   ogsaa   kunne  forstaae  Forholdet  mellem   det  Gud- 
dommelige og  det  Menneskelige  i  Historien.    Fra  Aands- 
videnskabens  Synspunkt  bliver  det  nødvendigt  at  be- 
tragte dette  Forhold  nærmere.    I  Phæ^nomenernes  Kreds 
tager  Sagen  sig  saaledes  ud.    Ifølge  sin  guddommelige 
Ret  anseer  Menneskeslægten  sig  jo  for  at  staae  under 
Guddommens  særegne  Varetægt;    det  er  det  gjennem- 
gaaende  Thema,   som  blandt  de  forskjellige  Folkeslag 
paa  de  forskjelligste  Maader  varieres  i  Myther  og  Sagn. 
At  Folkereligionerne   og  Folkenes  Natureiendommelig- 
hed    i   det   Hele  svare  til   hinanden,    at  Guderne  som 
Culturens  Bærere  gaae  foran  paa  Udviklingens  Vei,  og 
at    ethvert   Folk,    der   har    naaet  Grændserne    for    de 
gamle  Guders  aandelige  Rækkeevne,    enten   maa   leve 
hen  paa  Gjentagelsen  af  en  død  Overlevering  eller  be- 
søges af  høiere,    sandere,   rigere  Guder,    for  ved  disse 
Førere  at  komme  videre  frem,  er  en  historisk  Kjends- 
gjerning.      Hvad  betyde  dis.se  Gude-Aabenbarelser,  og 
hvorledes   forholde  de  sig  til  Menneske-Aanden  ?     For 
Folkebevidstheden   tager  det   sig  ud,    .som   kom   disse 
Guder  udenfra  eller  rettere  ovenfra,  fra  Himlen  ned  til 
Menneskene.     Naar  den  kritiske  Forstand  begynder  at 
opløse  Forestillingerne  om  de   guddommelige  Væsners 
udvortes  Selvstændighed,  er  Folketroen  i  Fare.     Deri- 

mod  er  Folketroen  villig  til  at  erklære  de  gamle  Guder 
for  Afguder,  falske  Guder,  naar  den  har  fundet  den 
sande  Gud,  den  Gud,  om  hvis  Aabenbaringer  Ingen 
kan  tvivle.  En  Bekræftelse  paa  disse  Aabenbaringers 
Sandhed  kan  Mennesket  vistnok  finde  i  sit  eget  Indre, 
.sit  eget  Hjerte;  men  dette  er  dog  kun  et  afledet 
Vidnesbyrd:  det  oprindelige,  for  F'olketroen  afgjørende 
Beviis  er  historisk.  Et  saadant  historisk  Beviis  kan 
ifølge  Sagens  Natur  imidlertid  ikke  gives:  her  er  et 
aandsvidenskabeligt  Problem. 

At  Gudeskikkelserne  komme  indenfra  og  dog  tage 
sig  ud,  som  om  de  "kom  udenfra,  saa  at  Aabenbaringer 
af  enhver  Art  foregaae  indenfor  Menneske- Aandens  egne 
Grændser,  viser  hen  paa  en  særegen  Spænding  imellem 
alt   det,    der  aander  i  Anlægets  overstrømmende   Ind- 
hold, og  det,  den  aandsfattige  Virkelighed  frembyder. 
Mennesket   er   under  denne   Spænding   høiere   end   sig 
selv,  stærkere  end  sig  selv,  rigere  end  sig  selv;    hvad 
der  rører  .sig  i  ham,    tænker   i  ham,    taler  til  ham  og 
stiller  sig  frem  for  hans  Sjæls  Øie,    er  jo   virkelig   det 
Guddommelige    fra    Selvvæsnets    Grund,     og    Aaben- 
baringen   har  for  saa  vidt  sin  Sandhed.      Men  Phanta- 
sien  tillader  ikke  Reflexionen  at  komme  frem  med  sin 
Udtydning;    den   sætter  paa  sin  Viis   en   uoverstigelig 
Kløft  mellem  det  Guddommelige  og  det  Menneskelige, 
for  igjen  at  udfylde  Kløften  paa  sin  Viis;    og  Phanta- 
siens  Magt  er  uimodstaaelig:    den  virker  skjult  i  dybe 
Følelser,    talende  Billeder,    Ord  og  Tanker.      Medens 
Mennesket   umiddelbart    og    naturligt   opfatter  Enkelt- 
villien   som   sin  Villie,    og  trods  al  Egoisme  maa   er- 

kjende  dens  Grændse  og  Afmagt,  lægger  han  derimod 
Almeenvilliens  store,  tunge  Opgaver  trygt  i  de  mæg- 
tige Guders  Haand,  troer  paa  deres  Viisdom,  bringer 
dem  sine  Offre,  og  stoler  paa  deres  Beskyttelse. 

Naar  Historien  da  opfattes  som  det  phænomenale 
Tidsudtryk  for  Menneske- Aandens  Selvudvikling,  er 
Tanken  om  guddommelig  Villie,  guddommelig  Hjælp 
og  guddommelig  Styrelse  derunder  indbefattet;  men  at 
Udviklingen  m^a  være  en  Selvudvikling  og  denne  Selv- 
udvikling, der  optager  Momenter  af  relativ  Nødvendig- 
hed og  relativ  Frihed,  bestaae  med  Naturskranker  og 
udvortes  Hindringer,  er  lige  saa  vist,  som  at  Aanden 
selv  er  Udviklingens  Maal.  Samfundet  med  dets  Or- 
ganisation, dets  Arbeider,  Frembringelser  og  relative 
Formaal  er  det  Virkelighedens  Rige,  hvori  den  men- 
neskelige Individualitets  personlige  Dannelse  foregaaer, 
og  dette  Virkelighedens  Rige  er  i  Almeenvilliens  Navn 
et  Aandens  Rige.  Det  er  kun  et  Brudstykke  af  Hi- 
storien, vi  kunne  overskue;  men  allerede  dette  Brud- 
stykke vidner  tilstrækkelig  om  den  Vexelvirkning  af 
Natur  og  Aand,  hvorpaa  de  historiske  Fremskridt 
væsenlig  beroe. 

Tre  Hovedstadier  ere  allerede  tilbagelagte.  Den 
uklare  Eenhed  af  Naturligt  og  Aandeligt,  Menneskeligt 
og  Guddommeligt,  der  i  det  Hele  charakteriserer  Old- 
tidslivet,  betegner  det  første  Stadium ;  den  skarpe  Ad- 
skillelse og  stærkt  fremtrædende  Modsætning  af  Natur 
og  Aand,  Sandseligt  og  Oversandseligt ,  Verdsligt  og 
Oververdsligt,  som  fra  saa  mange  Sider  er  blevet 
gjennemlevet  og  bearbeidet  i  Middelalderen,    betegner 

det  andet  Stadium.  Nutidens  forviklede  Opgave  at 
hævde  Eenheden  uden  at  udslette  Modsætningen  er 
vistnok  endnu  saare  langt  fra  sin  Løsning,  men  Midt- 
punktet  er  dog  paa  dette  tredie  Stadium  allerede  fun- 
det; thi  det  Midtpunkt,  hvorom  alle  Bevægelser,  alle 
Bestræbelser,  religiøse  og  verdslige,  materielle  og  aande- 
lige,  praktiske  og  theoretiske,  væsenlig  dreie  sig,  er 
Mennesket  selv,  det  personlige  Menneske.  Vi  kunne 
med  Hensyn  hertil  inddele  Historien  i  Tidsaldere: 
Mythernes  Tid,  den  gamle  Historie;  Kirkelighedens 
Tid,  Middelalderens  Historie,  og  Menneskerettighedernes, 
Humanitetens  Tid,  den  nyere  Historie. 

Fra  Aandsvidenskabens   Standpunkt    er    det    især 
af  Vigtighed  at  undersøge,  hvorledes  Eftertiden  i  hver 
Generation  opfatter  sit  Forhold  til  Fortiden.    Vi  tænke 
herved  ikke    paa    de    mere   eller    mindre    overfladiske 
Eensidigheder,    at  Nogle  ere  tilbøielige  til  at  nedsætte 
deres  egen   Tid    og   igjennem   Phantasiens   Briller    see 
lutter  Herlighed,    lutter  Exempler  paa  det  Ædle,    det 
Gode,  det  Ophøiede  i  de  svundne  Tider;  medens  Andre 
derimod,  indtagne  af  det  Nærværendes  Fortrin,   ringe- 
agte svundne  Tiders  Sæder  og  Institutioner  i  den  Grad, 
at  de  ikke  ere  i  Stand  til  at  trænge  ind  i  Fortidens  Aand 
og  Væsen.    Heller  ikke  skulle  vi  dvæle  ved  deres  Op- 
fattelse,   som   uden   Blik   for  det  i  Frihedslivet  Teleo- 
logiske, udelukkende  fortabe  sig  i  en  pragmatisk  Frem- 
stilling af  den  uafviselige  Nødvendighed,    hvormed  en 
følgende  Tids  Vilkaar  ere  fremavlede   af  Betingelserne 
i  en  forudgaaende.    Det,  hvorpaa  det  væsenlig  kommer 
an,   er  en  sand  Vurdering  af  den  Arv,    Fortiden  over- 

lader  Eftertiden;    herpaa   beroer  den  sande  Indsigt    i, 
hvad  der  har  blivende  Værd,    og  hvad  der   maa  for- 
svinde, fordi  det  i  Fortrin  som  i  Feiltrin  kun  hører  det 
Omskiftelige    til.      Middelalderen    med    sin    ene    salig- 
gjørende  Kirketro   havde  liden   eller  ingen  Forstaaelse 
af  den  store  Fortid,    som  det  dog  havde  kostet  Aar- 
hundreders  kolosale  Arbeide  at  bygge  det  Underlag  af 
Civilisation,    der  var   uundværligt   for  dens  elementær- 
personlige Samfundsliv.      Den   ansaae   Oldtidens  Aand 
for  Mørkets  Aand,  medens  den  med  asketisk  Mistanke 
mod  det  Naturlige  meente  at  leve   i  Aabenbaringens 
overnaturlige  Lys.    Den  havde  faaet  Øiet  op  for  Mod- 
sætningen af  Naturligt  og  Aandeligt,  for  Aandsvilliens 
Overhøihed  over  den  umiddelbare  Driftvillie;   men  den 
miskjendte   Aanden,     fordi    den    ringeagtede    Naturen, 
den    levede    i    et    aandsfortærende    Fjendskab    mellem 
Naturligt  og  Overnaturligt,  fordi  den  ikke  var  i  Stand 
til    at    fatte    det  Blivende    i    Oldtidens   Anskuelse,    at 
Naturen  evig  er  Aandens  Grund. 

Den  nyere  Tid  har  et  skarpt  Blik  for  Middel- 
alderens Skyggesider;  af  Forargelse  over  det  kritisk- 
berygtede Fjendskab  mellem  Kjødet  og  Aanden,  er 
den  i  Begreb  med  at  springe  Middelalderen  over,  er- 
klære den  for  en  Formørkelsens  Tidsalder,  og  i  Men- 
neskenaturens, Humanitetens  og  Sandhedens  Navn  søge 
de  oprindelige  Tilknytningspunkter  i  den  klassiske  Oki- 
tid.  Denne  »moderne«  Eensidighed  er  i  historisk  For- 
stand lige  saa  stor  som  den  middelalderlige.  Det  gjælder 
om  en  Uddyben  af  Menneskets  Natur,  af  Menneske- 
Aanden;  det  er  umiskjendeligt  et  stort  Fremskridt,  at 

det    Bevidsthedstrin    allerede    er    naaet,    hvorpaa   det 
klart  erkjendes,  at  Menneske-Aanden  gjennem  Alt,  det 
Høieste    og    det    Laveste,    det    Overnaturlige    og    det 
Naturlige   har   i   sidste   Instans   med   sig  selv,    sig  selv 
alene    at    gjøre.      Men   jo    mere   man    fordyber    sig   i 
herhen  hørende  Opgaver,  desto  klarere  vil  det  indsees, 
at   Menneskets  Væsen    er  dualistisk,    at  den  Eenhed, 
der  skal  bringe  Fred  og  Forsoning  mellem  de  stridige 
Elementer,    ligger    dybere    end    den    klassiske    Oldtid 
kunde   naae.      Netop    for    Eenhedens,   den    personlige 
Eenheds  Skyld  maa  Menneske-Aanden,  naar  den  i  fuld 
Selvforstaaelse  skal  komme  til  sig  selv,  gaae  igjennem 
den   absolute  Aand,   men  denne  Vei  er  ikke  historisk, 
den  er  overhistorisk. 


Andet  Kapitel. 


Menneske-Aandens  Selvbefrielse. 


§  23. 


Selvbefrielse    i   Phantasiens  Medium: 

Æsthetik. 

Maalet  for  Aandens  Selvudvikling  er  dens  Selv- 
befrielse. Hvilke  Fordele  de  historiske  Fremskridt  end 
føre  med  sig,  saa  ere  do^  Rødderne  til  Ondt  og  Godt 
saa  inderlig  sammenvoxne,  at  Tryk  og  Savn  og  Lidelse 
maae  følge  Slægten  paa  alle  Historiens  Trin.  Kan 
Menneske-Aanden  nu  virkelig  siges  at  føle  disse  Tryk, 

disse  Savn  og  Lidelser?    Dette  Spørgsmaal  maa,  ifølge 
vort  F'oregaaende,  besvares  med  Ja.    Hvis  Aanden  som 
Aand  ikke  kunde  lide,  saa  kunde  jo  Samfundet  heller 
ikke  lide;    og  dog  er  det  Samfundslidelserne,  ikke  de 
enkelte  Individers  Lidelser,    hvorom  Historien   egenlig 
handler.       At    det    enkelte    Individ    kan    lide,    derom 
tvivler  Ingen,  skjøndt  Physiologien  har  vanskeligt  nok 
ved   at  udfinde,    hvad  det  lidende  Subject  egenlig  er. 
Selv  om   man  indseer  Umuligheden  af,  at   et  Ganglie 
som  Stofsubject  kan   lide,    maa   man   dog   indrømme, 
at  der,    physiologisk   talt,    kan  være  lige  saa  mange 
lidende  Subjecter,  som  der  er  Ganglier  i  en  Organisme. 
Naar  Psychologien  desuagtet  maa  paastaae,   at  det  er 
Sjælen  i  sin  Selveenhed  som  Sjæl,  der  lider,  da  staaer 
denne   Paastand    ingenlunde  i   Strid   med  den  physio- 
logiske    Opfattelse.      De    mange    umiddelbart    lidende 
Subjectpunkter   ere  jo  Væsensmomenter,  reflecterede  i 
den  omfattende  Subjectivitetseenhed,  den  lidende  Sjæl. 
Paa    tilsvarende  Maade    forholder    det    sig  med  Sam- 
fundslidelsen.      Umiddelbart    seet,    ere   Individerne    de 
lidende    Subjecter     ligesom     de,     hvad    Handlingerne 
angaaer,  ere  de  villende  Subjecter;    men  det,  som  be- 
virker, at  der  i  Samfundsforholdene  gjennem  de  mange 
egoistiske  Enkeltvillier  udvikler  sig  en  herskende  Almeen- 
villie,    der  har  sin  væsenlige  og  desaarsag  reflecterede 
Subjectivitet  i  Aanden,  det  Samme  gjør  ogsaa,  at  der 
af  de  mange  individuelle   og  forskjelligartede  Lidelser 
fremkommer  en  Fælleslidelse,  en  mangesidig  reflecteret 
Samfundslidelse,  der  har  sin  Subjectivitet  i  den  lidende 
Aand.    Det  vil  heraf  kunne  sees,  hvad  en  velforstaaet 

Samstemning  afPhysiologi  og  Psychologi  tilstrækkelig 
viser,  at  Livssubject,  Sjælssubject,  Aandssubjectivitet 
ikke  ere  physisk  existerende  Centralled,  men  actuelle 
Resultanter  af  naturbetingede  Selvhedsfunctioner  med 
det  Særkjende,  hvorved  de  adskille  sig  fra  alle  physiske 
Resultanter,  at  de  reagere  med  svagere  eller  stærkere 
centraliseret  Selvbestemmen. 

Det  gaaer  med  den  lidende  Aand  som  med  den 
handlende;  den  har  i  Virkeligheden  særegne  Organer. 
Skjøndt  alle  Individer  efter  Anlægsmulighed  ere  Organer 
for  den  handlende  og  lidende  Aand,  saa  er  det  dog 
langt  fra,  at  de  ere  det  alle  i  lige  Grad.  Individerne 
have  forskjelligt  Anlæg;  de  særlige  Naturgaver  ere 
Aandsudviklingens  særegne  Forudsætninger:  den  lidende 
Aand  er  lige  saa  væsenlig  betinget  af  Naturgaver  som 
den  handlende.  Da  Aanden  som  Aand  er  Selvvirk- 
somhed, kan  dens  Liden  vistnok  ikke  være  uden 
Handlen;  men  Særkjendet  er,  at  al  dens  Handlen  er 
imaginær.  Den  lader  det  Virkelige  være,  hvad  det  er; 
og  skaber  sig  en  egen  Verden.  Som  en  Trækfugl 
flyver  den  bort  fra  de  graalige  kolde  Lande,  hvor 
Blomsterne  døe,  og  Menneskene  trælle  under  en  haard 
Nødvendighed;  den  kjender  varmere,  lysere  Egne,  det 
Land,  hvor  Vidunderne  boe,  hvor  Skjønheden  leger 
ved  Rædslernes  Afgrund,  og  Frihedsfuglen  synger  i 
Livets  Træ.     Phantasien  fødes  af  lidende  Aand. 

Hvad  er  Phantasi  ?  Anskuelsesevne,  billeddannende 
Virksomhed,  Indbildningskraft  er  endnu  ikke  Phantasi. 
Anskuelsen  falder  umiddelbart  sammen  med  Gjen- 
standen.  Indbildningskraften  optager  det  tilfældig  Givne 


246 

og  omdanner  det  tilfældig;  men  Phantasien  assimilerer 
hvad  den  optager,  og  viser  sig  i  sine  Omdannelser  be- 
aandet  af  Stemning,  umiddelbart  bevæget  af  Furmaal. 
At  Beaandelse  og  Aand  væsenlig  høre  med  i  Phan- 
tasiens  Frembringelser,  sees  deraf,  at  den  i  al  sin  Vil- 
kaarlighed  altid  maa  følge  en  høiere  Lov.  Phantasien 
virker  skabende,  idet  den  omdanner  det  Naturlige, 
ikke  til  noget  Unaturligt,  men  til  en  ny  Natur,  beriget 
og  lutret  i  Formen;  i  samme  Nu  som  den  ved  at  ind- 
føre det  Usandsynlige,  ja  det  Umulige,  gjør  et  aaben- 
bart  Brud  paa  Virkelighedens  Love,  veed  den  at  gribe 
Tingenes  Væsen  og  blotte  det  hidre  paa  en  saadan 
Maade,  at  det  Usandsynlige  dog  bliver  sandsynligt, 
og  det  prosaisk  Umulige  skjules  af  rigere  Muligheder. 
Phantasien  lærer  os  at  gjørc  Forskjel  mellem  virkelig 
og  væsenlig  Sandhed.  Naar  det  synes,  som  om  den 
i  Behandling  af  Stof  og  Materiale  ringeagtede  det 
Virkelige  og  kun  fulgte  sine  egne  Indskydelser,  da 
skeer  det  alene  af  den  Grund,  at  der  i  Virkeligheds- 
phænomenerne  er  saa  meget  Manglende,  saa  meget 
Vidtløftigt,  Tilfældigt  og  Overflødigt,  at  Phænomenerne 
kun  ufuldkomment  svare  til  Væsnet:  det  er  altsaa  i 
Væsnets  og  Sandhedens  Navn,  at  Phantasien  sætter 
sine  egne  Phænomener  i  de  virkeliges  Sted,  og  giver 
det  Indbildte  en  saa  skuffende  Lighed  med  Virkelig- 
heden selv,  at  vi  fortrylles  af  Illusionen. 

Phantasien  virker  oprindelig  uden  al  Vilkaarlighed; 
man  kan  med  Sandhed  sige,  at  den  umiddelbart  be- 
væges  af  Aanden,  for  saa  vidt  Indhold  og  Form  i 
dens  Frembringelser    svare    til  hinanden.      Den    frugt- 

bare,  af  Aanden  bevægede  Phantasi  falder  da  heller 
ikke  uden  for  Følelsen,  Tanken  og  Villien;  skjøndt 
Phantasien  er  contemplativ,  staaer  den  i  den  inderligste 
Forbindelse  med  Følelseslivet,  og  skjøndt  Billedverdenen 
er  dens  egenlige  Element,  rummer  den  dog  en  Rigdom 
af  Tanker.  At  heller  ikke  Villen  og  Stræben  er  dens 
Væsen  fremmed,  sees  af  dens  Sammenhæng  med  Drift 
og  Lidenskab.  Som  enhver  anden  Bevidsthedsfunction 
begynder  Phantasien  i  det  Ubevidste,  men  har  det 
Særegne  ved  sig,  at  de  Gjenstande,  den  frembringer, 
kunne  stille  sig  i  fuld  Belysning,  uden  at  den  bliver 
sig  dem  bevndst  som  sine  egne  Frembringelser;  det  er 
det  Magiske  ved  Phantasien. 

I  hvilken  Betydning  Phantasien  kan  siges  at  være 
Organ  for  Aandens  Selvbefrielse,  er  kjendeligt  paa  de 
mythiske  Guder.  Man  kan  tale  om  et  Verdenstryk, 
der  har  hvilet  tungt  paa  det  menneskelige  Sind,  om 
Overskud  af  Idealitet  i  Menneskenaturens  Anlæg,  om 
hemmelig  Angst  for  usynlige  Magter,  om  Anelser,  om 
Frygt  og  Haab  i  det  gjærende,  uklare  Indre;  man 
kan  gaae  i  det  Enkelte  og  fremhæve  den  ps\xhisk- 
naturlige  Trang  til  at  personificere  Naturkræfterne  og 
finde  de  menneskelige  Følelser,  Tanker  og  Lidenskaber 
afspeilede  i  den  store  Natur ;  man  kan  i  dunkle  historiske 
Spor  eftervise,  hvorledes  stærke  Tilværelsesindtryk 
have  sat  Phantasien  i  Bevægelse  og  foranlediget  en 
ubevidst,  halvbevidst  Gude-Digtning,  hvorledes  denne 
Digtning,  der  er  begyndt  stykkeviis,  efterhaanden  ved 
Tildigtning  og  Omdigtning,  i  Forhold  til  lokale  Om- 
givelser   og    Folkestammernes   Eiendommelighed ,    har 

afrundet  sig  til  forskjellige  Cykler  med  forskjelligt 
Præg.  Men  naar  alt  dette  er  fremhævet,  drøftet  og 
klaret,  saa  er  man  dog  kun  naaet  til  en  Udstykning 
af  det,  der  har  sit  Udspring  fra  oprindelig  Eenhed. 
Det  er  Aanden,  den  lidende,  i  Menneskeslægtens  Bryst 
sammenpressede  Aand,  der  har  givet  sig  Luft  i  Udslag 
af  Magt.  De  høie  Gudeskikkelser  ere  kun  Phantasiens 
Frembringelser,  for  saa  vidt  de  ere  Aandens  egne  Selv- 
frembringelser, d.  V.  s.  dens  Aabenbarelser.  Forskjellen 
mellem  lavere  og  høiere  Aabenbarelser  er  da  at  see 
fra  dette  Synspunkt  som  et  umiskjendeligt  Tegn  paa 
Aandens  lavere  og  høiere  Bevidsthed  om  sig  selv,  sit 
Maal  og  sin  Frihed. 

Det  er  ikke,  hverken  fra  æsthetisk  eller  ethisk 
Side,  rene  Idealer,  der  i  de  primitive  Gude- Aaben- 
barelser komme  tilsyne.  Det  er  den  concrete  Aand, 
der,  langt  fra  at  begynde  som  abstract  Aandelighed, 
med  alle  Naturlighedens  Mærker  hæver  sig  op  af  sin 
Grund  og  begynder  sin  Selvbefrielse;  der  er  Uhyrer 
iblandt  de  gamle  Guder;  selv  de,  der  særlig  ledes  at 
menneskelig  Aand,  ere  ikke  rene  Dydsmønstre.  Jo 
friere  disse  Guder  røre  sig,  desto  tydeligere  sees  det, 
at  de  gaae  i  Nødvendighedens  Ledebaand,  at  de  ere 
under  Skjæbnen.  Ikke  desto  mindre  aabne  de  Bevidst- 
heden en  viid  Synskreds,  aabne  den  for  et  høiere  Lys, 
og  vise  sig  omgivne  af  Skjønhedens,  Kraftens  og  Fri- 
hedens Nimbus.  Alt  som  den  menneskelige  Bevidsthed 
ved  Gudernes  Hjælp  gjør  Fremskridt,  gjøre  Guderne 
selv  Fremskridt;  det  Uformelige  forsvinder  eller  trænges 
i  Baggrunden;    de   overmenneskelige   Skikkelser   blive 


efterhaanden  roligere,  idet  de  derhos  blive  aandigere, 
fornuftigere,  sindrigere;  —  man  sammenligne  f.  Ex. 
Æschylus  med  Homer. 

Med  den  ubevidste,  halvbevidste  Illusion  til  For- 
udsætning kan  Reflexionen  lidt  efter  lidt  arbeide  sig 
frem  til  høiere  Besindelse.  Saaledes  fremkommer  Kunst 
og  Poesi  med  de  mange  Livets  Idealer.  Den  Antagelse, 
at  Idealerne  udelukkende  bestemmes  af  apriorisk  selv- 
stæ-ndige  Ideer,  der  kræve  en  Virkeliggjørelse  i  det 
Materiale,  hvorover  Endeligheden  raader,  er  abstract 
og  eensidig.  Den  concrete  Opfattelse  af  det  Ideale 
bærer  altid  Præg  af  den  Tidsalders  ideelle  Charakteer, 
hvori  den  bliver  til ;  det  er  den  i  Virkeligheden  lidende 
Aand,  som,  v^ed  en  eiendommelig  Spænding  af  over- 
gribende Fordring  og  hæmmende  Skranker,  søger  og 
finder  Frigjorelsens  Udtryk  i  det  anskueliggjorte  Ideal. 

»Ingen  er  salig,  som  ikke  har  seet  Zeus  i 
Olympia ^^;  dette  Udbrud  af  græsk  Enthusiasme  siger 
mere  end  vidtløftige  Forklaringer.  For  at  forstaae 
det  tilbunds,  maa  man  være  Græker.  Den  dvbeste 
Trang,  som  det  græske  Sind  dengang  kunde  rumme, 
var  Trangen  til  at  see  Guderne.  Gudeskikkelsen  var 
i  vidunderlig  Sammensmeltning  af  Menneskeligt  og 
Overmenneskeligt  den  fuldkomne  Aabenbarelse  af 
Mennesket  selv:  Illusion  og  dog  Sandhed,  væsenlig 
Sandhed!  Betænker  man  nu,  at  det,  som  i  Stilhed 
kunde  trykke  paa  det  græske  Sind,  netop  var  Uklarhed 
over  den  frie,  fuldendte  Individualitet,  at  denne 
Uklarhed  i  Sindet  var  som  et  Underverdenens  Mørke, 
saa     kan     man    —    tilnærmelsesviis    —    forstaae,     at 

Phidias's    Zeus    maatte   virke    befriende,    at    Synet   af 
Guders  og  Menneskers  Fader  i   fuld  Majestæt   maatte 
være  en  Salighed.      Paa  tilsvarende  Maade  forholder 
det  sig  med  de  kirkelige  Idealer  i  Middelalderen.     At 
see  Himlen   aabne  sig  og   »Guds  Moder«,    Apostlene 
og  alle  Helgene  forsamlede  omkring  Thronen,   var  en 
Naadesbeviisning,  der  kun  blevF'aa  til  Deel;  men  Alle 
følte  Trang  til  en  slig  Aabenbaring.      Skulde  Helgen- 
billeder, især  Mariabilleder  erstatte  Savnet,  saa  maatte 
Katholicismens  Aand  gjenkjende  sig  selv  i  disse  Frem- 
bringelser.   Almuens  raa  Overtro  kunde  vistnok  bruge 
gamle,  forrøgede  Carricaturer  lige  saa  godt,  ja  vel  end- 
ogsaa    bedre    end    Kunstværker;    men    jo    aandigere 
Sandsen  var,    desto  større  var  Trangen  til  beaandede 
Billeder.      Malerkunsten   staaer  i  lige  saa  inderlig  For- 
bindelse med  den  katholske  Christendom,   som  Skulp- 
turen   med    det    græske    Hedenskab.      Scholastikerne 
havde  langvarige  Stridigheder  om  Forklaringen  af,  hvor- 
ledes   Maria    som  Jomfru    kunde    føde    Christus;     det 
maatte  jo  være  begribeligt,  men  Ingen,  end  ikke  Paven 
selv,  kunde  begribe  det.    Det  var  piinligt,  ikke  for  de 
eenfoldigt    Troende,     thi    de    troede  —  paa    Kirkens 
Myndighed  —  hvad  som  helst  uden  Begreb,    men  for 
de  Tænkende,  især  for  dem,  der  tænkte  i  Platos  Aand 
paa    et   humant  Forlig  mellem   det  Naturlige   og  det 
Overnaturlige.     Hvilken  Befrielse,  da  Kunsten  omsider 
naaede  saa  vidt,    at  den   i   Illusionens   bevidste  Form 
var   i    Stand    til    at    forsone    det    ellers    Uforsonlige. 
Raphaels  Madonna!     Ja,  hun  er  i  Sandhed  Moder  og 
den  rene  Jomfru;  saa  menneskelig  og  dog  guddomme- 


lig, saa  sandselig  skjøn  og  dog  saa  ophøiet;  man  maa 
være  Humanist  og  Katholik,  for  til  fulde  at  fatte  det 
Salige  i  denne  Aabenbarelse.  Vi  kunne  neppe  betegne 
en  Leo  Xdes  Henrykkelse  mere  træfifende  end  ved  at 
minde  om  de  Ord,  hvormed  Goethe  slutter  sin  Faust: 
>'Das  Unbeschreibliche,  hier  ist's  gethan,  das  ewig 
Weibliche  zieht  uns  hinanc 

Poesien,  Ordets  Kunst,  som  kan  rumme  en  heel 
Verdensanskuelse  og  deels  direct,  deels  indirect  udtale 
sig  i  Tanker  og  Reflexioner,  viser  paa  omfattende 
Maade,  hvorledes  Forholdet  mellem  det  Ideale  og  det 
Virkelige  vexler  med  hver  Tidsalders  særlige  Krav.  I 
Poesien,  navnlig  i  Eventyret,  have  vi  et  slaaende 
Exempel  paa,  hvad  det  vil  sige,  at  Phantasien  endog 
i  generel  Forstand  er  Mediet  for  Selvbefrielsen  af 
Hdende  Aand.  Den  videre  Udvikling  og  videnskabe- 
lige Begrundelse  af  de  her  udtalte  Hovedsætninger 
maa  naturligviis  søges  i  Æsthetiken;  men  det  for 
Videnskabslæren  afgjørende  Spørgsmaal  er  dette:  i 
hvilken  Betydning  kan  Æsthetiken  egenlig 
siges  at  være  en  Videnskab?  For  saa  vidt  den 
bygges  paa  et  historisk,  særlig  paa  et  kunsthistorisk 
Underlag  og  indskrænker  sig  til  at  inddele  og  charak- 
terisere  de  forskjellige  Kunstarter,  kan  der  ikke  være 
Tvivl  om  dens  videnskabelige  Adkomst.  Heller  ikke 
kan  der  indvendes  Noget  imod,  at  Æsthetiken  under- 
kaster de  forskjellige  Kunstværker  en  kritisk  Vurdering; 
den  stiller  dem  derved  frem  i  et  klarere  Lys;  den 
påaviser,  hvad  Kunstneren  har  tilsigtet  og  hvad  han 
har  opnaaet;  den  gjør  ikke  blot  i  Almindelighed,  men 

endog  i  de  fineste  Overgange,  Enkeltheder  og  Afskyg- 
ninger opmærksom  paa,  hvorledes  et  enkelt  Kunstens 
Værk  kan  afspeile  en  Tidsalders  Physiognomi  med 
alle  charakteristiske  Træk ;  den  lærer  os,  at  det  Speilende 
og  det  Afspeilede  netop  svare  til  hinanden,  fordi  begge 
Frembringelser  underligge  Vexelvirkningens  Lov :  Tids- 
alderens Aand  frembringer  Kunst  og  Poesi  i  særegen 
Stiil,  og  Kunst  og  Poesi  virker  igjen  bestemmende  paa 
Tidsalderen.  Men  Æsthetiken  kan  ikke  nøies  med  kunst- 
og  litteraturhistoriske  Reflexer;  vil  den  ikke  være  som 
Maanen,  der  kun  lyser  med  et  laant  Skin,  da  maa 
den  have  et  Lys  i  sig  selv.  Dette  Lys  maa  nødvendig 
have  Kunstens  og  Poesiens  Idee  til  sin  oprindelige 
Kilde,  og  Spørgsmaalet  bliver  da,  hvor  vidt  Æsthetiken 
er  i  Stand  til  at  gjøre  videnskabeligt  Rede  for  denne 
Idee  og  dens  Forhold  til  Aand. 

Ifølge  Logiken  er  Ideen  en  Slutning  og  dens  Væsen 
teleologisk;  men  i  den  Slutning,  hvorom  her  tales,  er 
naturligviis  det  Middelbare  i  Udstykning  og  Sammen- 
stykning forsvundet:  Extremerne  gjennemtrænge  hin- 
anden i  Midtens  Eenhed.  De  æsthetiske  Extremer  ere 
Væsen  og  Phænomen,  og  Skjønhedsideen  den  indholds- 
fyldige  Eenhed.  Enhver  Slutning  beroer  paa  en  Sub- 
jectivitet,  der  fuldbyrder  Slutningen ;  denne  Subjectivitet 
er  i  individuel  Forstand  Kunstneren,  Digteren,  men  i 
væsenlig,  substantiel  Forstand  Menneske-Aanden.  Ud 
fra  dette  Synspunkt  maae  Undersøgelserne  føres. 

Man  har  psychologisk  spurgt,  hvad  det  egenlig 
er  for  en  Drift,  hvortil  Kunstens  Oprindelse  nærmest 
maa  henføres,    Efterlignelsesdriften  eller  Driften  til  fri, 

selvstændig  Frembringelse?     Sculptur  og  Maleri  synes 
at  tale   for   den  første,    Architektur  og  Musik  for  den 
sidste  af  disse  Antagelser.      Dog  ogsaa  her  viser  det 
sig,    at  Grændsen    mellem  Efterligning  og  selvstændig 
Frembringelse   ikke    er    kritisk,    men    dialektisk.      En 
Blomst,    et    Landskab    kan    med    photographisk    Nøi- 
agtighed  gjengives  i  et  Billede,   men  en  saadan  Efter- 
ligning   er    ikke    Kunst.       Ideens    Extremer,     Væsen 
og  Phænomen,    det  Ideale  og  det  Virkelige,    mangle. 
Men,    spørger  man,    hvorledes   kunne  slige  Extremer 
komme     tilsyne    i    saadanne    Naturgjenstande    som    et 
Landskab  eller  en  Blomst?    Kunstneren  skal  —  hedder 
det  —  holde   sig  strengt   til   den   givne  Natur,    altsaa 
til    Virkeligheden;    men   —   tilføies    der    —    han    skal 
dog    ogsaa   ved    genial   Opfattelse    idealisere  Naturen. 
Paa  det  eensidige  Eftertryk,  hvormed  snart  den  første, 
snart   den   sidste   af  disse  Fordringer  udhæves,    beroer 
Modsætningen     mellem    Realismen     og    Idealismen    i 
Kunsten.      Altsaa:    Extremerne    ere    her.      Den    om- 
sluttende Eenhed   af  Midten,    som  Ideen  kræver,    kan 
hverken  opnaaes  ved  at  øge  det  Ideale  til  det  Reale, 
ei    heller   ved  at  lade  det  ene  Extrem  svække  og  for- 
tære det  andet:  Midtens  Eenhed  er  en  Dualitetseenhed. 
Det  Ideale  kommer  kun  til  sin  Ret,  naar  det  viser  sig 
som  Naturvirkelighedens  eget  indre,    concrete  Væsen; 
det  Virkelige    faaer    kun   Betydning  af  sand  Realitet 
ved  at  blive  et  Phænomen,  som  er  gjennemvirket,    ud- 
fyldt og  gjennemskinnet  af  sit  Indre. 

At  Slutningseenheden   i   al  sin   Umiddelbarhed  er 
uendelig  reflecteret,    fremlyser  deraf,    at  det  jo  ingen- 

lunde  er  en  Fremstilling  af  den  rene  blanke  Skjønheds- 
idee,  hvortil  Kunst  og  Poesi  indskrænke  sig,  men  at 
Virkeligheden  som  elementær  Virkelighed  i  djærve, 
dristige,  saftige  Træk  med  en  Mængde  Enkeltheder 
og  tilsyneladende  Tilfældigheder  maa,  i  Medfør  af 
Ideen  selv,  tages  med.  Ideen  er  som  Dagens  Lys, 
der  ikke  ligefrem  viser  sig  selv,  men  Gjenstandcne. 
Saaledes  kan  ikke  blot  det  Skjonne,  men  ogsaa  det 
Hæslige,  ikke  blot  det  Ophøiede,  men  ogsaa  det 
Smaalige,  det  Latterlige,  ikke  blot  det  Harmoniske, 
men  ogsaa  det  Disharmoniske,  det  Stridige,  Uforligelige, 
ja  Conflicternes  Rædsler  faae  Plads  i  den  kunstneriske 
Fremstilling.  Naar  man  desuagtet  kræver,  og  med 
fuld  Ret,  en  Dissonansernes  Opløsning,  en  Afrunding 
og  Harmoni  i  det  Hele,  der  tilfredsstiller  Skjønheds- 
sandsen  og  vækker  et  contemplativt  Behag,  da  under- 
forstaaer  man  bevidst  eller  ubevidst,  at  den  æsthetiske 
Idee-Slutning  nødvendig  maa  være  teleologisk.  Kun 
Ideens  herskende  Formaal  retfærdiggjør  Brugen  af 
Midlerne;  den  Følelse,  hvori  Reflexionen  af  Formaal  og 
Midler  finder  sit  umiddelbare  Udtryk,  er  Stemningen. 
For  saa  vidt  vi  altsaa  holde  os  til  den  almindelige 
Slutningsform ,  gaaer  Alt  videnskabeligt  fra  Haanden; 
men,  naar  Spørgsmaalet  om  den  Subjectivitet ,  der  i 
bestemt  foreliggende  Tilfælde  med  Sandhed  kan  siges 
at  være  competent  til  at  bedømme  Extremerne  og 
fuldbyrde  Slutningsacten,  saa  melde  sig  Vanskeligheder 
i  Mængde.  Det  ligger  nærmest  at  holde  sig  til  Indi- 
vidualsubjecter  og  beraabe  sig  paa  en  almindelig 
Skjønhedssands.       Vi    have    da    paa    den    ene    Side 

Kunstneren,  der  frembringer  Kunstværket,  paa  den 
anden  de  Mange,  der  træde  til,  for  at  nyde  og  be- 
dømme Frembringelsen.  Træffer  det  sig  nu  saa  heldig, 
at  Kunstværket  i  Et  og  Alt  tilfredsstiller  de  Nydendes 
Fordringer,  saa  kunde  dette  jo  let  opfattes  som  et 
Kjendsgjerningsbeviis  for,  at  Ideens  Krav  i  alle  Maader 
var  fyldestgjort,  og  at  andet  Beviis  ikke  kunde  for- 
langes. Æsthetikens  Videnskabelighed  vilde  da  ind- 
skrænke sig  til  den  beskedne  Opgave,  at  forklare 
Kunstneren  og  hans  Beundrere,  hvad  det  egenlig  er 
de  føle,  have  følt  og  bør  føle,  en  Opgave,  hvis  Løsning 
kan  have  sit  Værd,  for  saa  vidt  det  altid  maa  glæde 
Enhver  at  see  sine  Sindsrørelser  stillede  frem  i  Be- 
vidsthedens Daglys  og  modtages  med  Applaus.  Vi 
kalde  det  dog  en  beskeden  Opgave,  thi  sæt,  at  Æsthe- 
tikeren  tillagde  Kunstneren  og  hans  Publicum  Følelser, 
som  de  ikke  vilde  ved kj ende  sig,  saa  at  den  voxende 
Forklaring  beroede  paa  en  Misforstaaelse :  kan  Æsthe- 
tikeren  saa  bevise,  at  hans  Opfattelse  er  den  sande? 
Lad  os  antage,  at  Forholdet  er  et  andet,  at  der  i 
Publicum  er  et  Parti,  der  roser,  et  andet,  der  dadler 
Kunstværket;  Æsthetikeren  med  sin  Kritik  skal  da 
mægle  imellem  dem.  Men  hvor  er  det  faste  Grundlag, 
der  sikkrer  et  Udgangspunkt?  Det  forholder  sig  ikke 
med  det  ved  sig  selv  Indlysende  i  Æsthetiken,  som  i 
Logiken,  i  Mathematiken  eller  i  Physiken.  Man  kan 
med  en  vis  Takt  regne  paa  et  almindeligt  Skjøn  og 
ved  Hjælp  af  assertoriske  Domme,  der  udgives  for 
apodiktiske,  søge  at  faae  saa  mange  paa  sin  Side  som 
muligt ;  men  Beviisførelsen  er  lige  saa  lidt  videnskabelig, 

som  om  man  sammenkaldte  en  Generalforsamling, 
fremsatte  sin  Mening  i  Form  af  en  Paastand,  og  lod 
de  Bifaldende  række  Hænderne  i  Veiret. 

Saa  længe  Individualsubjectiviteten  skal  være  den 
ene  gjældende,  har  ethvert  Individ  umiskjendelig  Ret 
til  at  beraabe  sig  paa  sin  Følelse  og  sit  Skjøn;  her 
gjælder  det  bekjendte  Ord:  chacun  son  gout,  og 
Discussionen  mellem  de  mange  Uenige  ender  med  det 
negative  Resultat:  de  gustibus  non  disputandum.  At 
ville  lade  Ideen  selv  dømme  de  Stridende  imellem,  er 
forgjæves,  da  Enhver  jo  kan  opfatte  Ideen  paa  sin 
Maade.  Den  eneste  Udvei,  naar  Æsthetiken  skal 
hævdes  som  Videnskab,  er  at  gaae  ud  fra  Naturindtr}k 
og  appellere  til  Menneske- Aanden;  vi  skulle  i  Korthed 
belyse,  hvad  dette  vil  sige. 

En  ubetinget  apriorisk,  paa  sig  selv  beroende  Skjøn- 
hedsidee  gives  ikke.  Alle  Skjønhedsformer  ere,  væsen- 
lig seet,  teleologisk  opfattede  Naturformer;  dette  gjælder 
om  de  uorganiske  saa  vel  som  om  de  organiske.  Fore- 
stillingen om  en  objectiv  Naturens  Skjonhed  er  lige 
saa  subjectiv  som  Forestillingen  om  en  Naturens  Grim- 
hed. Adskillelsen  af  det  i  Naturen  Skjønne  og 
Uskjønne  beroer  paa  en  dønmiende  Subjectivitet,  der 
gjør  en  Fordring  gjældende.  Skjondt  F'ordringen  er 
subjectiv,  er  den  dog  ikke  vilkaarlig;  den  har  sin  ob- 
jectiv£  Grund  i  Naturen  selv.  Her  forudsættes,  at  en 
Grundform  kan  være  fuldkomnere  udtrykt  i  et  Natur- 
produkt end  i  et  andet,  Arten  renere  og  fuldstændigere 
virkeliggjort  i  et  Exemplar  end  i  et  andet;  den  sub- 
iective  Fordring  er    at   see  Arten,    den    typiske  Form 

saa  fuldkomment  som  muligt  realiseret  i  sit  Exemplar. 
En  saadan  teleologisk  Fordring  har  ingen  Gyldighed  i 
Physiken.  Modsætningen  mellem  det  Ideelle  og  Reelle 
reducerer  sig  i  Physiken,  som  vi  have  seet,  til  en  Mod- 
sætning mellem  Realbegreb  og  existerende  Ting.  Den 
existerende  Ting  er  et  realiseret  Begreb,  og  Begrebet 
er  i  Tingen  realiseret  saa  fuldkomment,  som  Betingel- 
serne have  tilladt  det.  I  Æsthetiken  blive  Realbe^re- 
berne  derimod  ikke  opfattede  som  Begreber,  men  som 
typiske  Former  med  et  Præg  af  Anlæg,  der  kan  være 
realiseret  paa  ufuldkomnere  eller  fuldkomnere  Maade. 
Fra  Physikens  Synspunct  maa  Australnegerens  Real- 
begreb siges  at  være  realiseret  med  samme  Nødvendig- 
hed i  Australnegeren,  som  Europæerens  Realbegreb  i 
Europæeren;  her  er  ingen  anden  Maalestok  for  det 
Fuldkomne  end  Nødvendigheden.  Naar  Æsthetiken 
derimod  erklærer,  at  Europæeren  er  skjønnere  end 
Australnegeren,  da  skeer  det  ikke  paa  Grund  af  indi- 
viduel Følelse  eller  et  umiddelbart  Skjøn,  der  paa  For- 
haand  er  indtaget  og  betaget  af  sin  egen  Races  typiske 
Fortrin;  men  det  skeer  fordi  her  forudsættes,  at  Men- 
neskeslægtens Grundtype  er  fuldkomnere  realiseret  i 
Europæerens  end  i  Negerens  Skikkelse. 

Kan  nu  dette  bevises?  Ikke  paa  Physikens  Maade. 
Hvis  den  physiske  Beviismaade  skal  gjælde  for  den 
eneste  saride  videnskabelige,  saa  er  Æsthetiken  ingen 
Videnskab;  men  faaer  Subjectiviteten  med  sine  teleo- 
logiske Fordringer  Lov  til  at  komme  med,  ikke  som 
Individualsubjectivitet  i  al  Tilfældighed,  men  som  den 
Subjectivitet,  der  er  i  Høide  med  den  hele  naturbetingede 

Aandsudvikling  i  Historien  og  med  den  lidende  Aands 
Selvbefrielse  i  Phantasien,  saa  forandrer  sig  den  hele 
Synskreds.  Den  almene  Subjectivitet,  den  høieste 
Dommer  om  Skjønt  og  Uskjønt  og  derhos  om  Kunstens 
og  Poesiens  væsenlige  Betydning,  bliver  altsaa  Men- 
neske-Aanden  selv.  Denne  dømmende  Subjectivitet  er 
ikke  en  tom  Abstraction,  et  Phantom,  man  kan  vende 
og  dreie  efter  Behag;  den  har  concret  Tilværelse, 
Kjød  og  Blod  i  de  Individer,  som  igjennem  det  Sær- 
egne indaande  det  Almene,  og  hvis  æsthetiske  Domme 
blive  mere  og  mere  objective,  alt  som  de  Dømmende 
i  Aanden  selv  blive  dybere  og  dybere  subjective. 


§  24. 
Selvbefrielse  i  Villiens  Medium:  Ethik. 

Hvad  Subjectivitet  er,  og  hvilken  Betydning  Spørgs- 
maalet  om  det  Subjectives  Realitet  maa  have,  ogsaa 
for  Videnskaben,  er  iøinefaldende,  naar  der  sees  paa 
Villien.  Fra  et  physiologisk  objectivt  Synspunkt  er 
det  umuligt  at  forklare,  hvad  Villie  er,  og  lige  saa 
umuligt  er  det  at  benægte,  at  der  virkelig  gives  Noget, 
som  kaldes  Villie.  Da  nu  Villien  er  til  og  vedbliver 
at  være  til  som  en  for  Alle  vitterlig  Kjendsgjerning, 
hvad  man  end  for  Resten  dømmer  om  den,  saa  maa 
der,  skjøndt  Villien  er  det  Subjectiveste  af  Alt,  kunne 
gives  en  objectiv  Viden  om  Villien.  Hvad  er  da  her 
i  objectiv  Viden  ved  sig  selv  indlysende?  Vi  svare: 
Villien  forudsætter  et  villende  Subject,  en  Villiesact  og 
et  Object,  hvorpaa  den  gaaer  ud. 

At  det  villende  Subject  hverken  kan  være  et  en- 
kelt Stofsubject  ei  heller  en  Sum  af  hverandre  gj en- 
sidig attraherende  og  repellerende  Stofsubjecter  er, 
saa  vidt  vi  skjønne,  tilstrækkelig  paaviist  i  det  Fore- 
gaaende.  Det  er  forgjæves,  at  Physiologerne  plage 
deres  Hjerne  med  villende  Stofsubjecter,  thi  den  Dag, 
de  finde  dem,  ville  Theologerne  allerede  have  fundet 
det  dogmatisk-speculative  Beviis  for  de  Dødes  over- 
speculative  Opstandelse.  Det  forholder  sig  med  den 
villende  som  med  den  vidende  Subjectivitet,  den  er  en 
ved  sig  selv  indlysende,  psychologisk  Kjendsgjerning. 
Paa  denne  Forudsætning  kan  en  videnskabelig  For- 
klaring anlægges.  At  Villien  som  Villie  oprindelig  maa 
være  fri,  følger  deraf,  at  enhver  Villiesact  væsenlig  seet, 
er  en  Selvbestemmelsesact,  og  bevidst  Selvbestemmelse 
er  i  sin  Grund  Frihed.  Med  sine  organiske  Betingelser 
er  den  endelige  Villie  omgiven  af  Skranker,  som  den 
kun  ifølge  en  Forestilling  om  Alternation  deelviis  kan 
hæve  ved  at  foretrække  det  ene  Tilfælde  for  det  andet 
d.  e.  ved  at  vælge.  Paa  Valgfrihed  beroer  Vilkaarlig- 
heden.  I  Tilstand  af  Ubevidsthed  kan  Selvbestem- 
melsen kun  yttre  sig  uvilkaarlig;  i  slige  uvilkaarlige 
Yttringer  —  som  naar  et  Foster  i  Modersliv  bevæger  sine 
Lemmer  —  er  der  hverken  Villie  eller  Frihed.  I  Valg- 
friheden og  den  tilsvarende  Vilkaarlighed  have  vi  de 
første  elementære  Tilkjendegivelser  af  Frihedslivet. 

Der  er  i  Valgfriheden  en  egen  Forening  af  Frit 
og  Ufrit.  Lad  A  og  B  være  to  Alternativer,  hvor 
imellem  der  maa  vælges,  saa  er  her  egenlig  tre  Til- 
fælde mulige;  Villien  har  nemlig  ikke  blot  Valg  mellem 

A  og  B,    men    den  har  tillige  Valg  imellem  at  vælge 
og  ikke  at  vælge.    Skjøndt  det  sidste  Alternativ  synes 
at  ophæve  sig  selv  og  blive  til  et  tomt  Skin,  saa  spil- 
ler  det   dog    en    væsenlig  Rolle    i  Frihedslivet,    ja    en 
langt  væsenligere  end  man  ved    første  Øiekast    skulde 
troe.     Dersom  der  kun  var  Tale  om  endelig  bestemte 
Alternativer  som  enten  at  skyde  sig  selv  eller    en  An- 
den, saa  kunde  en  udvortes  Overmagt  altid  fremtvinge 
et  Valg,   og  ved  en  saadan  Tvang  ikke  blot  indskrænke, 
men  endog  tilintetgjøre  Friheden;  men  Valget  mellem 
at  vælge  eller  ikke  at  vælge  det  udvortes  Foreskrevne 
kan  ingen  Magt  fremtvinge.     Dette  Valg  beroer  alene 
paa  Villiens  Enhed  med  det  villende  Subject,    og  heri 
bestaaer  den  ufortabelige  Frihed.     Den  Fasthed,  hvor- 
med  Subjectiviteten  formaaer,    trods  den    høieste  Grad 
af  Tvang  og  Fristelse,  at  holde  sin  Villie  indesluttet  i 
sig  selv  og  tilbageholde  ethvert  Udslag  af  udadgaaende 
Vælgen    eller   Handlen,     er    den    største    Kraftprøve, 
Villiens  Energi  kan  underkastes;  men  den  er  tillige  af 
saa  subjectiv  Art,  at  den  unddrager  sig  enhver  objectiv 

Control. 

Men    hvor    høit    end    Selvbestemmelsens   Energi 

potenseres,  selv  om  den  tænkes  almægtig,  saa  er  det 
dog  umuligt,  at  den  kan  frigjøre  sig  fra  Motiver.  Ingen 
kan  ville,  uden  at  ville  Noget;  selv  det,  at  udelukke 
ethvert  Hensyn  til  det  udvortes  Objective,  for  blot  at 
ville  sin  egen  Villie,  er  at  ville  Noget.  Da  nu  den 
selvbestemmende  Villie  ikke  kan  bevæge  sig  selv,  uden 
at  bevæges  af  det  Noget,  som  villes,  saa  maa  For- 
standen med  sine    fraraadende   og    tilraadende  Grunde 

fra  objectiv  Side  vurdere  Villiesobjecterne,  og  fra 
subjectiv  Side  belyse  deres  Forhold  til  Følelse,  Attraa, 
Tilbøielighed  og  Lidenskab.  Saaledes  staaer  Villien 
omgiven  af  de  forskjellige  Bevæggrunde,  d.  e.  af  Mo- 
tiverne. Naar  Forstanden  under  alsidig  Overveielse  har 
veiet  det  ene  Motiv  imod  det  andet,  hvoraf  bevæges 
saa  Villien  ?  Af  det  stærkeste  Motiv,  svarer  man.  Dette 
Svar  er  correct;  men  det  kommer  fornemmelig  an  paa 
at  indsee,  hvorledes  det  egenlig  gaaer  til,  at  et  af 
flere  Motiver  bliver  det  stærkeste.  Hvis  den  kolde 
Forstand  fik  Lov  at  raade,  saa  vilde  Motivet  hente 
sin  Styrke  fra  Villiesobjectets  væsenlige  Værdi  for  det 
villende  Subject.  Men  Attraaen,  Lidenskaben,  den 
øieblikkelige  Lyst  kan  jo  kaste  sin  Lod  i  Vægtskaalen, 
og  give  et  andet  Motiv  Overvægten.  Kunde  nu  Vil- 
lien som  en  uinteresseret  Tilskuer  holde  sig  rolig  og 
passiv  under  Motivernes  Vexelkamp,  da  vilde  den 
blindthen  være  afhængig  af  Kampens  Udfald;  den 
vilde  blive  et  Bytte  for  det  seirende  Motiv.  Men  saa- 
ledes forholder  det  sig  ikke.  Den  selvbestemmende 
Villie  er  fra  Begyndelsen  af  med  i  Overveielsen,  og  tager 
en  saa  levende  Deel  i  Motivernes  Vexelkamp,  at  det 
fornemmelig  beroer  paa  den  selv,  hvilket  Motiv  der 
skal  blive  det  stærkeste.  Djet  er  altsaa  ikke  nok  med 
at  sige :  Villien  bestemmes  af  sit  Motiv ;  man  maa  gaae 
et  Skridt  videre  og  tilføie:  Villien  selv  er  med  at 
bestemme  det  Motiv,  hvoraf  den  bestemmes. 

Af  Vexelvirkning  mellem  Motiv  og  Villie  forklares 
en  Mangfoldighed  af  Phænomener  i  Frihedslivet,  som 
ellers  vilde    være   uforstaaelige :    Villlens  Afhængighed 

Og  Uafhængighed  saa  vel  af  Indtryk  fra  Omgivelsen 
som  af  Individualitetens  Naturgrund,  utallige  Gradationer 
af  Styrke  og  Svaghed,  Skyld  og  Undskyldning,  Til- 
regnelighed og  Utilregnelighed.  Gjennemgaaende  er 
især  Modsætningen  mellem  hvad  vi  kunne  kalde  Indi- 
videts peripheriske  Villie  og  dets  Centralvillie.  Den 
peripheriske  Villie  varierer  med  de  skiftende  Ind- 
tryk og  følger  helst  den  øieblikkelige  Lyst;  Central- 
villien  fordrer  Selvets  Overeensstemmelse  med  sig  selv 
i  Et  og  Alt,  en  Char akterens  Conseqvens,  en  gjennem- 
ført  Plan.  Det  vil  heraf  være  indlysende,  hvor  vanske- 
ligt, ja  umuligt  det  er  for  Individualvillien  at  bringe 
sine  Livselementer  i  Harmoni  og  give  Friheden  Skik- 
kelse i  Kjød  og  Blod.  Den  antike  Dyd  vilde  lige  saa 
lidt  lykkes  for  Stoikeren  som  for  Hedonikeren ;  Striden 
mellem  det  Individuelle  og  det  Almene  endte  i  Selv- 
modsigelse og  skrigende  Disharmoni.  Da  man  paa 
et  langt  senere  Udviklingstrin  kom  til  Bevidsthed  om, 
at  Fornuftvillien  ubetinget  maatte  beherske  Drift- 
villien  (Kant),  blev  Pligtlæren  saa  utaalelig  dualistisk, 
at  Drift  og  Fornuft  forenede  sig  om  at  gjøre  Oprør. 
Den  negative  Kritik  har  saa  paataget  sig  at  fri- 
gjøre  Individualiteten ,  ikke  blot  fra  den  overnaturlige 
Gud,  men  endog  fra  Selvets  Evighed  og  det  Gode 
som  en  i  sig  gyldig  Idee.  Skjøndt  denne  Kritik  har 
bragt  Adskilligt  for  Lyset,  som  Videnskaben  nok  vil 
tage  ad  notam,  saa  er  det  dog  en  egen  Sag  med 
den  negative  Kritik.  Det  kan  umulig  være  Kritikens 
Alvor,  at  den  Oplyste,  der  emanciperer  sig  fra  Reli- 
gionen, ogsaa  skulde  emancipere  sig  fra  Ethiken,  tvert- 

imod !  man  angriber  jo  netop  det  Religiøse  for  at  rense 
det  Ethiske.  Istedenfor  at  gjøre  f.  Ex.  Retfærdigheden 
afhængig  af  Forestillingen  om  Gud,  gjør  Kritiken  vor 
Gudsforestilling  afhængig  af  vor  Idee  om  Retfærdig- 
heden; istedenfor  den  religiøse  Troessætning :  »Gud 
er  retfærdig«,  sætter  den  sin  ethisk  videnskabelige 
Sætning:  »Retfærdigheden  er  guddommelig«. 

Ideen    som  Idee    skulde    altsaa    grundlægge    Indi- 
videts ethiske  Selvbefrielse.      Men  hvor  vanskeligt  det 
falder  det  Godes    Idee    at  hævde  sin  objective  Gyldig- 
hed,   naar  Aandens  evige  Selvvæsen  er  fornægtet,    og 
den   menneskelige  Subjectivitet    udelukkende    fastholdt 
fra  Timelighedens  og  Dødelighedens  Synspunkt,  er  let 
at    indsee.      Det  Godes  Idee    er    en  Personlighedsidee, 
der  ikke  har  og  ikke    kan    have    ubetinget  Gyldighed 
i  nogensomhelst  abstract  objectiv  Form.     I  og  for  sig 
er  der  Intet  absolut,  enten  godt  eller  ondt.    Kun  i  og 
for  den    absolut  Gode   er    det  Gode    absolut;    dersom 
den  Gode  ikke  selv  er  evig,  saa  er  der  ingen  Evighed 
i  det  Gode.      Saadanne    ethiske  Sætninger  som:    »det 
Gode   er    guddommeligt«,     »Retfærdigheden    er    gud- 
dommelig«,   maae    da  enten    søge  deres  Begrundelse  i 
det  Religiøse:    »Gud    er    god«,    »Gud    er    den  Gode«, 
»Gud  er  retfærdig«,    »Gud  er  den  Retfærdige, »    eller, 
hvad    Positivismen    har   viist,    forvandle    sig   til    Tale- 
maader,  og  Resultatet  blive,  at  der  slet  ikke  gives  noget 
Absolut. 

Ogsaa  fra  et  reent  menneskeligt  Synspunkt  sees 
det,  at  det  Godes  Idee  maa  være  en  Personlighedens 
Idee,  det  sees  af  Forpligtelsen.     Lad  Ideen  for  sig 

være  evig,  den  menneskelige  Subjectivitet  timelig: 
hvorledes  kan  da  en  i  sit  Væsen  timelig,  dødelig,  for- 
gængelig Subjectivitet  anerkjende  Livsfordringer,  der 
lyde  paa  en  Evighed,  som  ikke  vedkommer  den,  en 
Tilværen,  hvori  den  ikke  selv  kan  blive  deelagtig? 
Kunde  den  til  det  nærværende  Liv  indskrænkede  Selv- 
bevidsthed tale  til  Ideen  paa  menneskelig  Viis,  da  maatte 
den  sige:  gak  Du  med  dit  Dydsprincip  og  dine  ideale 
Pligtbud  til  Guderne  og  lær  de  Udødelige  at  gjøre  det 
Gode  for  det  Godes  Skyld,  thi  at  evige  Væsener  leve 
for  det  Evige,  er  i  sin  Orden;  men  lad  os  Dødelige 
med  Fred!  Eller  er  det  maaskee  ikke  lige  saa  urime- 
ligt, at  en  Dødelig  vil  gjøre  det  Evige  til  sit  Høieste, 
som  om  en  Udødelig  fik  isinde  at  leve  for  lutter 
Timeligt. 

Du  skal    ikke    slaae    ihjel!    dette  Bud,    der    i    en 
Culturverdens  rationelle  Ethik    maa    regnes   blandt  de 
fundamentale,    taber    sin    ubetingede    Gyldighed,    naar 
Subjectiviteten  kun  erkjender  sig  som  timelig.    Hvorfor 
tør  det  ene  Menneske  ikke  myrde  det  andet?  Fra  den 
negative  Reflexions  Standpunkt,  maa  Svaret  lyde  saa- 
ledes:    Hvor  Mord    og  Drab  ustraffet  øves,    kan    intet 
Samfund  bestaae,  ingen  Aandsudvikling  foregaae.    Først 
—  hedder    det    —    naar  Aandsudviklingen    har    naaet 
sit  Høieste,  erkjender  den  selvbevidste  Subjectivitet  sin 
egen  Dødelighed,  først  paa  Oplysningens  Trin  vil  Men- 
nesket indsee,  at  Religionens  forestillede  Gud  er  Ethikens 
evige  Idee;    og    i    langt  dybere  Forstand  opfatte  For- 
pligtelsen til  ubetinget  Lydighed    mod    Ideen,    hedder 
det    fra    Ideeforsvarernes    Side.      Men,    hvor   selvmod- 

sigende  et  saadant  Forsvar  trods  sin  tilsyneladende 
Grundighed  altid  maa  blive,  sees  let  ved  lidt  nærmere 
Overveielse.  Forpligtelsen  til  at  overholde  det  Bud: 
Du  skal  ikke  slaae  ihjel!  kan  i  et  civiliseret  Samfund 
vistnok,  uden  udtrykkeligt  Hensyn  til  Religionens  Lære 
om  Gud  og  det  evige  Liv,  indskjærpes  fra  saa  mange 
Sider,  fattes  og  føles  paa  saa  mange  Maader,  at  sæde- 
lig Dannelse  i  Forening  med  de  borgerlige  Love  kan 
—  saa  længe  Samfundsordenen  opretholdes  —  afgive 
tilstrækkelig  Garantie  for  Liv  og  Eiendom.  Men  heri 
indeholdes  endnu  ingen  rationel  Besvarelse  af  det  Spørgs- 
maal,  hvorpaa  det  egenlig  kommer  an. 

Det  kan  vel,  saalænge  der  er  nogenlunde  Orden, 
tage  sig  ud,  som  om  Individerne  med  den  klare,  men 
forgjængelige  Selvbevidsthed  satte  Ideen  som  det  Ube- 
tingede; og  skulde  der  gives  Individer,  som  ikke  i 
Ideens  Navn  ville  bøie  sig  for  det  bestaaende  Heles 
ukrænkelige  Ret,  maatte  de  snart  bukke  under  for  den 
almene  Lov  og  forsvinde.  Men  om  end  Loven  kan 
magte  de  Enkeltes  Ulydighed,  saa  længe  de  timelige 
Selvbevidstheders  atgjørende  Flertal  er  beredt  til  at 
vove  Alt  for  den  evige  Idees  ubetingede  Fordringer; 
vil  det  dog,  naar  Samfundet  kun  er  timeligt,  efter- 
haanden  gaae  op  for  alle  Individer,  hvor  umuligt  det 
er:  at  agte  Menneskets  evige,  uforkrænkelige  Ret,  og 
være  sig  bevidst,  at  der  i  Menneskets  Selv  intet 
Evigt  er.  Saa  er  da  Alt  timeligt,  det  Gode  saa  vel 
som  det  Onde,  det  Ædleste  saa  vel  som  det  Uædleste, 
Retten  saa  vel  som  Uretten;    hver   strider    mod  Uret- 

ten  for  hvad  han  kalder  sin  Ret:    hvad    skal  nu  Sam- 
fundet gjøre? 

Det  maa  efterhaanden  gaae  op  for  de  i  Samfundet 
Stridende,  at  den  Enkeltes  Ret  umulig  kan  beroe  paa 
hans  egne  Fordringer;  thi  hvis  den  Enkelte  uden  vi- 
dere havde  Ret  til  at  drive  alle  sine  Fordringer  igjen- 
nem,  maatte  den  sidste  Rest  af  Samfundstilstand  for- 
svinde :  Retten  som  virkelig  Ret  er  kun  til  i  det  virke- 
lige Samfund.  Og  dog  har  det  bestaaende  Samfund 
heller  ikke  Ret,  alene  fordi  det  bestaaer.  Dersom  en 
Samfundsorden  havde  Ret  til  at  bestaae  uforandret, 
vilde  Retstilstanden  med  det  Samme  forsvinde;  Sam- 
fundet har  altsaa  kun  Ret  til  at  bestaae,  for  saa  vidt 
Individerne  have  Ret  til  at  omdanne  og  udvikle 
det  Bestaaende  efter  deres  berettigede  Fordringer. 
Samfundsretten,  Retten  i  sig,  holder  sig  nærmest  til 
det  Bestaaende,  medens  Retten  som  Individernes  Ret, 
den  moralske  Ret,  nærmest  holder  sig  til  en  fremad- 
skridende Forandring,  en  stedse  videre  Udvikling  at 
det  Bestaaendes  Anlæg.  Der  maa  i  Samfundet  til  en- 
hver Tid  gives  en  bestemt  Orden  for  de  arbeidende 
Klasser,  men  denne  Orden  maa  igjen  kunne  forandre 
sig  i  Forhold  til  Individernes  Trang.  Jo  klarere  Be- 
vidstheden er  om  det  Bestaaendes  Fordringer  i  alle 
Retninger:  for  den  store  Mængde,  der  nærmest  er 
henviist  til  at  leve  umiddelbart  af  sine  Hænders 
Gjerninger;  for  de  bemidlede  Klasser,  som  ved  deres 
Kræfter  og  Dannelse  sætte  de  store  Arbeider  i  Gang 
og  saavel  til  de  nærmere  Staaendes  som  til  det  Heles 
Vel  udføre  dem  saaledes,  at  de  tjene  baade  de  Enkeltes 

og  Samfundets  Formaal;  og  endelig  for  deres  Stil- 
ling, som  ved  særeget  Anlæg  og  Dannelse  ere  kaldede 
til  at  fremme  Oplysningens  Øiemed  for  alle  Stænder  i 
forskjelligt  Maal  og  derved  den  høiere  Udvikling,  saavel 
theoretisk  som  praktisk,  —  desto  klarere  vil  Samfundet 
vide  at  hævde  sin  Ret  og  sin  Holdning.  Under  Hensyn 
til  alt  dette  maa  desuagtet  Individerne  bevare  en  op- 
rindelig Ret  til  at  gjøre  Indsigelser  gj ældende,  uden 
hvilke  den  Frihed,  den  fulde  Nærværelsens  Friskhed, 
som  alene  formaaer  at  holde  Liv  i  den  hele  Bevægelse, 
vilde  gaae  tabt. 

Alt  dette  kan  umulig  holdes  i  en  saadan  Gang, 
at  de  nærmeste,  praktiske  Formaal  fremmes,  uden  at 
Aanden  er  med,  den  Aand,  som  forklarer  saa  vel  de 
Enkeltes  som  Samfundets  Ret,  og  anviser  Udviklingens 
Vei.  Hvad  det  er  for  en  Aand,  og  hvorfra  den  kommer, 
er  viist  i  det  Foregaaende.  Den  gaaer  igjennem  Indi- 
viderne,  og  naaer  sin  Udvikling,  idet  Individualsubjec- 
terne  blive  tjenende  Momenter,  Bærere  af  den  almene 
Subjectivitet.  Idet  Samfundsindividerne,  enhver  efter  sin 
Stand,  sin  Stilling  og  særegen  Begavelse  udvikler  og 
bærer  den  til  Aanden  svarende  Subjectivitet,  afgive  disse 
Individer  det  fælles  Grundlag,  hvorpaa  Aandens  Ud- 
vikling, der  fremmer  og  sikker  det  Heles  Vel,  væsen- 
lig beroer. 

Paa  de  arbeidende  Individers  Forskjellighed  beroer 
jo  vistnok  den  Aandsvirksomhed,  hvorpaa  saa  vel  det 
Heles  som  det  Enkeltes  Vel  væsenlig  grundes;  men 
naar  det  kommer  saa  vidt  i  et  Samfund,  at  Stridig- 
hederne i  høiere  Forstand   erkjendes    for  Aandsstridig- 

heder,  da  ville  de  Love,  som  styre  disse  Stridig- 
heder, Arbeiderens  saa  vel  som  Arbeidsgiverens,  den 
Virksomhed,  som  rører  sig  i  de  Besiddende  og  Er- 
hvervende, og  den,  som  kommer  tilsyne  i  detheoretisk 
Erkj endendes  og  de  kunstnerisk  Formendes  Energie, 
stræbe  frem  til  en  fælleds  Enhed,  et  høiere  Maal  for 
Aandens  og  Individernes  Frihed,  en  Frihed,  der  erkjendes 
af  Alle,  efterdi  den  udgaaer  fra  Alle,  og  finder  hos  Alle 
sit  altid  rigere  og  stedse  væsenligere  Tilhold. 

Idet  den  frie  Virksomhed  mere  og  mere  erkjendes 
som  Aandens  uafviselige  Ret,  en  Ret,  der  strækker  sig 
til  Alle  og  paa  givne  Vilkaar  gjør  hele  Samfundets 
og  de  Enkeltes  Fordringer  Fyldest,  ville  de  enkelte 
Klager  lyde  som  Aandens  Klager,  og  de  enkelte  Straffe 
føles  som  Aandens  Straffe;  men  Aanden  som  vidende, 
selvbevidst  Aand  vil  sænke  sig  dybere  og  hæve  sig 
høiere,  alt  som  den  vinder  mere  og  mere  Indgang 
saa  vel  i  Samfundet  som  i  den  Enkelte,  i  den  Ringe 
og  Fattige  som  i  den  Rigeste  og  meest  Begavede. 

Udhæve  vi  Aandens  forskjellige  Gaver,  da  ligger 
det  i  Sagens  Natur,  at  de  alle  maae  lade  sig  henføre 
til  Individernes  Naturbegavelse.  Den  fælles  Aand,  der 
er  i  et  Samfund,  maa  arbeide  sig  frem  af  begavede 
Individer,  og  disse  igjen  fremhjælpes  af  Aanden.  Skjøndt 
hvert  Individ  begynder  umiddelbart  med  sit  eget  Sub- 
ject,  kan  det  dog  i  Hovedtræk  ikke  undgaae  at  afgive 
Subjectivitet  for  Aandslivet ;  det  er  denne  Fællessubjec- 
tivitet,  hvortil  Individerne  praktisk  og  theoretisk  bi- 
drage, og  hvoraf  de  igjen  uddrage  deres  Næring.  Den 
ethiskeLov,  der  bestemmer  Udviklingen  af  Individernes 

Aand  og  Aanden  i  Samfundet,  maa  betragtes  som 
Udviklingens  Grundlov;  men  de  naturlige  Betingelser 
for  Grundlovens  Udvikling  ere  saa  mangfoldige,  at  de,  saa 
at  sige,  føre  til  Forklædninger ,  til  Bestemmelser  af  objec- 
tive  Love,  til  Indrømmelser  af  subjective  Fordringer,  hvor 
under  Aandslivet  stridende  maa  bevæge  sig  fremad. 

Her  opstaaer   da    det  Spørgsmaal,   om  Menneske- 
Aanden,    der    i  egenlig  Forstand  er  Videns  og  Viden- 
skabens   Aand,    ogsaa    i    samme    Forstand    er    Livets, 
Troens    og    Haabets    Aand;    om    det    med    Sandhed 
kan    siges,    at  det  Religiøse,    der   begyndte    saa  over- 
menneskehgt,  mere  og  mere  omformer  sig  til  dét  Men- 
neskelige selv,  og  indgaaer  i  Et  med  Menneske- Aanden, 
eller  det  skulde  ligge  i  Menneske- Aanden  selv,  jo  fuld- 
stændigere  og  dybere  den   udvikler  sig   efter  sit    eget 
Væsen,  desto  inderligere  at  føle  og  fatte  sin  Trang  til 
et  Aandsliv  paa  høiere  Vilkaar,  saa  at  en  absolut  Aand, 
der  ikke  blot  er  Sandhedens,  men  den  personlige  Kjær- 
ligheds  Eenhed  af  Viden  og  Magt,    skulde  afgive  det, 
hvorpaa   Frelsen    beroer.      Vi    skulle    i    Videnskabens 
Navn  betragte  denne  Aand,    som,    hvis   den   har  Gyl- 
dighed, maa  staae  uendelig  høit  over  Videnskaben  selv 
og  al  menneskelig  Viden. 

Tredie  Kapitel. 
Den  absolute  Aand. 


§  25. 
Videnskaben  og  den  absolute  Aand. 

At  den  absolute  Aand  umulig  kan  give  sig  con- 
cret  Form  eller  endelig  Skikkelse  i  Videnskaben,  maa, 
ifølge  vort  Foregaaende,  ansees  for  afgjort;  men,  det 
forstaaer  sig,  saa  længe  en  saadan  Aand  desuagtet 
finder  Tiltro  blandt  Menneskene,  kan  den  ikke  ganske 
unddrage  sig  Videnskabens  Kritik. 

Hvad  Menneske- Aanden  angaaer,  er  det  umuligt, 
at  den  i  Alt  kan  være  Videnskaben  undergiven.  Den 
videnskabelige  Control,  Menneske- Aanden  er  undergiven,  ' 
kan  aldrig  holde  Skridt  med  Livsudviklingen  selv,  men 
maa  i  Reglen  følge  bagefter.  Lad  end  de  Forskrifter,  et 
Samfund  kan  byde  sine  Individer  til  Efterlevelse,  være 
nok  saa  almeengyldige  og  anerkjendelsesværdige,  de 
ville  dog  fra  det  individuelle  Synspunkt  kun  fastsætte 
visse  Grændser,  inden  hvilke  de  Enkeltes  Liv  bevæger 
sig  med  ukrænket  Frihed.  I  den  Maade,  hvorpaa  Til- 
skyndelserne udtrykkes  og  efterleves,  have  vi  i  det 
Væsenlige  den  sande,  halvsande  og  usande  Angivelse 
af  Aandslivets  Fordringer.  Men  naar  disse  Fordringer 
underkastes  en  omfattende  Kritik,  har  Livet  i  Virke- 
ligheden bevæget  sig  videre,  og  praktisk  afgivet  sin 
Dom,  for  selv  en  Gang  at  vorde  grundig  bedømt,  naar 
dets  Tid  er  omme. 

Opstaaer  da  Spørgsmaal  om  Forholdet  mellem 
det  Blivende  og  det  Forsvindende  i  Liv  og  Handling, 
saa  vil  Svaret  jo  blive,  at  hvad  der  umiddelbart  ved- 
rører det  Individuelle  er  forgængeligt;  kun  det,  der 
.som  det  Almene  tilhører  Aanden,  kan  nærme  sig  til 
det  Uforgængelige.  Færdighed  i  at  bruge  Skydevaaben 
vil  f.  Ex.  tilhøre  den  forgængelige  Individualitet,  Brugen 
derimod  .som  deraf  kan  gjøres  i  Fædrelandets  Tjeneste, 
vil  være  mindre  forgængelig;  men  Kjærligheden  selv, 
Opoffrélsen  vil  være  det  Blivende,  det  i  Aanden  Ufor- 
gængelige, det  Skjær  af  Udødelighed,  der  hviler  over 
dødelige  Individer.  Færdighed  i  at  erhverve  sig  Livets 
Goder  kan  udmærke  visse  dertil  særlig  oplagte  Indivi- 
dualiteter, men  kun  for  saa  vidt  disse  Goder  bruges 
til  fælles  Bedste,  og  derved  faae  et  aandeligt  Værd, 
kaste  de  et  Udødeligheds  Skjær  over  den  Erhvervende. 
Kundskaber  og  Indsigter  forherlige  det  Individ,  som 
besidder  dem;  men  først,  naar  de  bruges  i  høiere  Tje- 
neste, til  fornøden  Oplysning  og  sand  Erkjendelse  af 
Livets  Maal,  modtage  de  Aandens  Indvielse  til  ufor- 
gængelig Hæder. 

Hvorledes  forholder  det  sig  nu?  Spørgsmaalet 
om  det  i  Sandhed  evige  Liv  maa  afgjøre  Sagen.  Er 
der  da  heri  noget  Evigt?  Ingenlunde,  hverken  for 
Individerne,  ei  heller  for  Aanden.  At  Individerne  selv 
ingen  Andeel  have  i  det  Evige,  følger  jo  ligefrem 
af,  at  de  alle  maae  døe,  og  at  Døden  sletter  Bevidst- 
heden ud,  saa  at  Aanden  maa  tage  sin  Tilflugt  til 
nye,  forgængelige  Individer.  Men  forgængelige  Indi- 
viders   Aand,    om    den    end    beriget    kan    vandre    fra 

Slægt  til  Slægt,  er  jo  selv  forgængelig,  og  kan  kun 
igjennem  de  efterfølgende  Individer  fælde  sin  Dom 
over  de  forudgaaende.  Kan  en  saadan  Dom  i  Et  og 
Alt  nu  være  tilfredsstillende?  Ingenlunde!  Den  er  kun 
tilfredsstillende  for  dem,  der  i  den  Grad  have  deres 
Liv  i  det  Forgængelige,  at  det  Skin  af  Uforgængelig- 
hed, Aanden  kan  brede  derover,  tilfredsstiller  dem. 
Saa  døe  de.  Slette  og  Gode,  Lykkelige  og  Ulykkelige, 
og  Døden,  der  hæver  Bevidstheden,  gjør  dem  alle  lige. 
Det  Skjær  af  Retfærdighed,  Efterverdenen  kan  udbrede 
over  de  Afdøde,  er,  med  al  mulig  Stræben  efter  Sand- 
hed og  Grundighed,  dog  saa  flygtigt  og  forsvindende, 
at  det  i  mange  høist  vigtige  Henseender  helst  maatte 
være  borte;  det  synker  da  ogsaa  med  Tiden  meer  og 
meer,  og  begraves  tilsidt  i  Glemsel. 

Man  kan  da  i  Videnskabens  Navn  ikke  forarges, 
ja  ei  engang  forundres  over,  at  der  endnu  iblandt  de 
Vidende,  om  de  end  omhyggelig  følge  den  videnskabelige 
Udviklings  Vei,  og  tilkjende  de  alt  indvundne  Resultater 
stor  og  almindelig  Gyldighed,  dog,  med  Hensyn  paa 
Livets  personlige  Opgave,  ere  dem,  der  søge  og  finde 
deres  egenlige  Hjem  i  den  absolut  personlige  Aands 
Rige.  Her  kan  naturligviis  ikke  være  Tale  om  at  af- 
bryde de  videnskabelige  Forhandlinger  paa  noget  som 
helst  vilkaarligt  Punkt,  da  Videnskaben  tvertimod  maa 
føle  sig  opfordret  til  at  undersøge  Alt,  hvad  der  paa 
en  eller  anden  Maade  falder  ind  under  Bevidstheden. 
En  Lære  med  overvidenskabelige  Grundsætninger  kan 
Videnskaben  umulig  lade  henstaae  uprøvet;  at  ville  ved 
vilkaarligt  Magtsprog  unddrage  visse  Ting  fra  Viden- 

skabens  Undersøgelse,  er  et  Beviis  paa  Miskjendelse 
ikke  blot  af  videnskabelig  Sandhed,  men  af  al  Sand- 
hed. Anderledes  naar  Videnskaben  selv  skal  dømme. 
Den  dømmer  ikke  vilkaarligt;  tvertimod,  den  indkalder 
Alt  for  sin  Domstol  for  at  undersøge,  hvad  den  virke- 
lig kan  bedømme,  og  hvad  det  er.  som  efter  sin  Natur 
maa  unddrage  sig  dens  Dom. 

Kan  da  Videnskaben  i  Aand  og  Sandhed  udtale 
nogen  afgj ørende  Dom  om  det  overnaturlige  Væsen  i 
og  for  sig?  Ifølge  Alt,  hvad  i  det  Foregaaende  er 
viist,  maa  Paastanden  herom  ansees  for  ugyldig.  Viden- 
skaben formaaer  i  strængeste  Forstand  hverken  at  for- 
nægte eller  at  bekræfte  det  Overnaturliges  Gyldig- 
hed i  sig  selv;  men  om  Maaden,  hvorpaa  dets  ydre 
Fremtræden  foregaaer  i  denne  naturlige  Verden,  for- 
beholder den  sig  en  Ret  til  at  dømme.  Den  vender 
sig  med  uafviselig  Kritik  mod  det  Gamle  Testamente 
i  Læren  om  Skabelsen,  om  Paradiset  og  den  Maade, 
hvorpaa  det  tabes.  Hvor  Grændsen  mellem  det  Naturlige 
og  det  Overnaturlige  ligger,  kan  den  vistnok  ikke  lige 
frem  paavise;  thi  det  Naturlige  selv  har,  som  vi  have 
seet,  Mærker  af  det  Overnaturlige.  Magten  i  Andet 
beroer  jo  paa  Selvmagten,  og  Selvmagten  er  lige 
saa  vel  overnaturlig  som  naturlig.  Derimod  maa 
Skabelsesforholdet  udtrykkelig  siges  at  være  forrykket 
ved  det  Overnaturliges  eensidige  Fremtræden.  Ikke  at 
tale  om  Paradisets  miraculøse  Forbindelse  af  Overnatur- 
ligt og  Naturligt,    saa  er  her,  for  at  nævne  Forholdet 

mellem  Jorden,    Maanen  og  Solen,    et  Forhold,    som 

Videnskaben  maa  kunne  bedømme,  hvis  den  skal  kunne 
bedømme  Noget,  jo  noget  Uhjemlet  i  første  Mosebogs 
Skabelseslære.  Vil  man  ikke  indrømme  Videnskaben 
Ret  til  at  foretage  sin  astronomiske  Grundforandring, 
da  falder  den  videnskabelige  Myndighed  til  Jorden 
med  det  Samme;  Videnskaben  faaer  da  ingen  anden 
Ret,  end  Scholastiken  havde  i  Middelalderen.  Ind- 
rømmer man  derimod  Videnskaben  sin  fulde  Ret,  naar 
Spørgsmaalet  er  om  det  Astronomiske,  med  hvad 
Grund  vil  man  da  kunne  negte  den  samme  Ret,  naar 
Talen  er  om  den  geologiske  Udvikling.  At  Theorien 
endnu  ikke  er  færdig,  indseer  Videnskaben  selv  aller- 
klarest; men  indrømmer  man  blot  dens  methodiske 
Fremgangsmaade  objectiv  Gyldighed,  da  er  det  med 
det  Samme  billiget,  at  den  hverken  kan  eller  vil 
underkaste  sig  bibelske  Forestillinger.  Og  nu  det  sidste 
storartede  Forsøg  med  de  høiere  Dyrs  Afstamning  fra 
de  lavere  og  Menneskenes  Afstamning  fra  Dyrene! 
Mon  Nogen  virkelig  kan  mene,  at  dette  skal  kunne 
bekæmpes  med  videnskabelige  Vaaben  til  Fordeel  for 
den  bibelsk-religiøse  Opfattelse,  eller  ved  en  eller  anden 
sindrig  Modification  bringes  ind  under  den  gammel- 
bibelske  Synsmaade  ?  Forgjævesl  —  Med  det  Overnatur- 
liges udvortes  Realitet  i  det  Nye  Testamente  gaaer  det 
accurat  paa  samme  Maade:  den  videnskabelige  Op- 
fattelse staaer  ved  alle  udvortes  Mirakler  skarpt  imod 
den  religiøse. 

Hvad  er  nu  herved  at  gjøre?  At  ville  i  Religionens 
Navn  erklære  Videnskaben  Krig,  gaaer  paa  ingen  Maade 
an;    det  indseer  Enhver,    som  har  noget  Begreb   om 

Videns  Natur.  At  ville  holde  paa  en  Religion,  der 
har  antaget  en  videnskabelig  Form,  eller  paa  en  efter 
religiøse  Fordringer  tillæmpet  Videnskab,  gaaer  heller 
ikke  an;  thi  en  saadan  Bastard  maa  fra  begge  Sider, 
fra  Religionens  saa  vel  som  fra  Videnskabens,  blive  al- 
vorlig bekæmpet.  Hvad  er  her  altsaa  at  gjøre?  Skulde 
her  vel  være  Andet  end  at  paavise  det  Religiøse  som 
det  Almeenreligiøse ,  der  har  sit  eget  Erkj  endelses- 
princip,  lade  det  i  Sandhed  Videnskabelige  uhindret 
gaae  sin  Gang,  og  fra  begge  Sider  vogte  sig  for 
uhjemlede  Overgreb. 

Religion  og  Videnskab  have  i  deres  timelige  Ud- 
vikling nedarvet  en  gjensidig  Tilbøielighed  til  at  svække 
og  skade  hinanden  gjensidig.  I  Middelalderen  erholdt 
Pavereligionen  ved  fortsat  Kamp  mod  verdslig  Mod- 
stand tilsidst  en  saadan  Overvægt  over  Verdensmagterne, 
at  den  ikke  blot  praktisk,  men  endog  theoretisk  be- 
herskede Alt;  havde  den  dertil  i  Aand  og  Sandhed 
været  competent,  er  der  aldeles  ingen  Tvivl  om,  at  den 
vilde  have  slaaet  enhver  Modstander  til  Jorden.  Den 
Modstand,  der  væsenlig  skulde  svække  dens  Magt, 
kom  i  sin  Begyndelse  ikke  nærmest  fra  det  Udvortes, 
men  væsenlig  fra  det  Indvortes.  Til  den  indvortes 
Modstand  sluttede  sig  efterhaanden  den  udvortes;  hvor 
afgjørende  den  udvortes  var,  sees  ikke  blot  i  de  Lande, 
hvor  Statsmagten  ligefrem  beskyttede  Protestantismen, 
men  ogsaa  der,  hvor,  navnlig  som  i  Frankrig,  den 
pavelige  Magt  meer  og  meer  maatte  bøie  sig  for  Konge- 
magten.   Med  Reformationens  Gjennemførelse  begyndte 

Videnskaben  med   sin  oprindelige  Undersøgelsesret   at 

trænge  sig  frem  i  Forgrunden.  Philologi,  Historie  og 
Philosophi  sloge  stedse  videre  ud  i  frie  Undersøgelser; 
omsider  kom  Naturlæren  til  fuld  Bevidsthed,  og  førte 
an  paa  de  allerede  banede  Veie.  Ved  Revolutionen 
gjorde  Folkefriheden,  saa  godt  den  kunde,  fælles  Sag 
med  den  videnskabelige  Frihed,  og  en  Forening  af 
begges  Natur  er  kj endelig  nok  i  det  Hele. 

Men  Friheden  i  det  Udvortes  har  ladet  den  ind- 
vortes Frihed  betydelig  tilbage.  Medens  der  i  alle 
Retninger  kæmpes  for  politisk  og  social  Frihed,  er 
Spørgsmaalet  om  den  indre  personlige  Frihed,  det  indre, 
sande  Frihedsliv,  som  Religionen  alene  kan  giv^e,  blevet 
forholdsviis  lidt  udviklet.  Til  at  gjenopreise  den  sunkne 
Frihed  vil  en  Gjenopv^ækkelse  af  den  gamle  Kirketro 
lige  saa  lidt  strække  til,  som  en  Forening  af  viden- 
skabelige og  verdslig  sociale  Bestræbelser.  En  Gj en- 
opvækkelse  af  den  gamle  Kirketro  vil  staae  i  aabenbar 
Strid  med  Aandsudviklingen  i  det  Hele;  og  en  Ind- 
skrænkning til  den  blot  videnskabelige  og  sociale 
Frihed  vil,  naar  det  ikke  gjælder  om  Andet,  ende 
med  at  bringe  Menneskeheden  i  Oprør.  Socialisterne 
have  allerede  begyndt  med  at  vise  Exemplet.  Skal 
det  sande,  oprindelige  Frihedsliv  ikke  gaae  tilgrunde 
i  Menneskehedens  Kamp  for  at  erhverve  sig  Frihedens 
Betingelser,  da  maa  det  aande  i  Religionen  og  leve  i 
Troen  paa  den  absolute  Friheds- Aand ,  der  i  Sandhed 
formaaer,  hvad  ingen  relativ  Aand  formaaer,  at  fri- 
gjøre  hver  troende  Sjæl.  Den  absolute  Aand  frigjør 
ikke  Mennesket  ved  at  gjennembryde  Livets  Sammen- 
hæng og  lede  det  bort  fra  virkelig  Oplevelse  og  virke- 

lig  Udvikling  af  Samfundets  Opgaver;   vistnok  hæver 
den  Bevidstheden  høit  over  Videnskabens  og  Kunstens, 
Politikens    og  Folkelighedens  Opgaver,    men,    vel    at 
mærke,    ikke  for  at  lade  disse  Opgaver  gives  til  Priis 
for  Lysthavende,    men   for   at  stille  dem   frem  i  deres 
fulde  og  sande  Belysning,  og  i  Evighedens  Navn  frem- 
skynde deres  timelige  Løsning.      Enhver  Bedømmelse 
af  Løsningens  relative  Værd  overlades   naturligviis    til 
de    relative    Aander,     men    idet    den    evige    Sandhed 
gjennemlyser  det  Relative,    faae   Tidens  Magter  først 
den  Adel  og  det  Sandhedspræg,  hvortil  de  høilig  trænge. 
At  den  absolute  Aand  umuligt  kan  gaae  ligefrem 
ud    paa    noget    for   sig  Relativt,    er  indlysende;    men 
heraf  følger  jo  ingenlunde,    at  den  skulde  være  ude- 
lukket fra  det  Relative.     Hvis  det  virkelig  lod  sig  be- 
vise, at  det  Relative  stod  i  Modsigelse  til  det  Absolute, 
saa  maatte  vi  give  Positivismen  Ret,  som  udsletter  det 
Absolute,  for  at  hævde  det  Relative.    Men  ere  vi  ikke 
fuldstændig  forblindede,  saa  er  det  jo  netop  det  Abso- 
lute, der  er  relativt  i  det  Relative:  den  absolute  Aand 
maa  altsaa  bære  det  Relative,    maa,    idet  den  sænker 
sig  deri,    tillige   hæve  sig    derover,    og    derved   frelse 
Menneske-Aanden  fra  Død  og  Opløsning. 


§  26. 
Religionsphilosophi. 
Religionen,  der  efter  sin  Oprindelighed  er  nødven- 
dig for  Mennesket,  kan  ikke  erstattes  ved  Videnskab; 
den  har  og  maa  have  sin  egen  Erkjendelseslære,    sine 
egne  af  Videnskaben  uafhængige  Forudsætninger.    Dog 

er  det  Videnskabens  Ret  at  revidere  disse  Forudsæt- 
ninger, for  at  overbevise  sig  om,  at  de  med  deres 
overvidenskabelige  Charakteer  ikke  indeholde  Noget, 
der  væsenlig  strider  mod  Videns  Natur  og  uafviselige 
Conseqvenser.  Videnskaben  faaer  altsaa  den  dobbelte 
Opgave:  at  sikkre  sig  udelukkende  Ret  til  at  revidere 
Religionslærens  objective  Bestanddele,  og  at  udvikle 
den  religiøse  Erkjendelses  Grundtanker  saaledes,  at  de 
blive  almeenforstaaelige  for  Alle. 

Det  ved  Underet  bestemte  Gudsforhold,  der  er 
Religionens  egen,  uafviselige  Forudsætning,  kan  Viden- 
skaben ikke  tilegne  sig,  og  maa  desaarsag  erkjende 
en  Grændse,  den  ikke  kan  overskride;  men  Videns 
Grændse  kan  umulig  falde  sammen  med  Tankens 
Grændse.  Der  maa  altsaa  være  en  væsenlig  Forskjel 
mellem  det:  at  falde  udenfor  Viden  og  at  falde  uden- 
for Tanken.  Modsætningen  mellem  Videns  og  Troens 
Princip  maa  udtrykkelig  anerkj  endes.  Videnskaben 
vilde  ikke  være  istand  til  at  opfatte  og  bestemme  sit 
Vidensprincip,  dersom  den  ikke  ved  Modsætningen 
mellem  det,  som  kan  vides,  og  det,  som  ikke  kan 
vides,  var  istand  til,  om  end  blot  negativt,  at  charak- 
terisere  det  for  Viden  uigjennemtrængelige  Troesprincip. 
Men  er  det  Videnskaben  muligt  at  adskille  de  absolut 
ueensartede  Principer  (jvnfr.  Første  Deel;  §  i  og  §  6), 
da  er  det  den  jo  ogsaa  muligt  at  adskille  de  fra  disse 
Principer  udgaaende  Tanker,  muligt  at  gjøre  Forskjel 
mellem  Videnstanker  og  Troestanker,  mellem  Videns- 
begreber  og  Troesbegreber.  Med  den  eiendommelige 
Opgave  at  klare  Brydningsforholdet  mellem  de  ueens- 


artede Tanker  er  Religionsphilosophien  nærmest  at  be- 
stemme som  en  Grændsevidenskab. 

Religionsphilosophien  bliver  imidlertid  ikke  staaende 
ved  almindelige  Grændsebestemmelser  for  Tro  og  Viden, 
den  kan  umulig  lade  Religionen  udvikle  sit  Indhold 
uden  at  lade  et  heelt  System  af  Troesbegreber  komme 
til  Udvikling.  Men  Troens  religiøse  Indhold  er,  ifølge 
Principet,  et  overvidenskabeligt  Indhold;  her  indtræder 
da  den  Modsigelse,  at  et  overvidenskabeligt  Indhold 
optages  i  Videnskaben.  Dersom  Videnskabsformen  nu 
virkelig  blev  forvexlet  med  Indholdets  sande,  oprinde- 
lige Form  og  indført  og  fastholdt  istedenfor  denne, 
vilde  Modsigelsen  ganske  vist  være  uopløselig.  Men 
dette  er  ingenlunde  Tilfældet.  Den  videnskabelige  Re- 
flexion  har  just  den  Bøielighed,  at  den  kan  bringe 
Vidensformen  til  at  reflectere  en  anden  og  modsat 
Form.  Thi  lige  som  den  klare  Dag  kan  bringe  Øiet 
til  at  glemme  Lysskjæret,  og  see  paa  Gjenstandene, 
saaledes  kan  ogsaa  Reflexionen  bringe  Tanken  til  i 
Viden  at  see  paa  Troen  og  glemme  Viden.  Religions- 
philosophien er  saa  langt  fra  at  paatvinge  det  religiøse 
Indhold  en  fremmed  Form,  at  dens  Formudvikling 
tvertimod  bestaaer  i  at  frigjøre  det  fra  de  Tilsætninger 
af  umiddelbart  individuelle  Forestillinger,  Billeder,  Følel- 
ser, Villiesyttringer  o.  s.  v.,  hvormed  det  i  Troeslivet 
selv  altid  er  sammenvoxet.  For  saa  vidt  Reflexionen, 
saa  vel  hvad  Formen  som  hvad  Indholdet  angaaer, 
ved  Viden  ophæver  Viden,  idet  den  lægger  an  paa  at 
klare,  ikke  en  videnskabelig,  men  en  overvidenskabelig 
Sandhed,    er  Forholdet  mellem  Sandheden  og  Viden- 

skaben  væsenlig  vendt  om,  og  Religionsphilosophien 
bliver  med  Hensyn  hertil  at  charakterisere  som  )>en 
omvendt  Videnskab.« 

*I    alle    directe  Videnskaber  er  Sagbegrundelsens 
Princip  i  Grunden  Eet  med  det  almene  Vidensprincip, 
saa  at   Sagbegrundelsen  Punkt   for  Punkt  falder  sam- 
men   med    den    paagjældende  Videnskabs    egen   Selv- 
begrundelse.      I  den   omvendte  Videnskab  er  Begrun- 
delsen derimod  omvendt.      Grundprincipet  er  her  saa 
langt  fra  at  gaae  op  i  Vidensprincipet,  at  de  to  abso- 
lut   ueensartede    Principer,     Underets    og    Fornuftens, 
overalt  frastøde  hinanden  og  i  deres  negative  Forhold 
bestemme  hinanden  negativt.    Om  dette  negative  For- 
hold   med   de  dertil  svarende  Vexelbestemmelser  kan 
der  nu  vistnok  gives  en  klar  Viden;  men  den  almene, 
de  modsatte  Principer  oversvævende  Viden  er  paa  nær- 
værende  Trin  ikke  længer  istand  til   at  tage  Parti   for 
sit  eget  Princip;  den  omvendte  Videnskab  har  just  den 
Opgave  at  sætte  Troen  i  Kraft  og  bringe  Viden   selv 
til  at  bøie  sig  for  den.      Som   det  gaaer  med  det  be- 
grundende  Princip ,    maa   det   gaae  med  Begrundelsen. 
Den  omvendte  Videnskab  skal  hverken  fortie  eller  for- 
nægte  de  almeengyldige  Vidensgrunde ,    men  den  skal 
bringe  det  til  klar  Indsigt,  hvorledes  Religionens  Selv- 
bekræftelse  netop  foregaaer  derved,  at  Vidensgrundene 
conseqvent  opløse  sig  og  give  Plads  for  Troens  abso- 
lut  selvgyldige  Grunde.    Ved  at  begrunde  Vidensgrun- 
denes  Omsætning  og  Opløsning  i  Troesgrunde  begrunder 
Religionsphilosophien  sin  egen  videnskabelige  Opløsning, 
og  faaer  paa  disse  Vilkaar  Betydning  som  en  paa  Re- 

ligionen  sig  ofifrende,  sig  selv  i  Troeslære  op- 
hævende Videnskab«.  (Religionsphilosophi  S.  8-1 1). 
Fra  Videns  Synspunkt  maa  det  nu  vel  være  iøine- 
faldende,  at  Videnskaben  kun  opgiver  sig  selv,  i  det 
Overvidenskabelige,  for  at  overbevise  sig  om,  at  heri 
Intet  indeholdes,  som  kan  opløse  dens  Grundlag,  alt- 
saa  for  at  vende  tilbage  i  sin  egen  Kreds  og  hævde 
sin  Gyldighed  i  alt  det,  som  kan  vides.  Dens  Under- 
søgelser begynde  idelig  forfra,  idet  den,  saa  vel  udadtil 
i  Udvidelse  og  Bearbeidelse  af  Stoffet  som  indadtil 
i  fortsat  Prøvelse  af  Principerne,  uafbrudt  fortsætter 
sin  Kredsbevægelse,  domfælder  det  Overfladiske,  sup- 
pierer  det  Eensidige  og  tilegner  sig  det  Begrundede. 
Ingen  udvortes  Magt  kan  domfælde  Videnskaben :  den 
er  i  Kredsbevægelsen  sin  egen  Dommer. 


Rettelser: 


s.   98 L.   5  fra  oven  §  i  —  læs:    §  11, 


107  - 

9 

157  - 

3 

160  - 

II 

196  - 

14 

Medlationer  naae  —  læs :  Mediationer  aldrig  naae. 
Axler  —  læs:    Axer. 
Vare  —  læs:  Varer. 
Lyélls  —  læs:    Lyells. 

